
सम्पादकका निवेदन 


सत्य-खुखके विधातक जड़वादके इस विकास-युगमें, जहां 
ईश्वर और ईश्वरीय चर्चाको व्यर्थ बतलाने और माननेका 
दुःसाहस किया जा रहा है, जहां परलोकका सिद्धान्त कल्पना- 
प्रसूत समझा जाता है, जहां ज्ञान-वेराग्य-भक्तिकी बातोंकों 
अनावश्यक ओर देश-जातिकी उद्नसिमें प्रतिषन्धकरूप बतलाया 
जाता है, जहां भौतिक उचन्नतिको ही मनुष्य-जीवनका परम ध्येय 
समभा जाने लगा है, जहां केयल इन्द्रिय-खुख ही परम सुख 
माना जाता है और जहां प्रायः समूचा साहित्य-क्षेत्र जड़ 
उश्नतिके विधायक प्रन्थों, मौज-शौकके उपन्यासों और गल्‍पों 
एवं कुरुचि-उत्पादक शब्दाडम्बरपूर्ण रसीली कविताओंकी बाढ़- 
से बहा जाता है, वहां भक्ति, शान, वैराग्य और निष्काम कमंयोग- 
विषयक ताक्चिक विषयोंकी पुस्तकसे सबको सन्‍्तोष होना 
बहुत ही कठिन है, तथापि गत तीन वर्षो 'के अनुभवसे मुझे यह 
पता लगा है, कि नास्तिकताकी इस प्रबल आँधीके आनेपर 
भी ऋषि-सुनि-सेवित पुरयभूमि भारतके सुद्दढ़ सूल आध्यात्मिक- 
सघन छायायुक्त विशाल तरुवरकी जड़ें अभी नहीं हिली हैं और 
उसका हिलना भी बहुत ही कठिन मालूम होता है। इस समय 
भी भारतके आध्यात्मिक जगतूमें सच्छे जिज्ञासुओं और साधु- 
स्वभावके मुमुक्षुओंका अस्तित्व है, यद्यपि उनकी संख्या घट 
गयी है| इस अवस्थामें यह आशा करना अयुक्त नहीं होगा कि 
इस सरल भाषामें लिखी हुई तषव-पूर्ण पुस्तकका अच्छा आव्र 
होगा, और लोग इससे विशेष लाभ उठावेंगे | 


( २ ) 


इन पंक्तियोंके लेखककी दृष्टिमें इस ग्रन्थके रचयिताका 
स्थान बहुत ही ऊँचा है। आध्यात्मिक जगतूमें इस प्रकारके 
महान पुरुष बहुत ही थोड़े हैं | देवषि नारदने कहा हे-- 
महत्सनज्नस्तु दुलभोडगम्योड्मोघश्व ॥ 


महापुरुषोंका संग दुलंभ, अगम्य और अमोघ है। यानी 
'सच्चे सत्पुरुष सहज़में मिलते नहों, मिलनेपर पहचाने नहों जाते, 
तथापि इनका संग कभी व्यर्थ नहीं जाता /' इसी कथनके अनुसार 
मेरी यह धारणा है कि लोगॉने इन्हें भलीभांति समभा या 
पहचाना नहीं है | वास्तवमें पहचानना है भी कठिन, एक सीधे 
सादे साधारण बोलचालमें अनपढ़से प्रतीत होनेवाले और 
गृहस्थमें रहकर व्यापारी-जीवन व्यतीत करनेवालेकों इस रूपमें 
पहचानना भो कठिन हे | मेंने देखा हे, जब अपनेको पढ़े लिखे 
समभनेवाले लोग पहलेपहल इनसे मिलते हैं या इनका कोई 
प्रवचन सुनते हैं तो आरम्भमें इनकी हिन्दी भाषा और शब्दोंके 
उच्चारणमें दोष देखकर प्रायः समझ लेते हैं कि यहां क्‍या रक्‍्खा 
है | कहों कहों तो लोग ऊबकर उठ भी जाते हैं, परन्तु जो भेय 
धारणकर कुछ समय तक बेठे रहते हैं, उन्हें इनका ताक्ष्विक 
विवेचन सुनकर चकित होना पड़ता है | लोगोंमें इस विषयकी 
ओर रुचि उत्पन्न हो, इसलिये बड़े उत्साहके साथ 'कल्याण' में 
प्रकाशनार्थ आप कृपापूवंक लेख लिखवा दिया करते हैं ! आप 
शुद्ध हिन्दी नहों लिख सकते, इसलिये मारवाड़ी-मिश्रित हिन्दी- 
में ही इनके लेख होते हैं, में अपनी शक्ति भर आपके भावोंकी 
रक्षा करते हुए भाषाका संशोधन कर लिया करता ड्ट', इस 


( दे ) 


ग्न्थमें प्रकाशित लेखोंके सम्बन्धमें भी ऐसा ही किया गया है | 
यद्यपि मेंने आपके भावोंकी रक्षाकी ओर पूरा ध्यान रक्‍खा हे, 
तथापि में दृदतासे कह नहीं सकता कि सभी जगह में भावोंकी 
रक्षा कर पाया है | कारण, कई जगह तो मुर्भे ऐसे भाव 
मिले हैं, जिनके समभनेमें बहुत समय छगाना पड़ा है। ऐसी 
स्थितिमें कहीं कहीं भावोंमें यत्किश्चित्‌ परिवतन हो गया 
हो तोभी आश्रय नहीं हे। मुर्के एक ऐसे सत्पुरुषके खंग- 
का और उनके लेखोंके सम्पादनका खुअवसर प्राप्त हुआ 
इससे में अपने लिये बहुत ही सौभाग्य समभता हू | 

ग्रन्थका रके सम्बन्धम मेंने जो कुछ लिखा है, सो केवल मेरी 
अपनी तुच्छ भारणा है. में किसीसे यह नहों कहना चाहता कि. 
कोई भी मेरे इन शब्दोंके अन्लुसार ऐसा ही मान लें, न ग्रन्थकार 
ही ऐसा चाहते हैं। इस निवेदनमें मेंने जो कुछ लिख दिया हे, 
सो भी ग्रन्थकारसे बिना पूछे ओर बतलाये ही लिखा है. यदि 
में उनसे पूछता तो मेरा विश्वास है कि वे मु्े इन उद्घारोंके 
प्रकाशनके लिये भी कभी अनुमति नहों देते ! अस्तु | 

अब पाठक-पाठिकाओंसे यह नियेदन हे कि थे इस प्रम्थको 
मननपूवंक पढ़ें और यदि इसमेंसे उन्हें अपने लिये कोई बात 
लाभजनक प्रतीत हो तो उसे अवश्य ग्रहण करें 


गोरखपुर ! विनीत 


हलनुमानप्रसाद पोद्ार 


विजयादशमी १६८६ ( कल्याण-सम्पादक ) 


विनय 


यह पुस्तक कुछ लेखोंका संग्रह है। लेख कल्‍््याणके लिये 
समय समयपर लिखे गये थे और गसल तीन वर्षों ये सब 
कल्याणमें प्रकाशित भी हो चुके हैं | बड़े बड़े विद्वान और 
महात्माओंके सामने पारमार्थिक विषयॉपर मेरा कुछ लिखना 
वास्तवमें शोभा नहीं देता,इन विषयोंपर बड़े विद्वानोंकी भी कलम 
रुकती है, फिर में तो एक साधारण मनुष्य हू'। श्रीमद्भगवद्गीता 
और श्रीभगवन्नामके प्रभावसे मेंने जो कुछ समझा है, उसीका 
कुछ भाव इन लेखोंमें दिखलानेकी चैष्टा की गयी है | इस पुस्तक- 
से यदि किसी पाठकके चित्तमें तनिक भी ज्ञान, वेराग्य और 
सदाचारका सशञ्जार होगा, तनिकसी भी भगवद्धक्तिकी भावना 
उत्पन्न होगी, ओर मनके गस्भीर प्रश्नोमें दो एकका भी समाधान 
होगा तो बड़े आनन्दकी बात हे । 

में नतो विद्वान ह' और न अपनेकों उपदेश-आदेश एवं 
शिक्षा प्रदान करनेका ही अधिकारी समभता हु | मैंने तो 
अपने मनके विनोदके लिये कुछ समय भगवशज्च्चांमें लगानेका 
प्रयलमात्र किया है, अन्तयामीकी प्रेरणासे जो कुछ लिखा गया है 
सो उसीकी वस्तु है, मेरा तो इसमें भी कोई अधिकार नहीं है । 

इन लेखों में प्रतिपादित सिद्धान्तोंके लिये में यह नहीं कहता 
कि यह सबको मान लेने चाहिये या इनके विरुद्ध कोई 
सिद्धान्त ठीक नहों हे। मेंने केवल अपने हृद्यके उन भावोंकोी 
कुछ कुछ प्रकट करनेकी चेष्टा की हे, जिनके सम्बन्धर्म मुझे 
अपने मनमें कोई भ्रान्ति नहीं है! 

मेरा सभी पाठकोंसे सविनय निवेदन हे कि वे कृपाकर 
इन निबन्धोंको मन लगाकर पढ़ें और इनमें रही हुई त्रुटियां 
मुझे बतलायें | विनीत, जयदयाल गोयन्दका 

झानीकीा 
अनिवेचनीय स्थिति 


स प्रकार असत्य, हिसा और मेथुनादि कमे 
बुद्धिमें बुरे निश्चित हो जानेपर भी उन्हे मन 
नहीं छोड़ता, इसी प्रकार ब॒द्धि, विचारद्वारा 
संसारको कल्पित निश्चय कर लेती है परन्तु 
मन इस बातको नहीं मानता | साधककी एक 
। र न कई | ऐसी अवस्था होती है और इस अवस्थाको इस- 
| हु शक प्रकारसे व्यक्त किया जाता है कि 'मेरी 


बुद्धिके विचारमें संसार कल्पित है” इसके पश्चात्‌ जब आगे चलकर 





४ तक्ष्व-चिन्तामणि 


मन भी इस बातको मान लेता है तब संसारमें कल्पित भाव हो जाता 
है। परन्तु यह भी केबल कल्पना ही होती है। इसके बाद जब 
अभ्यास करते करते ऐसी स्थिति प्रत्यक्षवत्‌ हो जाती है तब साधक- 
को किसी समय तो संसारका चित्र “आकाशमें तिरबरों' की तरह भास 
होता है ओर किसी समय वह भी नहीं होता । जैसे आकारशमें तिरबेरे 
देखनेवालेका यह ज्ञान बना रहता है कि “वास्तवमें आकाशञमें काड़ 
विकार नहीं है बिना हुए ही भास होता है? इसी प्रकार उस साधक- 
का भी भास होने और न होनेमें समान ही भाव रहता है, उसे संसार- 
की सत्ताका किसी कालम और किसी प्रकारसे भी सत्य भास नहीं 
होता । इस अवस्थाका नाम “अकल्पित स्थिति! है। साधककी 
ऐसी अवस्था ज्ञानकी तीसरी भूमिकामें हुआ करती है परन्तु इस 
अवम्थामें भी, इस स्थितिका ज्ञाता एक धर्मी रह जाता है। इस 
तीसरी भूमिकार्म साधनकी गाढ़ताके कारण साधकके व्यवहारिक 
कार्योमें भूलें होना सम्भव हैं । परन्तु 'प्राप्ति' की चाथी भूमिकामें 
प्राय: भूलें नहीं होतीं, उस अबस्थामें तो उसके द्वारा न्यायथुक्त 
समस्त कार्य सुचारुरूपसे स्वाभाविक ही बिना संकल्पके हुआ करते 
हैं। जैसे श्रीमगवानून गीताम कहा है: - 


यस्‍्य सर्वे समारम्भाः कामसंकल्पव जिंता; । 
ज्ञानाभिदग्धकमोर्ण तमाहुः पण्डितं बृधा! ॥। 


( ४।१९ ), 


ज्ञानीकी अनिवचनीय स्थिति (५ 


“जिसके सम्पूणे काय कामना और संकन्पसे रहित है उस 
ज्ञानरूप अग्निद्वारा भस्म हुए कमोंवाले पुरुषको ज्ञानीनन भी 
पाण्डित कहते है ।! पद्चम भूमिकामें व्यवह्ारिक कार्यों मूल हो 
सकती है परन्तु तीसरी भूमिकावाैकी अवस्था साधनरूपा है और 
पाचवीं भूमिकाबाठेकी स्थिति खार्भावक है । तीसरी भूमिकाके 
बाद “साक्षात्कार” होता है, इसीको मुक्ति कहते हैं। कई 
जेन आदि अन्य धर्मा लोग तो मृत्युके बाद मुक्ति मानते 
ह परन्तु हमारे वेदान्तके सिद्धान्तमें जीवन्मुक्ति मानी गयी 
है, ग्र्युके पहले भी ज्ञान हो सकता है। इस अबस्थामे 
उसका शरीर तथा चरीस्के द्वारा हानेबाडे कम केवल लोगोंके देखने- 
मात्रंके लिये रह जाते ह | उसमे काई “धर्मी " नहीं रहता । यदि 
काइ कहे कि, जब उसमे चेतन ही नहीं रहा तो फिर क्रिया क्‍्यो- 
कर होती है ? इसके उत्तरमें कहा जाता है कि समष्टि चतन तो 
कहीं नहीं गया, व्यष्टि भावसे निकठकर उसकी स्थिति झुद्ध चतनमें 
हो गयी | समश्टि चेतनकी सत्ता-स्फ़्तिसे क्रिया हुआ करती है इसम 
कोई बाधा नहीं पड़ती । इसपर यदि कोइ फिर यह कहे कि चेतन 
तो जड़ पदार्थ और मुर्देम भी है उनमें क्रिया क्‍यों नहीं होती ? इसका 
उत्तर यह है कि उनमें क्रिया न होनेका कारण अन्तः:करणका 
अभाव है, यदि योगीजन एक चित्तकी अनक कल्पना करके मुर्दे या 
जड़ पदार्थमें चित्तका प्रवेश करवा दें तो उसमें भी क्रियाओंका होना 
सम्भव है | 


द् तक्व-चिन्तामाण 


कोई पूछे कि ज्ञानी कौन है ? तो इसके उत्तरम कुछ भी 
नहीं कहा जा सकता । यदि गञरीरकों ज्ञानी कहा जाय तो जड 
अरीरका ज्ञानी होना संभव नहीं, यदि जीवको ज्ञानी कहे तो 
ज्ञानोत्तकालम उस चेतनकी “जीव” सज्ञा नहीं रहती आर यदि शुद्ध 
चेतनको ज्ञानी कहे तो शुद्धचेतन तो कभी अज्ञानी हुआ ही नहीं । 
इसलिये यह नहीं बतलाया जा सकता कि ज्ञानी कोन हैं ! 

ज्ञानीकी कल्पना अज्ञानीके अन्तःकरणमे है झुद्ध चतनकाी 
दृष्टिम तो कोई दूसरा पदार्थ है ही नहा। ज्ञानीकों जब दृष्टि ही नहीं रही 
तो फिर सृष्टि कहा रहती ? अज्ञानीजन इसप्रकार कब्पना किया 
करते है कि इस शरीस्मे जो जीव था सो समष्टि चेतनम मिल गया, 
समष्टि-चतनके जिस अञम अन्त करणका अध्यारोंप है उस अन्त - 
करण सहित उस चेतनके अगका नाम ज्ञानी है। वराम्तविक दृष्टिम 
ज्ञानी किसकी सज्ञा है यह काडइ भी वाणीद्वाग नहा बतला सकता, 
क्योकि ज्ञानीकी दृष्टिम ता ज्ञानीपन मी नहीं हैं। ज्ञानी और 
अज्ञानीकी सज्ञा केवछ छाकणिक्षांक लिय है. आर उन अश्ञानियोके 
अन्दर ही इसकी कल्पना है। जिसप्रकार ग्रुणातीतके “लक्षण ! 
बतलाये जाते है। मछा जा तीनो गुणाोसे अतीत हैं उसमे 'लक्षण' 
कैसे ? क्षण तो अन्त.करणम बनते है और अन्त'करणसे होनबाली 
क्रिया त्रिगुणाध्मिका है। बात यह है कि गुणातीतको समझनेके लिय 
अन्त.करणकी क्रियाओके छक्षणोका वर्णन किया जाता है। जैसे 
श्रीमद्भगगवद्भीताम कहा है.- 


जानीकी अनिर्वंचचनीय स्थिति $ 


प्रकाशं च प्रवृत्ति च मोहमेव च पाण्डव । 
नददेष्टि संग्रवृत्तानि न निवृत्तानि काड्भति ॥। 


( १४२२ 


इसीके आगे २३। २४ और २७०तवे छलोॉकोमे भी गुणातीतके 
लक्षण बतलाये गये है। उपर्यक्त २२वबे छोकके प्रकाश गब्दसे 
अन्त'करण और इन्द्रियोमे उजियाला, प्रवृत्तिस चेष्टा ओर मोहसे 
निद्रा आलस्य / प्रमाद या अज्ञान नहीं ) अथवा समारके ज्ञानमे 
सुर्षुप्वत्‌ अवस्था समझनी चाहिये । अन्त करणम काोड़ “बर्मी न 
रहनेके कारण 'द्विप" और आकाज्ला तो किसको हो ” रागद्रप और 
हथप- गोकादि न होनेके कारण यह सिद्ध होता हैं कि उसमे कोई 
“र्मी' नहीं है | यदि जड़ अन्तःकरणके साथ समंष्टि -चेतनकी 
लि्प्तिता होती तो जड अन्त करणमे गगद्वेषादि विकारोंका होना सभव 
होता । परन्तु समष्टि चतनका सम्बन्ध अन्त करणसे नहीं रहता, 
केवल उसकी समत्ता-स्फृरतिसे चेष्टा होती ह। ये सब लक्षण भी वही- 
तक है जहातक ससारका चित्र है और ये साथकके ट्ये 
आदशे उपायस्वरूप है, इसीलिये गात्रोमे इनका उल्लेख है | 


गुणातीतकी वाम्तविक अवस्थाकों कोई दूसरा न तो जान 
सकता हैं और न बतला ही सकता है, वह ख्वसवेद्य स्थिति है । 
परन्तु यदि काई इसग्रकार परीक्षा करे कि मुझमे ज्ञानीके लक्षण 
है या नहीं ” तो जानना चाहिये कि इसे ज्ञान नही है, लक्षणोर्की 


८ नत्व-चिन्तामणि 


खोजसे यह बात सिद्ध हो गयी कि उसकी स्थिति शरीरमें है, 
ज्ञानीकी सत्ता ब्रह्मसे भिन्‍न है, नहीं तो खोजनेवाला कौन और 
स्थिति किसकी ? और यदि खोजना ही चाहे तो केवल शरीरमें ही 
क्‍यों खोजे, पाषाण या वृक्षोंमें उसे क्‍यों न खोजे ? केवल शरीरमें 
ढूंढ़नेसे उसका शरीरमें अहंभाव सिद्ध होता है । इससे तो वह 
अपने आप ही क्षुद्र बन जाता है| हां ! यदि साधक शरीरसे 
अलग होकर ( द्रष्टा बनकर ) पत्थर और वृधक्षादिके.साथ अपने 
दारीरकी साहइश्यता करता हुआ विचार करे तो इससे उसे छाभ होना 
संभव है । जैसे श्रीगीताजीमें कहा हैः:-- 


नान्‍्ये गुणेम्यः कतार यदा द्रष्टानुपडयाति । 
गुणेभ्यश्र पर वोत्ति मद्भावं सोईघधिगच्छति ॥ 


( १४। १९ 


'जिस काहूमें द्रष्ठा तीनों गुुणोंक सिवाय अन्य किसीको 
कर्ता नहीं देखता है अर्थात्‌ गुण ही गुणोंमें बतते हैँ, ऐसा देखता 
है और तीनों गुणोंसे अति परे सब्चिदानन्दखरूप मुझ परमात्माको 
तत्तसे जानता है, उस कालमें वह पुरुष मेरे स्वरूपको प्राप्त 


होता है ।! 


परन्तु जो कहता है कि 'मुक्षे ज्ञान नहीं हुआ! वह भी ज्ञानी 
नहीं है क्योंकि वह स्पष्ट कहता है। जो कहता है कि “मुझे ज्ञान 


ज्ञानकी अनिवंचनीय स्थिति ६ 


हो गया” उसे भी ज्ञानी नहीं मानना चाहिये क्‍योंकि यों कहनेसे 
ज्ञाता ज्ञान और ज्ञेय तीन पदार्थ सिद्ध होते हैं और जो यह कहता 
है कि 'ज्ञान हुआ कि नहीं मुझे मादम नहीं! सो भी ज्ञानी नहीं 
है क्‍योंकि ज्ञानोत्तरकालमें इसप्रकारका सन्देह रह नहीं सकता। 
तो ज्ञानी क्या कहे ? इसका उत्तर नहीं मिठ्ता। इसीलिये यह 
स्थिति “अनिर्वचनीय” कही गयी है । 





झानकी दर्मता 


सी श्रद्धालु पुरुषके सामने भी वास्तविक इृष्टिसे 
ै/ महापुरुषोंके द्वारा यह कहना नहीं बन पड़ता 
कि 0 कि हमको ज्ञान प्राप्त है' क्योंकि इन गब्दोंसे 
2 ज्ञानमें दोष आता है । वास्तवमें पृणे श्रद्धालुके 
लिये तो महापुरुपसे ऐसा प्रश्न ही नहीं बनता 

(कक कि “आप ज्ञानी हैं या नहीं? जहां ऐसा प्रश्न 
किया जाता है वहां श्रद्धामें त्रटि ही समझनी चाहिये और महापुरुषसे 

इसप्रकारका प्रश्न करनेम प्रश्नकर्ताकी कुछ हानि ही होती है । यदि 
महापुरुष यो कह् दे कि मै ज्ञानी नहीं हूं तो भी श्रद्धा घट जाती है 
और यदि वह यह कह दे कि मे ज्ञानी हूं तो भी उनके मुंहसे ऐसे 
शब्द सुनकर श्रद्धा कम हो जाती है | वास्तवम तो में अज्ञानी हूँ या 
ज्ञानी इन दोनोमेंसे काई्सी बात कहना भी महापुरुषके लिये नहीं 
बन पड़ता, यदि वह अपनेको अज्ञानी कहे तो मिथ्यापनका दोष 
आता है और यदि ज्ञानी कह्टे तो नानात्वका । इसलिये वह यह भी 
नहीं कहता कि मे ब्रह्मको जानता हुं और यह भी नहीं कहता कि 
में नहीं जानता | वह ब्रह्मको जानता है ऐसा भी उससे कहना नहीं 
बनता | परन्तु वह नहीं जानता हो ऐसी बात भी नहीं है । 
श्रुति कहती है :--- 


नाई मन्ये सुवेदेति नो न वेदेति वेद च | 
यो नस्तद्वेद तद्देद नो न वेदेति बेद च॥ 
यस्यामतं तस्य मं मतं यस्य न वेद सः । 
अविज्ञातं विजानतां विज्ञातमविजानताम || 


( सन २ । २-३ ) 


इसीलिय इसका नाम अनिवचनीय स्थिति है; इसीलिये वेदम 
दोनों प्रकारके शब्द आते है और इसीलिय महापुरुष यह नहीं 
कहते कि मुझे प्राप्ति हो गयी । इस सम्बन्धम वे स्वयं अपनी ओरसे 


श्र नस्व-चिन्तामणि 


कुछ भी न कहकर वेद शाखत्रोंकी तरफ संकेत कर देते है । परन्तु 
एसा भी नहीं कहते कि मुझे प्राप्ति नहीं हुई | ऐसा कहना तो उत्तम 
आचरण करनेवाले आचार्य या नेता पुरुषोंके लिये भी योग्य नहीं, 
क्योंकि इससे उनके अनुयायियोंका त्रह्मकी ग्राप्तिको अत्यन्त कठिन 
मानकर निराश होना सम्भव है| जैसे यदि आज कोई परम सम्मान- 
नीय पुरुष कह दे कि मुझे ग्राप्ति नहीं हुई है, में तो स्वयं प्राप्तिके लिये 
उत्सुक हूं तो एसा कहनेसे उनके अनुयायीगण या तो यह समझ 
बैठते हैं कि जब इनको ही ग्राप्ति न हुई तो हमको क्योंकर होगी या 
यों समझ छेते है कि इतने अंशम सम्माननीय पुरुषके शब्द या तो 
अयथार्थ हैं या असली स्थितिको छिपानवाले हे और इसप्रकारके 
दोषारोपसे उन वोगोंकी श्रद्धामें कुछ कमी होना सम्मव है | अतएव 
इस विषयमें मौन ही रहना चाहिये | इन सब बातोंपर विचार करनेसे 
यही सिद्ध होता है कि महापुरुषके लिये ज्ञानी वा अज्ञानी किसी भी 
शब्दका प्रयोग उसके अपन मुखसे नहीं बनता । इतना होनेपर भी 
महापुरुष यदि अज्ञानी साधकको समझानेके लिये उसे ज्ञानोपदेश 
करते समय उसीकी भावनाके अनुसार अपने में ज्ञानाकी कल्पनाकर 
अपनेको ज्ञानी शब्दसे सम्बोधित कर दे तो भी काई हानि नहीं, 
वास्तवमें उसका यों कहना भी उस साधककी दृष्टिमें ही है और ऐसा 
कहना भी उसी साधकके सामने सम्भव है जो पूर्ण श्रद्धाड्ु और परम 
विश्वासी हो, जो महापुरुषके शब्दोंकों सुनते ही स्वयं वैसा बनता 
जाय और जिस स्थितिका वर्णन महापुरुष करते हों उसी स्थितिमें 

स्थित हो जाय। इसपर ऐसा कहा जा सकता है कि श्रद्धा और 
त्रिश्नास तो पूर्ण है परन्तु वैसी स्थिति नहीं होती इसके लिय 
वह विचारा श्रद्धालु साधक क्‍या करें ? यह ठीक है, परन्तु साधकके 
लिये इतना तो परमावश्यक है कि वह श्रवणक अनुसार ही एक ब्रह्ममे 
विश्वासी होकर उसीकी प्राप्तिके लिये पूरीतरहसे तत्पर हो जाय, 
जबतक उसे प्राप्ति न हो तबतक वह उसके लिये परम व्याकुल रहे। 
जैसे किसी मनुष्यको एक जानकारके द्वारा उसके घरमें गड़ा हुआ 
धन माद्म हो जानेपर वह उसे खोदकर निकाढलनेके लिये व्याकुल 
होता है, यदि उससमय उसके पास बाहरके आदमी बैठे हुए हों तो 
वह सच्चे मनसे यही चाहता है कि कब यह लोग हटें, कब मै अकेछा 
रहूं और कब उस गड़े हुए धनको निकालकर हस्तगत कर सक । 
इसीप्रकार जो साधक यह समझता है कि मेरे साधनमें बाघा देने- 
बाले आसक्ति और अज्ञान आदि दोष कब दूर हों और कब में अपने 
परमधन परमात्माको प्राप्त करूं | जितनी ही देर होती है उतनी ही 
उसकी व्याकुझता और उत्कण्ठा उत्तरोत्तर प्रबल होती चली जाती है 
और वह उस बविलम्बको सहन नहीं कर सकता। यदि इसप्रकारके 
साधकके सामने महापुरुष स्पष्ट रब्दोंमें भी अपनेको ज्ञानी स्वीकार 
कर ले तो भी कोई हानि नहीं,'परन्तु इससे नीची श्रेणीके साधक 
ओर अपूर्ण प्रेमियोंके सामने यों कहनेसे उस महापुरुषकी तो कोई 
हानि नहीं होती परन्तु अनधिकारी होनेके कारण उस छुननेवालेके 
पारमार्थिक विषयमें हानि होना सम्भव है| यदि यह बात सभीको 

स्पष्ट कहनेकी होती तो शादत्रोंमें इसे परम गोपनीय न कहा जाता 
और केबल अधिकारीको ही कहनी चाहिये ऐसी विधि न द्वोती । 


कोई यह कहे कि महापुरुषकी परीक्षा कैसे की जाय और 
यदि बिना परीक्षाके ही किसी अयोग्य व्यक्तिको गुरु वा उपदेशक 
मान लिया जाय तो शात्रोंमें उससे उल्टी हानि होना कहा गया 
है। यह प्रश्न ओर शात्रोंका कथन तो उचित ही है परन्तु जिसका 
संग करनेसे परमात्मामें, उस महापुरुषमें और शात्रोंमें श्रद्धा उत्पन्न 
हो जाय, उसे गुरु या उपदेशक माननेमें कोई हानि नहीं । यदि 
कोई पूर्ण न भी हो तो जहांतक उसकी गम्य है वहांतक तो वह 
पहुंचा ही सकता है, (इस दष्टिसे महापुरुषकी संगति करनेवाले 
साधकोंका संग भी उत्तम और लाभदायक है) आगे परमात्मा स्वयं 
उसे निभा छेते हैं। साधकको आवश्यकता है उस परमात्माके 
परायण होनेकी । श्रीपरमात्माकी शरण लेनेमात्रसे ही सब कुछ 
हो सकता है । भगवानने कहा है:- 


अनन्याश्रिन्तयन्तो मां ये जनाः पयुपासते । 
तेषां नित्याभियुक्तानां योगक्षि्म वहाम्यहम ॥ 
३ (गीता अ० ९ श्लेक २२ ) 


अथात्‌ जो अनन्य भावसे मेरेमें स्थित हुए भक्तजन मुझ 
परमेश्वरको निरन्तर चिन्तन करते हुए निष्काम भावसे भजते हैं 


झ्ानकी दुलेभता १५ 


उन नित्य एकीमभावसे मुझमें स्थित पुरुषोंका योगक्षेम मैं स्वयं 
वहन करता हूं। संसारमें भी यही बात देखनेमें आती है कि यदि 
कोई किसीके परायण हो जाता है तो उसकी सारी संभाल वही 
रखता है, जैसे बच्चा जबतक अपनी माताके परायण रहता है 
तबतक उसकी रक्षाका और सबग्रकारकी संभालका भार माता 
स्वयं ही अपने ऊपर लिये रहती है | जबतक बालक बड़ा होकर 
स्वतन्त्र नहीं होता तबतक माता-पिताके प्रति उसकी परायणता 
रहती है और जबतक परायणता रहती है तबतक माता-पितापर 
ही उसका सारा भार है। इसी प्रकार केवल एक परमात्माकी 
शरण लेनेसे ही सारे काम सिद्ध हो सकते हैं। परन्तु शरण 
लेनेका काम साधकका है। शरण होनेके बाद तो प्रभु स्वयं 
उसका सारा भार संभाल लेते हैं। अतएब कल्याणके प्रत्येक 
साधकको परमात्माकी शरण लेनी चाहिये # 5५ पतला १६3३ 


प्‌ एणरव० १ )) 
0! ॥॥ | 





भ्रम अनादि ओर सान्‍्त हे 


त्मा खयं ज्ञानखरूप होनेके कारण ज्ञानकी 
प्राप्ति करनी नहीं पड़ती और न उसकी 
प्राप्तिमि कोई परिश्रम या यत्नकी ही 
आवश्यकता है। किसी अभप्राप्त बस्तुको 
प्राप्त करनेमे परिश्रम और यत्न करना पडता 
है परन्तु यहां तो केवल नित्यप्राप्त ब्रह्ममे जो अग्राप्तिका श्रम 
हो रहा है उस श्रमकों मिठा देना ही कर्तव्य है | वास्तवमे यह 
श्रम ब्रह्मको नहीं है । यह भ्रम उसीमे है जो इस संसारके 
विकारको नित्य मानता है ! वास्तवमें तो ब्रह्ममे भूल न होनेके 
कारण उसे मिटानेके लिये परिश्रम करना भी एक श्रम ही है, 





श्रम अनादि ओर सान्‍्त है १9 


परन्तु जबतक भूल हैं तबतक भूलकों मिटानका साधन करना 
चाहिये, अबइ्य ही उन लोगोंको, जो इस भूलमें हैं । जो इस 
भूलको मानता है उसके लिय तो यह अनादि कालसे है | एसा 
कहा जाता है कि अनादि काल्से होनेवाली वस्तुका अन्त नहीं 
होता | पर यह ठीक नहीं, क्योंकि भूछ तो मिटनेवाली ही होती 
है, यदि भूल है तो उसका अन्त भी आवश्यक है | यदि ऐसा 
माना जाय कि यह सान्‍्त नहीं है तो फिर किसीको भी ्राप्ति' 
नहीं हो सकती | इसलिये यह अनादि और सान्‍्त अवश्य है | 
यदि यह माना जाय कि यह मूल अनादि काल्से नहीं है पीछेसे 
हुई है तो इसमें तीन दोष आते ई£ प्रथम तो ्राप्त' पुरुषोंका 
पुनः भूलमें पड़ना संभव ह, दूसरे सृष्टिकती ईश्वरपर दोप आता 
है और तीसरे नये जीवॉका बनना संभव होता है । इस हेतुसे 
यह अनादि और सान्‍्त ही सिद्ध होती है । वास्तवमें कालकी 
कल्पना भी मायामें ही है क्‍योंकि ब्रह्म तो छुद्ध और 
कालातीत है । 

वेद, शात्र और तक्तवेत्ता महापुरुषोंका भी यह कथन हैँ 
कि एक शुद्ध बोध ज्ञानलरूप परमात्मा ब्रह्मके अतिरिक्त और 
कुछ भी नहीं है परन्तु किसी भी व्यक्तिके द्वारा 'संसार असत्‌ 
है! यों कहा जाना उचित नहीं क्योंके वास्तवमें यों कहना बनता 
नहीं । संसारको असत्‌ माननेसे संसारके रचयिता सृष्टिकता 
ईश्वर, विधि-निषेेधात्मक शाशत्र, छोक-परछोक और पाप-पुण्य आदि 

च् 


सभी व्यथ ठहरते है और इनको व्यथे कहना या मानना 
अनधिकारकी बात है । जिस वास्तविकतामें झुद्ध ब्रह्मके 
अतिरिक्त अन्यका आत्यन्तिक अभाव है उसमें तो कुछ कहना 
बनता नहीं, कहना भी वहीं बनता है कि जहां अज्ञान है और 
जहां कहना बनता है वहां सृष्टिके रचयिता, संसार और शाख्र 
आदि सब सत्य है और इन सबको सत्य मानकर ही शाख्रानुकूछ 
आचरण करना चाहिये | सात्विक आचरण और भगवानकी 
विश्युद्ध भक्तिसे अन्तःकरणकी शुद्धि होनेपर जिस समय भ्रम 
मिट जाता है उसी समय साधक कृतकृत्य होजाता है । यही 
परमात्माकी प्रामि है ! 





निराकार-साकार-तत्त 






जा क झुद्ध ब्रह्मके अतिरिक्त और जो कुछ भी भासता 
( एं | है सो वास्तवमें नहीं है, केवट स्वप्नवत प्रतीति होती 
५.८6] है। वेद, वदान्त और उपनिषद्‌का यही सर्वोच्च 

छे सिद्धान्त है, यही स्वामी श्रीशड्डराचार्यजीका मत 
है और यही वास्तवमें न्यायसिद्ध सिद्धान्त है परन्तु यह बात इतनी 
ऊंची और गोपनीय है कि सहज हीमें सहसा इसका प्रकाश करना 
अनुचित है । इस सिद्धान्तको कहने और सुननेवाले बहुत ही थोड़े 
हुआ करते हैं, इसको कहनेका वही अधिकारी है कि जो स्वयं इस 
स्थितिमें स्थित हो और सुननेका भी वही अधिकारी है जो सुननेके 
साथ ही इस स्थितिम स्थित हो जाय । जो इसप्रकारके नहीं हैं 
उनको न कहनेका अधिकार है और न सुननेका । जिनको राग- 

द्वेष होता है, जा सासारिक हानि लाभ दुखित और हृषित होते 
हैं, जो दुःख और सुखका भिन्‍न भिन्‍नरूपसे अनुभव करते है 
तथा जो विषयलोलुप और इन्द्रियाराम हैं उनको तो इस सिद्धान्तके 
उपदेशसे उल्टी हानि भी हो सकती हैं | वें लोग मान बठते है कि 
जब संसार स्वप्ततत्‌ है तो असत्य, व्यभिचार, हिंसा और छल 
कपट आदि पाप भी स्वप्रवत्‌ ही है | चाहे सो करो, कोई हानि 
तो होगी नहीं | यों मानकर व लोग परिश्रमसाध्य सत्कर्मोंको 
त्यागकर भिन्‍न भिन्‍नरूपसे पापाचरण करने छग जाते हैं क्योंकि 
सत्कर्मोंके करनकी अपेक्षा उन्हें छोड़ देना और पाप-कर्मोमें छग 
जाना सहज है । इसीलिये अनधिकारियोंकों इस सिद्धान्तका उपदेश 
न करनेके लिये शासत्रोंकी आज्ञा है| क्योंकि अनधिकारी लोग 
इस सिद्धान्तको यथाथरूपसे न समझकर सत्कर्मोको त्याग देते हैं, 
ज्ञानकी प्राप्ति उन्हें होती नहीं अतण्ब उभयश्रष्ट हो जाते हैं । 
यह दोहा प्रसिद्ध ही है-- 
ब्रह्मज्ञान उपज्यो नहों, कम दिये छिटकाय | 
तुलसी ऐसी आत्मा, सहज नरकमें जाय ॥ 
श्रीभगवानने गीतामे भी कहा है । 
न बुद्धिमेदें जनयेदज्ञानां कमेसबद्विनाम । 
जोषयेत्सवंकमांणि विहान्युक्तः समाचरन्‌ ॥ 


(गीता ३। २६ ! 


“निराकार-साकार-तत्व द 


ज्ञानी पुरुषको चाहिये कि कर्मोम आसक्तिवाले अज्ञानियों- 
की बुद्धिम भेद अर्थात्‌ कर्मोम अश्रद्धा उत्पन्न न करे, किन्तु 
खय॑ परमात्माके स्वरूपमें स्थित हुआ सब कर्मोंको अच्छी तरह 
करता हुआ उनसे भी वंसे ही कम करावे । 
ज्ञानी ओर अज्ञानीके कर्मोमें यही अन्तर है कि ज्ञानीके 
कम अनासक्त भावसे खाभाविक होते हे और अज्ञानीके कर्म 
आसक्तिसहित होते हैं । श्रीगीतामं कहा है :- 


सक्ताः कर्मण्यविद्वांसो यथा कुवेन्ति भारत । 
कुयोद्विद्वांस्तथासक्तश्रिकीषुलो कसंग्रहम॒ ॥ 
(गीता ३ । २५ ) 

ह अर्जुन ! कममे आसक्त हुए अज्ञानीजन जैसे कम 
करते हैं वेसे ही अनासक्त हुआ ज्ञानी भी टोकशिक्षाको चाहता 
हुआ कमे करे | 

कहनेका तात्पये यह है कि शुद्ध ब्रह्मकी चचो केवल 
अधिकारियोंमें ही होनी चाहिये । 

रोग कह सकते हैं कि जब एक शुद्ध ब्रह्मके अतिरिक्त 
ओर कुछ है ही नहीं तो इससे सृष्टि और सृष्टिकता इश्वरका भी 
न होना ही सिद्ध होता है और यदि यही बात हे तो फिर इनके 
प्रतिपादन करनेवाले गप्रमाणभूत शासत्र और प्रत्यक्ष दीखनेवाली सृश्टि- 
की क्‍या दशा होगी ? इसका उत्तर यही है कि जैसे आकाश 

निराकार है आकाशमें कहीं कोई आकार नहीं परन्तु कमी कभी 
आकाशमें बादलके टुकड़े दीख पडते है, वे बादलके टुकड़े 
आकाममें ही उत्पन्न होते हैं, उसीमें दीख पडते है और अन्‍्तर्मे 
उसी आकाझमें शान्‍त हो जाते है। आकाशकी वास्तविक स्थितिमे 
कोई अन्तर नहीं पडता परन्तु आकाशका जितना स्थान बादलोंसे 
आदत होता है उतने अंशमें उसका एक विशेष रूप दीखता है 
और उसमें ब्ृष्टि आदिकी क्रिया भी होती है । 


इसी प्रकार एक ही अनन्त शुद्ध ब्रह्ममें जितना अंश मायासे 
आच्छादित दीखता है उतने अंशका नाम सगुण ईश्वर है, वास्तवमें 
यह सगुण इंश्वर छुद्ध ब्रह्मस कभी कोई दूसरी भिन्‍न वस्तु नहीं 
किन्तु मायाके कारण भिन्‍न दीखनेसे सगुण ईश्वरकों छोग भिन्‍न 
मानते है। यही भिन्‍्नरूपसे दीख पडनेवाटा सगुण चेतन्य, 
सृष्टिकती ईश्वर है; इसीको आदिपुरुष, पुरुषोत्तम और मायाविर्िषष्ट 
ईश्वर कहते है । आकाशके अंशमें मेघोंकी भांति इस सगुण चैतन्यमें 
जो यह सुष्टि दीखती है वह मायाका कार्य है। माया सृश्किता 
इंश्वरकी शक्तिका नाम है जैसे अग्नि और उसकी दाहिका शक्ति 
होती है उसीग्रकार सृश्कितो ईश्वर और उसकी शक्ति माया है । 
इसे ही प्रकृति कहते हैं और इसीका नाम अज्ञान है । 


यह माया क्या है और कैसे उत्पन्न होती है? यह एक भिन्‍न 
विषय है अतएव इस विषयपर यहां कुछ न लिखकर मूल विषयपर 

ही लिखा जाता है। इस वर्णनसे यह समझना चाहिये कि निराकार 
आकाशकी भांति उस सर्वव्यापी अनन्त चेतनका नाम तो शुद्ध 
ब्रह्म है, वास्तवर्म आकाशका दृष्टान्त भी एकदेशीय ही है क्योंकि 
आकाशाकी तो सीमा भी है और उसका कोई आकार न होनेपर 
भी उसमें शब्दरूपी एक गुण भी है परन्तु छुद्ध ब्रह्म तो असीम, 
अनन्त, निर्गुण, केवल और एक ही है इसीलिये वह अनित्रेचनीय 
है और इसीलिय उसका उपदेश केवछ उसी अधिकारीके प्रति किया 
जा सकता है जो उसे घारण करनेंमें समर्थ है। यह तो झुद्ध 
ब्रच्मकी बात हुई | 


इसी शुद्ध ब्रह्मका जितना अंश, ( आकाशके मेघोंसे आबृत 
अंशकी भांति) अछ्ग दीखता है वही मायाविशिष्ट सृष्टिकतों सगुण 
ईश्वर है और उसी परमात्माक एक अंशमें सारे ब्रह्माण्डकी स्थिति 
है । अस्तु ! 


अब इसके बाद साकार इंश्वर यानी अवतारका विषय आता है, 
जब वह सगुण इंश्वर आवश्यकता समझते हैं तभी वह अपनी माया- 
को अधीन करके जिस रूपमें काय करना होता है उसी रूपमें प्रकट 
हो जाते हैं। कभी मनुष्यरूपमें कभी वाराह और नृसिंहरूपमें, कभी 
मत्स्य और कच्छपरूपमें, कभी हंस और अश्वरूपमें, इसीप्रकार 
आवश्यकतानुसार अनेक रूपोंमें ईश्वर साक्षात्‌ अबतीणे हो छोगों- 
को दशीन देकर कृतार्थ करते हैं परन्तु उनका यों संसारमें प्रकट होना 

प्राकृत जीवोंके सदृश नहीं होता, इश्वरके अबतीण होनेका समय और 
हेतु भगवानने श्रीगीताजीमें कहा है :- 

यदा यदा हि धमेस्प ग्लानिभंवति भारत | 

अभ्युत्थानमधमेस्य तदात्मान॑ सृजाम्यहम्‌ ॥ 

परित्राणाय साधूनां विनाशाय च दुष्कृताम । 

धरंसेथापनाथोय सम्भवामि युगे युगे। 

(गीता ४ । ७-८) 

है अजुन ! जब जब धर्मकी हानि और अधमंकी बृद्धि होती 
है तब तब ही में अपने रूपको प्रकट करता हूँ, म॑ साधु पुरुषाका 
उद्धार करनके लिये और दूषित कम करनेवालांका विनाश करनेके 
लिये तथा धमकी स्थापनाके लिये युग युगमें प्रकट होता हूं । 

इससमय प्रथ्वीपर ऐसा कोई अवतार नहीं दीखता जो यां 
कह दे कि मेंने साधुओंका उद्धार करनके लिय अबतार लिया है, 
संसारमें साधु अनेक मिल सकते हैं किन्तु उन साधुआके उद्धारक 
लिये अबतीण होकर आनेवाला कोई नहीं दीखता । भगवान्‌ 
श्रीकृष्णकी भांति यों कहनेवाला कि:-- 

सवंधमोन्परित्यज्य मामेके शरण बज | 

अहं त्वा स्वेपापेभ्यों मोक्षयिष्यामि मा शुचः) ।| 


(गीता श्८ट। ६६) 

धर्मोक आश्रयको छोडकर केवल एक मुझ वाखुदेवकी ही 
अनन्य शरण होजा,मे तुझको सारे पापोंसे छुडा दूंगा,त्‌ चिन्ता न कर ! 


यों एकमात्र अपनी थरणसे ही पापासे मुक्त कर देनेका वचन 
दनेवाढा इससमय संसारमें कोई अवतार नहीं ! 


कुछ दिनों पहिले एक सज्जनने मुझसे पृछा था कि प्रृथ्वीपर 
पाप तो बहुत बढ़ गया है क्या भगवान्‌के अवतार लेनेका समय अभी 
नहीं आया ? यदि आया है तो भगवान्‌ अवतार क्‍यों नहीं लेते ? मैंने 
उनसे कहा था कि मुझे माद्म नहीं, यह तो कोई बात ही नहीं कि 
में सभी बातोंका जानकार होऊं, भगवान्‌ अवतार क्यों नहीं ठेत इस 
बातको भगवान्‌ ही जानें | हां, यदि कोई मुझसे पूछे कि भगवानके 
अवतार लनेसे तुम प्रसन्न हो या नहीं तो मै यही कहूंगा कि में भगवान- 
के अवतार लेनेसे बहुत प्रसन हूं क्योंकि इससमय यदि भगवान्‌का 
अवतार हो जाय तो मुझ भी उनके दशैन हो सकते हैं। यदि कोई 
सरलतासे यह पूछे कि तुम्हारे अनुमानसे मगवान्‌के अवतार डेनेका 
समय अभी आया है या नहीं ? तो में अपने अनुमानसे यही कह 
सकता हूं कि वह समय सम्भवतः अभी नहीं आया | यदि बह समय 
आया हाता तो भगवान्‌ अबतीण हो जाते ! कल्युगम जैसा कुछ 
होना चाहिय अभीतक उससे कुछ अधिक नहीं हो रहा है । 
भगवान्‌के अन्य अवतारोंके समय जैसा अत्याचार बढ़ा था, धर्म और 
धर्मग्राण ऋषियोंकी जैसी दृदेशा हुई थी वैसी अभी नहीं हुई है। 

भगवान्‌ श्रीरामचन्द्रजीके समयमें तो राक्षसोंके द्वारा मारे हुए ऋषियों- 
की हड्डियोंके ढेर लग गये थे । 


प्रश्न-क्या ऋषियोंमें राक्षसोंकर बध करनेका सामथ्ये नहीं 
था और यदि था तो उन्होंने राक्षसोंका बध क्‍यों नहीं किया ! 


उत्तर- ऋषियों में राक्षमोंके बध करनेका सामथ्ये था, परन्तु 
वे अपना तपोबल क्षीण करना नहीं चाहते थे । जिस समय 
श्रीविश्वामित्रजीने महाराज दशरथके पास आकर यज्ञकी रक्षाके लिये 
श्रीरामलक्ष्मणको मांगा, उस समय भी उन्होंने यही कहा था कि 
यद्यपि मैं राक्षम्रोंका बध खये कर सकता हूं परन्तु इससे मेरा तप 
क्षय होगा जिसको कि मैं करना नहीं चाहता। श्रीराम-लक्ष्मणके 
द्वारा राक्षम्रोंका बध होनेपर मेरे यज्ञकी रक्षा भी होगी तथा मेरा 
तपोबल भी सुरक्षित रह जायगा । श्रीराम-लक्ष्मण राक्षसोंको सहज 
हीमें मार सकते हैं, इस बातको में जानता हूं, तुम नहीं जानते । 
महाराज दशरथने मोहसे श्रीराम-लक्ष्मणको साधारण बालक समझ- 
कर अपत्यस्नेहके वशीभूत हो विश्वामित्रसे कहा कि “नाथ ! में 
खय॑ आपके साथ चलनेको तैयार हूं, एक रावणको छोडकर और 
सारे राक्षसोंको मार सकता हूं, आप राम-लक्ष्मणको न लेकर मुझे 
ले चलिये ।” इसप्रकार राजाको मोहमें पडे हुए देखकर श्रीवसिष्ठजी 
महाराजने, जो भगवान्‌ श्रीरामके प्रभावकों तक्तसे जानते थे, 
दशरथजीको समझ्नाकर कहा कि 'राजन्‌ ! तुम किसी प्रकारकी 

चिन्ता न करो, ये साधारण बालक नहीं हैं, इन्हें कोई भय नहीं 
है तुम प्रसन्‍नताके साथ इन्हें विश्वामित्रजीके साथ मेज दो !! इस 
प्रसंगेस यह जाना जाता है कि ऋषिगण सामथ्येवान्‌ तो थे, परन्तु 
अपने तपोबलसे काम लेना नहीं चाहते थे । 


कलियुगमें अभीतक ऐसा समय उपस्थित हुआ नहीं जान 
पड़ता कि जिससे भगवानकों अबतार लेना पडे और भगवान्‌ 
यों सहसा अवतार लिया भी नहीं करते, पहिले तो वे कारक 
पुरुषोंको अपना अधिकार सौंपकर भेजते हैं, जैसे मालिक अपनी 
दूकान संभालनेके लिये विश्वासी मुनीमकों भेजता है । पर जब 
वह देखता है, कि मुनीमसे कार सिद्ध नहीं होगा, मेरे स्वयं गये 
बिना काम नहीं चलेगा तब वह स्वयं जाता है; इसीग्रकार जब 
कारक पुरुषोंके भेज देनेपर भी भगवान्‌को अपने अबतार लेनेकी 
आवश्यकता प्रतीत होती है तब वे स्त्रय॑ प्रकट होते हैं | कारक 
पुरुष उन्हें कहते हैं कि जो भगवत्कृपासे अपने पुरुषार्थद्वारा इस 
छोकके अनुसार- 


अभ्रिज्योतिरह! शुक्ल; पण्मासा उत्तरायणम्‌ | 
तत्र प्रयाता गच्छन्ति ब्रह्म अरह्मविदों जनाः ॥ 


(गीता ८ । २४ ) 


भिन्‍न भिन्‍न. देवताओंद्वारा ऋमसे अग्रसर होते हुए अन्त्मे 
भगवानके सत्यलोकको पहुंचते हैं। इस लोकमें जानेवाले महात्माओंका 

स्वागत करनेके लिये भगवानके पार्षद (अमानव पुरुष) विमान लेकर 
सामने आते हैं और उन्हें बडे आदर सत्कारके साथ भगवानके 
उस परमधाममें ले जाते हैं। वह धाम प्रल्यकालमें नाश नहीं 
होता, वहां किसी प्रकारका दुःख और शोक नहीं है | एकबार जो 
उस धाममें पहुंच जाता है उसका फिरसे कमबन्धन-दयुक्त जन्म 
नहीं होता, इसी लोकको संभवतः श्रीविष्णके उपासक बैकुण्ठ, 
श्रीकृष्णके उपासक गोलोक और श्रीरामके उपासक साकेत लोक 
कहते हैं। इस लोकमें पहुंचे हुए महात्मागण महाग्रल्य पर्यन्त 
सुखपूर्वक वहां निवासकर अन्तमें झुद्ध ब्रह्ममें शान्‍्त हो जाते हैं । 
ऐसे लोगोंमेंसे यदि कोई महापुरुष सुष्टिकर्ता भगवानकी प्रेरणासे 
अथवा अपनी इच्छासे केवल जगत॒का हित करनेके लिये संसारमें 
आते हैं तो वे कारक पुरुष कहलाते हैं। ऐसे लोगोंके दर्शन, 
सस्‍्पशे, भाषण और चिन्तनसे भी श्रद्धालु पुरुषोंका उद्धार 
हो सकता है | श्रीवसिष्ठजी और वेदव्यासजी महाराज आदि 
ऐसे ही महापुरुषोंमेसे थ। इन लोगोंका जगतमें प्रकट होना 
केवल जगतके उद्धारके लिये ही होता है, जिसप्रकार किसी 
कारागारमें पडे हुए कैदियोंको मुक्त करनेके लिये किसी 
विशेष अवसरपर राजाके प्रतिनिधि अधिकार लेकर कारागारमें 
जाते हैं और वहां जाकर बन्धनमें पडे हुए कैदियोंको बन्धनसे 
मुक्तकर, खतन्त्रतासे वापिस छोट आते हैं। ज़ेलमें कैदी भी जाते 
हैं और राजाके प्रतिनिधि भी, मेद इतना ही है कि कैदी तो 

अपने किय हुए दुष्कर्मोका फल भोगनेके लिये परवश होकर जेलके 
बन्धनमें जाते हैं और राजाके प्रतिनिधि खतन्त्रतासे दयाके कारण 
बन्धनमें पड़े हुए कैदियोंको मुक्त करनेके लिये जेल्में जाते हैं । 
इसीपग्रकार कारक पुरुष भी संसारमें केवल बन्धनमें पडे हुए जीवोंको 
मुक्त करनेके लिये ही प्रकट होते हैं, अवतारमें और कारक पुरुषमें 
यही अन्तर है कि अवतार तो कभी जीव-भावको प्राप्त हुए ही 
नहीं और कारक पुरुष किसी कालमें जीवभावको प्राप्त थे परन्तु 
भगवत्‌-कृपासे अपने पुरुषाथद्वारा क्रम-मुक्तिसे वे अन्तमें इस 
स्थितिको ग्राप्त हो गये । इस समय अबतार और कारक पुरुष 
तो जगतमें देखनेमें नहीं आते, जीवन्मुक्त महात्मा अलबत्ता 
मिल सकते हैं। ५ >यला३-१३ 
मुक्ति दो प्रकारकी होती है सद्योमुक्ति और क्रममुक्ति। जो इसी 
देहमें अज्ञानसे सर्वथा छूटकर नित्य, सत्य सच्चिदानन्द बोधस्वरूपमें 
स्थित हो जाते हैं, जिनके सारे कर्म ज्ञानाग्निके द्वारा भस्म हो जाते हैं 
और जिनकी दृष्टिमे एक अनन्त और असीम परमात्मसत्ताके सिवा 
जगतकी भिन्‍न सत्ताका सर्वथा अभाव हो जाता है। ऐसे महापुरुष 
तो जीवन्मुक्त कहलाते हैं इसीका नाम सद्योमुक्ति है और जो 
उपयुक्त क्रमसे लोकान्तरोंमें होते हुए परम धामतक पहुंचते हैं वे 
क्रममुक्त कहलाते हैं | इस मुक्तिके चार भेद हैं, यथा-सामीष्य, 
सारूप्य, सालोक्य और सायुज्य । सगवानके समीप निवास करनेका 
नाम सामीपष्य है, भगवानके समान खरूप प्राप्त होनेका नाम 

सारूप्य है, भगवानके समान लोकमें निवास करनेका नाम सालोक्य 
है और भगवानमें मिल जानेका नाम सायुज्य है। जो दास दासी 
वा माधुयैभावसे भगवान्‌की भक्ति करते हैं उन्हें सामीष्य मुक्ति, 
जो मित्रभावसे भजते हैं उन्हें सारूप्य मुक्ति, जो वात्सल्य भावसे 
भजते हैं उन्हें सालोक्यमुक्ति और जो वैरभावसे या ज्ञानमिश्रिता 
भक्तिसे भगवानकी उपासना करते हैं उन्हें सायुज्य मुक्ति प्राप्त 
होती है। ऐसे मुक्तपुरुष परमधाममें निवास करते हैं इसलिये उनका 
पता नहीं लगता किन्तु सद्योमुक्तिको प्राप्त जीवन्मुक्त महापुरुष इस 
समय भी जगतमें हैं, जीवन्मुक्त वही होता है जो पहले जीवभावको 
ग्राप्त था, पीछेसे पुरुषार्थके द्वारा मुक्त हो गया। जैसे श्रीशुकदेवजी 
और राजा जनकादि । 


जीबोंमें पहली श्रेणीम तो कुछ ऐसे महापुरुष हैं कि जो 
जीवभावसे मुक्त हो चुके हैं, दूसरे ऐसे छोग भी इससमय मिल 
सकते हैं कि जो देवी सम्पत्तिका आश्रय लिये हुए मुक्तिके मार्गमें 
स्थित हैं और मुक्तिके बहुत समीप पहुंच चुके हैं, सम्मव है कि 
उनकी इसी जन्ममें मुक्ति हो जाय या किसीको एक जन्म और भी 
धारण करना पड़े, ऐसे पुरुष भी जीवन्मुक्तोंकी भांति काम, क्रोध 
और शोक हृषेके अधीन नहीं होते । 


प्रभ-प्राचीन कालमें ऋषियोंके और महात्माओंके हर्ष शोक 
हुए हैं ऐसा लेख ग्रन्थोंमें मिलता है इसका क्‍या कारण है ! 

उत्तर--जिनको राग द्वेषके कारण हे शोकका विकार 
होता है वे तो जीवन्मुक्त नहीं समझे जा सकते परन्तु यदि 
कर्तव्यवश लोकमर्यादाके लिये किसी किसी अंशमें महात्माओंमें 
यदि हषे शोकका व्यवहार दीखता है तो कोई हानि नहीं | 
भगवान्‌ श्रीरामचन्द्रजीने तो सीताके हरण हो जानेपर और 
लक्ष्मणको शक्ति लगनेपर बड़ा विछाप किया था, वह भी ऐसे 
शब्दोंमें और ऐसे भावसे कि जिसे देख सुनकर बड़े बड़े लोगोंको 
मोह सा होने लगा था, किन्तु वह केवछ भगवानका व्यवहार था 
और उसमें तो एक विलक्षण बात और भी थी, भगवान्‌ श्रीरामने 
श्रीसीताजी और लक्ष्मणके लिये व्याकुछतासे विछापकर जगत॒कों 
मद्दान्‌ प्रेमकी और अपने मृदु खभावकी बडी भारी शिक्षा दी थी। 
भगवानने श्रीगीताजीमें अपना यह खभाव बतलाया है कि- 


“ये यथा मां प्रपच्चन्ते तांस्तथेव भजाम्यहम्‌ ।”” 


“जो मेरेको जैसे भजते हैं में मी उनको वैसे ही भजता 
हूं ।' इसीके अनुसार भगवान्‌ श्रीरामने श्रीसीताजीके लिये विलाप 
करते हुए वृक्षों, शाखाओं और पत्तोंसे समाचार पूछ पूछकर यह 
सिद्ध कर दिया कि जिस तरहसे इससमय रावणके हाथोंमें पड़ी 
हुईं सीता, रामके प्रेममें निमम्न होकर 'राम राम” पुकार रही है 
उसी प्रकार राम भी सीताके ग्रेमबन्धनमें बँधकर प्रेमसे विहल हो 
वसीता सीता! पुकार रहे हैं | यों ही लक्ष्मणके लिये विछापकर 

भगवान्‌ श्रीरामने यह सिद्ध कर दिया कि रामके लिये लछक्ष्मण 
जिसप्रकार व्याकुल हो सकता है, उसी प्रकार राम भी आज 
लक्ष्मणके लिये ब्याकुल हैं, इससे हम लोगोंको यह शिक्षा ग्रहण 
करनी चाहिये कि भगवानकों हम जिस प्रकार भजेंगे भगवान्‌ 
भी हमें उसी प्रकार भजनेके लिये तैयार है। यह तो भगवानकी 
बात हुईं पर ऋषि महात्माओंमें भी लोकब्यवहारमें हर्ष शोकका 
भाव हो सकता है । 


जीवन्मुक्त और मुक्तिके समीप पहुँचे हुए छोगोंकी बात तो 
हुई । अब तीसरे, संसारमें ऐसे पुण्यात्मा सकाम योगी भी हैं कि जो- 


धूमो रात्रिस्तथा कृष्ण: पण्मासा दक्षिणायनस । 
तत्र चान्द्रमस॑ ज्योतिरयोंगी ग्राप्य निवतेते ॥ 


(गीता ८ | २५ ) 


इस छोकके अनुसार भिन्न भिन्न देवताओंद्वारा अग्रसर होते 
हुए चन्द्रमाकी ज्योतिको प्राप्त होकर खर्गमें अपने शुभ कर्मोंका 
फल भोगकर वापिस लौट आते हैं | 

पूर्वकालमें ऐसे योगी भी हुआ करते थे कि जिनको आठों 
ग्रकारकी अथवा उनमेंसे कोई कोईंसी सिद्धियाँ प्राप्त रहती थीं, 
बर्तमान कालमें यह विद्या लुप्तप्राय हो चुकी है। वास्तवमें 
केवल सिद्धियोंकी प्राप्तिसि परम कल्याण भी नहीं होता, 

सिद्धियोंसे सांसारिक सुख मिल सकते हैं परन्तु मोक्ष नहीं मिलता, इसी- 
लिये शालकारोंने इन सिद्वियोंको मोक्षका बाधक और जागतिक सुखों- 
का साधक माना है, सिद्धियोंको प्राप्त करनेवाले योगी प्रायः सिद्धियों- 
में ही रह जाते हैं परन्तु ऊपर कहे हुए मुक्तिके मार्गेमें स्थित योगी 
तो मोक्षरूप परम सिद्धिको प्राप्त कर लेते हैं इसीलिये उनका दजौ 
इनसे ऊंचा है। 

प्रश्न-आठ सिद्धियां कौनसी हैं, कैसे प्राप्त होती हैं और 
उनसे क्या क्या काम होते हैं ! 

उत्तर-सिद्धियोंके नाम अणिमा, गरिमा, महिमा, रंधिमा, 
प्राप्ति, ग्राकाम्य, ईशित्व और वशित्व हैं, इनकी प्राप्ति अष्टा्नयोगके 
साधनसे होती है और इन सिद्धियोंसे इसग्रकार कार्य हो सकते हैं । 

अखि्िमा-अपने स्वरूपको अणुके समान बना लेना, जैसे 
आ्रीहनुमानजी महाराजने लंकामें प्रवेश करनेके समय वनाया था | 

गारिमा - शरीरको भारी वजनदार बना लेना, जैसे कर्णके वाण 
चलानेपर अजुनको बचानेके लिये सारथीरूपसे रथपर बैठे हुए 
भगवान्‌ श्रीकृष्णने बनाया था और अपने भारसे घोडोंसमेत रथको 
जमीनमें बैठा दिया था । 

मढ़िमा-शरीरको महान्‌ विशाल बना लेना जैसे भगवान्‌ 
श्रीवामनजीने बनाया था । 


लक्षिमा-शरीरको अत्यन्त हल्का बना लेना। 
£। 

ग्राप्ति-इच्छानुसार पदार्थोंको प्राप्त कर लेना जैसे भरद्वाज 
मुनिने भरतजीके आतिथ्यके समय किया था। 

ग्राकाम्य-कामनाके अनुसार कार्य हो जाना । 

ईशित्व-ईश्वरके समान सृष्टि-रचना करनेका सामथ्य हो जाना। 

वशित्व-अपने ग्रभावसे चाहे जिसको अपने वशमें कर लेना। 

ये आठ सिद्धिया हैं, आजकल इन सिद्धियोंको प्राप्त किये हुए 
पुरुष देखनेमें नहीं आते | सत्य भाषणसे वाणीका सत्य हो जाना 
आदि उपसिद्धियोंको प्राप्त हुए पुरुष तो कहीं कहीं मिलते हैं । 

प्रश्न-क्या सत्य बोलनेवालेकी वाणीसे निकले हुए सभी शब्द 
सत्य हो जाते हैं ! 

उत्तर-अवश्य हो जाते हैं, उपनिषद्‌ और पुराणादिमें इसके 
अनेक प्रमाण हैं जिनसे सिद्ध होता है कि प्राचीन काल्में ऐसा हुआ 
करता था, छोटेसे ऋषिकुमारने राजा परीक्षितको शाप दे दिया था, 
तो उसीके अनुसार ठीक समयपर सांपने आकर परीक्षितको डस 
लिया । जब राजा नहुषने इन्द्रपदपर आरूढ़ होकर ऋषियोंको अपनी 
पालकीमें जोता और कामान्ध होकर इन्द्राणीके पास जाने छगा तथा 
ीघ्रं सप' कहकर ऋषिको ठुकराया था, तब ऋषियोंने कहा था 
कि, तुम सपे हो जाओ, तदनुसार वह तुरन्त सांप हो गया। प्राथेना 
करनेपर फिर उसीको यह वरदान दिया कि द्वापरयुगमें भीमको 
पकडनेपर महाराज युधिष्ठिरसे तुम्हारी भेंट होगी तब तुम्हारा उद्धार 
होगा, यह वचन भी सत्य हुआ। अतएव यह सिद्ध होता है कि 

सत्यवादीके मुंखसे निकला हुआ प्रत्येक शब्द सत्य होता है । 
हां, यदि कोई सत्यवादी कभी जान बूझकर असत्य बोले तो उतने 
शब्द सत्य नहीं होते, जैसे महाराज युधिष्ठिरने जान बूझकर 
अश्वत्थामाके मरनेकी संदिग्ध बात कही थी तब अश्त्थामा नहीं 
मरा था परन्तु यदि कोई केवछ सत्य ही बोले तो उसकी वाणीके 
सत्य होनेमें कोई सन्देह नहीं । 

आजकल कुछ ऐसे पुरुष भी मिल सकते हैं कि जिन छोगोंने 
मन और इन्द्रियोंकों प्रायः वशमें कर लिया है, जिनको महीनोंतक 
स्रीके साथ एक शब्यापर सोते रहनेपर भी कामोद्रेक नहीं होता, 
भोजनकी चाहे जैसी सामग्री सामने होनेपर भी मन नहीं 
चलता, क्रोध और शोकके बड़े भारी कारण उपस्थित होनेपर भी 
क्रोध और शोक नहीं होता। परन्तु ऐसा कोई महापुरुष मेरे 
देखनेमें नहीं आया कि जिसके दशेन, स्पशे, भाषण या चिन्तनसे 
ही उद्धार हो जाय, जैसे श्रीनारदजी महाराजके दशेन और उपदेशसे 
लाखों ही प्राणियोंका उद्धार हो गया, श्रीशकदेवजीके उपदेशसे 
लाखोंका कल्याण हुआ, जीवन्मुक्त आचारयोंके चिन्तनसे अनेक 
शिष्योंका उद्धार हुआ और बंगालके श्रीचैतन्य महाग्रभुके दरीन, स्परों 
ओर उपदेशसे हजारोका कल्याण हुआ | इतना अवश्य कह सकता 
हूं, कि यदि मनुष्य चाहे तो ऐसा बन सकता है कि जिसके दर्शन, 
स्परी, भाषण और चिन्तनसे ही लोगोंका उद्धार हो जाय | 


कल्याणकातत्त 


99% % ब प्रकारके दुःखोंसे, बिकारोंसे, गुणोंसे और कर्मोंसे 
सदाके लिये मुक्त होकर परम विज्ञान आनन्दमय 
रस है कल्याणखरूप परमात्माको प्राप्त कर लेना ही परम 
कल्याण है । इसीको कोई मुक्ति, कोई परमपदकी 
प्राप्ति, कोई निर्वाणपदकी प्राप्ति और कोई मोक्ष 
कहते हैं । इस स्थितिको प्राप्त करनेका अधिकार मनुष्यमात्रको 
है | श्रीमगवानने कहा है:-- 





माँ दि पाथे व्यपाश्रित्य येडपि स्युः पापयोनयः | 
खियो वैश्यास्तथा शृद्रास्ते अपि यान्ति परां गतिम्‌ ॥ 


(गीता ९ | ३२ ) 


कल्याणकातस्य ३७ 


मेरी शरण होनेवाले ञ्री, वैद्य, शुद्ध तथा' पापयोनि 
(अन्त्यजादि) कोई भी हो (सब) परमगतिको प्राप्त होते हैं ! 
अतएव जो मनुष्य परमात्माके भजन ध्यानद्वारा इसप्रकार संसार- 
से मुक्त होकर परमपदको पा जाता है उसीका मानवजीवन 
कृतार्थ होता है । 

इस विपयमें लोग भिन्न भिन्न प्रकारकी भ्रमात्मक बातें 
किया करते हैं जिनमेंसे मुख्य ये तीन हैं:-- 

१-:वर्तमान देशकालमें या इस भूमिपर मुक्ति संभव नहीं 
है, एवं गृहस्थ और नीचवर्णो्मे मुक्ति नहीं होती !” 

२-:मुक्तपुरुष दीधैकालपर्यन्त मुक्तिका खुख भोगनेके 
बाद पुनः संसारमे जन्म लेते हैं ।! 


३- 'ुक्ति ज्ञानसे होती है। काम, क्रोध, असत्य, चोरी 
ओर व्यभिचारादि विकारोंके रहते भी ज्ञान हो जानेपर मनुष्य 
जीवन्मुक्त हो सकता है | उपयुक्त विकार तो अन्तःकरणके धर्म 
हैं, जबतक अन्तःकरण है तबतक प्रारब्धानुसार इन विकारोंका 
रहना भी अनिवाय॑ है |! 

ये तीनों ही विचार वास्तवमें न तो सत्य हैं और न 
लाभप्रद तथा युक्तियुक्त ही हैं | वरन्‌ इनके माननेसे बड़ी हानि 
होती है तथा लोगोंमें श्रम फैलता है इसलिये यहां इसी विषयपर 
क्रमशः विचार किया जाता है । 


३३८ तस्व-चिन्तामणि 


१-मुक्तिका कारण आत्मज्ञान है और उस आत्मसाक्षात्कार- 
के लिये निष्काम-कर्मयोग, ध्यानयोग और बज्ञानयोगादि प्रत्येक 
देशकालमें खुसाध्य उपाय वेद-शासतरोंमें बतछाये गये हैं । 


कोई खास युग देश वर्ण या आश्रममात्र ही मुक्तिका 
कारण नहीं माना गया | साधनसम्पन्न होनेपर प्रत्येक देशकालमें 
और प्रत्येक वर्ण आश्रममें मुक्तिकी प्राप्ति हो सकती है । उपयुक्त 
गीताके इलोकसे भी यही निर्णीत है, मुक्तिके लिये श्रुति स्थृतियों- 
में कहीं भी कलियुग भारतभूमि या किसी वर्णाश्रमका निषेध 
नहीं किया गया है। आजतकके सन्त महात्माओंके जीवनचरित्रोंसे 
भी यही सिद्ध होता है कि प्रत्येक देश, भूमि, वण और आश्रममें साधन 
करनेपर मुक्ति हो सकती है ! विष्णुपुराणमें एक प्रसन्न है- 


'ऐसा कौनसा समय है कि जिसमें धर्मका थोड़ासा अनुष्ठान 
भी महत्‌ फल देता हो! इस विषयपर एकबार ऋषियोमें बड़ी 
बहस हुई, अन्तमें वे सब मिलकर इस ग्रश्नका निर्णयात्मक उत्तर 
पानेके लिये भगवान्‌ वेदव्यासके पास गय। व्यासजी महाराज 
उस समय भगवती भागीरथीमे स्नान कर रहे थे, ऋषिगण 
उनकी प्रतीक्षामें जाहवीके तठपर वृक्षोंकी छायामें बैठ गये । 
थोडी देरके बाद व्यासजीने बाहर निकलकर मुनियोंको सुनाते 
हुए क्रमरा: ऐसा कहा “कलयुग ही साधु है, हे शूद्व ! तुम्हीं 
साधु हो, तुम्हीं धन्य हो !” हे जियो ! तुम घन्‍य हो, तुमसे 


कल्याणकातस्य है 


अधिक धन्य और कौन है ?” इससे मुनियोंकों बड़ा आश्चर्य हुआ 
और उन्होंने कौतहलसे व्यासजीसे इन वचनोंका मर्म पूछा । 
व्यासदेवने कहा कि यही तुम्हारे विवादग्रस्त प्रश्नका उत्तर है । 
इन तीनोंमें मनुष्य अल्पायाससे ही परमगति पा सकता है। 
दूसरे युगोंमें दूसरे वर्णामं और पुरुषोंमें तो बडे साधनसे कहीं 
कुछ होता है परन्तु--- 

स्वल्पनेव प्रयत्नेन धर्म: सिद्धाथति वे कलों। 

नरैरात्मगुणाम्भोभिः क्षालिताखिलकिल्बिषः ।। 

शुद्रथ.. द्विजशुभपा तत्परेश्नेनिसत्तमा! । 

तथा खीमिरनायास पातिशुभ्रूषणेव हि ॥ 

ततस्रितयमप्येतन्मम धन्यतर्म मतम | 

( विष्णुपुराण ६। २। ३४-३६ ) 

है मुनिगण ! कलियुगमें मनुष्य सदृबृत्तिका अवलम्बन- 
करके थोड़ेसे प्रयाससे ही सारे पापोंसे छूटकर धर्मकी सिद्धि पाता 
है । शूद्र द्विजसेवासे और ब्लियां केवछ पतिसेवासे अल्पायाससे ही 
उत्तम गति पा सकती हैं । इसीलिये मैंने इन तीनोंको धन्‍्यतम 
कहा है ।!” इससे यह सिद्ध होता है कि वर्तमान देशकालर्मे 
और ख्री, शूद्वेंके लिये तो मुक्तिका पथ और भी सुगम है । 


थोड़ी देरके लिये यदि यह भी मान ले कि वरतमान देशकाढ्में 
और प्रत्येक वर्णाश्रममें मुक्ति नहीं होती, छोग भूलसे ही उत्साह- 


७० तच्य-चिन्सतामणि 


पूर्वक मुक्तिके लिये साधनमें लगे हुए हैं तथापि यह तो नहीं 
माना जा सकता कि इस भूलसे वे कोई अपना नुकसान कर रहे 
हैं। मुक्ति न सही, परन्तु साधनका कुछ न कुछ तो उत्तम फल 
अवश्य ही होगा । सतोगरुणकी वृद्धि होगी, अन्तःकरणकी शुद्धि 
होगी और देवी-सम्पत्तिके गुणोंका विकास होगा | जब मुक्ति होती 
ही नहीं तब वह तो साधक और असाध्क दोनोंकी ही नहीं होगी 
परन्तु साधकमें साधनसे सदूगुणोंकी बद्धि होगी और साधनहीन 
मनुष्य कोराका कोरा ही रह जायगा | इसके अतिरिक्त यदि वर्तमान 
देशकाढमें प्रत्येक मनुष्यकी मुक्ति होती होगी तो साधककी तो हो 
ही जायगी परन्तु साधन न करनेवाल्ा सवथा वश्चित रह जायगा । 
जब वह साधनमें प्रवृत्त ही नहीं होगा तब मुक्ति कैसी ? अतएव 
वह बिचारा श्रमसे इस परम छाभसे वश्चित रहकर बारम्बार संसारके 
आवागमन-चक्रमें घूमता रहेगा | अतएवं इस युक्तिसे भी भ्रत्येक 
देशकालमें और प्रत्येक वर्णाश्रममें मुक्तिका सुगम मानना ही उचित 
श्रेयस्कर और तकैसिद्ध है | 


२--श्रति स्मृति और उपनिषदादि सदूस्रन्थोंमें कहींपर भी 
मुक्तपुरुषोंके पुनरागमन-सम्बन्धी प्रमाण नहीं मिलते । पुनरागमन 
उन्हींका होता है जो सकामी पुण्यात्मा पुरुष अपने पुण्यबल्से 
खगीदि लोकोंको प्राप्त होते हैं | भगवान्‌ने कहा है- 


कल्याणकातस्यव ४१ 


त्रैविध्या मां सोमपाः पूतपापा 
यज्नेरिष्ठा खगेतिं प्रार्थयन्ते । 
ते पृण्यमासादय सुरेन्द्रलोक- 
मश्नन्ति दिव्यान्दिवि देवभोगान।॥। 
तत॑ भ्रुकत्वा खर्गेलोक॑ विशाल 
क्षीणे पृण्ये मत्यलोक॑ विशवन्ति । 
एवं त्रयीधमंमनुग्रपन्ना 


गतागत कामकामा लभन्ते॥ 
( गीता ९। २० २१ ) 


मुक्तपुरुषके सम्बन्धमें तो श्रुति स्मृतियोंमें स्थान स्थानपर 
उनके पुनः संसारमें न आनेके ही ग्रमाण मिलते हैं । श्रीमगवानने 
गीतामें कद्दा है- 


आज़द् शुवनाछोकाः पुनराव्तिनो5जुन । 
मामुपेत्य तु कोन्तेय पुनजेन्म न विद्यते ॥ 


(गीता ८। १६ ४ 


“हे अजुन ! ब्रह्मलोकसे लेकर सब छोक पुनरावर्ती खभाव- 
बाले है परन्तु हे कौन्तेय ! मुझको प्राप्त होनेपर पुनर्जन्म नहीं होता ।॥ 


'न॒च पुनरावतेते न च पुनरावतेते' हमें मानव- 
मा:रतेना5वतेन्ते' 'तेषामिह न पुनरागृत्ति!' 


४२ तस्व-चिन्तामणि 


आदि श्रुतियां प्रसिद्ध हैं ! इन शात्र-वचनोंसे यह स्पष्ट सिद्ध 
होता है कि मुक्त जीवोंका पुनरागमन कभी नहीं होता। 
जीवन्मुक्तोंके द्वारा छोकदृष्टिमें यथायोग्य सभी कार्य होते हुए ग्रतीत 
होते हैं परन्तु वास्तवमें उनका उन कार्योसे कुछ भी सम्बन्ध 
नहीं रहता। 


यस्य सर्वे समारम्भा! कामसडुल्पवर्जिताः । 
ज्ञानाभ्रिदग्धकमाणं तमाहुः पण्डितं बुधाः ॥ 


( गीता ४ । १९ ) 


यस्य नाहँकृतो भावों बुद्धियेस्थ न लिप्यते । 
हत्वाउपि स इमेलछोकान हान्ति न निबध्यते ॥ 
(गीत। १८॥ १७ ) 
इसके सिवा उस मुक्तपुरुषकी दृष्टिमं एक विशुद्ध विज्ञान 
आनन्दघन परमात्म-तत्त्के अतिरिक्त अन्य कुछ भी नहीं रह जाता- 


बहूनां जन्मनामन्ते ज्ञानवान्मां प्रपद्यते । 
वासुदेवः सबेमिति स महात्मा सुदुलेभः॥ 
( गीता ७ | १९ ) 
वह समझता है कि सभी कुछ केवल वासुदेव ही है। 
इसीलिये उसे मुक्त कहते हैं | ऐसे पुरुषका किसी कालमें भी इस 
मायामय संसारसे पुनः सम्बन्ध नहीं होता क्‍योंकि उसकी दइश्िमें 


कल्याणकातस्वच ७३ 


सदाके लिये संसारका आत्यन्तिक अभाव हो जाता है ! इस 
अवस्थामें उसका पुनरागमन क्योंकर हो सकता है ? 

यदि कोई यह कुतके करे कि यदि मुक्त जीवोंका पुनरागमन 
नहीं होगा तो मुक्त होते होते एक दिन जगतके सभी जीव मुक्त 
हो जायंगे तब तो सृष्टिकी सत्ता ही मिट जायगी । इसका उत्तर 
यह है कि प्रथम तो ऐसा होना सम्भव नहीं क्‍्योंकि- 


मनुष्याणां सहस्रेषु कश्रिद्यरतति सिद्धये । 
यततामपि सिद्धाना कश्रिन्सां वेत्ति तक्ततः ॥ 
(गीता ७ | १) 


“हजारों मनुष्योंमें कोई मनुष्य मोक्षके लिये यत्न करता 
है, उन ( हजारों ) यत्न करनेवाले योगियोंमेंसे कोई पुरुष मुझको 
( परमात्माकों ) तश्वसे जानता है ।” इस अवस्थामें सभी जीवोंका 
मुक्त होना असम्भव है क्‍योंकि जीव असंख्य हैं | तथापि यदि 
' किसी दिन 'सम्पूणं संसारके सभी जीव किसी तरह मुक्त 
होजायं! तो इसमें हानि ही कौनसी है ? आजतक अनेक अ्रेष्ठ 
पुरुष इससे पूर्व ऐसी चष्टा कर चुके हैं। महात्मागण अब भी कर 
रहे हैं, ओर आंगे भी करते रहेंगे। यदि किसी दिन उनका 
परिश्रम सफल होजाय और अखिल जगतके जीबोंका उद्धार 
होजाय तो बहुत ही अच्छी बात है, इससे सिद्धान्तमें कौनसी 
बाधा आती है 


४७ तच्च-चिन्तामणि 


तक॑के लिये मान लिया जाय कि मुक्तपुरुषका पुनज॑न्म 
होता है और पुनजन्‍न्म न माननेवाले भूछ करते हैं, पर इस 
भूलसे उनकी हानि क्‍या होती है ? इस सिद्धान्तके अनुसार 
पुनरागमन माननेवराछा भी वापस आवेगा और न माननेवाला भी | 
फल दोनोंका एक ही है । परन्तु कदाचित्‌ यही सिद्धान्त सत्य 
हो कि "मुक्त पुरुषका पुनरागमन नहीं होता! तब तो भूलछसे 
पुनरागमन माननेवालेकी बडी हानि होगी, क्योंकि उस पुनरागमन 
माननेवालेका तो वह मुक्ति ही नहीं मिलेगी कि जिसमें पुनरागमन 
न होता हो | वह बिचारा भूलसे ही इस परम व्यभसे वच्चित रह 
जायगा और पुनरागमन न माननेवाला मुक्त होजायगा | इस 
न्यायसे भी पुनरागमन न मानना ही युक्तियुक्त छठाभजनक और 
सर्वोत्तम सिद्ध होता है । 


३-श्रति स्मृति और उपनिषदादि किसी भी प्रामाणिक 
सद्ग्रन्थसे यह सिद्ध नहीं हं। सकता कि काम क्रोधादि विकारोंके 
रहते जीबन्मुक्ति प्राप्त हो सकती है। श्रीमद्भगवद्गीतामें तो 
स्पष्ट शब्दोंमें काम क्रो. और व्येभको नरकका त्रिविध द्वार 
बतलाया है। 


त्रिविधं नरकस्येदं द्वारं नाशनमात्मनः । 


कामः क्रोधस्तथा लोभस्तस्मादेतत्त्रयं त्यजेत्‌ ॥ 
(गीता १६ ३२१ ) 

श्रीगीतामं भगवान्‌ श्रीकृष्ण और अजुनके प्रशनोत्तरसे यह 
बात स्पष्ट विदित होती है कि समस्त पापोंका बीज “काम' है 
और उसको आ्मज्ञानके द्वारा नष्ट करके ही साधक मुक्त हो 
सकता है | तीसरे अध्यायके ३६ वें छोकसे ४३ वें छोक- 
पर्यन्त इसका विस्तारसे वर्णन है | जद्ांतः काम क्रोध और 
हषे-शोकादि विकारोंसे ही मनुष्यका छुटकारा नहीं होगा, वहांतक 
उसकी मुक्ति कैसे हों सकती हे ? मुक्त पुरुषका वास्तवमें 
संसारसे कोई सम्बन्ध नहीं रहता | गीताजीमें कहा है । 

यस्त्वात्मरतिरेव स्थादात्मतृप्तृथ मानवः । 

आत्मन्येव च संतुष्टस्तस्थ कार्य न विद्यते ॥ 

नेव तस्य कृतेनाथों नाकृतेनेह कथन । 


न चास्य सवेभूतेषु कश्रिद्थेव्यपाश्रयः ॥ 
(गीता ३॥ १७११८ ) 


उसका अन्तःकरण मल विक्षेप और आवरणसे सर्वदा रहित 
होकर छझुद्ध हो जाता है, ऐसी स्थितिमें काम, क्रोध और हर्ष 
शोकादि विकार उसमें कैसे रह सकते हैं ? भगवानने कहा हैं- 
लभन्ते अक्षनिवोणमृषयः क्षीणकल्मपाः । 
छिलदैधा यतात्मानः स्वेभूतहिते रताः ॥ 
कामक्राधवियक्तानां यतीनां यतचेतसाम । 
अमितो अश्निवोणं वतेते विदितात्मनाम्‌॥ 


( गीता ५ | २५ । २६ ) 

४ हषशोकी जहाति” “तरति शोकमात्मचित ” आदि 
श्रुतियां भी इसके प्रमाणमें प्रसिद्ध हैं | शासत्रोंमें जहां देखिये 
वहीं एक खरसे यही प्रमाण मिलता है । श्रीपरमात्माका साक्षात्कार 
हो जानेपर जब समस्त विकारोंकी जड़ आसक्तिका ही अत्यन्त 
अभाव हो जाता है तब उसके कार्यरूप अन्य विकार तो कैसे रह 
सकते हैं ? इन शाखवचनोंसे यही सिद्ध होता है कि जीवनमुक्तके 
शुद्ध अन्तःकरणमें विकारोंका अस्तित्व मानना कदापि उचित 
नहीं है । ढ 

यदि ऐसा मान भी लिया जाय कि जीवन्मुक्तिके बाद भी 
काम क्रोधादि विकारोंका लेश शेष रह जाता है और जो लोग 
उसका शेष रहना नहीं मानते, वे भूलसे ही काम ऋ रोधादि 
विकारोंको जड़से उखाड़नेकी धुनमें छगे रहते हैं, इसपर यह 
सोचना चाहिये कि क्या इस भूलसे उसका कोई नुकसान होता 
है ? यदि पक्षपात छोड़कर विचार किया जाय तो पता छगता है 
कि काम क्रोधादि विकारोंके नाशका उपाय न करनेवालोकी 
अपेक्षा उपाय करनेवाले अधिक बुद्धिमान्‌ हैं, क्‍योंकि उपाय 
करनेसे उनके विकार अधिक नष्ट होंगे और इससे वे कमसे कम 
जीवन्मुक्तोंमें तो उत्तम ही माने जायंगे। एक मनुष्य अत्यन्त 
क्रोधी तथा कामी है और दूसरा इन दोनोंसे छूटठा हुआ है और 
इस सिद्धान्तके अनुसार वे दोनों ही जीवन्मुक्त हैं । इस दशामें 
यह तो खाभाविक है कि इनमें काम-क्रोधपरायण मनुष्यकी 

अपेक्षा काम-क्रोषपरहित जीवन्मुक्त ही अधिक सम्माननीय होगा । 
इस दइश्टिसे भी काम-क्रोधादि विकारोंका नाश करना ही उचित सिद्ध 
होता है और यदि कहीं यही बात सत्य हो कि जीवन्मुक्तके 
अन्तःकरणमें कोई विकार शेष नहीं रहता तब तो विकारोंका 
शेष रहना माननेवालेकी केवल मुक्ति नहीं होगी सो ही बात नहीं 
परन्तु उसकी और भी बड़ी हानि होगी क्‍योंकि वह मिथ्या 
ज्ञासे (गीता १८। २२ के अनुसार ) ही अपनेको ज्ञानी 
और मुक्त मानकर अपने चरित्र सुधारके पवित्र कार्यसे भी वश्चित 
रह जायगा और काम क्रोधादि विकारोंके मोहमय जाहढोंमें फंसकर 
अनेक प्रकारकी नरक-यन्त्रणा भोगता हुआ ( गीता अध्याय १६ के. 
छोक १६ से २० के अनुसार ) लगातार संसार-चक्रमें भटकता 
फिरेगा । इसलिये यही सिद्धान्त सर्वोपरि मानना चाहिये कि 
जीवन्मुक्तके अन्तःकरणमें काम-क्रोधष और हृषे-शोकादि कोई भी 
विकार शेष नहीं रह जाता । 


इसके सिवा मुक्तिके सम्बन्धमें लोग और भी अनेक प्रकार 
की शंकाएं किया करते हैं पर लेख बढ़ जानेके कारण उन सबपर 
विचार नहीं किया गया । 


इस लेखसे पाठक समझ गये होंगे कि मुक्तपुरुष तीनों गुणोंसे 
सर्वधा अतीत होता है (गीता अ० १४ के १९ वें और २२ 
वें से २५ वें छोकतक इसका वर्णन है ) इसीसे उसके अन्तः- 

'करणमें कोई विकार या कोई भी कम शेष नहीं रहता और इसी- 
“लिये उसका पुनर्जन्म भी नहीं होता । पुनर्जन्मका हेतु गुणोंका 
संग ही है | भगवान्‌ कहते हैं-- 


पुरुषः प्रकृतिस्थो हि श्ुडुक्ते प्रकृतिजान्गुणान्‌ । 
कारणं गुणसक्लोौस्प सदसद्योनिजन्मसु ॥ 
( गीता १३ | २१ ) 

पाठक यह भी समझ गये होंगे कि वर्तमान देशकालमें मुक्त 
होना कोई असम्भव बात नहीं है अतएव अब शीघ्र सावधान 
होकर कतेब्यमें ठग जाना चाहिये | आल्स्यमें अबतक बहुत 
समय नष्ट हो चुका । अब तो सचेत होना चाहिये । मनुष्यजीवन- 
के एक भी अमूल्य क्षणको व्यथेमें गंवाना उचित नहीं | गया 
हुआ समय किसी भी उपायसे वापिस नहीं मिल सकता । अतएव 
यथासाध्य शीघ्र ही सत्सड्जके द्वारा अपने कल्याणका मार्ग समझ- 
“कर उसपर आरूढ़ हो जाना चाहिये | 


-यही कल्याणका तत्त्व है [ 


उत्तिष्ठित ज्ञाग्रत प्राप्य वराशच्रिबोधत | 


जार 


कल्याणु-प्राप्तिके उपाय 


है ल्याण म॒क्तिको कहते हैं, यह शब्द परमपंद या 
“मर ६  परमगतिका वाचक है । कल्याणको प्राप्त करनेके 


दी &# 22, 5 , इनमें भक्तिका साधन खतन्त्र भी किया जा सकता 
९७" है और निष्काम कर्मयोग एवं सांख्ययोगके साथ भी। 

निष्काम कर्मयोगका विस्तृत वर्णन श्रीमद्भगवद्गीताके द्वितीय 
अध्यायके ३९ छोकसे ५३ वें छोकतक है और निष्काम कर्मयोगद्वारा 
सिद्धिको प्राप्त हुए पुरुषोंके लक्षण इसी अध्यायके ५४ से ७२ वें 
छोकतक वार्गित हैं । 


४ 

ज्ञानयोगका विस्तारसे वर्णन द्वितीय अध्यायके ११ से ३० वें 
छोकतक है और उसीके अनुसार तृतीय अध्यायके २८ वें; पत्चम 
अध्यायके ८ वें और ९ वें तथा चतुदेश अध्यायके १९ वें छोकरमें 
ज्ञानयोगीके कम करनेकी विधि बतलायी है | इसके अतिरिक्त पत्चम 
अध्यायके १३ से २६ वें छोकतक ज्ञान और अष्टादश अध्यायके 
५९ से ५५ वें छोकतक उपासनासहित ज्ञानयोगका वर्णन है। 


पदञ्चम अध्यायके २७ से २९ वें; षष्ठ अध्यायके ११ से 
३२ वें; अष्टम अध्यायके ५ से २२ वें; नवम अध्यायके ३० 
से ३४ वें; दशम अध्यायके ८ से १२ वें; एकादश अध्यायके ३५ 
से ५५ वें और द्वादश अध्यायके २ से ८ वें छोकतक ध्यानयोग 
या भक्तियोगका वर्णन है, वास्तवमें ध्यानयोग और भक्तियोग एक 
ही वस्तु है । इसी प्रकार श्रीगीताजीके अन्यान्य स्थछोंमें भी तीनों 
साधनोंका भिन्न भिन्न रूपसे वर्णन है, इन सबमें वर्तमान समयके 
लिये कल्याणकी प्राप्तिका सबसे सुगम और उत्तम उपाय भक्ति- 
सहित निष्काम कर्मयोग है । इसका बडा सुन्दर उपदेश श्रीगीताजीके 
अष्टादश अध्यायके निम्नलिखित ११ शोकोंमें है- 


भगवान्‌ श्रीकृष्ण महाराज कहते हैं:-- 


स्वेकमोण्यपि सदा कुवोणों मद्॒यपाश्रयः | 
मठ्मसादादवामोति शाइवत पदमव्ययम्र ॥५६॥ 

चेतसा सवेकमोणि मये संन्यस्य मत्परः । 
बुद्धियोगमुपाअत्य मचित्तः सतत भव ॥५७॥ 
मचित्तः सवेदुगोणि मत्यसादात्तरिष्यसि । 
अथ चेचमदंकारात्र श्रोष्यसि विनेक्ष्यसि ॥५८॥ 
यदहंकारमाशित्य न योत्स्य इति मन्‍्यसे । 
मिथ्येष व्यवसायस्ते प्रकृतिस्त्वाँ नियोक्ष्यति ॥५९॥ 
स्वभावजेन कोन्तेय निबद्धः स्वेन कमेणा । 
कतु नेच्छसि यन्मोहात्‌ करिष्यस्यवशो5पि तत्‌ ॥६०॥ 
इधर सवेभूतानां हृद्देशेब्जुन तिष्ठति। 
आमयन्सवेभूतानि यन्त्रार्टानि मायया ॥६१॥ 
तमेव शरणं गउछ सवेभावेन भारत | 
तत्प्रसादार्परां शान्ति स्थान प्राप्स्य सि शाश्वतम्‌ ।।६२॥ 
इति ते ज्ञानमाख्यातं गुद्यादगुद्मयतरं मया । 
विमृश्येतदशेषेण._ यथेच्छसि तथा कुरु ॥६३॥ 
सवगुद्यतम भूयः श्णु में परम वचः | 
इष्टोएसि मे दठमिति ततो वक्ष्यामि ते हितम् ॥६४॥ 
मन्मनाभव मद्धक्तो मद्याजी मां नमस्कुरु 
माममेवेष्यसि सत्य ते प्रतिजाने प्रियोडसि में ॥६५॥ 


५्र्‌ त्यध-खिन्तामणि 


सर्वधर्मान परिस्यज्य. मामेक॑शरणं व्रज | 
अहँ त्वा सर्वेपापेभ्यों मोक्षय्रिष्यामि मा झुच!) ॥६६। 


मेरे परायण हुआ निष्काम कर्मयोगी तो सम्पूर्ण कर्मोंको 
सदा करता हुआ भी मेरी कृपासे सनातन अधिनाशी परमपदको 
ग्राप्त हो जाता है । अतएब हे अर्जुन ! तूं सत्र कर्मौंको मनसे 
मेरेमें अपणकरके मेरे परायण हुआ समत्व बुद्धिरूप निष्काम 
करमयोगको अवल्म्बन करके निरन्तर मेरेमें चित्तवालां हो ।”” 


“सप्रकार तू मेरेमें निर्तर मनवाला हुआ मेरी कृपासे जन्म 
मृत्यु आदि संकटोंसे अनायास ही तर जायगा और यदि अहंकारके 
कारण मेरे वचनोंकों नहीं सुनेगा तो नष्ट हो जायगा अथौत्‌ 
परमार्थसे भ्रष्ट हो जायगा ।! 


जो तू अहज्लारको अवरूम्बन करके ऐसे मानता है कि में 
युद्ध नहीं करूंगा तो तेरा यह निश्चय मिथ्या है क्‍योंकि क्षत्रियपन- 
का खभाव तेरेको जबरदस्ती युद्धम छूगा देगा |! 


“हे अर्जुन ! जिस कमको त॑ मोहसे नहीं करना चाहता है 
उसको भी अपने पूर्वकृृत स्वाभाविक कर्मसे बंधा हुआ परवश 


होकर करेगा ।! 


'क्योंकि हे अजुन ! शरीररूप यन्त्रमें आरूढ़ हुए सम्पूर्ण 
प्राणियोंकी अन्तर्यामी परमेश्वर अपनी मायासे उनके कर्मोंके अनुसार 

है 


श्रमाता हुआ सब भूत-प्राणियोंके हृदयमें स्थित है, अतएव हे 
भारत ! सब प्रकारस उस परमेश्वरकी ही अनन्य शरणको ग्राप्त हो, 
उस परमात्माकी कृपासे ही परम शान्तिको एवं सनातन परम धामको 
प्राप्त होगा । 


“इसप्रकार यह गोपनीयसे भी अति गोपनीय ज्ञान मेंने 
तेरे लिये कहा है, इस रहस्ययुक्त ज्ञानको सम्पूर्णतासे अच्छी प्रकार 
विचारके फिर ते जैसे चाहता है वेसे ही कर यानी जैसी तेरी इच्छा 
हो वैसे ही कर । 

“हे अजुन ! सम्पूर्ण गोपनीयोंसे भी अति गोपनीय मेरे परम 
रहस्ययुक्त वचनको तू फिर भी सुन क्‍योंकि त्‌ मेरा अतिशय 
प्रिय है इससे यह परम हितकारक वचन में तेरे लिये कहूंगा ।! 


'हे अजुन ! तूं केवठ मुझ सच्चिदानन्दन वासुदेव परमात्मामें 
ही अनन्य प्रेमसे नित्य निरन्तर अचलछ मनवाछा हो और मुझ 
परमेश्ररको ही अतिशय श्रद्धा भक्तिसहित निष्कामभावसे नाम गुण 
और प्रभावके श्रवण, कीतन, मनन और पठन पाठनद्वारा निरन्तर 
भजनेवाला हो तथा मुझ शंख, चक्र, गदा, पद्म और किरीठ कुण्ड 
आदि भूषणोंसे युक्त पीताम्बर, वनमाठा और कौस्तुम मणिधारी 
विष्णुका मन, वाणी और ररीरके द्वारा सवेस्त्र अपण करके अतिशय 
श्रद्धा भक्ति और प्रेमले विह्वल्तापूर्वक्ष पूजन करनेवाला हो और 
मुझ्न सवे-शक्तिमान्‌ , विभूति, बल, ऐश्वय, माधुर्य, गम्मीरता, उदारता, 

वात्सल्य और सुहृदता आदि गुणोंसे सम्पन्न सबके आश्रयरूप 
वासुदेवको विनयभावपूवंक भक्तिसहित साष्टांग दण्डवत्‌ प्रणाम 
कर, ऐसा करनेसे तूं मेरेको ही प्राप्त होगा, यह में तेरे लिये सत्य 
प्रतिज्ञा करता हूं क्योंकि तू मेरा अत्यन्त प्रिय सखा है ।' 

'अतएव सर्व धर्मोको अर्थात्‌ सम्पूर्ण कर्मोके आश्रयकों 
त्यागकर केवल एक मुझ सच्चिदानन्द्घन वासुदेव परमात्माकी ही 
अनन्य शरणको प्राप्त हो; मैं तेरेको सम्पूर्ण पापोंसे मुक्त कर 
दूंगा, तूं शोक मत कर !! 

कैसा दिव्य उपदेश है ! इसके सिवा ध्यानयोग और 
भक्तियोग सम्बन्धी ग्रन्थोंमें पातक्षक योगद्न ध्यानयोगका और 
नारदसूत्र तथा शाण्डिल्यसूत्र भक्तियोगके प्रधान ग्रन्थ हैं, अवश्य 
ही इनमें कुछ मतभेद है परन्तु इन ग्रन्थोंमें भक्तियोगका ही 
ग्रतिपादन है इन ग्रन्थोंको मनन करनेसे भक्तियोगका बहुत कुछ 
पता लग सकता है । 

बहुत विस्तारसे न लिखकर मैंने श्रीगीताजीके कुछ 'छोकों 
को उद्धुतकर तथा कुछकी केवल संख्या ही बतवाकर पाठकोंसे 
सद्लेतमात्र कर दिया है, यदि कोई सजन इन छोकोंके अर्थका 
मननकर उसके अनुसार चलना आरम्भ कर दें तो मेरी सम्मति- 
में उनको परम कल्याण मोक्षकी प्राप्ति बहुत ही सुगमतासे हो 
सकती है । 


भगवान क्‍या हैं ? 


गवान्‌ क्या हैं ? इस सम्बन्धमें में जो कुछ कहना 
चाहता हूं, वह मेरे अपने निश्चयकी बात है, 
हो सकता है कि मेरा निश्चय ठीक न हो । में 
८६ यह नहीं कहता कि दूसरोंका निश्चय ठीक नहीं 





कक ९ नहीं है,में इस विषयम सेशयात्मा नहीं हूं, तथापि 
दूसरोंके निश्चयकों गलत बतानेका मुझे कोई अधिकार नहीं है । 

भगवान्‌ क्या हैं ! इन शब्दोंका वास्तविक उत्तर तो यही 
है कि इस बातको भगवान्‌ ही जानते हैं | इसके सिवा भगवानके 
विषयम उन्हें तसख्वसे जाननेका ज्ञानी पुरुष उनके तटस्थ अर्थात्‌ 

नजदीकका कुछ भाव बतढा सकता है । वास्तत्रमें तो भगवानके 
खरूपको भगवान्‌ ही जानते हैं, तत्त्वज्ञ छोग संकेतके रूपमें 
भगवान्‌के खरूपका कुछ वणन कर सकते हैं परन्तु जो कुछ 
जानने और वर्णन करनेमें आता है, वास्तवर्म भगवान्‌ उससे 
और भी विलक्षण हैं। वेद, शाख ओर मुनि महात्मा परमात्माके 
सम्बन्धर्म सदासे कहते ही आ रहे हैं, किन्तु उनका वह कहना 
आजतक पूरा नहीं हुआ। अबतकके उनके सब वचनोंको 
मिलाकर या अढग अलगकर, कोई परमात्माके वास्तविक 
स्वरूपका वणन करना चाहे, तो उसके द्वारा भी पूरा वर्णन 
नहीं हो सकता। अधूरा ही रह जाता है | इस विवेचनमें यह 
तो निश्चय हो गया कि, भगवान्‌ हैं अवश्य, उनके होनेमें रत्तीभर 
भी राष्ड्रा नहीं है, यह दृढ़ निश्चय है। अतएव जो आदमी 
भगवान्‌को अपने मनसे जैसा समझकर साधन कर रहे हैं, उसमें 
परिवतनकी कोई आवश्यकता नहीं, परन्तु सुधार कर लेना 
चाहिये । वास्तवमें साधन करनेवालोंमें कोई भी भूलमें नहीं हैं 
या एक तरहसे सभी भूलमें हैं। जो परमात्माके लिये साधन 
करता है, वह उसीके मागपर चलता है, इसलिये कोई भूलमें 
नहीं है और भूलमें इसलिये हैं कि, जिस किसी एक वस्तुको 
साध्य या ध्येय मानकर. वे उसकी ग्राप्तिका साधन करते हैं 
उनके उस साध्य या ध्येयसे वास्तविक परमात्माका स्वरूप 
अत्यन्त ही विलक्षण है। जो जानने, मानने और साधन करनेमें 


भगवान क्‍या हैं ७9 


आता है, वह तो असढी ध्येय परमात्माका बतानेवाला सांकेतिक 
लक्ष्य है । इसलिये जहांतक उस असलीकी प्राप्ति नहीं होती, 
वहांतक सभी भूलमें हैं ऐसा कहा गया है परन्तु इससे यह 
नहीं मानना चाहिये कि, पहले भूलको ठीक करके फिर साधन 
करेंगे | ठीक तो कोई कर ही नहीं सकता, यथाथे ग्राप्तिके बाद 
आप ही ठीक हो जाता है। इससे पहले जो होता है, सो 
अनुमान होता हैं और उस अनुमानसे जो कुछ किया जाता है 
वही उसकी ग्राप्तिका ठीक उपाय है । जेसे एक आदमी द्वितीयाके 
चन्द्रमाको देख चुका है, वह दूसरे न देखनेवालोंको इशारेसे 
वतछाता है कि, तू मेरी नजरसे देख उस वृक्षसे चार अंगुल 
ऊँचा चन्द्रमा है | इस कथनसे उसका लक्ष्य वृक्षकी ओरसे 
होकर चन्द्रमा चछा जाता है और वह चन्द्रमाको देख 
लेता है । वास्तवमें न तो वह उसकी आंखमें घुसकर ही देखता 
है और न चन्द्रमा उस वृक्षसे चार अंगुल ऊंचा ही है और न 
चन्द्र-मण्डल जितना छोटा वह देखता है उतना छोटा ही है । 
परन्तु लक्ष्य बंध जानेसे वह उसे देख लेता है। कोई कोई 
द्विंतीयाके चन्द्रमाका लक्ष्य करानेके लिये सरपतसे बतलाते हैं, 
कोई इससे भी अधिक लक्ष्य करानेके लिये चूनेसे ठकीर खींच- 
कर या चित्र बनाकर उसे दिखाते हैं, परन्तु वास्तवमें चन्द्रमाके 
वास्तविक स्वरूपसे इनकी कुछ भी समता नहीं है। न तो चन्द्रमाका 
इनमें प्रकाश ही है, न यह उतने बड़े ही हैं और न इनमें चन्द्रमा- 

के अन्य गुण ही हैं । इसीप्रकार लक्ष्यके द्वारा देखनेपर भगवान्‌ 
देखे या जाने जा सकते हैं । वास्तवमें लक्ष्य और उनके असली 
खरूपमें वैसा ही अन्तर है कि जैसा चन्द्रमा और उसके लक्ष्यमें | 
चन्द्रमाका खरूप तो शायद कोई योगी बता भी सकता 
है, परन्तु भगवानूका खरूप कोई बता नहीं सकता, क्योंकि 
यह वाणीका विषय नहीं है । वह तो जब प्राप्त होगा, तभी 
माद्म होगा । जिसको प्राप्त होगा वह भी उसे समझा नहीं 
सकेगा । यह तो असली खरूपकी बात हुई | अब यह बतलाना 
है कि साधकके लिये वह ध्येय या लक्ष्य किस प्रकारका होना 
चाहिये और वह किस ग्रकार समझा जा सकता हैं । इस विषयमें 
महात्माओंसे सुनकर और शाझसत्रोंकी सुन और देखकर, मेरे 
अनुभवमें जो बातें निश्चयात्मकरूपसे जँची हैं, वही बतलायी 
जाती हैं । किसीकी इच्छा हो तो वह इन्हें काममें छा सकता है। 


परमात्मके असली खरूपका ध्यान तो वास्तवमें बन 
नहीं सकता । जबतक नेत्रोंसे, मससे और बुद्धिसे परमात्माके 
खरूपका अनुभव न हो जाय, तबतक जो ध्यान किया जाता 
है, वह अनुमानसे ही होता है | महात्माओंके द्वारा सुनकर, 
शास्रोंमे.ं पढ़कर, चित्रादि देखकर साधन करनेसे साधकको 
परमात्माके दशन हो सकते हैं । पहले यह बात कट्ठी जा चुकी 
है कि, जो परमात्माका जिस प्रकार ध्यान कर रहे हैं, वे वैसा 


भगवान्‌ क्‍या हैं (५६ 


ही करते रहें, परिवतनकी आवश्यकता नहीं । कुछ सुधारकी 
आवश्यकता अवश्य है । 


ध्यान कैसे करना चाहिये | 


कुछ लोग निराकार शुद्ध ब्रह्मका ध्यान करते हैं, कुछ साकार 
दो भुजावाले और कुछ चतुर्भुजधारी भगवान्‌ विष्णुका ध्यान करते 
हैं, वास्तवमें भगवान्‌ विष्णु, राम और कृष्ण जैसे एक हैं, वैसे ही 
देवी, शिव, गणेश और सूर्य भी उनसे कोई भिन्न नहीं । ऐसा 
अनुमान होता है कि लोगोंकी भिन्न मिन्न धारणाके अनुसार एक ही 
परमात्माका निरूपण करनेके लिये, श्रीवेदब्यासजीने अगारह पुराणों- 
की रचना की है, जिस देवके नामसे जो पुराण बना, उसमें उसीको 
सर्वोपरि, सृष्टिकता, सर्वगुणसम्पन्न ईश्वर बतछाया गया । वास्तवमें 
नाम रूपके मभेदसे सबमें उस एकही परमात्माकी बात कही 
गयी है। नाम रूपकी भावना साधक अपनी इच्छानुसार कर 
सकते हैं, यदि कोई एक स्तम्मको ही परमात्मा मानकर 
उसका ध्यान करे तो वह भी परमात्माका ही ध्यान होता 
है, अवश्य ही लक्ष्यमें ईश्वरका पूर्ण भाव होना चाहिये । 


साकार और निराकारके ध्यानमें साकारकी अपेक्षा 
निराकारका ध्यान कुछ कठिन है, फछ दोनोंका एक ही है, 

केवल साधनमें भेद है। अतएव अपनी अपनी प्रीतिके अनुसार 
साधक निराकार या साकारका ध्यान कर सकते हं। 
निराकारके उपासक साकारके भावकों साथमें न रखकर 
केवल निराकारका ही ध्यान करें, तो भी काई आपत्ति नहीं, 
परन्तु साकारका तत्त्व समझकर परमात्माको स्वदेशी, विश्वरूप 
मानते हुए, निराकारका ध्यान करें तो फल शीघ्र होता है। 
साकारका तत्व न समझनेसे कुछ विलम्बसे सफलता होती है । 


साकारके उपासकको निराकार, व्यापक ब्रह्मका तत्तत 
जाननेकी आवश्यकता है, इसीसे वह सुगमतापूर्वंक शीघ्र 
मफढता प्राप्त कर सकता है। भगवानने गीतामें प्रभाव समझकर 
ध्यान करनेकी ही बड़ाई की है। 


मय्यावेश्य मनो ये मां नित्ययुक्ता उपासत । 
श्रद्धया परयोपेतास्ते में युक्ततमा मताः ॥ 
( अ० १२२ ) 

है अजुन ! मरेमें मनको एकाग्रकरके निरन्तर मेरे भजन, 
ध्यानमें लगे हुए% जो भक्तजन, अतिशणय अ्रष्ठ श्रद्धासे युक्त 
हुए, मुझ संगुणरूप परमेश्वरक्तो भजते है, वे मेरेको योगियोंमें 
भी अति उत्तम योगी मान्य हैं अर्थात्‌ उनको में अति श्रेष्ठ 
मानता हूं । 


ऊअथीन्‌ गीता अ० ११ ॥ ५५० मे बताये हुए प्रकारस निरन्सर मेरेमें लूगे हुए | 


भगवान क्या हैं दर 


वास्तवमे निराकारके प्रभावी जानकर जा साकारका 
ध्यान किया जाता है, वही भगव्रतकी शीघ्र ग्राप्तिके लिय उत्तम 
और सुलभ साधन ह€। परन्तु परमात्माका असली स्वरूप इन 
दोनोंसे ही विलक्षण है, जिसका ध्यान नहीं किया जा सकता। 
निराकारके ध्यान करनेकी कई युक्तिया है | जिसको जो सुगम 
माठम हो, वह उसीका अभ्यास करे। सबका फल एक ही 
है | कुछ युक्तिया यहापर बतछायी जाती ह। 

साधकको श्रीगीताकी अ० ६। ११से १३के अनुसार, 
एकान्त स्थानमे स्वस्तिक या सिद्धासनसे बैठकर, नेत्रोकी दृष्टिको 
नासिकाके अग्रमागपर रखकर या आखे बन्दकर (€ अपनी 
इच्छानुसार ) नियमपू्वंक प्रतिदिन कमसे कम तीन घण्टेका 
समय थध्यानके अभ्यासमे ब्रिताना चाहिये। तीन घण्टे कोई न 
कर सके तो दा करे, दो नहीं तो एक घण्टे अवश्य ध्यान करना 
चाहिये । शुरू शुरूम मन न लग तो पन्‍न्द्रह बीस मिनिटसे आरम्भ 
कर धीरे धीरे ध्यानका समय बढाता रहे । बहुत शीघ्र ग्राप्तिको 
इच्छा रखनेवाल् साधकोक लिय तीन घण्टेका अभ्यास आवश्यक 
है | ध्यानम नाम जपसे बड़ी सहायता मिलती है । इंश्वरके सभी 
नाम समान है, परन्तु निराकारकी उपासनामे 3»कार प्रधान ह । 
योगदरशनम भी महर्षि पतञ्नलिन कहा ६' 

'तस्य वाचकः प्रणव: । “तज़पस्तदथभावनम्‌ ।* 


( योगदशन स० पाद $ | २७ । २८ ) 


धर तच्य-चिन्तामणि 


उसका वाचक प्रणव (3») है, उस प्रणवका जप करना 
और उसके अर्थ परमात्माका ध्यान करना चाहिये | 


इन सूत्रोंका मूल आधार--“इंश्वर ग्रणिधानाद्वा |” (योग० 
१। २३) है। इसमें भगवानकी शरण होनेको और उन दोनोंमें- 
से पहलेमेँ भगवानका नाम बतलाकर, दूसरेमें नाम जप और 
खरूपका ध्यान करनेकी बात कही गयी है | 


महर्षि पतञ्नलिके परमेश्वरके खरूप-सम्बन्धी अन्य विचारों- 
के सम्बन्धमें, मुझे यहांपर कुछ नहीं कहना है | यहांपर मेरा 
अभिप्राय केवल यही है कि, ध्यानका लक्ष्य ठीक करनेके लिये 
पतञ्अनलिजीके कथनानुसार खरूपका ध्यान करते हुए नामका 
जप करना चाहिये | 3» की जगह कोई “आनन्दमय” या 
“विज्ञानानन्दघन” ब्रह्मका जप करे, तो भी कोई आपत्ति नहीं 
है। भेद नामोंमें है, फलमें काई फरक नहीं है । 

जप सबसे उत्तम वह होता है, जो मनसे होता है, जिसमें 
जीभ हिलाने ओर ओऐए्ठसे उच्चारण करनेकी कोई आवश्यकता 
नहीं होती । ऐसे जपमें ध्यान और जप दोनों साथ ही हो सकते 
हैं। अन्तःकरणके चार पदार्थोमेंसे मन और बुद्धि दो प्रधान हैं, 
बुद्धिसि पहले परमात्माका खरूप निश्चयकरके उसमें बुद्धि स्थिर 
कर ले, फिर मनसे उसी सर्वत्र परिपूणं आनन्दमयकी पुनः पुनः 
आवृत्ति करता रहे। यह जप भी है और ध्यान भी । वास्तवर्म 


भगवान क्‍या हैं ६३ 


आनन्दमयके जप और ध्यानमें कोई खास अन्तर नहीं है। 
दोनों काम एक साथ किये जा सकते हैं । दूसरी युक्ति श्वासके 
द्वारा जप करनेकी है। श्रासोंके आते और जाते समय कण्ठसे 
नामका जप करे, जीभ और ओष्ठको बन्दकर आसके साथ 
नामकी आवृत्ति करता रहे, यही ग्राणजप है, इसको प्राणद्वारा 
उपासना कहते हैं।यह जप भी उच्च श्रेणीका है।यह न 
हो सके तो मनमें ध्यान करे और जीभमसे उच्चारण करे परन्तु मेरी 
समझसे इनमें साधकके लिये अधिक सुगम और छाभग्रद 
श्रासके द्वारा किया जानेवाला जप है। यह तो जपकी बात 
हुई, असलम जप तो निराकार और साकार दोनों प्रकारके 
ध्यानमें ही होना चाहिये । अब निराकारके ध्यानके सम्बन्धर्मे 
कुछ कहा जाता है-- 


एकान्त स्थानमें स्थिर आसनसे ब्रैठकर, एकाग्र-चित्तसे इस- 
प्रकार अभ्यास करे । जो कोई भी वस्तु इन्द्रिय और मनसे 
प्रतीत हो, उसीको कल्पित समझकर उसका त्याग करता रहे । 
जो कुछ प्रतीत होता है सो है नहीं । स्थूछ शरीर, ज्ञानेन्द्रियां, 
मन, बुद्धि आदि कुछ भी नहीं हैं, इसप्रकार सबका अभाव 
करते करते, अभाव करनेवाले पुरुषकी वह वृत्ति-(जिसे ज्ञान 
विवेक और प्रत्यय भी कहते हैं, यह सब शुद्ध बुद्धिके कार्य हैं, 
यहांपर बुद्धि ही इनका अधिकरण है, जिसके द्वारा परमात्माके 


“६४ तच्व-चखिन्तामणि 


खरूपका मनन होता है और प्रतीत होनेवाली प्रत्येक वस्तुमें 
यह नहीं है, ऐसा अभाव हो जाता है, इसीको वेदोंमें 'नेति 
नेति!-ऐसा भी नहीं ऐसा भी नहीं- कहा है ।) भी शान्त हो 
जाती है। उस वृत्तिका त्याग करना नहीं पड़ता, खयमेव हो 
जाता है| त्याग करनेमें तो त्याग करनवाला, त्याज्य वस्तु और 
त्यागकी त्रिपुटी आ जाती है । इसलिये त्याग करना नहीं 
बनता, हो जाता है। जैसे, इन्धनके अभावमें अग्नि खयमेव 
शान्‍त हो जाती है, इसीप्रकार विषयोंके सबवंथा अभावसे वृत्तियां 
भी सर्वथा शान्‍्त हो जाती है । शेषमें जो बच रहता है, वही 
परमात्माका खरूप है | इसीको निर्बीज समाधि कहते हैं | 


'तस्थापि निरोधे सवेनिरोधान्रिबीज! समाधिः ।' 


( योग० १। ५१ ) 


यहांपर यह शंका होती है कि, त्यागके बाद त्यागी बचता 
है। वह अल्प है, परमात्मा महान्‌ है इसलिये बच रहनेवालेको 
ही परमात्माका खरूप केसे कहा जाता है ? बात ठीक है परन्तु 
वह अल्प वहींतक है, जबतक वह एक सीमाबद्ध स्थानमें 
अपनेको मानकर, बाकीकी सब जगह दूसरोंसे भरी हुई 
समझता है। दूसरी सब वस्तुओंका अभाव हो जानपर, शेषमें, 
बचा हुआ केवर एक तत्त्व ही 'परमात्मतत्त' है । संसारकों 
जड़से उखाड़कर फेंक देनेपर, परमात्मा आप ही रह जाते हैं । 


भसगयान्‌ क्‍या हैं ६५ 


उपाधियोंका नाश होते ही सारा भेद मिटकर अपार एकरूप 
परमात्माका खरूप रह जाता है, वही सब जगह परिपूर्ण और 
सभी देशकालमें व्याप्त है । वास्तवमें देशकाल भी उसमें 
कल्पित ही है । वह तो एक ही पदार्थ है, जो अपने ही आपमें 
स्थित है, जो अनिरवेचनीय है और अचिन्त्य है। जब चिन्तनका 
सर्वथा त्याग हो जाता है, तमी उस अचिन्त्य ब्रह्मका खजाना 
निकल पड़ता है, साधक उसमें जाकर मिल जाता है। जब- 
तक अज्ञानकी आइड्से दूसरे पदार्थ भरे हुए थे, तबतक वह 
खजाना अदृश्य था, अज्ञान मिटनेपर एक ही वस्तु रद्द जाती है, 
तब उसमें मिलूजाना यानी सम्पूर्ण बृत्तियोंका शान्त होकर, 
एक ही वस्तुका रह जाना निश्चित हैं । 


महाकाशसे घटाकाश तभीतक अलग है, जबतक घड़ा 
कूट नहीं जाता । धड़ेका फ्ूटना ही अज्ञानका नाश होना है, 
परन्तु यह इृष्टान्त भी पूरा नहीं घटता । कारण घड़ा फ्रूटनेपर 
तो उसके दूटे हुए टुकड़े आकाशका कुछ अश रोक भी छेते 
हैं परन्तु यहां अज्ञानरूपी घड़ेके नाश हो जानेपर, ज्ञानका 
जरासा अंश रोकनेके लिये भी कोई पदार्थ नहीं बच रहता । 
भूल मिठते ही जगतका सर्वथा अभाव हो जाता है । फिर जो 
बच रहता है, वही ब्रह्म है। उदाहरणाथ जैसे, घठाकाश 


जीव है । महाकाश परमात्मा है । उपाधिरूपी घट नष्ट हो 
प्‌ 


ध््द तच्च-खिन्तामणि 


जानेपर, दोनों एकरूप हो जाते हैं । एकरूप तो पहले भी थे, 
परन्तु उपाधिमेदसे भेद प्रतीत होता था । 

वास्तवमें आकाशका दृष्टान्त परमात्माके लिये स्वदेशी 
नहीं है | आकाश जड़ है, परमात्मा जड नहीं, आकाश दृश्य 
है । परमात्मा दृश्य नहीं है, आकाश विकारी है, परमात्मा 
विकारशन्य है । आकाश अनित्य है, महाप्रल्यमें इसका नाश 
होता है, परमात्मा नित्य है। आकाश शून्य है, उसमें सब कुछ 
समाता है, परमात्मा घन है-उसमें दूसरेका समाना संभव नहीं । 
आकाशसे परमात्मा अत्यन्त विलक्षण है | ब्रह्मके एक अशमें 
माया है, जिसे अब्याक्ृत प्रकृति कहते हैं, उसके एक अशरमें 
महत्तत्त्व ( समष्टि-बुद्धि ) है, जिस बुद्धिसे सबकी बुद्धि होती है। 
उस बुद्धिके एक अंशमें अहंकार है, जिससे सब व्याप्त हैं, 
उस अहंकारके एक अंशमें आकाश, आकाशमें वायु, वायुमें 
अग्नि, अप्नलिमि जल और जलूमें पृथ्वी । इसप्रकार प्रक्रियासे यह 
सिद्ध होता है कि, समस्त ब्रह्माण्ड मायाके एक अशमें है 
और वह माया परमात्माके एक अशमें है, इस न्यायसे आकाश 
तो परमात्माकी तुलनामें अत्यन्त ह्वी अल्प है परन्तु इस अल्पताका 
पता परमात्माके जाननेपर ही लगता है। जैसे, एक आदमी 
खप्न देखता है। खप्तमें उसे दिशा, काल, आकाश, वायु, 
अप्नि, सूर्य, चन्द्रमा, दिन, रात आदि समस्त पदार्थ भासते हैं, 
बड़ा विस्तार दीख पड़ता है, परन्तु आंख खुलते ही उस सारी 

सृष्टिका अत्यन्त अभाव हो जाता है, फिर पता छगता है कि वह 
सृष्टि तो अपने ही संकल्पसे अपने ही अन्तगत थी, जो मेरे 
अन्दर थी, वह अवश्य ही मुझसे छोटी वस्तु थी, में तो उससे 
बड़ा हूं | वास्तवम तो थी ही नहीं, केवल कल्पना ही थी, परन्तु 
यदि थी भी तो भी अत्यन्त अल्प थी, मेरे एक अशर्म थी, 
मेरा ही सेकल्प था अतएव मुझसे कोई भिन्न वस्तु नहीं थी। 
यह ज्ञान आंख खुलनेपर-जागनेपर होता है, इसीपग्रकार 
परमात्माके सच्चे स्वरूपमें जागनेपर यह सृष्टि भी नहीं रहती । 
यदि कहीं रहती है ऐसा मानें, तो वह महापुरुषोंके कथनानुसार 
परमात्मके एक जरासे अशमें और उसीके संकल्पमात्रमें 
रहती है । 

इसलिये आकाशका दृष्टान्त परमास्मामें पूर्णरूपसे नहीं 
घटता । इतने ही अशमें घटता है कि, मनुष्यकी दष्टिमें 
जैसे आकाश निराकार है, ब्रह्म वास्तवमें वैसे ही निराकार है। 
मनुष्यकी दृष्टिमें जैसै आकाशकी अनन्तता भासती है, वैसे 
ही ब्रम्म सत्य अनन्त है। मनुष्यकी इश्िसे समझानेके लिये 
आकाशका उदाहरण है। इन सब बस्तुओंका अभाव होनेपर 
प्राप्त होनेवाली चीज कैसी है, उसका स्वरूप कोई नहीं कह 
सकता, वह तो अत्यन्त विलक्षण है। सूक्ष्ममावके तत्त्नज्ञ 
सूक्ष्मदशी महात्मागण उसे 'सत्यं ज्ञानमनन्तं ब्रह्मा कहते 
हैं | वह अपार है, असीम है, चेतन है, ज्ञाता है, धन है, 

आनन्दमय है, सुखरूप है, सत्‌ है, नित्य है। इसप्रकारके 
बिशेषणोंसे वे उस विलक्षण वस्तुका निर्देश करते हैं। उसकी 
प्राप्ति हो जानेपर फिर कभी पतन नहीं होता । दुःख, छेश, 
सनन्‍्ताप, शोक, अल्पता, विक्षेप, अज्ञान और पाप आदि सब 
विकारोंकी सदाके लिये आत्यन्तिक निवृत्ति हो जाती है। एक 
सत्य, ज्ञान, बोध आनन्दरूप ब्रह्मके बाहुल्‍यकी जागृति रहती 
है। यह जागृति भी केवल समझानेके लिये ही है । वास्तवमें 
तो कुछ कहा नहीं जा सकता । 
अनादिमत्परं ब्रक्ष न सत्तम्नासदुच्यते 
(गीता १३॥ १२ ) 

वह आदिरहित परत्रह्म अकथनीय होनेसे न सत्‌ कहा 
जाता है और न असत्‌ ही कहा जाता है | 

यदि ज्ञानका भोक्ता कहें तो कोई भोग नहीं है। यदि 
ज्ञानरूप या सुखरूप कहें तो कोई भोक्ता नहीं है । भोक्ता, भोग, 
भोग्य सब कुछ एक ही रद्द जाता है, वह एक ऐसी चीज है 
जिसमें त्रिपुटी रहती ही नहीं । एक तो यह निराकारके ध्यान- 
की विधि है। 

ध्यानकी दूसरी विधि 


एकान्त स्थानमें बैठकर आंखें मूंदकर ऐसी भावना करे 
कि, मानो सत्‌ चित्‌ आनन्दघन रूपी समुद्रकी अत्यन्त बाढ़ 


भगयषान क्‍या हैं ६६६ 


आ गयी है और में उसमें गहरा डूबा हुआ हूं। अनन्त- 
विज्ञानानन्दधन समुद्रमें निमम्न हूं । समस्त संसार परमात्माके 
संकल्पमें था, उसने संकल्प त्याग दिया, इससे मेरे सिवाय सारे 
संसारका अभाव होकर, सर्वत्र एक सचिदानन्दघन परमात्मा 
ही रह गये। में परमात्माका ध्यान करता हूं तो परमात्माके 
संकल्पमें में हूं, मेरे सिवाय और सबका अभाव हो गया । जब 
परमात्मा मेरा संकल्प छोड़ देंगे, तब मैं भी नहीं रहूंगा, केवल 
परमात्मा ही रह जायेगे । यदि परमात्मा मेरा संकल्प त्याग न- 
कर, मुझे स्मरण रक्‍्खें तो भी बड़े आनन्दकी बात है। इस- 
प्रकार मेदसहित निराकारकी उपासना करे | 


इसमें साधनकालमें भेद हें और सिद्धकालमें अमेद है 
परमात्माने संकल्प छोड़ दिया, वस एक परमात्मा ही रह गये । 
एक युक्ति यह है इसके अतिरिक्त निराकारके ध्यानकी 
और भी कई युक्तियां हैं, उनमेंसे दो युक्तियां 'सच्चे 
सुखकी पग्राप्तेके उपाय” शीषेक लेखमें बतलायी गई हैं, वहां 
देखनी चाहिये । कहनेका अभिप्राय यह है कि निराकारका 
ध्यान दो प्रकारसे होता है, भेदसे और अमेदसे । दोनोंका फल 
एक अमेद परमात्माकी प्राप्ति ही है । जो लोग जीवको सदा 
अल्प मानकर परमात्मासे कभी उसका अभेद नहीं मानते, उनकी 
मुक्ति भी अल्प होती है, सदाके लिये वे मुक्त नहीं होते । उन्हें 

प्रलयकालके बाद वापस लौठना ही पडता है, इस मुक्तिवादसे 
वे ब्रह्मको प्राप्त होकरके भी अलग रह जाते हैं । 


अब साकारके ध्यानके सम्बन्धमें कुछ कहा जाता हैं । 
साकारकी उपासनाके फल दोनों प्रकारके होते हैं । साधक यदि 
सद्योमुक्ति चाहता है, शुद्ध ब्रह्ममें एकरूपसे मिलना चाहता है 
तो उसमें मिल जाता है, उसकी सद्योमुक्ति हो जाती है परन्तु 
यदि वह ऐसी इच्छा करता है कि मैं दास, सेवक या सखा 
बनकर भगवानके समीप निवासकर प्रेमानन्दका भोग करूँ या 
अलग रहकर संसारमें भगवसत्येम-प्रचाररूप परम सेवा करूं तो 
उसको सालोक्य, सारूप्य, सामीप्य, सायुज्य आदि मुक्तियोंमेंसे 
यथारुचि कोइईसी मुक्ति मिल जाती है और वह मृत्युके बाद 
भगवानके परम नित्यधाममें चछा जाता है। महाप्रठ्यतक 
नित्यधाममें रहकर अन्तमें परमात्मामें मिल जाता है | या संसारका 
उद्धार करनेके लिये कारक पुरुष बनकर जन्म भी ले सकता 
है परन्तु जन्म लेनेपर भी वह किसी फंसावटमें नहीं फंसता । 
माया उसे किंचित्‌ भी दुःख कष्ट नहीं पहुंचा सकती, वह नित्य 
मुक्त ही रहता है | जिस नित्यधाममें ऐसा साधक जाता है वह 
परमधाम सर्वोपरि है, सबसे श्रेष्ठ है। उससे परे एक सच्चिदा- 
ननन्‍्दघन निराकार झुद्ध बह्मके अतिरिक्त ओर कुछ भी नहीं 
है | वह सदासे है, सब छोक नाश होनेपर भी वह बना रहता 

है । उसका खरूप कैसा है इस बातको वही जानता है जो 
वहां पहुंच जाता है | वहां जानेपर सारी भूलें मिट जाती हैं । 
उसके सम्बन्धकी सम्पूणे भिन्न भिन्न कल्पनाएं वहां पहुंचनेपर 
एक यथार्थ सत्यखरूपमें परिणत हो जाती हैं | महात्मागण कहते 
हैं कि वहां पहुंचे हुए मकोांको प्रायः वह सब शक्तियां और 
सिद्धियां प्राप्त होती हैं जो मगवानमें हैं परन्तु वे भक्त भगवानके 
सष्टिकाथके विरुद्ध उनको उपयोग कभी नहीं करते | उस 
महामहिम ग्रभुके दास, सखा या सेवक बनकर जो उस परम- 
धाममें सदा समीप निवास करते हैं वे सबेदा उसकी आज्ञामें 
ही चलते हैं| गीताके अ० ८। २४9 का इलोक इस परम- 
धाममें जानेबाले साधकके लिये ही है। ब्ृहदारण्यक और 
छान्दोग्य उपनिषद्में भी इस अचिमा्गका विस्तृत वर्णन है । 
इस नित्यधामको ही सम्मव॒तः भगवान्‌ क्ृष्णके उपासक 
गोलोक, भगवान्‌ रामके उपाप्तक साकेतलोक कहते हैं । वेदमें 
इसीको सत्यलोक और ब्रह्मलोक कहा है | (वह ब्रह्मलोक नहीं 
जिसमें ब्रह्माजी निवास करते हैं, जिसका वर्णन गीता अध्याय 
८ के १६ वें र्छोकके पूर्वाधमें है।) भगवान्‌ साकाररूपसे 
अपने इसी नित्यधाममें बिराजते हैं। साकाररूप मानकर 
नित्य परमधाम न मानना बड़ी भूलकी बात है । 

भक्तोंके लिये भगवान्‌ साकार केसे बनते हैं ! 


परमात्मा सत्‌ चित्‌ आनन्दधन नित्य अपाररूपसे सभी 
जगह परिपृण हैं। उदाहरणके लिये अग्निका नाम लिया जा 
सकता है । अग्नि निराकाररूपसे सभी स्थानोंमें व्याप्त है, प्रकट 
करनेकी सामग्री एकत्र करके साधन करनेसे ही वह प्रकट हो 
जाती है । प्रकट होनेपर उसका व्यक्तरूप उतना ही हूम्बा 
चौड़ा दीख पडता है, जितना छकड़ी आदि पदार्थका होता है। 
इसी प्रकार गुप्तरूपसे सवत्र व्यापक अदृश्य सूक्ष्म निराकार 
परमात्मा भी भक्तकी इच्छानुसार साकाररूपमें प्रकट होते हैं । 
वास्तवमें अग्निकी व्यापकताका उदाहरण भी एकदेशीय है 
क्योंकि जहां केवल आकाश या वायुतत्त्व है, वहां अग्नि नहीं 
है परन्तु परमात्मा तो सब जगह परिपूर्ण है, परमात्माकी 
व्यापकता सबसे श्रेष्ठ और विल्क्षण है! ऐसा कोई स्थान 
नहीं जहां परमात्मा न हो और संसारमें ऐसी भी कोई जगह 
नहीं कि जहां परमात्माकी माया न हो | जहां देश-काल हैं 
वहीं माया है | मायारूप सामग्रीको लेकर परमात्मा चाहे जहां 
प्रकट हो सकते हैं | जहां जल है और शीतछता है, वहीं 
बर्फ जम सकती है । जहां मिट्टी और कुम्हार है, वहीं प्रडा बन 
सकता है । जल और मिट्टी तो शायद सब जगह न भी मिले 
परन्तु परमात्मा और उनकी माया तो संसारमें सभी जगह 

मिलती है ऐसी स्थितिम॑ उनके प्रकट होनेमें कठिनता ही कया 
है ? भक्तका प्रेम चाहिय | 


“रि व्यापक सर्वत्र समाना 
प्रेमतें प्रकट होहिं में जाना ॥' 


निराकारकी व्यापकताका विचार तो सभी कर सकते 
हैं परन्तु साकाररूपसे तो भगवान्‌ केवछ भक्तको ही 
दीखते हैं। वे सर्वशक्तिमान्‌ हैं चाहे जैसे कर सकते हैं। 
एकको, अनेकको या सबको एक साथ दरैन दे सकते हैं, 
उनकी इच्छा है । अवश्य ही वह इच्छा छडकोंके खेलकी तरह 
दोषयुक्त नहीं होती है । उनकी इच्छा विशुद्ध होती है । भक्तकी 
इच्छा भी भगवानके भावानुसार ही होती है | भगवानने कहा 
है कि में भक्तके हृदयमें रहता हूं। बात ठीक है। जैसे हम 
सबके शरीरमे निराकाररूपसे अम्नि स्थित है, उसी प्रकार 
भगवान्‌ भी निराकार सत्‌ चित्‌ आनन्दघनरूपसे सभीके हृदयमें 
स्थित हैं परन्तु भक्तोंका हृदय झुद्ध होनेसे उसमें वे प्रत्यक्ष दीख 
पड़ते हैं, यही भक्त-हृदयकी विशेषता है। सूर्यका प्रतिबिम्ब 
काठ, पत्थर और दर्पणपर समान ही पडता है परन्तु स्वच्छ 
दर्पणमें तो वह दीखता है | काठ, पत्थरमें नहीं दीखता । इसी 
प्रकार भगवान्‌ सबके हृदयमें रहनेपर भी अभक्तोंके काष्ठ सदृश 
अशुद्ध हृदयमें दिखायी नहीं देते और भक्तोंके स्वच्छ दर्पण 

सद्दश शुद्ध हृदयमें प्रत्यक्ष दीख पड़ते हैं। भक्त ध्यानमें उन्हें 
जैसा समझता है वैसे ही वे उसके हृदयमें बसते हैं | 


महात्मालोग कहा करते हैं कि जहां कीतन होता है वहां 
भगवान्‌ खये साकाररूपसे उपस्थित रहते हैं कीतेन करते हुए 
भक्तको साकाररूपमें दीखते भी हैं यह नहीं समझना चाहिये 
कि यह केवछ भक्तकी भावना ही है । वास्तवमें उसे सत्यरूपसे 
ही दीखते हैं । केबल प्रतीत होनेवाला तो मायाका काये है। 
भगवान्‌ तो मायाशक्तिके कारण हैं । महापुरुषोंकी यह 
मान्यता सत्य है कि- 


मद्भक्ता यत्र गायन्ति तत्र तिष्ठामि नारद | 


यह हो सकता है कि भगवान्‌ साकाररूपसे कीततनमें 
रहकर भी किसीको न दीखें परन्तु वे कीतैनमें स्तरयं रहते हैं इस 
बातपर विश्वास करना ही श्रेयस्कर है | 


जब भगवान्‌ चाहे जहां, जिस रूपमें भक्तकी इच्छानुसार 
प्रकट हो सकते हैं तब भक्त अपने भगवान्‌का किसी भी रूपमें 
ध्यान करे, फल एक ही होता है, मोरमुकुटधारी श्यामसुन्दर 
भगवान्‌ श्रीकृष्णका ध्यान करे या धनुषबाणधारी मयांदा- 
पुरुषोत्तम भगवान्‌ श्रीरामका करे । शबह्वु चक्र गदा पद्मधारी 
भगवान्‌ श्रीविष्णुका ध्यान करें या विश्वरूप विराट परमात्माका, 

बात एक ही है। जिस रूपका ध्यान करे उसीको पूर्ण मानकर 
करना चाहिये । इसीग्रकार जप भी अपनी रुचिके अनुसार 
3», राम, कृष्ण, हरि, नारायण शिव आदि किसी भी भगवन्नाम- 
का करे, सबका फल एक ही है । सगुणके कुछ ध्यानकी विधि 
थश्रेममक्ति प्रकाश और 'सच्चे सुखकी प्राप्तिके उपाय # 
शीरषक लेखोंमें है | वहां देख लेनी चाहिये | 


अब यहां भगवानके विश्वरूपके सम्बन्धमें कुछ कहना 
है । भगवानने अर्जुनकों जो रूप दिखलाया था वह भी 
विश्वरूप था और वेदवर्णित भूरभुवः खः रूप यह ब्रह्माण्ड भी 
भगवान्‌का विश्वरूप हैं। दोनों एक ही बात है । सारा विश्व 
ही भगवानका स्वरूप है | स्थावर जंगम सबमें साक्षात्‌ परमात्मा 
विराजमान हैं। समस्त विश्वको परमात्माका खरूप मानकर 
उसका सत्कार और सेवा करना ही विश्वरूप परमात्माका सत्कार 
और सेत्ा करना है । विश्वमें जो दोष या बिकार हैं, वह सत्र 
परमात्माके खरूपमें नहीं हैं | ये सब बाजीगरकी डीलाके 
समान क्रीड़ामात्र हैं। नामरूप सब खेल है। भगवान्‌ तो 
सदा अपने ही खरूपमें स्थित हैं | निराकार रूपसे तो परमात्मा 


वके-ककेकननकैकां+मपन--क+ लक 2 3. सनक. निनननननथक +++ हक कल तनन-.32. पक मे 


* & प्रेमभक्तिपुकाश” ओर सच्चे सुखको पप्तिके उपाय! नामक 
दोनों रेख पुस्तकाकार गीतापेससे अलूग भी मिल सकते हें | 

बफमें जलकी भांति सबरेत्र परिपूर्ण हैं, बर्फमे जलसे भिन्न अन्य 
कोई वस्तु ही नहीं है । जलकी जगह बर्फका पिण्ड दीखता है, 
बास्तवमें कुछ है नहीं, इसीग्रकार उस शुद्ध ब्रह्ममें यह संसार 
दीखता है, वस्तुतः हैं नहीं ! 


मगरुणरूपसे अग्निकी तरह अव्यक्त होकर व्यापक है 
सो चाहे जब साकाररूपमें प्रकट हो सकता है, यही बात 
ऊपर कही गयी है इसी व्यापक परमात्माको विष्णु कहते हैं, 
विष्ण शब्ठका अर्थ ही व्यापक होता है । 


भगवान गुणातीत हैं, बुरे भले सभी गुणोंसे 
युक्त हें और केवल सद्गुण सम्पन्न हैं। 


भगवानमें कोई भी गुण नहीं, वे गरुणातीत हैं, बुरे भले 
सभी गुण उनमें हैं और उनमें केवड सदूगुण हैं, दुरगुण हैं ही 
नहीं । ये तीनों ही बाते भगवानकें लिये कही जा सकती हैं, 
इस विषयको कुछ समझना चाहिये । 


शुद्ध ब्रह्म निराकार चेतन विज्ञानानन्द्धन सर्वव्यापी 
परमात्माका वास्तविकरूप सम्पूर्ण गुणोंसे सर्वधा अतीत है। 
जगतके सारे गुण अवगुण सत्‌ रज और नतमसे बनते हैं । सत्‌, 
रज, तम तीनों गुण मायाके अन्तगेत हैं, इसीसे उसका नाम 
त्रिगुणमयी माया है। इनमें सत्तव उत्तम हैं, रज मध्यम है और 

तम अधम है | परमात्मा इस मायासे अत्यन्त विलक्षण, सर्वथा 
अतीत और गुणरहित है, इसीसे उसका नाम छुद्ध है। अतएबर 
वह गुणातीत है। 


माया वास्तवमें है तो नहीं, यदि कहीं मानी जाय तो वह 
भी कल्पनामात्र है। यह मायाकी कल्पना परमात्माके एक अंरशामे 
है । गुण अवगुण सब मायामें है। इस न्यायसे सत्य, दया, 
त्याग, विचार और काम, क्रोध, ठोम, मोद्द आदि गुण और 
अवगुणोंसे युक्त यह सम्पूण संसार उस परमात्मामें ही 
अध्यारोपित है। इसीसे सभी सद्गण और दुर्गुण उसीमें आरोपित 
माने जा सकते हैं। इस स्थितिमें वह बुरे भले सभी गुणोंसे 
युक्त कहा जा सकता है । 


यह ब्रह्माण्ठ जिसके अन्तगत है, वह मायाविशिष्ट ब्रह्म 
सृश्टिकती ईश्वर शुद्धत्रहसे मिन्न नहीं है, वह मायाको अपने 
अधीन करके प्रादुभूत होता है, समय समयपर अवतार 
धारण करता है इसीसे उसे मायाविशिष्ट कहते हैं। गीतामें 
कहा है ।- 


अजो5पि सञव्ययात्मा भूतानामीश्वरो5पि सन्‌ । 
प्रकृति स्वामधिष्ठाय संभवाम्यात्ममायया ॥ 
(गीता ४। ६) 

जैसे अवतार होते हैं वेसे ही सृष्टिकी आदिमें भी 
मायाको अपने अधीन करके ही भगवान्‌ ग्रकट होते हैं। 
इन्हींका नाम विष्णु है, ये आदि पुरुष विष्णु सर्वेसत्तगुण- 
सम्पन्न हैं। सतोगुणकी मूर्ति हैं । सात्तिक, तेज, प्रभाव, 
सामथ्ये, विभूति आदिसे विभूषित हैं । दैवीसम्पदाके गुण ही 
सत्तगगुण हैं | झुद्ध सत्त ही उनका स्वरूप है । दुर्गुग तो रज 
और तममें रहते हैं, प्रेम साइश्यता और समानतामें होता है 
इसीसे जिस भक्तमें देवीसम्पत्तिके गुण होते हैं वही भगवानके 
दर्शनका उपयुक्त पात्र समझा जाता है। मायाविशिष्ट सगुण 
भगवान्‌ मायाको साथ लेकर समय समयपर अवतार धारण 
किया करते हैं | वे सवगुणसम्पन्न हैं । शुद्ध, स्वतन्त्र, प्रभु और 
सवेशक्तिमान्‌ हैं । ऐसी कोई भी बात नहीं जो वे नहीं कर 
सके । इसीलिये, यद्यपि उस झुद्ध सत्तगुणरूप सगरुण साकार 
परमात्मामें रज और तम वास्तवमे नहीं रहते तथापि वह रज 
तमका कार्य कर सकता है । भगवान्‌ विष्णु दुष्टदलनरूप 
हिंसात्मक काये करते हुए दीख पड़ते हैं। मानवदृष्टिसे उनमें 
हिंसा या तमकी ग्रतीति होती है परन्तु वस्तुतः उनमें यह 
बात नहीं है । न्यायकारी होनेके कारण वे यथावश्यक कार्य 
करते हैं। राजा जनक मुक्तपुरुष थे, परम सात्तिक थे परन्तु 
राजा होनेके कारण न्याय करना उनका काम था । चोरोंको 
वे दण्ड भी दिया करते थे । इसमें कोई दोषकी बात भी नहीं । 

माता अपने प्यारे बच्चेको शिक्षा देनेंके लिये धमकाती और 
किसी समय आवश्यक समझकर हितभरे हृदयसे एक आध अथअथप्पड़ 
भी जमा देती है परन्तु ऐसा करनेमें उसकी दया ही भरी रहती 
है। इसी प्रकार दयानिधि न्यायकारी भगवानका दण्डविधान 
भी दयासे युक्त ही होता है। भगवानने कहा है-- 


धमोविरुद्धों भतेषु कामोडसि भरतपम । 
धर्मयुक्त काम में हूं, परन्तु पापयुक्त नहीं | भगवान्‌ सत्‌ 
हैं, सात्तिक हैं, शुद्ध सत्तव हैं। वे मायाके छुद्धसत्त्व विद्यासे सम्पन्न 
हैं | जीव अविद्यासम्पन्न है। विद्यामें ज्ञान है, प्रकाश है, वहां 
अवगुण या अन्धकार ठहर ही कैसे सकता है ? अवगुण तो 
अविद्यामें रहते हैं । इस न्यायसे भगवान्‌ केवल सद्ूगुणसम्पन्न हैं। 


ऊपरके विवेचनसे यह सिद्ध हो गया कि परमात्मा 
गुणातीत, गुणागुणयुक्त ओर केवल सच्त्गगुणसम्पन्न कहे जा 
सकते हैं । 
भगवान्‌का स्वरूप 
ओर 
निराकार साकारको एकता। 
शरीरके तीन मेद हैं-स्थूल, सूक्ष्म और कारण, जो दीख 


पडता है सो स्थूछ है, जो मरनेपर साथ जाता है वह सूक्ष्म है 
और जो मायामें लय हो जाता है वह कारण है। शरीरके ये 

तीनों भेद नित्य भी देखे जाते हैं। जाग्रतमें स्थूल शरीर काम 
करता है | खभमें सूक्ष्म और सुषुप्तिमं कारण रहता है। इसी 
प्रकार परमात्माके भी तीन स्वरूप कहे जा सकते हैं। महाग्रलयमें 
रहनेवाला परमात्माका कारण खरूप है, सारा विश्व उसीमें लय 
होकर रहता है, उस समय केवल परमेश्वर और उनकी प्रकृति 
रहते हैं सारे जीव प्रकृतिक अन्दर छूय हो जाते हैं । जीममें 
भी प्रकृति पुरुष दोनोंका अंश है । चेतनता परमात्माका अंश 
है और अज्ञान ग्रकृतिका । मायाकी उपाधिके कारण महा- 
प्रलयमें भी जीव मुक्त नहीं होते । उसके बाद सृष्टिकी आदिमें 
फिर सोकर जाग उठनेके समान अपने अपने कमैफलानुरूप 
नानारूपोंमें जाग उठते हैं। इसग्रकार महाग्र्यम॑ परमात्माका 
रूप कारण कहा जा सकता है। 


परमात्माका सूक्ष्मरूप सब जगह रहता हैं, इसीका नाम 
आदि पुरुष है, सृष्टिका आदि कारण यही है। इसीका नाम 
विराट्‌ विश्वरूप है । 

परमात्मा स्थूलरूपसे शव चक्र गदा पद्मधारी भगवान्‌ 
विष्णु हैं, जो सदा नित्यधाममें विराजते हैं । 

भक्तकी भावनाके अनुसार ही भगवान्‌ बन जाते हैं। 
यह समस्त ब्रह्माण्ड परमात्माका शरीर है, इसीके अन्दर अपना 
शरीर है, इस न्यायसे हम सब भी परमात्माके पेटमें हैं । 

एक तत्तकी बात और समझनी चाहिये । जब आकाश 
निर्मल होता है, सूर्य उगे हुए होते हैं, उस समय सूर्यके और अपने 
बीचमें आकाशमें कोई चीज नहीं दीखती परन्तु वहां जल रहता है। 
यह मानना पड़ेगा कि सूर्य और अपने बीचमें जल भरा हुआ है परन्तु 
वह दीखता नहीं क्योंकि वह सूक्ष्म और परमाणुरूपमें रहता है, 
जब उसमें घनता आती है तब क्रमशः उसका रूप स्थूल होकर 
व्यक्त होने लगता है। सूर्यदेवके तापसे भाप बनती है, जब भाप 
घन होती है तब उसके बादल बन जाते हैं, फिर उनमें जरूका 
संचार होता है, पानीके बादल पहाड्परसे चले जाते हों, उस समय 
कोई वहां चला जाय तो वर्षी न होनेपर भी उसके कपड़े भींग 
जाते हैं। बादलमें जलकी घनता होनेपर बूंदें बन जाती हैं, 
और धनता होती है तो वही ओले बनकर बरसने छगता 
है| फिर वह ओले या बर्फ गर्मी पहुंचते ही गलरूकर 
पानी हो जाते हैं और अधिक गर्मी होनेपर उसीकी फिर 
भाप बन जाती है, भाप आकाशमें उड़कर अदृश्य हो जाती 
है और अन्तमें जल फिर उसी परमाणु अव्यक्तरूपमें परिणत हो 
जाता है । इस परमाणुरूपमें स्थित जलूको-अत्यन्त सूक्ष्म 
परमाणुको सहृख्रगुण स्थूछ दिखलानेवाले यन्त्रसे भी कोई नहीं देख 
सकता | पर जल रहता अवश्य है, न रहता तो आता कहांसे ! 

इस दृष्टान्तके अनुसार परमात्माका खरूप समझना 
चाहिये । श्रीमद्भगवद्गीतामें कहा है- 


शा 


द्‌ 

अक्षर प्रह्म परम खभावो<ध्यात्ममुच्यते । 
भूतभावोद्धभधकरो विसगेः कमेसंज्षितः ॥ 
अधिभूत॑ क्षरों भावः पृरुषथ्राधिदेवतम । 
अषधियज्ञोाप्हमेवात्र देहे देहभृतां वर ॥ 
( अ० ८ छोक ३-४ ) 
अर्जुनके सात ग्रश्नोंमें छः प्रश्न ये थे कि, ब्रह्म क्या 
है, अध्यात्म क्या है, कम कया है, अधिभूत क्‍या है, अधिदेव 
क्या है और अधियज्ञ क्‍या है ? भगवानने उपयुक्त शछोकोंमें 
इनका यह उत्तर दिया कि, अक्षर ब्रह्म है, खभाव अध्यात्म है, 
शासत्रोक्त त्याग कम है, नाश होनेवाले पदार्थ अधिभूत हैं, 
समष्टिप्राण रूपसे हिरण्यगर्भ द्वितीय पुरुष अधिदेव है और 
निराकार ब्रह्म व्यापक विष्णु अधियज्ञ है । 
उपयुक्त दृष्टान्तसे इसका दाष्टोन्तड्सप्रकार समझा जा सकता है। 
( १) परमाणुरूप जलके स्थानमें-- 
शुद्ध सच्चिदानन्द्धन गुणातीत परमात्मा, जिसमें यह 
संसार न तो कभी हुआ और न है; जो केवल अतीत, परम, अक्षर है। 
( २ ) भापरूप जल-- 
बही शुद्ध ब्रह्म अधियज्ञ निराकाररूपसे व्याप्त रहनेवाला 
मायाविशिष्ट ईइवर । 


( ३ ) बादल-- 

अधिदेष, सबका प्राणरूप हिरण्यगर्भ ब्रह्मा । सत्रह 
तत्त्वोंके समूहको सूक्ष्म कहते हैं, इनमें प्राण प्रधान है । सबके 
प्राण मिलकर समष्टिग्राण हो जाते हैं, यह समष्टिप्राण ग्रलयमें 
भी रहता है, महाग्रलयमें नहीं | 

(४ ) जलकी लाखों करोड़ों बूंदें- 

जगत्‌के सब जीव । 

(७५) वषो-- 

जीवोंकी क्रिया । 

(६) जलके ओले या बरफ- 

पन्नभूतोंकी अत्यन्त स्थूल सृष्टि । 

इस सृष्टिका स्वरूप इतना स्थूल और विनाशशील है 
कि जरासा ताप लगते ही क्षणभरमं ओलोंके गलकर पानी हो 
जानेके सद्श तुर्त गल जाता है। यहां ताप ज्ञानाप्निरूप 
वह प्रकाश या गर्मी है, जिसके पेदा होते ही स्थूल सृश्रूपी 
ओले तुरन्त गल जाते हैं । 


अज्ञान ही सरदी है । जितना अज्ञान होता है उतनी 
स्थूछता होती है और जितना ज्ञान होता है उतनी ही सूक्ष्मता 
होती है । जो पदार्थ जितना भारी होता है, वह उतना ही नीचे 
गिरता है, जितना हलका होता है उतना ही ऊपरको उठता 
है। अज्ञान ही बोझा है, जलके अत्यन्त स्थूल होनेपर जब 

वह बरफ बन जाता है तभी उसे नीचे गिरना पड़ता है, इसी प्रकार 
अज्ञानके बोझसे स्थूल हो जानेपर जीवको गिरना पड़ता है। 


ज्ञानरूपी तापके प्राप्त होते ही संसारका बोझ्न उतर जाता 
है और जैसे तापसे गलकर जलर बननेपर और भी ताप प्राप्त 
होनेसे वह जल धूआं या भाप होकर ऊपर उड़ जाता है, वैसे 
ही जीव भी ऊपर उठ जाता है । 


जीवात्मा खास इंश्वरका स्वरूप है, परन्तु जड़ता या 
अज्ञानसे जब यह स्थूल हो जाता है तभी इसका पतन 
होता है । अज्ञान ही अधःपतन है और ज्ञान ही उत्थान 
है। एकबार रोष सीमातक उठनेपर फिर नहीं गिरता। सब 
कुछ परमेश्वर ही हो जाता है, वास्तवमें तत्तसे है तो एक ही । 
परमाणु, भाप, बादल, बूँद, ओले सब जल ही तो हैं । 


इस न्यायसे सभी वस्तुएं एक ही परमात्मतक्त है, इसलिये 
भगवान्‌ चाहे जेंसे, चाहे जब, चाहे जहां, चाहे जिसरूपसे 
प्रकठ हो जाते हैं | इस बातका ज्ञान होनेपर साधकको सब 
जगह ईश्वर ही दीखते हैं | जछूका तत्त्व समझ लेनेपर सब 
जगह जल ही दीखता है, वही परमाणुमँ और वही ओढोंमें । 
अत्यन्त सूक्ष्ममें भी वही और अत्यन्त स्थूलमें भी वही। इसी 
प्रकार सूक्ष्म और स्थूलमें वही एक परमात्मा है। “अणोरणी यान्‌ 
महतो महीयान । यही निराकार साकारकी एकरूपता है । 

अज्ञानसे अहंकार बढ़ता हैं, जितना अहंकार अधिक 
होता है उतना ही वह सांसारिक वस्तुओंको अधिक ग्रहण 
करता है | जितना सांसारिक बोझ अधिक होगा उतना द्वी वह 
नीचे जायगा । तीन ग्रुण हैं, इनमें तमोग्रण सबसे भारी है 
इसीसे तमोगुणी पुरुष नीचे जाता है। रजोगुण समान है 
इससे रजोगुणी बीचमें मनुष्यादिमें रह जाता है। सत्तगुण 
हलका है, इससे सतोगुणी परमात्माकी ओर ऊपरको उठता है-- 
“ऊध्वे गच्छन्ति सक्तखथा 
'भमध्ये तिष्ठन्ति राजसाः' 
अधोगच्छान्ति तामसाः' 
हलकी चीज ऊपर तैरती है, भारी डूब जाती है । आझुरी 
सम्पदा तमोगुणका खरूप है इसलिये वह नीचे ले जाती है । 
सतोगुण हलका होनेसे ऊपरको उठाता है। दैवीसम्पदा ही सतक्तगुण है, 
यही ईश्वरकी सम्पत्ति है | यह सम्पत्ति ज्यों ज्यों बढ़ती है त्यों ही 
त्यों साधक ऊपर उठता है, यानी परमात्माके समीप पहुंचता है । 
इस तरहसे स्थूछ और सूक्ष्ममें उस एक ही परमात्माको 
व्यापक समझना चाहिये। 
परमात्मा व्यापकरूपसे सबको देखते और जानते हैं । 


सवेतःपाणिपाद॑ तत्सवेतो5क्षिशिरोम्रखम । 


स्वेतःभ्वतिमछोके सबेमावत्य तिष्ठति ॥ 
( भ्रीमद्भगवद्गीता अ० १३।१३ ) 

वह ज्ञेय कैसा है ? सब ओरसे हाथ पैर्वाछा सब ओरे नेत्र, 
सिर तथा मुखवाला एवं सब ओरसे कानवाला है । ऐसा कोई 
स्थान नहीं जहां वह न हो, ऐसा कोई राब्द नहीं जिसे वह्द 
न सुनता हो, ऐसा कोई दृश्य नहीं जिसे वह न देखता हो, 
ऐसी कोई वस्तु नहीं जिसे वह न ग्रहण करता हो और ऐसी 
कोई जगह नहीं जहां वह न पहुंचता हो । 

हम यहां प्रसाद लगाते हैं तो वह तुरन्त खाता है। 
हम यहां स्तुति करते हैं तो वह सुनता है। हमारी प्रत्येक 
क्रियाको वह देखता है परन्तु हम उसे नहीं देख सकते। 
इसपर यह प्रश्न होता है कि एक ही पुरुषकी सब जगह 
सब इन्द्रियां कैसे रहती हैं ? आंख है वहां नाक कैसे हो सकती 
है ? इसके उत्तरमें यही कहा जा सकता है कि यह बात तो 
ठीक है, परन्तु परमात्मा इससे विलक्षण है। वह कुछ अलौकिक 
शक्ति है,उसमें सब कुछ सम्भव है | मान लीजिये,एक सोनेका ढेला है, 
उसमें कड़े बाजूबन्द कण्ठी आदि सभी गहने सभी जगह हैं। जहां 
इच्छा हो वहींसे सब चीजें मिल सकती हैं इसी प्रकार वह एक ऐसी 
वस्तु है जिसमें सब जगह सभी वस्तुएं व्यापक हैं । सभी उसमेंसे 
निकल सकती हैं वह सब जगहकी और सबकी बातोंको एक साथ 
सुन सकता है और सबको एक साथ देख सकता है। 

स्वप्तमें आंख, कान, नाक, वगैरह न होनेपर भी अन्तःकरण 
स्वयं सब क्रियाओंको आप ही करता और आप ही देखता 

सुनता है। द्रष्ठा, दशन और दृश्य सभी कुछ बन जाता है 
इसीग्रकार ईश्वरीय शक्ति भी बडी विलक्षण है, वह सब जगह 
सब कुछ करनेमें सर्वधा समर्थ है। यही तो उसका इंश्वरत्व 
और विराट स्वरूप है । 


साकाररूप उस परमेश्वरका शरीर है, समस्त ब्रह्माण्ड 
उसका शरीर है जैसे बर्फ जलका शरीर है परन्तु उससे अलग 
नहीं है | इसी प्रकार क्‍या संसार भी वस्तुतः ऐसा ही है ! 
क्या रारीर भी परमात्मा है? 


इसके उत्तरमें यही कहना पड़ता है कि है भी और 
नहीं भी ! इस दशरीरकी कोई सेवा करता या आराम पहुंचाता 
है, तब में उसे अपनी सेवा और अपनेको आराम पहुंचता है 
ऐसा मानता हूं परन्तु वस्तुतः मैं ारीर नहीं हूं; में आत्मा हूं, पर 
जबतक मैं इस साढ़े तीन हाथकी देहको "मै? मानता हूं, तब- 
तक वह मै हूं। इस स्थितिमें ब्रह्माण्ड ईश्वर हैं, सबको उसकी 
सेवा करनी चाहिये, उसकी सेवा द्वी ईश्वरकी सेवा है संसारको 
सुख पहुंचाना ही परमात्माको सुख पहुंचाना है और जब मैं 
यह ररीर नहीं हूं, तब यह ब्रह्माण्ड रूपी शरीर भी इश्वर नहीं 
है | यह अपना दरीर है तभीतक वह उसका शरीर है। अपने 
सब उसके अंश हैं तो वह अंशी है। वास्तवमें अन्तमें हम 
आत्मा ही ठद्दरते हैं शरीर नहीं | परन्तु जबतक ऐसा नहीं है 

तबतक इसी चालसे चलना चाहिये | यथाथे ज्ञान होनेपर तो 
एक शाद्ध ब्रह्म ही रह जायगा। 

इस न्यायसे निराकार साकार सब एक ही चक्‍्स्तु हे । 
जगत परमेश्वरमें अध्यारोपित मात्र है| महात्मा छोग ऐसा ही 
कहते हैं, जैसे रज्जुमें सकी ग्रतीति मात्र है वास्तवमें है नहीं । 
खभका संसार अपनेमें प्रतीत होता है, मृगतृष्णाका जल या 
आकाशमें तिरमिरे प्रतीत होते हैं इसी प्रकार परमात्मामें संसारकी 
ग्रतीति होती है इस बातको महात्मा पुरुष ही जानते हैं। 
जागनेपर जागनेवालेको ही खप्नके संसारकी असारताका यथाथे 
ज्ञान होता है। जबतक यह बात जाननेमें नहीं आती तबतक 
उपाय करना चाहिये। उपाय यह है-- 

निराकार और साकार किसी भी रूपका ध्यान करनेपर 
जो एक ही परम वस्तु उपलब्ध होती है, उस परमेश्वरकी सब 
प्रकारसे शरण होकर इन्द्रिय और शरीरसे उसकी सेवा करना, 
मनसे उसे स्मरण करना, श्राससे उसका नामोच्चारण करना, 
कानोंसे उसका प्रभाव सुनना और दशरीरसे उसकी मंगल्मयी 
इच्छानुसार चलना यही उसकी सेवा है, यही असली भक्ति 
है और इसीसे आत्माका शीघ्र कल्याण हो सकता है ! 

3० शान्ति: शान्ति: शान्तिः 


 >ह् 


त्यागसे भगवत-प्राप्ति 


>--फक्ूपिेअओजजत+ 


त्यक्वा कमफलासड्ड नित्यतप्तो निराश्रयः । 
कर्मण्यभिप्रवृत्तोषपि नेव किश्वित्करोति सः॥ 
न हि देहभृता शक्य त्यक्तुं कमोण्यशेषतः । 
यस्तु कमेंफलत्यागी स त्यागीत्यमिधीयते ॥ 





यूहस्थाश्रमरम रहता हुआ भी मनुष्य त्यागके द्वारा परमात्माको 
ग्राप्त कर सकता है | परमात्माको ग्राप्त करनेके लिये त्याग” ही 
मुख्य साधन है । अतएव सात श्रेणियोंमें विभक्तकरके त्यागके 
लक्षण संक्षेपमें लिखे जाते हैं । 

(१) निषिद्ध कर्मोका सवेथा त्याग । 


चोरी, व्यभिचार, झूठ, कपट, छल, जबरदस्ती, हिंसा, 
अभक्ष्य-मोजन और प्रमाद आदि शाख््रविरुद्ध नीच कर्मोको मन, 
वाणी और शरीरसे किसी प्रकार भी न करना। यह पहली 
श्रेणीका त्याग है । 


(२) काम्य कर्मोका त्याग । 
ञ्री, पुत्र और धन आदि प्रिय वस्तुओंकी पग्राप्तिके उद्देश्यसे 
एवं रोग संकटादिकी निवृत्तिके उद्देश्यसे किये जानेवाले यज्ञ, दान, 
तप और उपासनादि सकाम कर्मोको अपने खार्थके लिये न करना# 
यह दूसरी श्रेणीका त्याग है । 


(३) तवृष्णाका स्ेथा त्याग । 


मान, बड़ाई, प्रतिष्ठा एवं श्री-पुत्र और धनादि जो कुछ 
भी अनित्य पदाथ प्रारब्धके अनुसार प्राप्त हुए हों, उनके बढ़नेकी 
इच्छाको भगवत्‌-प्राप्तिम बाधक समझकर उसका त्याग करना | 
यह तीसरी श्रेणीका त्याग है । 


+ यदि काई रोकिक अथवा शासत्रीय ऐवा कम संयोगवश प्राप्त दो जान 
जोकि स्वरूपसे तो सकाम हो परन्तु उसके न करनेसे किसीको कष्ट पहुंचता दो या 
कमे उपासनाकी परम्परा किसी प्रकारकी बाधा आती दो तो स्वाथेका त्याग- 
करके केवल छोकसंग्रहके लिये उत्तका कर लेना सकाम कमे नहीं दे । 

(४) खाथेके लिये दूसरोसे सेवा करानेका त्याग। 


अपने सुखके लिये किसीसे भी धनादि पदार्थोकी अथवा 
सेवा करानेकी याचना करना एवं बिना याचनाके दिये हुए 
पदार्थोकोी या की हुई सेवाको खीकार करना तथा किसी प्रकार 
भी किसीसे अपना खाथ्थ सिद्ध करनेकी मनमे इच्छा रखना 
इत्यादि जो खाथंके छिये दूसरोंसे सेवा करानेके भाव हैं उन 
सबका त्याग करना यह चौथी श्रेणीका त्याग है | 


(५) संपूर्ण कतेब्य कमोमें आलस्य ओर फलकी 
इच्छाका सर्वेथा त्याग । 
ईश्वरकी भक्ति, देवताओंका पूजन, मातापितादि गुरु 
जनोंकी सेवा, यज्ञ, दान, तप तथा वर्णाश्रमके अनुसार आजीविका- 
द्वारा गृहस्थका निवाह एवं शरीरसम्बन्धी खानपान इत्यादि जितने 
कर्तव्य कम हैं उन सत्रमें आलस्यका और सब प्रकारकौ 
कामनाका त्याग करना । 


+ यदि कोश ऐसा अवसर योग्यतासे प्राप्त हो जाय कि शरीरसम्बन्धी सेवा 
अथवा भोजनादि पदाथीके स्वीकार न करनेते किसीको कष्ट पहुंचता दो या लोक- 
शिक्षार्में किसी प्रकारकी बाधा आती हो तो उस अवसरपर स्वाथका त्यागकरके 
केवल उनकी प्रीतिके लिये सेवादिका स्वीकार करना दोषयुक्त नदी दे | क्योंकि 
स्री, पुत्र और नोकर आदिसे की हुई सेवा एबं वन्धु बान्चव और मित्र आदिद्वारा 
दिये हुए भोजनादि पदार्थ स्वीकार न करनेसे उनको कष्ट होना एवं छोक-मयादामें 
बाधा पढ़ना सम्भव दे । 


६२ तस्व-चिन्तामणि *'* 


(क) इश्वर-भक्तिमें आलस्पका त्याग 


अपने जीवनका परम कतेव्य मानकर परम दयाढठु, सबके 
सुहृदू, परम-प्रेमी, अन्तर्यामी परमेश्वरके गुण, प्रभाव और प्रेमकी 
रहस्यमयी कथाका श्रवण, मनन और पठनपाठन करना तथा 
आल्स्यरहित होकर उनके परम-पुनीत नामका उत्साहपूर्वक 
ध्यानसहित निरन्तर जप करना । 


(ख) इंश्वर-मक्तिमें कामनाका स्याग 


इसलोक और परलोकके संपूर्ण भोगोंको क्षणभंगुर, 
नाशवान्‌ और भगवानकी भक्तिमें बाधक समझकर किसी भी 
वस्तुकी प्राप्तेके लिये न तो भगवानसे प्रार्थना करना और न 
मनमें इच्छा ही रखना । तथा किसी प्रकारका संकट आ जानेपर 
भी उसके निवारणके लिये भगवानसे प्रार्थना न करना अथोत्‌ 
हृदयमें ऐसा भाव रखना कि प्राण मले ही चले जाय॑ परन्तु 
इस मिथ्या जीवनके लिये विशुद्ध भक्तिमें कलछु छगाना उचित 
नहीं हे । जैसे भक्त ग्रह्नादने पिताद्वारा बहुत सताये जानेपर भी 
अपने कष्टनिवारणके लिये भगवानूसे प्रार्थना नहीं की । 


अपना अनिष्ट करनेवालोंकों भी, “भगवान्‌ तुम्हारा बुरा 
करें” इत्यादि किसी प्रकारके कठोर शब्दोंसे सराप न देना और 
उनका अनिष्ट होनेकी मनमें इच्छा भी न रखना | 


व्यागसे भगवत्‌-प्राप्ति ६३ 


भगवान्‌की भक्तिके अभिमानमें आकर किसीको वरदानादि 
भी न देना, जैसे कि “भगवान्‌ तुम्हें आरोग्य करें! भगवान्‌ 
तुम्हारा दुःख दूर करें! “भगवान्‌ तुम्हारी आयु बढ़ावें! इत्यादि । 

पत्रव्यवहारमें भी सकाम शब्दोंका न लिखना अर्थात्‌ जैसे 
“अठे उठे श्रीठाकुजी सहाय छे” “ठाकुरजी बिक्री चलासी” 
“ठकुरजी वषो करसी” 'ठाकुरजी आराम करसी' इत्यादि सांसारिक 
बस्तुओंके लिये ठाकुरजीसे प्रार्थना करनेके रूपमें सकाम शब्द मारवाडी 
समाजमें प्रायः लिखे जाते हैं वैसे न लिखकर ““श्रीपरमात्मादेव आनन्द- 
रूपसे सवेत्र विराजमान हैं” “श्रीपरमेश्वरका भजन सार है”” इत्यादि 
निष्काम माज्नलिक शब्द लिखना तथा इसके सित्राय अन्य किसी 
प्रकारसे भी लिखने, बोलठने आदिम सकाम राब्दोंका प्रयोग न करना। 


(ग) देवताओंके पूजनमें आलस्य ओर 
कामनाका त्याग। 
शासत्र-मर्यादासे अथवा लोक-मयांदासे पूजनके योग्य देवताओं - 
को पूजनेका नियत समय आनेपर उनका पूजन करनेके लिये 
भगवान्‌की आज्ञा है एवं भगवान्‌की आज्ञाका पाहन करना परम 
कतंव्य है ऐसा समझकर उत्साहपूत्ेंक विधिके सहित उनका 
पूजन करना एवं उनसे किसी ग्रकारकी भी कामना न करना | 


उनके पूजनके उद्देश्यसे रोकड़ बहीखाते आदिम भी सकाम 
शब्द न लिखना अर्थात्‌ जैसे मारवाडी समाजमें नये बसनेके 


६७ तच्च-चिन्तामणि 


दिन अथवा दीपमालिकाके दिन श्रीलक्ष्मीजीका पूजन करके 
“्रीलक्ष्मजी वाभ मोकलो देसी” “भण्डार भरपूर राखसी' 
अआद्धि सिद्धि करसीः “श्रीकालठीजीके आसरे! “श्रीगज्भाजीके 
आसरे' इत्यादि बहुतसे सकाम शब्द लिखे जाते हैं वैसे न 
लिखकर “श्रीलक्ष्मीनारायणजी सब जगह आनन्दरूपसे विराजमान 
हैं”? तथा “बहुत आनन्द और उत्साहके सहित श्रीलक्ष्मीजीका 
पूजन किया! इत्यादि निष्काम माज्नल्कि शब्द लिखना और नित्य 
रोकड नकल आदिके आरम्भ करनेमें भी उपरोक्त रीतिसे ही लिखना | 
(घ) माता पितादि गुरुजनोंकी सेवार्में आलस्य 
आर कामनाका त्याग । 
माता, पिता, आचार्य एवं और भी जो पूजनीय पुरुष वर्ण, 
आश्रम, अवस्था और गुणोंमें किसी प्रकार भी अपनेसे बड़े हों उन 
सबकी सब प्रकारसे नित्य सेवा करना और उनको नित्य प्रणाम 
करना मनुष्यका परम कतेब्य है, इस भावको हृदयमें रखते हुए 
आलस्यका सवैथा त्याग करके, निष्काम भावसे उत्साहपूर्वक 
भगवदाज्ञानुसार उनकी सेवा करनेमें तत्पर रहना । 
(ढ) यज्ञ, दान ओर तप आदि शुभ कमोंमें आलस्य 
आर कामनाका त्याग | 
पश्च महायज्ञादि& नित्यकर्म एवं अन्यान्य नेमित्तिक कमरूप 


आम कक 


अपन्न मदायश्ञ यह हैं। देवयश(अश्निहोत्रादि ऋषियज्ञ ( वेदपाठ,सन्ध्या, गायत्री- 
जपादि) पितृयश्ञ (तर्पण भाद्धादि) मनुध्ययञ्ञ (अतिथिसेबा) और भूतयश्ञ (बलिवे-्व) 

त्यागसे भगवत-प्राप्ति ६५ 


यज्ञादिका करना तथा अन्न, वसश्र, विद्या, औषध और धनादि 
पदार्थोंके दानद्वारा संपूर्ण जीवोंको यथायोग्य सुख पहुंचानेके लिये 
मन, वाणी और शरीरसे अपनी शक्तिके अनुसार चेष्टा करना तथा 
अपने धरका पालन करनेके लिये हर प्रकारसे कष्ट सहन करना, 
इत्यादि शाशत्रविहित कर्मोमें इसलोक और परलछोकके संपूर्ण भोगोंकी 
कामनाका सवथा त्यागकरके एवं अपना परम कतंव्य मानकर श्रद्धासहित 
उत्साहपूर्वंक भगवदाज्ञानुसार केवल भगवदर्थ ही उनका आचरण करना। 


(च) आजीविकाद्वारा गृहस्थ-निवोहके उपयुक्त कर्मोर्मे 
आलस्य ओर कामनाका त्याग । 


आजीविकाके कम जैसे वैश्यके लिये कृषि,गोरक्ष्य और वाणिज्यादि 
कहे हैं वैसे ही जो अपने अपने वर्ण, आश्रमके अनुसार शाखत्रमें विधान 
किये गये हों उन सबके पालनद्वारा संसारका हित करते हुए ही 
गृहस्थका निर्वाह करनेके लिये भगवान्‌की आज्ञा है। इसलिये अपना 
कर्तव्य मानकर छाभ हानिको समान समझते हुए सबग्रकारकी 
कामनाओंका त्यागकरके उत्साहपूर्वक उपरोक्त कमोंका करना# 

# उपरोक्त भावसे करनेवाले पुरुषके कम कोभसे रद्दित होने के कारण उनमें 
किसी प्रकारका भी दोष नद्दी आ सकता क्योंकि आजीविकांके कर्मोंमे लोभ दी 
विशेषरूपसे पाप करानेका द्वेतु दे श्सलिये मनुष्यको चाहिये कि गीताप्रेस गोरखपुरसे 
प्रकाशित साधारण माषाटीका गीता अध्याय १८ छोक ४४ की टिप्पणीमें जैसे 
बैदयके प्रति वाणिज्यके दोषोंका त्याग करनेके लिये विस्तारपूवंक लिखा द उसी 
प्रकार अपने अपने वणे, आअमके अनुसार संपुणे कर्मोमें सब प्रकारके दोषोंका 
स्याग करके केवछ सगवानको आज्ञा समझकर भगवानके लिये निष्काम भावसे 
ही संपूर्ण कर्मोका आचरण करें । 


६६ तच्यव-चिन्तामाणि 


(छ) शरीर-प्रम्बन्धी कर्मोमे आलस्य ओर 
कामनाका त्याग। 

शरीर निर्वाहके लिये शात्रोक्त रीतिसे भोजन, वल्र और 
औषधादिके सेवनरूप जो शरीरसम्बन्धी कम हैं उनमें सब- 
प्रकाके. भोगविलासोंकी कामनाका त्यागकरके एवं सुख, 
दुःख, लाभ, हानि और जीवन, मरण आदिको समान समझकर 
केवढल भगवत्‌-प्राप्तिके लिये ही योग्यताके अनुसार उनका 
आचरण करना । 


पूर्वोिक्त चार श्रेणियोंके त्यागसहित इस पांचवीं श्रेणीके 
त्यागानुसार सम्पूर्ण दोषोंका और सब प्रकारकी कामनाओंका नाश 
होकर केवछ एक भगवत्‌-प्राप्तिकी ही तीत्र इच्छाका होना 
ज्ञानकी पहिडी भूमिकामें परिपक्त अवस्थाको प्राप्त हुए पुरुषके 
लक्षण समझने चाहिये । 


(६) संसारके संपूर्ण पदार्थोमें ओर कर्मोमें, 
ममता ओर आसक्तिका सबंथा त्याग | 
धन, भवन और वच्लादि सम्पूर्ण बस्तुयें तथा स्री, पुत्र और 
मित्रादि संपूणे बान्धवजन एवं मान, बड़ाई और प्रतिष्ठा इत्यादि 
इस लछोकके और परलछोकके जितने विषयभोगरूप पदार्थ हैं उन 
सबको क्षणभंगुर और नाशवान्‌ होनेके कारण अनित्य समझकर 
उनमें ममता और आसक्तिका न रहना तथा केवल एक सच्चिदानन्द्धन 


त्यागसे भगवदत-प्राप्ति ६७ 


परमात्मामें ही अनन्यभावसे विशुद्ध प्रेम होनेके कारण मन, वाणी 
और रारीरद्वारा होनेवाली संपूर्ण क्रियाओंमें और दारीरमें भी ममता 
और आसक्तिका सर्वथा अभाव हो जाना। यह छठी श्रेणीका 
त्याग है# । 

उक्त छठी श्रेणीके त्यागको प्राप्त हुए पुरुषोंका संसारके संपूर्ण 
पदार्थोमें वैराग्य होकर केवल एक परम प्रेममय भगवानमें ही अनन्य 
ग्रेम हो जाता है। इसलिये उनको भगवानके ग्रुण प्रभाव और 
रहस्यसे भरी हुई विश्वुद्ध प्रेमके विषयकी कथाओंका सुनना-सुनाना 
ओर मनन करना तथा एकान्त देशमें रहकर निरन्तर भगवानका 
भजन, ध्यान और शात्रोंके ममका विचार करना ही प्रिय लगता 
है । विषयासक्त मनुष्योंमें रहकर हास्य, विलास, ग्रमाद, निन्दा, 
विषय भोग और व्यथै-वातादिमें अपने अमूल्य समयका एक क्षण 
भी बिताना अच्छा नहीं लगता । एवं उनके द्वारा संपूर्ण कतैन्य 
कम भगवानके स्वरूप और नामका मनन रहते हुए ही बिना 
आसक्तिके केवल भगवदय्थ होते हैं । 

# संपू्ण पदार्थोमे और कर्मोर्मे तृष्ण और फलकी इच्छाका त्याग तो तीसरी 
भीर पांचवीं अ्रेणीके त्यागमें कद्दा गया परन्तु उपयुक्त त्यागके दोनेपर भी 
उनमें ममता और आसक्ति शेष रद जाती है, जेसे भजन ध्यान और सत्सझ्ेंके 
अभ्याससे भरतधुनिक्रा संपूर्ण पदाथोमें और कमोमे तृष्णा ओर फरकी 
इच्छाका त्याग दोनेपर भी हरिणमें और दरिणके पाछनरूप कर्म ममता 
भोर आसक्ति बनी रही। श्सलिये संसारके संपूर्ण पदार्थोमे भोग कर्मोंमे 
ममता ओर आसक्तिके त्यागकों छठो श्रेणीका त्याग कहा है । 


६८ तस्व-चिन्तामाण 


इसप्रकार सम्पूर्ण पदार्थोंमें और कर्मोमे ममता और आसक्तिका 
त्याग होकर केवल एक सच्चिदानन्दधन परमात्मामें ही विश्वुद्ध 
प्रेमका होना ज्ञानकी दूसरी भूमिकामें परिपक्व अवस्थाको प्राप्त 
हुए पुरुषके लक्षण समझने चाहिये । 


(७) संसार, शरीर ओर संपूर्ण कम में ख्क्ष्म वासना 
ओर 
अहंभावका सव्वेथा त्याग । 


संसारके संपूर्ण पदार्थ मायाके कार्य होनेसे सवंथा अनित्य 
हैं और एक सच्चिदानन्दघन परमात्मा ही सर्वत्र समभावसे परिपूर्ण 
हैं ऐसा दृढ़ निश्चय होकर शरीरसहित संसारके संपूर्ण पदार्थोमे 
और सम्पूर्ण कर्मोमें सूक्ष्म वासनाका सर्वथा अभाव हो जाना 
अर्थात्‌ अन्तःकरणमें उनके चित्रोंका संस्काररूपसे भी न रहना 
एवं शरीरमें अहंभावका सर्वथा अभाव होकर मन, वाणी और 
शरीरद्वारा होनेवाले सम्पूर्ण कर्मोमे कतोपनके अभिमानका लेशमात्र 
भी न रहना । यह सातवीं श्रेणीका त्याग है । 


* संपूर्ण संसारके पदार्थोर्मे और कर्मोमें तृष्ण ओर फछकी इच्छाका एवं 
ममता ओर आसक्तिका स्वथा अभाव होनेपर भी उनमें सुक्ष्म वासना और कतंत्व 
अभिमान शेष रद्द जाता दे श्सलिये सूक्ष्म वासना और अद भावके त्यामकों सातवीं 
ओणीका त्याग क॒द्दा दे । 


व्यागसे भगवद्र-प्राप्ति ६६ 


इस सातवीं श्रेणीके त्यागरूप पर वैराग्यको#* प्राप्त हुए 
पुरुषोंके अन्तःकरणकी वृत्तियां सम्पूण संसारसे अत्यन्त उपराम 
हो जाती हैं | यदि किसी कालमें कोई सांसारिक फुरना हो भी 
जाती है तो भी उसके संस्कार नहीं जमते, क्योंकि उनकी एक 
सच्चिदानन्दधन वासुदेव परमात्मामें ही अनन्यभावसे गाढ़ स्थिति 
निरन्तर बनी रहती है । 


इसलिये उनके अन्तःकरणमें संपूर्ण अवगुणोंका अभाव होकर 
अहिंसा १,सत्य२ अस्तेय३ ,्रह्मचर्य 9,अपैशुनता५ लज्जा अमानित्व ६, 


बन ब>-न्न-्स्‍क बल न जजज्- 

* पूर्वोक्त छढी अंणीके त्यागको प्राप्त हुए पुरुषकी तो विषयोंका विशेष 
संसग दोनेसे कदाचित्‌ उनमें कुछ आसक्ति दो भी सकती है परन्तु इस सातवीं 
अणीके त्यागी पुरुषका विषयोंके साथ संसग दहोनेपर भी उसमें आसक्ति नहीं 
दो सकती क्योंकि उसके निश्चयमें एक परमात्माके सिवाय अन्य कोई वरतु रहती 
दी नहीं इसलिये इस त्यागको परवैराग्य कहा दे। 


१ मन, वाणी और शरीरसे किसी प्रकार क्सीको कष्ट न देना। 


२ अन्तः/करण और इन्द्रियोंके द्वारा जैसा निश्चय किया हो बेसाका वैसा 
हो प्रिय शब्दोंमें कहना | 

३ चोरीका सर्वथा अभाव | 

४ आठ प्रकारके मैथुनोंका अभाव | 

५ किसीकी भी निनन्‍दा न करना । 


< सत्कार, मान ओर पूजादिका न चाइना । 


१०० 


तसख्व-चिन्ताम्रणि 


निष्कपटता, शौच १, सन्‍्तोष २, तितिक्षा ३, सत्संग, सेवा, 


यज्ञ, 
विनय, 


दान, तप ४७, स्वाध्याय ५, शम ६, दम ७, 
आजव ८, दया ९, श्रद्धा १०, विवेक ११, वैराग्य १२, 

१ 


नि 0 &छ #छ £& «४ ४ /० 


१० 
११ 
१२ 
३३ 
१४३ 
१५ 


बाइर और भीतरकी पवित्रता (सत्यतापूर्वक शुद्ध व्यवद्यारसे द्रव्यकी भोर 
उसके अन्नसे आद्वारकी एवं ययायोग्य बर्तावसे आचरणोंकी और जर 
मृक्तिक।दिस शरीरकी शुद्धिको तो बाइरकी शुद्धि कहते हें और राग 
द्वेव तथा कपटादि विकारोंका नाश होकर अन्त:करणका .स्वज्छ भौर 
शुद्ध दो जाना, भीतरकी शुद्धि कहलाती दे ) । 

तृष्णका सवेथा अभाव | 

शीत उष्ण, सुख दुःखादि द्वन्दरोंका सहन करना । 

स्वृधर्म पालनके लिये कष्ट सहना । 

बेद और सतशास्त्रोंका अध्ययन एवं भगवानके नाम ओर ग़ुणोंका कीतैन । 
मनका वशमें छोना। 

इन्द्रियोंका वशमें होना | 

झरीर और इन्द्रियोंके सहित अन्तःकरणकी सरकता ॥ 

दुःखियोंमें करुणा । 

वेद ,झासत्र;महात्मा , गुरु ओर परमेश्वरंके बचनोंमें प्रत्यक्षके सद्श विश्वास 
सत्‌ ओर असत्‌ पदार्थका यथार्थ ज्ञान । 

मह्ालोकत ऊंके संपूणण पदार्थोमें आासक्तिका अत्यन्त अभाव । 

ममत्वनुद्धिस संग्रहका अभाव । 

अन्तःकरणमें संशय ओर बिक्षेपका अभाव | 

श्रेष्ठ पुरुषोंकी उस शक्तिका नाम तेज है कि जिस* प्रभावसे विषयासकऊ 
और नीच प्रकतिवाछे मनुष्य भी प्रायः पापाचरणसे रुककर उनके 
कथनानुसार ओछ्ठ कमोमें प्रवत्त हो जाते हैं। 


त्यागसे भगवस्‌-प्राप्ति १०१ 


थामा १, थेये २, अद्रोह ३, अभय ४५, निरहंकारता, शान्ति 
७५, ओर ईश्वरमें अनन्यभक्ति इत्यादि सदूगुणोंका आविभाव 
खभावसे ही हो जाता है । 


इसग्रकार शरीरसह्वित सम्पूर्ण पदार्थोंमें और कर्मोंमे वासना 
और अहदंभावका अत्यन्त अभाव होकर एक सच्चिदानन्दधन 
परमात्माके रवरूपमें ही एकीभावसे नित्य निरन्तर इढ़ 
स्थिति रहना ज्ञानकी तीसरी भूमिका परिपक्क अवस्थाको ग्राप्त 
हुए पुरुषके लक्षण हैं । 

उपरोक्त गुणोंमेंसे कितने ही तो पहिली और दूसरी भूमिका 
ही प्राप्त हो जाते हैं परन्तु संपूर्ण गुणोंका आविर्भाव तो प्रायः तीसरी 
भूमिका ही होता है। क्योंकि यह सब भगवत्‌-प्राप्तिके अति 
समीप पहुंचे हुए पुरुषोंके टक्षण एवं भगवत-स्वरूपके साक्षात्‌ ज्ञानमें 
हेतु हैं इसलिये श्रीकृष्ण भगवानने प्रायः इन्हीं गुणोंकी श्रीगीताजीके 
१३ वें अध्यायमें (छोक ७ से ११ तक) ब्लानके नामसे तथा १६वें 
अध्यायमें ( छोक १ से ३ तक ) देवी सम्पदाके नामसे कहा है । 

१ अपना अपराध करनेवालेको किसी प्रकार भी दण्ड देनेका भाव न रखना । 
२ भारी विपत्ति आनेपर भी अपनी स्थिठिस चलायमान न शेना। 
३ अपने साथ द्वेष रखनवालोंमें भी द्वेषका न होना । 
३ सव्वंथा भयका अभाव। ., 
किक च् खा नित्य 
७५ इच्छा ओर बासनाओंका अत्यन्त अभाव होना ओर अन्तःकरणम नित्य 
निरन्तर प्रसन्नताका रहना । 


१०२ तसव-चिन्तामणि 


तथा उक्त गुणोंको शात्रकारोंने सामान्य धर्म माना है। 
इसलिये मनुष्यमात्रका ही इनमें अधिकार है अतएव उपरोक्त 
सदृगुणोंका अपने अन्तःकरणमें आविर्भाव करनेके लिये सभीको 
भगवानके शरण होकर विशेषरूपसे प्रयत्न करना. चाहिये । 


उपसंहार 


इस लेखमें सात श्रेणियोंके त्यागद्वारा भगवत्‌-प्राप्तिका होना 
कहा गया है | उनमें पहिली ५ श्रेणियोंके त्यागतक तो ज्ञानकी प्रथम 
भूमिकाके लक्षण और छठी श्रेणीके त्यागतक दूसरी भूमिकाके लक्षण 
तथा सातवीं श्रेणीके त्यागतक तीसरी भूमिकाके लक्षण बताये गये 
हैं। उक्त तीसरी भूमिकामें परिपक्त अवस्थाको प्राप्त हुआ पुरुष तत्काल 
ही सच्चिदानन्दधन परमात्माको ग्राप्त हो जाता है । फिर उसका 
इस क्षणभह्लुर नाशवान्‌ अनित्य संसारसे कुछ सम्बन्ध नहीं रहता, 
अर्थात्‌ जैसे स्वप्नसे जगे हुए पुरुषका स्वप्तके संसारसे कुछ भी 
सम्बन्ध नहीं रहता वैसे ही अज्ञाननिद्रासे जगे हुए पुरुषका भी 
मायाके कार्यरूप अनित्य संसारसे कुछ भी सम्बन्ध नहीं रहता । 
यद्यपि लोक-दृष्टिमे उस ज्ञानी पुरुषके शरीरद्वार प्रारब्धसे संपूर्ण कर्म 
होते हुए दिखायी देते हैं एवं उन कर्मोद्दारा संसारमें बहुत ही छाभ 
पहुंचता है| क्योंकि कामना, आसक्ति और कतृंत्व अभिमानसे रहित 
होनेके कारण उस महात्माके मन, वांणी और शरीरद्वारा किये हुए 
आचरण लछोकमें प्रमाणस्वरूप समझें जाते हैं और ऐसे पुरुषोंके 


त्यागसे भगवत्‌-प्राप्ति १०३ 


भावसे ही शासत्र बनते हैं, परन्तु यह सब होते हुए भी वह 
सच्चिदानन्दधन वाझुदेबको प्राप्त हुआ पुरुष तो इस त्रिगुणमयी 
मायासे सर्वया अतीत ही है, इसलिये बह न तो गुणोंके कार्यरूप 
प्रकाश, प्रवृत्ति और निद्रा आदिके प्राप्त होनेपर उनसे द्वेष करता 
है और न निषृत्ति होनेपर उनकी आकाज्जञा ही करता है । क्योंकि 
सुख दुःख, लाभ हानि, मान अपमान और निन्दा स्तुति आदियमें 
एवं मिट्टी, पत्थर और सुवर्ण आदिमें सर्वत्र उसका समभाव हो जाता 
है इसलिये उस महात्माको न तो किसी प्रिय बस्तुकी प्राप्ति 
और न अयप्रियकी निवृत्तिम हषे होता है, न किसी अप्रियकी 
प्राप्ति और प्रियके बियोगमें शोक ही होता है । यदि उस धीर 
पुरुषका शरीर किसी कारणसे शज्रोंद्रारा काठा भी जाय या उसको 
कोई अन्य प्रकारका भारी दुःख आकर प्राप्त हो जाय तो भी वह 
सच्चिदानन्दधन वासुदेवमें अनन्यभावसे स्थित हुआ पुरुष उस 
स्थितिस्ते चछायमान नहीं होता । क्योंकि उसके अन्तःकरणमें 
संपूर्ण संसार म्रगतृष्णाके जलकी भांति ग्रतीत होता है और एक 
सब्चिदानन्दघन परमात्माके अतिरिक्त अन्य किसीका भी होनापना 
नहीं भासता । विशेष क्‍या कहा जाय, वास्तवमें उस सच्चिदा- 
नन्दघन परमात्माको प्राप्त हुए पुरुषका भाव वह स्वयं ही जानता 
है। मन, बुद्धि और इन्द्रियोंद्रारा प्रकट करनेके लिये किसीका 
भी सामथ्ये नहीं है । अतएव जितना शीघ्र हो सके अज्ञाननिद्रासे 
चेतकर उक्त सात श्रेणियोंमें कहे हुए त्यागद्वारा परमात्माकों प्राप्त 


१०४ तच्च-चिन्तामिण 


करनेके लिये सत्पुरुषोंकी शरण ग्रहण करके उनके कथनानुसार 
साधन करनेमें तत्पर होना चाहिये | क्योंकि यह अति दुर्लभ 
मनुष्यका शरीर बहुत जन्मके अन्तमें परम दयाह्लु भगवानकी 
कृपासे ही मिलता है। इसलिये नाशवान्‌ क्षणमभंगुर संसारके 
अनित्य भोगोंकों भोगनेमें अपने जीवनका अमूल्य समय नष्ट नहीं 
करना चाहिये । 


शान्ति: शान्ति: श्ान्तिः 


इरिः छ० तत्सत हरिः छ० तत्सत्‌ हरि छठे2 तत्सत्‌ 





शरणागति 


तमेव शरणं गच्छ सर्वेभावेन भारत । 
तत्प्रसादाप्परां श्वान्ति शान प्राप्स्यसि शाश्वतम्‌ | 


( गीता १८। ३२ ) 


0 है अतएव परमात्माकी प्राप्ति ही मनुष्यजीवनका 
90 एकमात्र उद्देश्य है। इस उद्देश्यकी सिद्धिके 
४ लिये शासत्रकारों और महात्माओंने अधिकारीके 
अनुसार अनेक उपाय और साधन बतलाये हैं परन्तु विचार करने- 
पर उन समस्त साधनोंमें परमात्मकी शरणागतिके समान सरल, 
सुगम, सुखसाध्य साधन अन्य कोईसा भी नहीं प्रतीत होता । 
इसीलिये प्रायः सभी शात्रनोंमें इसकी प्रशंसा की गयी है। 

श्रीमद्भगत्रद्वीतामें तो उपदेशका आरम्भ और पर्यवसान दोनों ही 
शरणागतिमें होते हैं | पहले अजुन शिष्यस्ते5हं शाधि मां त्वां 
प्रपन्नम में आपका शिष्य हूं, शरणागत हूं मुझे यथार्थ उपदेश 
दीजिये ऐसा कहता है तब भगवान्‌ उपदेशका आरम्भ करते हैं 
और अन्‍न्तमें उपदेशका उपसंहार करते हुए कहते हैं-- 


सवधमोन्परिस्यज्य मामेके शरणं ब्रज । 
अहं त्वा स्वेपापेम्यो मोक्षय्रिष्यामि मा -झुचः ॥ 
(गीता १८ | ६६ ) 


सम्पूर्ण धर्मोको अर्थात्‌ सम्पूर्ण कमोंके आश्रयको त्यागकर 
केवछर मुझ एक सच्चिदानन्द्धन वासुदेव परमात्माकी ही अनन्य 
शरणको ग्राप्त हो । मैं तुझे सम्पूर्ण पापोंसे मुक्त कर दूंगा, त्‌ 
चिन्ता न कर । 
इससे पहले भी भगवानने शरणागतिको जितना महत्व दिया 
है उतना अन्य किसी भी साधनको नहीं दिया । जाति या 
आचरणसे कोई कैसा भी नीच या पापी क्‍यों न हो, भगवान्‌की 
शरणमात्रसे ही वह अनायास परमगतिको प्राप्त हो जाता है-- 
भगवानने कहा है- 
मां हि पाथे व्यपाशित्य येडपि स्थुः पापयोनयः । 
स्रियो वैश्यासथा शुद्रास्तडपि यान्ति परां गतिम्‌॥ 


( गीता ९५। ३२ ) 

हे अजुन ! स्री, वेशय शूद्वादि और पापयोनिवाले भी जो 
कोई होवें, वे भी मेरे शरण होकर तो परमगतिको ही प्राप्त होते हैं । 


श्रति कहती है:- 


एतद्रथेवाक्षर॑ ब्रह्म एतद्धयवाक्षर परम । 
एतद्भथेवाक्षरं ज्ञात्वा यो यदिच्छति तस्य तत्‌ ॥ 
एतदालम्बनं श्रेष्टमतदालम्बनं परम्‌ । 
एतदालम्बन ज्ञात्वा ब्रह्मलोके महीयते ।। 
(कंठ० १॥ २ | १६-१७ ) 
यह अक्षर ब्रह्मरूप है, यह अक्षर पररूप है, इस अक्षरकों 
जो कोई जानता है तथा जो जो इच्छा करता है सो ग्राप्त होता है । 
इस अक्षरका आश्रय (शरण) श्रेष्ठ है, यह आश्रय सर्वोवृक्ृष्ट है, 
इस आश्रयको जो कोई जानता हे वह ब्रह्मलोकमें पूजित होता है । 
महर्षि पतञ्ललि, अन्यान्य सत्र उपायोंसे इसीको सुगम 
बतछाते हुए कहते हैं-- 
'ईश्वरप्रणिपानादा' 
( योगदरशन $ । २३ ) 
इंश्वरकी शरणागतिसे समाधिकी प्राप्ति द्ोती है, आगे 
चलकर पतञ्जलि इसका फल बतलाते हैं- 


'ततः ग्रत्यक्चेतनाधिगमो 5प्यन्तरायाभावश्र ।' 
( योगदर्शन १। २९ ) 

इश्वरप्रणिधानसे समाधि और उसके फलरूप सम्पूर्ण विप्नोंका 
नाश होकर परमात्माका साक्षात्कार हो जाता है | 


भगवान्‌ श्रीरामने घोषणा की है-- 


सकृदेव ग्रपञ्नो 5६ तवास्मीति च याचितः । 
अभये सर्वभृतेम्यो ददाम्येतढत मम ॥ 


यह तो प्रमाणोंका केवल दिग्दर्शनमात्र हैं। शाख्रोंमें 
शरणागतिकी मह्दिमाके असंख्य प्रमाण वर्तमान हैं । परन्तु 
विचारणीय विषय तो यह है कि शरणागति वास्तवमें किसे कहते 
हैं । केवल मुखसे कह देना कि हे भगवन्‌ , में आपके शरण हूं! 
शरणागतिका स्वरूप नहीं है । साधारणतया शरणागतिका अथ 
किया जाता है, मन वाणी और शरीरको सर्वतोभावसे भगवानके 
अर्पण कर देना परन्तु यह अर्पण भी केवल 'श्रीकृष्णापेण मस्तु_ 
कद्द देनेमात्रसे सिद्ध नहीं हो सकता । यदि इसीमें अर्पणकी सिद्धि 
होती तो अबतक न माद्म कितने भगवानके शरणागत भक्त हो 
गये होते, इसलिये यह समझना चाहिये कि अर्पण किसे कहते हैं । 

शरण, आश्रय, अनन्यभक्ति,अव्यभिचारिणी भक्ति,अवलम्बन, 
निर्भरता और आत्मसमपंण आदि दाब्द प्रायः णक ही अथके 
बोधक हैं । 

एक परमात्माके सिवा किसीका किसी भी कालमें कुछ भी 
सहारा न समझकर ढछज्ा, भय, मान, बडाई और आसक्तिको 

त्यागकर, शरीर और संसारमें अहंता ममतासे रहित होकर, केवल 
एक परमात्माको ही अपना परम आश्रय, परम गति और सर्बख 
समझना तथा अनन्य भावसे, अतिशय श्रद्धा, भक्ति और प्रेमपृवक 
निरन्तर भगवानके नाम गुण प्रभाव और खरूपका चिन्तन करते 
रहना और भगवानका भजन स्मरण करते हुए ही उनकी 
आज्ञानुसार समस्त कतंव्य कर्मोका निःस्वाथभावसे केवल 
भगवानके लिये ही आचरण करते रहना, यही 'सब प्रकारसे 
परमात्मांके अनन्यशरण! होना है । 

इस रदारणागतिमें ग्रधानतः चार बाते साधकके लिये 
समझनेकी हैं | 

(१) सब कुछ परमात्माका समझकर उसके अर्पण करना । 

(२) उसके प्रत्येक विधानमें परम सन्तुष्ट रहना । 

(३) उसकी आज्ञानुसार उसीके लिये समस्त कतैन्य कर्म 
करना । 

(४) नित्य निरन्तर स्वाभाविक ही उसका एकतार स्मरण 
रखना | 

इन चारोंपर कुछ विस्तारसे विचार कीजिये । 


स्वेस्व अपंण 


सब कुछ परमात्माके अप॑ण कर देनेका अथे धरद्वार छोडकर 
संन्‍न्यासी हो जाना या कतंव्यकमोंका व्यागकर कर्महदीन हो बैठना 

नहीं है । सांसारिक वस्तुओंपर हमने मूलसे जो ममता आरोपित 
कर रक्‍्खी है यानी उनमें जो अपनापन है उसे उठा देना | यही 
उसकी वस्तु उसके अप॑ण कर देना है। वस्तु तो उसीकी हैं, 
हमसे छिन भी जाती हैं परन्तु हम उन्हें श्रमसे अपनी मान लेते 
हैं इसीसे छिननेके समय हमें रोना भी पडता है । 


एक धनी सेठका बडा कारोबार है, उसपर एक मुनीम काम 
करता है । सेठने उसको ईमानदार और कत॑ब्य-परायण समझकर 
सम्पत्तिकी रक्षा, व्यापारके सम्चाहलन और नियमानुसार व्यवहार 
करनेका सारा भार मुनीमको सौंप रक्खा है । अब मुनीमका यही 
काम है कि वह मालिककी किसी भी वस्तुपर अपना किश्वित्‌ 
भी अधिकार न समझकर, किसीपर ममता या अहंकार न रखकर 
मालिककी आज्ञा और उसकी नियतकी हुई विधिके अनुसार समस्त 
कार्य बड़ी दक्षता, सावधानी और इमानदारीके साथ करता रहे । 
करोड़ोंका लेन देन करे, करोड़ोंकी सम्पत्तिपर मालिककी भांति 
अपनी संभाल रकक्‍्खे, मालिकके नामसे हस्ताक्षर करे, परन्तु अपना 
कुछ भी न समझे | मूलथन मालिकका, कारोबारमें होनेवाढा 
मुनाफा मालिकका और नुकसानका उत्तरदायित्व भी मालिकका ! 


यदि वह मुनीम कहीं भूल, प्रमाद या बेईमानीसे मालिकके 
घनको अपना समझकर अपने काममें ढाना चाहे, माल्किकी 
सम्पत्ति या नफेकी रकमपर अधिकार करले तो वह चोर, बेइमान 

या अपराधी समझा जाता है । न्यायालरुूयमें मुकदमा जानेपर वह 
सम्पत्ति उससे छीन ली जाती है, उसे कठोर दण्ड मिल्ता है 
और उसके नामपर इतना कलह रूग जाता है जिससे वह सबमें 
अविश्वासी समझा जाकर सदाके लिये दुखी हो जाता है। इसी 
प्रकार यदि मालिककी कोठीका भार संभालकर वह काम करनेसे 
जी चुराता है, मालिकके नियमोंको तोड़ता है तो भी वह अपराधी 
होता है अतएब मुनीमके लिये यह दोनों ही बातें निषिद्ध हैं । 
इसी तरह यह समस्त जगत उस परमात्माका है, वही यावन्मात्र 
पदाथोंका उत्पन्न करनेवाला, वही नियन्त्रणदता, वही आधार 
और वही स्वामी है, उसीने हमको हमारे कर्मवश जैसी योनि, 
जो स्थिति मिलनी चाहिये थी उसीमें उत्पन्नकर अपनी कुछ 
वस्तुओंकी संभाल और सेवाका भार दे दिया है और हमारे लिये 
कर्तग्यकी विधि भी बतला दी है । परन्तु हमने भ्रमसे परमात्माके 
पदार्थोको अपना मान लिया है इसीलिये हमारी दुगेति होती है। 
यदि हम अपनी इस भूलको मिटाकर यह समझ लें कि जो कुछ 
है सो परमात्माका है, हमतो उसके सेवकमात्र हैं, उसकी सेवा 
करना ही हमारा धर्म है, तो वह परमात्मा हमें ईमानदार समझकर 
हमपर प्रसन्न होता है और हम उसकी कृपा और पुरस्कारके पात्र 
होते हैं। मायाके बन्धनसे छूटना ही सबसे बड़ा पुरस्कार है । 
जो कुछ है सो परमात्माका है, इस बुद्धिके आ जानेपर ममता 
चली जाती है, और जो कुछ है सो परमात्मा ही है इस बुद्धिसे 

अहंकारका नाश हो जाता है-यानी एक परमात्माको ही जगत॒का 
उपादान और निमित्तकारण समझ लेनेसे उसमें ममता और अहंकार 
(मैं ओर मेरा) नष्ट हो जाता है, "में मेरा! ही बन्धन है, 
भगवानका शरणागत भक्त "मैं मेरा” बन्धनसे मुक्त होकर परमात्मासे 
कहता है कि बस, केवछ एक तू द्वी है और सब तेरा ही है। 


यही अपंण है, इस अर्पणकी सिद्धि हो जानेपर साधक 
बन्धनमुक्त हो जाता है, उसे किसी प्रकारकी कोई चिन्ता नहीं 
रहती । जो चिन्ता करता है, अपनेको बंधा हुआ मानता है, 
बन्धनसे मुक्ति चाहता है वह वास्तवमें परमात्माके तत्तको जानकर 
उनके शरण नहीं हुआ । अपने उद्धारकी चिन्ता तो शरणागतिके 
साधकके चित्तसे भी चली जाती है । वास्तवमे बात भी यही है, 
शरण ग्रहण करनेपर भी यदि शरणागतको चिन्ता करनी पड़े तो 
वह शरण ही कैसी ? जो जिसकी शरण होता है उसकी चिन्ता 
उस स्वामीको ही रहती है । 


जो जाको शरणो लियो, ताकहं ताकी लाज़ | 
उलट जल मछली चले, बच्चो जात गज़राज़ ॥ 


जब कबूतरके शरणापन्न हो जानेपर दया और शरणागत-वत्सलता 
के वशीभूत हो महाराज शिवि अपने शरीरका मांस देकर उसकी 
रक्षा कर सकते हैं, तब वह्द परमेश्वर जो अनाथोंका नाथ है, 
दयाका अनन्त अथाह सागर है, जगतके इतिद्वासमें शरणागत- 

बत्सलताकी बड़ीसे बड़ी घटना जिसकी शरणागत-बत्सलढताके 
सामने सागरकी तुलनामें एक जलकणके सद्वश भी नहीं है, क्‍या 
शरण होनेपर वह हमारी रक्षा और उद्धार न करेगा १ यदि 
इतनेपर हमारे मनमें अपने उद्धारकी चिन्ता होती है और हम 
अपनेको शरणागत भी समझते हैं तो यह हमारी नीचता है, हम 
शरणागतिका रहस्य ही नहीं समझते। वास्तवमें शरणागत भक्तको 
उद्धार होने न होनेसे मतलूब ही क्या है, वह तो अपने आपको 
मन-बुद्धिस॒हित उसके चरणोंमें सर्मर्पितकर सर्वथा निश्चिन्त हो 
जाता है। उसे उद्धारकी परबाह ही क्‍यों होने लगी ? शरणागतिके 
रहस्यको समझनेवाले भक्तके लिये उद्धारकी चिन्ता करना तो दूर 
रहा, वह इस प्रसंगकी स्मृतिको भी पसन्द नहीं करता । यदि 
भगवान्‌ स्वयं कभी उसे उद्भारकी बात कहते हैं तो वह अपनी 
शरणागतिमें त्रुटि समझकर लज्जित और संकुचित होकर अपनेको 
धिक्कारता है । वह समझता है कि यदि मेरे मनमें कहीं मुक्तिकी 
इच्छा छिपी हुई न होती तो आज इस अप्रिय प्रसंगक लिये 
अवसर ही क्‍यों आता ? मुक्ति तो भगवत्पेमका पासँगमात्र हैं, 
उस प्रेम-घनको छोड़कर पासगकी इच्छा करना अत्यन्त लजञाका 
विषय है। मुक्तिकी इच्छाको कटझ समझकर और अपनी 
दुरबंहता तथा नीचाशयताका अनुभवकर, भगवानपर अपना 
अविश्वास जानकर तरह परमात्माके सामने एकान्तमें गंकर पुकार 
उठता है कि- 

“है ग्रभो ! जबतक मेरे हृदयमें मुक्तिकी इच्छा बनी हुई है 
तबतक मैं आपका दास कहां? मैं तो मुक्तिका ही ग्रुढ्मम हूं । 
आपको छोड़कर अन्यकी आशा करता हूं, मुक्तिके लिये आपकी 
भक्ति करता हूं और इतनेपर भी अपनेको निष्काम ग्रेमी शरणागत 
भक्त समझता हूं। नाथ ! यह मेरा दम्माचरण है । स्वामिन्‌ ! 
दयाकर इस दम्भका नाश कीजिये। मेरे हृदयसे मुक्तिरूपी स्वाथकी 
कामनाका मूलोच्छेदकर अपने अनन्य प्रेमकी मिक्षा दीजिये । आप 
सरीखे अनुपमेय दयामयसे कुछ मागना अवश्य ही लड़कपन है 
परन्तु आतुर क्‍या नहीं करता 7?” 


इस तरहसे शरणागत भक्त सब कुछ भगवदपणकर सब ग्रकारसे 
निश्चिन्त हो रहता है । 


भगवानके प्रत्येक विधानमें सन्‍्तोष । 


इस अवस्थामें जो कुछ होता है वह उसीमें सन्तुष्ट रहता 
है। ग्रारब्धवश अनिच्छा या परेच्छासे जो कुछ भी छाभ हानि, 
सुख दुःखकी प्राप्ति होती है वह उसको परमात्माका दयापूर्ण 
विधान समझकर सदा समानभावसे सन्तुष्ट, निर्विकार और शान्‍्त 
रहता है | गीतांम कहा है- 


यरच्छालाभसन्तुष्टो इन्द्रातीतो विमत्सर)। 
सम! सिद्धावसिद्धों च क्ृत्वापि न निबध्यते ॥ 

अपने आप जो कुछ आ प्राप्त हो, उसमें ही सन्तुष्ट रहने- 
वाला, हषे-शोकादि इन्द्रोंसे अतीत हुआ तथा मत्सरता अर्थात्‌ ईषासे 
गहित, सिद्धि और असिद्धिमें समत्रभाववाला पुरुष कर्मोको करके 
भी नहीं बंधता है । 


वास्तवमें शरणागत भक्त इस तत्त्को जानता है कि दैव- 
योगसे जो कुछ आ प्राप्त होता हैं वह इंश्वरके न्यायसंगत 
विधान और उसकी दयापूर्ण आज्ञासे होता है । इससे वह उसे 
परम सुहद्‌ प्रभुद्वारा भेजा हुआ इनाम समझकर आनन्दसे मस्तक 
झुकाकर ग्रहण करता है। जैसे कोई प्रेमी सजन अपने किसी 
प्रेमी न्‍्यायकारी झुहृद सजनके द्वारा किये हुए न्यायको अपनी 
इच्छासे प्रतिकूल फैसला होनेपर भी उस सज्जनकी न्यायपरायणता, 
विवेक-बुद्धि, विचारशीलछता, सुहृदता, पक्षपातहीनता और प्रेमपर 
विश्वास रखकर हषेके साथ खीकार कर लेता है, इसीप्रकार 
शरणागत भक्त भी भगवानके कड़ेसे कड़े विधानको सहष सादर 
खीकार करता है, क्‍योंकि वह जानता है, मेरा सुहृदू अकारण 
करुणार्शील भगवान्‌ जो कुछ विधान करता है उसमें उसकी दया, 
प्रेम, न्याय और मेरी मद्नलूकामना भरी रहती है । वह भगवानके 
किसी भी विधानपर कभी भूलकर भी मन मैला नहीं करता । 


कभी कभी भगवान्‌ अपने शरणागत भक्तकी कठिन परीक्षा 
भी लिया करते हैं, वे सब कुछ जानते हैं, तीनों कालकी कुछ भी 

बात उनसे छिपी हुईं नहीं है तथापि भक्तके हृदयसे मान, अहंकार, 
दुबलता आदि मलोंको हरकर उसे निर्मल बनाने, उसे परिपक्क कर 
उसका परम हित करनेके लिये परीक्षाकी ढीला किया करते हैं। 

जो परमात्माके प्रेमी सजन शरणागतिके तत्त्वको समझ लेते हैं 
उन्हें तो कोई भी विषय अपने मनसे प्रतिकूल प्रतीत ही नहीं 
होता । बाजीगरकी कोई भी चेष्टा उसके झमूरेको अपने मनसे प्रतिकूल 
या दुःखदायक नहीं दीखती । तरह अपने खामीकी इच्छाके अधीन 
होकर बड़े हर्षके साथ उसकी प्रत्येक क्रियाको खीकार करता है । 
इसी प्रकार भक्त भी भगवानकी भ्रत्येक लीलामें प्रसन्न रहता है । 
वह जानता है कि यह सब मेरे नाथकी माया है । ने अद्भुत खिलाड़ी 
नानाप्रकारके खेल करते हैं | मुझपर तो उनकी अपार दया हैं जो 
उन्होंने अपनी लीलामें मुझे साथ रक्‍्खा है- यह मेरा बड़ा सौभाग्य 
है जो में उस लीलामयकी लीलाओंका साधन बन सका डूं, यों 
समझकर वह उसकी प्रत्येक लीछामें, उसके प्रत्यक खंलमें उसकी 
चातुरी और उसके पीछे उसका दिव्य दशनकर पद पदपर प्रसन्न 
होता है | यह तो सिद्ध शरणागत भक्तकी बात है परन्तु शरणागतिका 
साधक भी प्रत्येक खुख-दुःखको उसका दयापूण विधान मानकर 
प्रसन्न होता है । यहांपर यह प्रश्न होता है कि सुखका प्राप्तिमें तो 
प्रसन्न होना खाभाविक और युक्तियुक्त है परन्तु दुःखमें सुखकी 
तरह प्रसन्न होना कैसे सम्मत्र हैं ? इसका उत्तर यह है कि परमात्मा- 
के तत्तको जाननेवाले पुरुषकी इश्मिं तो सुखकी प्रामिसे होनेवाली 

प्रसन्नता और शान्ति भी विकार ही है । वह तो पुण्य-पापवर ग्राप्त 
होनेवाले अनुकूल या प्रतिकुल विषयजन्य सुख दुःख दोनोंसे ही 
अतीत है । परन्तु साधनकालमें भी प्रसन्नता तो होनी ही चाहिये । 
जैसे कठिन रोगके समय बुद्धिमान्‌ रोगी, सद्वैद्यद्वारा दी हुई 
अत्यन्त कदु उपयोगी औषधिका सहर्ष सेवन करता है और वैद्यका 
बडा उपकार मानता है, इसीप्रकार निःस्वार्थी बेश्वरूप परम सुहृदू 
परमात्माद्वारा विधान किये हुए कष्टोंकी सहषे खीकार करते हुए 
उसकी कृपा और सदाशयताके लिये ऋणी होकर सुखी होना 
चाहिये । भगवानका प्रिय प्रेमी शरणागत भक्त महान्‌ दुःखरूप 
फलको बड़े आनन्दके साथ भोगता हुआ पद पदपर उसकी दयाका 
स्मरणकर परम ग्रसन्न होता है। वह समझता है कि दयालु डाक्टर 
जैसे पके हुए फोड़ेमें चीरा देकर सड़ी हुई मवादकों बाहर निकालकर 
उसे रोगमुक्त कर देता है, इसीग्रकार भगवान्‌ भी भक्तके हिताथे 
कभी कभी कष्टरूपी चीरा छगाकर उसे नीरोग बना देते हैं । 
इसमें उनकी दया ही भरी रहती है । यह समझकर भक्त अपने 
भगवानके प्रत्येक विधानमें परम सन्तुष्ट रहता है । वह दुःखसे 
उद्वित्न नहीं होता और सुखकी स्पृष्ठा नहीं करता ““दुःखेष्वनु- 
द्विममना: सुखेषु विगतस्पहः ।” 
भगवान्‌की आज्ञानुसार कमे । 

इसीलिये सुखकी इच्छा न रहनेके कारण वह आसक्ति या 

कामनावश कोई निषिद्ध कार्य नहीं कर सकता । उसका प्रत्येक 

काय इश्वरकी आज्ञानुसार होता है । उसकी कोई भी क्रिया 
परमात्माकी इच्छाके प्रतिकूल नहीं होती । क्योंकि परमात्माकी इच्छामें 
ही वह अपनी इच्छा मिला देता है, वह अपनी कोई स्वतन्त्र इच्छा 
नहीं रखता । जब कि एक साधारण श्रद्धाहु सेवक भी अपने 
खामीके प्रतिकूल कोई काये करना नहीं चाहता, कभी भूलसे 
कोई विपरीत आचरण हो जाता है तो वह लजिित संकुचित होकर 
अपनी भूलपर अत्यन्त पश्चात्ताप करता है, तब भला निष्काम 
प्रेमभावसे शरणमें आया हुआ श्रद्धालु इंश्वरभक्त व्यक्ति परमात्माके 
प्रतिकूल किश्वितमात्र काये भी कैसे कर सकता है ? जैसे 
सतीशिरोमणि पतित्रता ख्री अपने परम प्रिय पतिकी भ्रकुटिकी ओर 
ताकती हुई सदा सबबंदा पतिके अनुकूल ही उसके छायाके समान 
चलती है, उसी प्रकार ईश्वरप्रेमी शरणागत भक्त भी भगवदिच्छाका 
अनुसरण करता है । सब कुछ उसीका समझकर उसीके लिये काये 
करता है । 

यहांपर यह प्रश्न होता है कि जब इश्वर सबके प्रत्यक्ष नहीं 
है तब इंश्वरकी आज्ञा या इच्छाका पता कैसे लगे ? इसका उत्तर 
यह है कि प्रथम तो शार्त्रोंकी आज्ञा ही एक प्रकारसे इश्वरकी 
आज्ञा है क्‍योंकि त्रिकालज्ञ भक्त ऋषियोंने भगवान्‌का अभिग्राय 
समझकर ही प्रायः शास्रोंका निमाण किया है । दूसरे श्रीमद्भगवद्गीता 
जैसे ग्रन्थोंमें भगवदाज्ञा प्रत्यक्ष ही है । इसके सिवा भगवान्‌ 
सर्वव्यापी और स्वान्तयांमी होनेसे सबके हृदयमें सदा प्रत्यक्ष विद्यमान 


शरणागति ११६ 


हैं। मनुष्य यदि खाथ छोड़कर सरल जिज्ञासु भावसे हृदयस्थित 
ईश्वरसे पूछे तो उसे साधघारणतया यथार्थ उत्तर मिल ही जाता है। 
झूठ बोलने, चोरी करने या हिंसादि करनेके लिये किसीका भी 
हृदय सच्चे भावसे आज्ञा नहीं देता । यही भगवान्‌की इच्छाका 
संकेत है । 

अन्त:करणपर अज्ञानका विशेष आवरण होनेके कारण जिस 
ग्रश्नके उत्तरमें शह्लायुक्त जवाब मिले, जिसके निर्णय करनेमें हमारी 
बुद्धि समथे न हो, उस विषयमें खाथरह्वित सदाचारी धर्मके तत्त्वको 
जाननेवाले पुरुषोंसे पूछकर निणेय कर लेना चाहिये । जिस 
विषयमें अपने मनमें राड्डा न हो, उस विषयमें भी उत्तम पुरुषोंसे 
परामरी कर लेना तो लाभदायक ही है। क्योंकि जबतक मनुष्य 
परमात्माको तत्तसे नहीं जान लेता तबतक भ्रमसे कहीं कहीं 
असत्यका सत्यके रूपमें प्रतीत हो जाना सम्मव है, इसलिये निर्णीत 
विषयको भी सत्पुरुषोंकी सम्मतिसे माजेन कर लेना उचित है । 
अन्तःकरण शुद्ध होनेपर परमात्माका सक्लेत यथा समझमें आने 
लगता है | फिर साधक जो कुछ करता है सो सब प्रायः इंश्वरके 
अनुकूल ही करता है । 

यह देखा जाता है कि मालिककी इच्छानुसार बतैनेवाला 
खामिभक्त सेवक जो सदा मालिकके इशारेके अनुसार काम करता 
है, वह मालिकके भावको तनिकसे इशारे मात्रसे ही समझ लेता है, 
जब साधारण मनुष्योंमें ऐसा होता है तब एक ईश्वरका शरणागत 

भक्त श्रद्धा, विश्वास और ग्रेमके बलसे ईश्वरके तात्पयैको समझने 
लगे, इसमें आश्वय ही क्‍या है ! 


इंश्वरकी इच्छा समझनेके लिये एक बात और हैं। यह समझ 
लेना चाहिये कि ईश्वर सर्वज्ञ, से सुहृदू, दयासागर, सबके आत्मा 
और सबके हितमें रत है । अतएव किसी भी जीवका किसी भी 
प्रकारसे किसी भी कालमें अहित या अनिष्ट करनेमें उसकी सम्मति 
नहीं हो सकती । इसलिये जिस कारयसे यथार्थरूपमें दूसरोंका हित 
होता हो, वही ई श्वरकी इच्छाके अनुकूल कार्य है और जिससे जीबोंका 
अनिष्ट होता हो, वह उसकी इच्छाके प्रतिकूल कार्य है । 


कुछ लोग श्रमवश शात्र या धर्मकी आड लेकर पराये अहित, 
अनिष्ट या हिंसा आदिको धम मान लेते हैं परन्तु ऐसा मानना 
अनुचित है | हिंसा और अहित कभी धर्म या ईश्वरको अभिप्रेत 
नहीं हो सकता । अवश्य ही किसीके हितके लिये माता पिता या 
गुरुद्वारा स्‍्नेहभावसे अपने बालक या शिष्यको ताडना देनेके समान 
दण्ड आदि देना हिंसामें शामिल नहीं है । 


अतएव भक्त प्रत्येक काये भगवदिच्छाके अनुकूल ही करता 
है जिससे वह कभी पाप या निषिद्ध कम तो कर ही नहीं सकता, 
उसका प्रत्येक काये खाभाविक ही सरल, सात्विक और लोक- 
हितकारी होता है क्‍योंकि उसका संसारमें न कोई खार्थ है, न 
किसी वस्तुर्म आसक्ति है और न किसी कालमें किसीसे उसे भय है । 


शरणागान १२१ 


शरणागत भक्तकी तो बात ही क्या है, भय और पाप तो 
उसके भी नहीं रहते जो इंश्वरका यथार्थरूपसे अस्तित्व (होनापन ) 
ही मान लेता है | राजा या राजकमंचारी निजन स्थान और 
अन्धकारमयी रात्रिमें सत्र जगह मौजूद नहीं रहतें परन्तु राज्यकी 
सत्ताके कारण ही छोग प्रायः नियम-विरुद्ध कार्य नहीं करते । 
राजकर्मचारी जहाँ रहता है वहां तो कानून तोड़ना बड़ा ही कठिन 
रहता है। जब राजसत्ताका यह प्रताप होता है तब सर्वशक्तिमान्‌ 
परमात्माकों जो सब जगह देखता है, उससे पाप कैसे बन सकते 
हैं ? इंश्वर सर्वव्यापी होनेके कारण सब जगह उनका रहना सिद्ध 
ही है | यही हाल भयका है । राजकर्मचारी साथ होनेपर कहीं 
भी चोरोंका भय नहीं रहता तब राजराजेश्वर भगवान्‌ जिसके साथ 
हों उसके लिये भयकी संभावना ही कहां है ? जो अपनेको भक्त 
कहकर परिचय देते हुए भी पापोंमें फंसे रहते या बात बातमें भय 
करते हैं वे यथार्थमें ईश्वरका अस्तित्व ही नहीं मानते । इंश्वरको 
माननेवाले तो नित्य निष्पाप और निभय रहते हैं ! 


भगवानका निरन्तर चिन्तन | 


शरणागत साधकको यदि कोई भय रहता है तो वह इसी 
बातका रहता है कि कहीं उसके चित्तसे प्रियतम परमात्माकी 
विस्मृति न हो जाय । वास्तवमें वह कभी परमात्माको भूल भी 
नहीं सकता । क्योंकि परमात्माके चिन्तनका वियोग उससे क्षणमात्रके 

लिये भी सहा नहीं जाता “'तदर्पिताखिलाचारता तद्ठिस्मरणे 
परम व्याकुलता” सब कुछ परमात्माके अप॑ण करके प्रतिपल उसे 
स्मरण रखना और क्षणभरकी विस्मृतिसे मणिहीन सप या जलसे 
निकाली हुई मछढीकी भांति परम व्याकुल होकर तड़पने छगना, 
उसका खभाव बन जाता है । उसकी दृश्िमें एकमात्र परमात्मा ही 
उसका परम जीवन, परम घन, परम आश्रय, परम गति और परम 
लक्ष्य रह जाता है, प्रतिपल उसके नामगुणोंका चिन्तन करना, 
उसके प्रेममें ही तन्मय हो रहना, बाह्यज्ञान भूलकर उन्मत्त हो जाना, 
परम उल्लाससे प्रेममें कूमना, यही उसकी जीवनचयों बन जाती है । 


कचिद्वुदन्त्यच्युताचेन्तया क्चि- 
द्वसन्ति ननन्‍्दन्ति वदन्त्यलोकिकाः | 

नृत्यन्ति गासन्त्यनुशीलयन्त्यजं, 
भवन्ति तृष्णी परमेत्य निवृताः ॥ 


( श्रीमद्धागवत ) 

वे भक्तमण कभी उसका चिन्तन करते हुए रोते है, कमी 

हंसते हैं, कभी आनन्दित होते हैं, कभी अलोकिक कथा कहने 
लगते हैं, कभी नाचते हैं, कभी गाते हैं, कभी नामसंकीर्तन करते 
हैं और कभी परमानन्दको पाकर शान्त और चुप हो रढ्वते हैं । 


इसप्रकार परमात्माके शरणका तत्त्व जानकर वे भक्त 
भगवानकी तद्गुपताको प्राप्त हो जाते हैं-- 


शरणागति १२५३ 


तद्बुद्धयस्तदात्मानस्तज्निप्ठास्तत्परायणाः | 
गचलन्त्यपुनरावात्ति ज्ञाननिधृतकस्मषाः ।। 


(गीता ५। १७ ) 


तद्गुप है बुद्धि जिनकी तथा तद्गूप है मन जिनका और उस 
सच्िदानन्दधन परमात्मामें ही है निरन्तर एकीभावसे स्थिति जिनकी, 
ऐसे परमेश्वरपरायण पुरुष ज्ञानके द्वारा पापरहित हुए अपुनरावृत्ति 
अर्थात्‌ परमगतिको प्राप्त होते ह॑ं । ऐसे ही पुरुषोंके लिये भगवानने 
कहा है, में उसका अत्यन्त प्रिय हूं और वह मुझे अत्यन्त प्रिय है 
“पप्रियो हि ज्ञानिनोडत्यर्थमह सच मम प्रियः |” उससे में 
अद्ृव्य नहीं होता, वह मुझसे अद्ृश्य नहीं होता | “तस्याहं न 
ग्रण॒श्यामे स च में न प्रणश्याति ।' 


ऐसे पुरुषके द्वारा शरीरसे जो कुछ क्रिया होती है सो क्रिया 
नहीं समझी जाती । आनन्दमें मग्न हुआ वह भगवान्‌का शरणागत 
भक्त लीलामय भगवान्‌ूकी आनन्दमयी छीछाका ही अनुकरण करता 
है, अतएव उसके कम भी छीलामात्रसे ही हैं । भगवान्‌ कहते हैं- 


सवेभूताख्ितं यो मां भजत्येकत्वमाखितः । 
५ आप (७. 
सवेथा वतेमानो5पि स योगी मयि वतेते ॥| 
(गीता ६। ३१ 
जो पुरुष एकीभावसे स्थित हुआ सम्पूर्ण भूतोंमें आत्मरूपसे 
स्थित मुझ्न सचिदानन्दघन वासुदेवको भजता है, वह योगी सब 

ग्रकारसे बतंता हुआ भी मुझमें ही बंता है, क्योंकि उसके अनुभवमें 
मेरे सिवा अन्य कुछ है ही नहीं । 
इसलिये बह सबके साथ अपने आत्माके सदश ही बत॑ता है, 
उससे कभी किसीका अनिष्ट नहीं हो सकता । ऐसे अभिन्नदर्शी 
परमात्मपरायण तद्गूप भक्तोंमें कोई तो खामी शुकदेवजीकी तरह 
लोगोंके उद्धारके लिये उदासीनकी भांति बिचरते हैं, कोई अर्जुनकी 
भांति भगवदाज्ञानुसार आचरण करते हुए कर्तव्य कर्मोंके पालनमें 
लगे रहते हैं, कोई प्रातःस्मरणीया भक्तिमती गोपियोंकी तरह अद्भुत 
प्रेमलीलामें मत्त रहते हैं और कोड जड़भरतकी भांति जड़ और 
उन्मत्तवत्‌ चेष्टा करते रहते हैं । 
ऐसे शरणागत भक्त खयं तो उद्धाररूप हैं ही और जगत॒का 

उद्धार करनेवाले हैं, ऐसे महापुरुषोंके दर्शन, स्परशी, भाषण और 
चिन्तनसे ही मनुष्य पवित्र हो जाते हैं। वे जहां जाते हैं वहींका 
वातावरण छुद्ध हो जाता है, प्रथ्वी पवित्र होकर तीथे बन जाती है, 
ऐसे ही पुरुषोंका संसारमें जन्म लेना साथेक और धन्य है, ऐसे ही 
महात्माओंके लिये यह कहा गया हैः- 

कुल पवित्र जननी कृताथों 

वसुन्धरा पुण्यवती च तेन | 
अपारसंवित्सुखसागरे5स्मिन्‌ 
लीन परे ब्रह्मणि यस्य चेत३ ॥ 


अनन्य प्रेम ही भक्कि है 


08. निवंचनीय अह्मानन्दकी प्राप्तिके लिये भगवद्धक्तिके 
! ४६ है सद॒ठा किसी भी युगम अन्य कोई भी छुगम उपाय 
नहीं है | कलियुगमें तो है ही नहीं । परन्तु यद्द 
हे (000) 4 बात सबसे पहले समझनेकी है कि भक्ति किसे 
£ कहते है। भक्ति कहनेमे जितनी सहज है करनेमें 
उतनी ही कठिन है । केवल वाह्याडम्बरका नाम 





है 


क्र 


भक्ति नहीं है | भक्ति दिखानेकी चीज नहीं वह तो हृदयका परम 


गुप्त घन है। भक्तिका स्वरूप जितना गुप्त रहता है उतना ही वढ़ 
अधिक मूल्यवान्‌ समझा जाता है । भक्तितत्तका समझना बड़ा 
कठिन है। अवश्य ही उन भाग्यवानोंको इसके समझनेमे बहुत 
आयास या श्रम नहीं करना पड़ता, जो उस दयामय परमेश्वरके 
शरण हो जाते हैं। अनन्य शरणागत भक्तको भक्तिक तत्त्व परमेश्वर 

स्वयं समझा देते हैं | एकबार भी जो सच्चे हृदयसे भगवानकी शरण 
हो जाता है, भगवान्‌ उसे अभय कर देते हैं यह उनका व्रत है । 


सकूदेव प्रपन्नाय तवास्मीति च याचते । 
अभय सर्वेभूतेभ्यो ददाम्येतढ़॒ते मम ॥ 


भगवानकी शरणागति एक बड़े ही महत्वका साधन है परन्तु 
उसमें अनन्यता होनी चाहिये | पूणे अनन्यता होनेपर भगवानकी 
ओरसे तुरन्त ही इच्छित उत्तर मिलता है। विभीषण अत्यन्त आतुर 
होकर एकमात्र श्रीरामके आश्रयमें ही अपनी रक्षा समझकर श्रीराम- 
की शरण आता है। भगवान्‌ राम उसे उसी क्षण अपना लेते हैं। 
कौरवोंकी राजसभामें सब तरफसे निराश होकर देवी द्रोपदी ज्यों ही 
अशरण-दशरण श्रीकृष्णको स्मरण करती है त्यों ही चीर अनन्त हो 
जाता है । अनन्य-शरणके यही उदाहरण हैं । यह शरणागति 
सांसारिक कष्ट निवृत्तिके लिये थी | इसी भावसे भक्तको भगवानके 
लिये ही भगवानके शरणागत होना चाहिये । फिर तत्त्वकी उपलब्धि 
होनेमें विलम्ब नहीं होगा । 

यद्यपि इसप्रकार भक्तिका परमतत्त्व भगवानकी शरण होनेसे 
ही जाना जा सकता है तथापि शात्र और सन्त महात्माओंकी 
उक्तियोंके आधारपर अपना अधिकार न समझते हुए भी अपने 
चित्तकी प्रसन्नताके लिये में जो कुछ लिख रहा हूं इसके लिये भक्तजन 
मुझे क्षमा करें । 


अनन्य प्रेम ही भक्ति हे १२७. 


परमात्मामें परम अनन्य विशुद्ध प्रेमका होना ही भक्ति 
कहलाता है श्रीमद्भगवद्गीताम अनेक जगह इसका विवेचन है जैसे 
भमायि चानन्ययोगेन भक्तिरव्यभिचारिणी' ( १३-१० ) 
मां च योड्व्यभिचारेण भक्तियोगेन सेवते' ( १४-२६ ) 
आदि । इसीप्रकारका भाव नारद और शाण्डिल्य सूत्रोंमे पाया जाता 
है | अनन्य प्रेमका साधारण स्वरूप यह है । एक भगवातके सिवा 
अन्य किसीमे किसी समय भी आसक्ति न हो, पग्रेमकी मम्नतामें 
भगवानके सिवा अन्य किसीका ज्ञान ही न रहे। जहां जहां मन 
जाय वहीं भगवान्‌ दृष्टिगोचर हों । यों होते होते अभ्यास बढ़ जाने- 
पर अपने आपकी विस्मृति होकर केवल एक भगवान्‌ ही रह जाय॑े। 
यही विशुद्ध अनन्य ग्रेम है। परमेश्वरमें प्रेम करनेका हेतु केवल 
परमेश्वर या उनका ग्रेम ही हो---प्रेमके लिये ही प्रेम किया जाय,अन्य 
कोई हेतु न रहे । मान बड़ाई प्रतिष्ठा और इसलछोक तथा परलोकके 
किसी भी पदार्थकी इच्छाकी गन्ध भी साधकके मनमें न रहे, 
त्रैल्ोक्यके राज्यके लिये भी उसका मन कभी न ललचावे | खये 
भगवान्‌ प्रसन्न होकर भोग्य-पदार्थ प्रदान करनेके लिये आग्रह करें 
तब भी न ले | इस बातके लिये यदि भगवान्‌ रूठ जाये तो भी 
परवा न करे । अपने खार्थकी बातें सुनते ही उसे अतिशय बैराग्य 
और उपरामता हो | भगवान्‌की ओरसे विषयोंका प्रढोभन मिलनेपर 
मनमें पश्चात्ताप होकर यह भाव उदय हो कि, “अबदय ही मेरे प्रेममें 
कोई दोष है, मेरे मनमें सच्चा विशुद्ध भाव होता और इन खार्थकी 

बातोंको सुनकर यथाथमें मुझे केश होता तो भगवान्‌ इनके लिये मुझे 
कभी न ललचाते |” विनय अनुरोध और भय दिखलानेपर भी 
परमात्माके प्रेमके सिवा किसी भी हालतमें दूसरी वस्तु खीकार न 
करे, अपने प्रेमहठपर अठछ अचल रहे । वह यही समझता रहे कि 
भगवान्‌ जबतक मुझे नाना ग्रकारके विषयोंका प्रलोभन देकर ललूचा 
रहे हैं और मेरी परीक्षा ले रहे हैं, तबतक मुझमें अवश्य ही विषयासक्ति 
है। सच्चा प्रेम होता तो एक अपने ग्रेमास्पदको छोड़कर दूसरी बात 
भी मैं न सुन सकता । विषयोंको देख खुन और सहन कर रहा हूं 
इससे यह सिद्ध है कि मैं सच्चे प्रेमका अधिकारी नहीं हूँ । तभी तो 
भगवान्‌ मुझे छोभ दिखा रहे हैं | उत्तम तो यह था कि मैं विषयोंकी 
चचो सुनते ही मूर्छित होकर गिर पड़ता | ऐसी अवस्था नहीं होती, 
इसलिये निःसन्देह मेरे हृदयमें कहीं न कहीं विषयवासना छिपी हुई 
है। यह है विशुद्ध प्रेमके ऊंचे साधघनका खरूप | 

ऐसा विशुद्ध प्रेम होनेपर जो आनन्द होता है उसकी महिमा 
अकथनीय है । ऐसे प्रेमका वास्तविक महत्व कोई परमात्माका अनन्य - 
प्रेमी ही जानता है। ग्रेमकी साधारणत: तीन संज्ञाएं हैं। गौण ,मुख्य 
और अनन्य । जैसे नन्‍्हें बछड्धको छोड़कर गौ वनमें चरने जाती 
है वहां घास चरती है, उस गौका प्रेम घासमें गाौण है, बदछड्रेमें 
मुख्य है और अपने जीवनमें अनन्य है, बछडेके लिये घामका एवं 
जीवनके लिये वह बछड़्ेका भी त्याग कर सकती है। इसीपग्रकार 
उत्तम साधक सांसारिक कारय करत हुए भी अनन्य भावसे परमात्माका 

चिन्तन किया करते हैं। साधारण भगव्रत्‌-प्रेमी साधक अपना मन 
परमात्मामें लगानेकी कोशिश करते हैं,परन्तु अभ्यास और आसक्तिवश 
भजन ध्यान करते समय भी उनका मन विषयोंमें चला ही जाता है । 
जिनका भगवानमें मुख्य प्रेम है, वे हर समय भगवानको स्मरण रखते 
हुए समस्त काय करते हैं और जिनका भगवानमें अनन्य प्रेम हो जाता 
है उनको तो समस्त चराचर विश्व एक वासुदेवमय ही प्रतीत होने 
लगता है । ऐसे महात्मा बड़े दुर्लभ हैं। ( गीता 9।१९ ) 


इस प्रकारके अनन्य प्रेमी भक्तोंमें कई तो प्रेममें इतने गहरे 
डूब जाते हैं कि वे छोकदृष्टिमं पागलसे दीख पड़ते हैं । किसी 
किसीकी बालकवत्‌ चेष्टा दिखायी देती है | उनके सांसारिक कार्य 
छूट जाते हैं। कई ऐसी प्रकृतिके भी प्रेमी पुरुष होते हैं जो अनन्य 
ग्रेममें निम्न रहनेपर भी महान्‌ भागवत श्रीभरतजीकी भांति या 
भक्तराज श्रीहनुमानजीकी भांति सदा ही “रामकाज ” करनेको 
तैयार रहते हैं । ऐसे भक्तोंके सभी कार्य लोकद्विताथ होते हैं । ये 
महात्मा एक क्षणके छिये भी परमात्माको नहीं भुछाते, न भगवान्‌ 
ही उन्हें कभी भुछा सकते हैं| भगवानने कहा ही है-- 


यो मां पश्यति सवेत्र सवे च मयि पश्यति। 
तस्याहई न ग्रणदयामि स च में न प्रणश्यति ॥ 
(गीता ६। ३ ) 

० कशकिकिएशिकिफकियन 


४. मद्भगवद्गीता एक अद्वितीय आध्यात्मिक ग्रन्थ है, 
// ्ोंका 5 

यह कम उपासना और ज्ञानके तत्त्वोंका भंडार है इस 
बातको कोई नहीं कह सकता कि गीतामें प्रधानता- 


थी ५ 
2 


य्् कि से केवल अमुक विषयका ही वर्णन है यद्यपि यह 

नमक ओोटासा ग्रन्थ है और इसमें सब विषयोंका सूत्ररूपसे 
वर्णन है परन्तु किसी भी विषयका वर्णन खल्प होनेपर भी अपूर्ण 
नहीं है, इसीलिये कहा गया है- 


गीता सुगीता कतेव्या किमन्ये! शास्रविस्तरे! । 
या खय पद्मनाभस्प म्रुखपत्राद्िनिःसृता॥ 

इस कथनसे दूसरे शार्त्रोंका निषेध नहीं है यद्द तो गीताका 
सच्चा महत्व बतलानेके लिये है वास्तवमें गीतोक्त ज्ञानकी उपलब्धि 
हो जानेपर और कुछ जानना शेष नहीं रह जाता । गीतामें अपने 
अपने स्थानपर कम, उपासना और ज्ञान तीनोंका विशद और पूर्ण 
वर्णन होनेके कारण यह नहीं कद्दा जा सकता कि इसमें कौनसा 
विषय ग्रधान और कौनसा गौण है सुतराम्‌ जिनको जो विषय 
प्रिय है-जो सिद्धान्त मान्य है, वही गीतामें भासने लगता है। 
इसीलिये भिन्न भिन्न टीकाकारोंने अपनी अपनी भावनाके अनुसार भिन्न 
भिन्न अर्थ किये हैं पर उनमेंसे किसीको हम असत्य नहीं कह 
सकते । जैसे वेद परमात्माका निःश्वास है इसीग्रकार गीता भी 
साक्षात्‌ भगवानके वचन होनेसे भगवत्‌-खरूप ही है | अतएव 
भगवान्‌की भांति गीताका खरूप भी भक्तोंको अपनी भावनाके 
अनुसार भिन्न भिन्न प्रकारसे भासता है। कृपासिन्धु भगवानने 
अपने प्रिय सखा-भक्त अजुनको निमित्त बनाकर समस्त संसारके 
कल्याणाथ इस अद्भुत गीताशात्रका उपदेश किया है। ऐसे 
गीताशात्रके किसी तत्त्वपर विवेचन करना मेरे सदरश साधारण 
मनुष्यके लिये बाल-चपल्तामात्र है । में इस विषयमें कुछ कह नेका 
अपना अधिकार न समझता हुआ भी जो कुछ कह रहा हूं सो 
केवछ अपने मनोविनोदके लिये है । निवेदन द्वै कि भक्त और 
विज्ञजन मेरी इस बाल्चेष्टापर क्षमा करें | 

गीता कम भक्ति और ज्ञान तीनों सिद्धान्तोंकी ही अपनी 
अपनी जगह ग्रधानता है तथापि यह कहा जा सकता दै कि गीता 
एक भक्तिप्रधान ग्रन्थ है, इसमें ऐसा कोई अध्याय नहीं जिसमें 
भक्तिका कुछ प्रसंग न हो । गीताका प्रारम्भ और पर्यवसान भक्तिमें 
ही है । आरम्भमें अर्जुन “शाघि मां ता प्रपन्षम” कहकर भगवान्‌की 
शरण ग्रहण करता है और अन्तमें भगवान्‌ “सर्वधमन्पात्यिज्य मामेक॑ 
शरण ब्रज” कहकर शरणागतिका ही पूर्ण समर्थन करते हैं-समर्थन 
ही नहीं, समस्त धर्मोका आश्रय सर्वथा परित्यागकर केवल भगवदाश्रय- 
अपने आश्रय होनेके लिये आज्ञा करते हैं और साथ ही समस्त 
पापोंसे छुटकारा कर देनेका भी जिम्मा लेते हैं | यह मानी हुई 
बात है कि शरणागति भक्तिका ही एक खरूप हैं । अवश्य ही 
गीताकी भक्ति अविवेकपूषक की हुई अन्धभक्ति या अज्ञानप्ररित 
आल्स्यमय कमैत्यागरूप जड़ता नहीं है | गीताकी भक्ति क्रियात्मक 
और विवेकपूर्ण है । गीताकी भक्ति पूर्ण पुरुष परमात्माकी, पूर्णताके 
समीप पहुंचे हुए साधकद्वारा की जाती है | गीताकी भक्तिके लक्षण 
बारहवें अध्यायमें भगवानने स्वयं बतलाये हैं । गीताकी भक्तिमें 
पापको स्थान नहीं है । वास्तवमें भगवान्‌का जो शरणागत अनन्य 
भक्त सब तरफ सबमें सर्वदा भगवानको देखता हैँ, वह छिपकर भी पाप 
कैसे कर सकता है ? जो शरणागत भक्त अपने जीवनको परमात्माके 
हाथोंमें सौंपकर उसके इशारेपर नाचना चाहता है उसके द्वारा 
पाप कैसे बन सकते हैं ? जो भक्त सब जगतको परमात्माका 

स्वरूप समझकर सबकी सेवा करना अपना कतेब्य समझता है वह 

निष्क्रिय आल्सी कैसे हो सकता है ? एवं जिसके पास परमात्म- 

खरूपके ज्ञानका प्रकाश है वह अन्धतममें कैसे प्रवेश कर सकता है! 
इसीसे भगवानूने अर्जुनसे स्पष्ट कहा है- 


तस्मात्सवेंषु कालेषु मामनुस्मर युद्धथ च । 
मय्या्पितमनोबुद्धिमोमेवेष्यस्यसंशयम |॥ 


युद्ध करो, परन्तु सब समय मेरा ( भगवान्‌का ) स्मरण 
करते हुए और मेरेमें ( भगवानमें ) अर्पित मन बुद्धिसे युक्त होकर 
करो । यही तो निष्काम कमसंयुक्त भक्तियोग है इससे निस्सन्देह 
परमात्माकी प्राप्ति होती है । इसीप्रकारकी आज्ञा अ० ९॥। २७ 
और १८ । ५७ आदि छोकोंमें दी है । 


इसका यह मतलब नहीं कि केवल कमयोग या केवल भक्ति- 
योगके लिये भगवानने खतन्त्ररूपसे कहीं कुछ भी नहीं कहा है । 
'कर्मण्येवाधिकारस्ते! योगस्थः कुरु कर्माणिं”” आदि शछोकोंमें केवल 
करमंका और “मन्मना भव” ““भक्‍त्या मामाभिजानाति” आदिमें 
केवल भक्तिका वर्णन मिलता है परन्तु इनमें भी कममें भक्तिका 
और भक्तिका कममें अन्योन्याश्रित सम्बन्ध प्रच्छन्न है | समत्वरूप 
योगमें स्थित होकर फलका अधिकार ईश्वरके जिम्मे समझकर जो 
कम करता है वह भी प्रकारान्तरसे ईश्वरस्मरणरूप भक्ति करता है और 
भक्ति पूजा नमस्कार आदि भगवद्धक्तिपरक क्रियाओंको करता हुआ 

भी साधक तत्तत्‌ क्रियारूप कम करता ही है । साधारण सकाम 
कर्मीमें और उसमें भेद इतना ही हैं कि सकाम-कर्मी कर्मका 
अनुष्ठान सांसारिक कामनासिद्धिके लिये करता है और निष्काम 
कर्मी भगवद्‌ग्रीत्यथ करता है । खरूपसे कमैत्यागकी तो गीताने 
निन्‍्दा की है और उसे तामसी त्याग बतछाया है | (गीता १८|७) 
एवं गीता अ० ३ छोक ४ में कर्मत्यागसे सिद्धिका नहीं प्राप्त होना 
कहकर अगले 'छोकमें खरूपसे कर्मत्यागको अशक्य,भी बतलाया 
है | अतएव गीताके अनुसार पग्रधानतः अनन्यभावसे भगवान्‌के 
खरूपमें स्थित होकर भगवानकी आज्ञा मानकर भगवानके लिये 
मन वाणी शरीरसे खबर्णानुसार समस्त कर्मोका आचरण करना ही 
भगवान्‌की भक्ति है और इसीसे परमसिद्धिरूप मोक्षकी प्राप्ति हो 
सकती है । भगवान्‌ धोषणा करते हैं- 


यतः भ्रवृत्तिभूेतानां येन सवेमिदं ततम्‌ | 
खकमेणा तमभ्यच्य॑ सिद्धि विन्दति मानव! ॥ 
जिस परमात्मासे सर्व भूतोंकी उत्पत्ति हुई है और जिससे 
यह सम्पूर्ण जगत्‌ व्याप्त है, उस परमेश्वरको अपने खामाविक 
कर्मद्वारा पूजकर मनुष्य परम सिद्धिको प्राप्त होता है । 
इसप्रकारके कम बन्धनके कारण न होकर मुक्तिके कारण 
ही होते हैं | इनमें पतनका डर बिल्कुल नहीं रहता है । भगवानने 
साधकको भगवत््राप्तिकि लिये और साधनोत्तर सिद्धकालमें ज्ञानीको 

भी लोकसंग्रह यानी जनताको संत मार्गपर लानेके लिये अपना 
उदाहरण पेशकर कर्म करनेकी आज्ञा दी है। यद्वपि उसके लिये 
कोई कर्तव्य शेष नहीं है |-“तस्य काये न विद्यते” | 


इसके सिवा अजुन क्षत्रिय, गृहस्थ और कमेशील पुरुष थे, 
इसलिये भी उन्हें करमसहित भक्ति करनेके लिये ही विशेषरूपसे 
कहा है और वास्तवमें सवंसाधारणके हितके लिये भी यही आवश्यक 
है । संसारमें तमोगरुण अधिक छाया हुआ है। तमोगुणके कारण 
लोग भगवत्तत्तसे अनभिज्ञ रहकर एकान्तवासमें भजन ध्यानके 
बहाने नींद, आलस्य और अकर्मण्यतांक शिकार होजाते हैं । ऐसा 
देखा भी जाता है कि कुछ लोग <अब तो हम निरन्तर एकान्तमें 
रहकर भजन ध्यान ही किया करेंगे! कहकर कम छोड देते हैं, 
परन्तु थोड़े ही दिनोंमें उनका मन एकान्तसे हट जाता है । कुछ 
लोग सोनेमें समय बिताते हैं, तो कोई कहने छगते हैं * क्या करें, 
ध्यानमें मन नहीं छगता ।' फछत: कुछ तो निकम्मे हो जाते हैं 
और कुछ प्रमादवश इन्द्रियोंको आराम देनेवाले भोगोंमें प्रवृत्त हो 
जाते हैं। सच्चे भजनध्यानमें लगनेवाले बिरले ही निकलते हैं । 
एकान्तमें निवासकर भजन ध्यान करना बुरा नहीं है । परन्तु 
यह साधारण बात नहीं है । इसके लिये बहुत अभ्यासकी 
आवश्यकता है और यह अभ्यास कम करते हुए ही क्रमशः बढ़ाया 
और गाढ़ किया जा सकता है, इसीलिये भगवानने कहा है कि 

नित्य निरन्तर मेरा स्मरण करते हुए फलासक्ति रहित होकर मेरी 
आज्ञासे मेरी प्रीतिके लिये कम करना चाहिये । परमेश्वरके ध्यानकी 
गाढ़ स्थिति प्राप्त होनेमें कर्मोंका संयोग वियोग बाधक साधक नहीं 
है | प्रीति और सच्ची श्रद्धा ही इसमें प्रधान कारण है । प्रीति और 
श्रद्धा होनेपर कर्म उसमें बाधक नहीं होते बल्कि उसका प्रत्येक 
कम भगवत्‌-प्रीतिके लिये ही अनुष्ठित होकर शुद्ध भक्तिके रूपमें 
परिणत हो जाता है। इससे भी कमेत्यागकी आवश्यकता सिद्ध नहीं 
होती । परन्तु इस कथनसे एकान्तमें निरन्तर भक्ति करनेका 
निषेध भी नहीं है। 

अधिकारियोंके लिये “विविक्तदेशसेवित्वम्‌” और “अरति- 
ज॑नसंसदि” होना उचित ही है परन्तु संसारमें प्रायः अधिकांश 
अधिकारी कमके ही मिलते हैं | एकान्तवासके वास्तविक अधिकारी 
वे हैं जो भगवानकी भक्तिमें तल्लीन हैं, जिनका हृदय अनन्य ग्रेमसे 
परिपूर्ण है । जो क्षणभरके भगवानके विस्मरणसे ही परम व्याकुल 
हो जाते हैं, भगवत-प्रेमकी विह्वलतासे बाह्यज्ञान छुप्तप्राय रहनेके 
कारण जिनके सांसारिक का सुचारुरूपसे सम्पन्न नहीं हो सकते 
और जिनको संसारके ऐशोआराम भोगके दशैन-श्रवणमात्रसे ही 
ताप होने लगता है । ऐसे अधिकारियोंके लिये जनसमुदायसे अलग 
रहकर एकांतदेशमें निरन्तर अटल साधन करना ही अधिक श्रेयस्कर 
होता है | ये लोग कर्मको नहीं छोड़ते । कमे ही इन्हें छोडकर 
अछग हो जाते हैं । ऐसे लोगोंको एकांतमें कभी आल्स्य या विषय- 

चिन्तन नहीं होता । इनके भगवत्यमेमकी सरिताम एकान्तसे उत्तरोत्तर 
बाढ़ आती है और वह बहुत ही शीघ्र इन्हें परमात्मारूपी मह्यसमुद्रमें 
मिलाकर इनका खतनन्‍्त्र अस्तित्व समुद्रके विशाल असीम अस्तित्वमे 
अभिन्नख्पसे मिला देती है| परन्तु जिन लोगोंको एकान्तमें सांसारिक 
विक्षेप सताते हैं वे अधिक समयतक कमरहित होकर एकान्तवासके 
अधिकारी नहीं हैं| जगतमें ऐसे ही छलोग अधिक हैं। अधिसंख्यक 
छोगोंके लिये जो उपाय उपयोगी होता है, प्रायः वही बतलाया जाता 
है यही नीति है | इसलिये शाम्रोक्त सांसारिक कर्मोंकी गति 
भगवत्‌की ओर मोड़ देनेका ही विशेष प्रयज्ञ करना चाहिये, 
कर्मोको छोडनेका नहीं । 

ऊपर कहा गया है कि अजुन गृहस्थ, क्षत्रिय और कमेशील 
था इससे कर्मकी बात कही गयी है। इसका यह अथ नहीं है कि 
गीता केवल गृहस्थ, क्षत्रिय या कर्मियोंके लिये ही है | इसमें कोई 
सन्देह नहीं कि गीतारूपी दुग्धाम्ृत अजुनरूप वत्सके व्याजसे ही 
विश्वको मिला परन्तु वह इतना सावेभौम और सुमधुर है कि सभी 
देश, सभी जाति, सभी वर्ण और सभी आश्रमके लोग उसका 
अबाधितरूपसे पानकर अमरत्व प्राप्त कर सकते हैं। जैसे मगवत्प्राप्तिमें 
सबका अधिकार है वैसे ही गीताके भी सभी अधिकारी हैं | अवश्य 
ही सदाचार, श्रद्धाभक्ति और प्रेमका होना आवश्यक है क्योंकि 
भगवानने अश्रद्धाडु, सुनना न चाहनेवाले, आचरणश्रष्ट, भक्तिहीन 
मनुष्योंमें इसके प्रचारका निषेध किया है। ( गीता १८। ६७ ) 

भगवान्‌का आश्रित जन कोई भी क्यों न हो, सभी इस अम्रतपानके 
पात्र हैं । ( ९। ३२ ) 

यदि यह कहा जाय कि गीतामें तो सोख्ययोग और कर्मयोग 
नामक दो ही निष्ठाओंका वर्णन है । भक्तिकी तीसरी कोई निष्ठा 
ही नहीं, तब गीताको भक्तिप्रधान कैसे कहा जा सकता है ! 
इसका उत्तर यह है कि यद्यपि भक्तिकी भिन्न निष्ठा भगवानने नहीं 
कही है परन्तु पहले यह समझना चाहिये कि निष्ठा किसका नाम 
है और क्‍या योग और सांख्यनिष्ठा उपासनाबिना सम्पन्न हो 
सकती है ? उपासनारहित कम जड होनेसे कदापि मुक्तिदायक 
नहीं होते और न उपासना-रहित ज्ञान ही प्रशंसनीय है । गीतामें 
भक्ति, ज्ञान और कम दोनोंमें ओतग्रोत है । निष्ठाका अथ है- 
परमात्माके खरूपमें स्थिति | यह स्थिति जो परमेश्वरके खरूपमें 
मेदरूपसे होती है, यानी परमेश्वर अंशी और में उसका अंश हुं, 
परमेश्वर सेव्य और में उसका सेवक हूं । इस भावसे परमात्माकी 
प्रीतिके लिये उसकी आज्ञानुसार फलासक्ति त्यागकर जो कम किये 
जाते हैं उसका नाम है निष्काम करमयोगनिष्ठा, और जो सच्चिदा- 
नन्दधन ब्रह्ममें अमेदरूपसे स्थित है यानी ब्रह्ममें स्थित रहकर 
ग्रकृतिद्वारा होनेवाले समस्त कर्मोको प्रकृतिका विस्तार और माया- 
मात्र मानकर वास्तवमें एक सच्चिनन्दघन ब्रह्मके अतिरिक्त और 
कुछ भी नहीं है यों निश्चयकरके जो अभेद स्थित होती है उसे 
सांख्यनिष्ठा कहते हैं | इन दोनों ही निष्ठाओंमें उपासना भरी है। 

अतएव भक्तिको तीसरी खतन्त्र निष्ठाके नामसे कथन करनेकी कोई 
आवश्यकता नहीं । इसपर यदि कोई यह कहे कि तब तो निष्काम 
कमयोग और ज्ञानयोगके बिना केवल भक्ति मागेसे परमात्माकी प्राप्ति 
ही नहीं हो सकती तो यह कहना ठीक नहीं । क्योंकि भगवान्‌ने 
केवल भक्तियोगसे स्थान स्थानपर परमात्माकी प्राप्ति होना बतलाया 
है | साक्षात्‌ दशनके लिये तो यहांतक कह दिया है कि अनन्य 
भक्तिके अतिरिक्त अन्य किसी उपायसे नहीं हो सकता । € गीता 
११।५७४ ) ध्यान योगरूपी भक्तिको ( गीता १३। २४ में ) 
“ध्यानेनात्मानि पश्यान्ति” कहकर भगवानने और भी स्पष्टीकरण 
कर दिया है । इस ध्यानयोगका प्रयोग उपयुक्त दोनों साधनोंके 
साथ भी होता है और अलग भी । यह उपासना या भक्तिमाग बड़ा 
ही सुगम और महत्वपूर्ण है । इसमें ईश्वरका सहारा रहता है और 
उसका बल प्राप्त होता रहता है । अतएब हम लोगोंको इसी गीतोक्त 
निष्काम विशुद्ध अनन्य भक्तिका आश्रय लेकर अपने समस्त 
खाभाविक कम भगवत्प्रीत्यथ करने चाहिये । 





अथ श्रीप्रेमभक्कि-प्रकाश 


परमात्माकी शरणमें प्राप्त हुए पुरुषका मन परमात्मासे 
प्राथंना करता हैः- 

हे प्रभो ! हे विश्वम्मर ! हे दीनदयालो ! हे कृपासिन्धो ! हे 
अन्तर्यामिन्‌ ! हे पतितपावन ! हे सर्वशक्तिमान्‌ ! हे दीनबन्धो ! हे 
नारायण ! हे हरे | दया कीजिये, दया कीजिये । हे अन्तयोमिन्‌ ! 
आपका नाम संसारमें दयासिन्धु और सर्बशक्तिमान्‌ विख्यात है, इस- 
लिये दया करना आपका काम है । 

हे प्रभो ! यदि आपका नाम पतितपावन है तो एकबार आकर 
दर्गन दीजिये । में आपको बारम्बार प्रणाम करके विनय करता हूं, 
है ग्रभो ! दर्शन देकर कृतार्थ कीजिये। हे प्रभो ! आपके बिना इस 

संसारमें मेरा और कोई भी नहीं है, एकबार दर्शन दीजिये, दशैन 
, दीजिये, विशेष न तरसाइये | आपका नाम विश्वम्भर है, फिर मेरी 
आशाको क्‍यों नहीं पूर्ण करते हैं | हे करुणामय ! हे दयासागर ! 
दया कीजिये | आप दयाके समुद्र हैं, इसलिये किंचित्‌ दया करनेसे 
आप दयासागरमें कुछ दयाकी त्रुटि नहीं हो जायगी । आपकी किंचित्‌ 
दयासे संपूर्ण संसारका उद्धार हो सकता है, फिर एक तुच्छ जीवका 
उद्धार करना आपके लिये कौन बड़ी बात है। हे प्रभो ! यदि आप 
मेरे कर्तव्यको देखें तब तो इस संसारसे मेरा निस्तार होनेका कोई 
उपाय ही नहीं है। इसलिये आप अपने पतितपावन नामकी ओर 
देखकर इस तुच्छ जीवको दरीन दीजिये | मै न तो कुछ भक्ति जानता 
हूं, न योग जानता हूं तथा न कोई क्रिया ही जानता हूं, जो कि, भेरे 
कत॑व्यसे आपका दर्शन हो सके। आप अन्तयामी होकर यदि दया- 
सिन्धु नहीं होते तो आपको संसारमे कोई दयासिन्धु नहीं कहता, यदि 
आप दयासागर होकर भी अन्तरकी पीडाको न पहचानते तो आपको 
कोई अन्तर्यामी नहीं कहता दोनों गुणोसे युक्त होकर भी यदि आप 
सामथ्यंबान्‌ न होते तो आपको कोई सर्वशक्तिमान्‌ और स्वसामधथ्य- 
वान्‌ नहीं कहता । यदि आप केवल भक्तवत्सढ ही होते तो आपको 
कोई पतितपावन नहीं कहता । हे प्रभो ! हे दयासिन्धों | एकबार 
दया करके दशेन दीजिये ॥ १ ॥ 


जीवात्मा अपने मनसे कहता हैं!- 
रे दुष्ट मन ! कपट भरी प्रार्थना करनेसे क्या अन्तयामी 

भगवान्‌ _ प्रसन्न हो सकते हैं ! क्या वे नहीं जानते कि ये सब तेरी 
प्रार्थनाएँ निष्काम नहीं हैं ? एवं तेरे हृदयमें श्रद्धा, विश्वास और प्रेम 
कुछ भी नहीं है ? यदि तुझको यह विश्वास है कि, भगवान्‌ अन्तयांमी 
हैं तो फिर किसलिये प्राथना करता है ? बिना ग्रेमके मिथ्या प्रार्थना 
करनेसे भगवान्‌ कभी नहीं सुनते और यदि ग्रेम है तो फिर कहनेसे 
प्रयोजन ही क्या है ? क्योंकि भगवानने तो स्वयं ही श्रीगीताजीमें कहा 
है कि:--- 


ये यथा मां ग्रपथन्ते तांस्तथेव भजाम्यहम ॥ 
( गी०अ० ४ छो० ११ ) 


जो मेरेको जैसे भजते हैं में भी उनको वैसे ही भजता हूं। 
तथा-- 
ये भजन्ति तु मां भकत्या मयि ते तेषु चाप्यहम्‌ ।। 
(गी० अ० ९ शो० २९ ) 
जो ( भक्त ) मेरेको भक्तिसे भजते हैं वे मेरेमें हैं और में भी 
उनमें ( प्रत्यक्ष प्रकट ) हूं #। 
रे मन ! हरि दयासिन्धु होकर भी यदि दया न करें तो भी कुछ 
चिन्ता नहीं, अपनेको तो अपना कतेब्यकार्य करते ही रहना चाहिये। 
हरि प्रेमी हैं, वे प्रेमको पहचानते हैं, ग्रेमके विषयको प्रेमी ही जानता 
# जैसे सक्ष्मरूपस सब जगह व्याप्त हुआ भी अश्नि साथनोंद्वारा प्रकट करने- 


से ही प्रत्यक्ष होता है वेसे ही सब जगह स्थित हुआ भी परमेश्वर भक्तिसे भजने- 
वालेके ही अन्तःकरणर्मे प्रत्यक्षरूपसे प्रकट होता हे । 

है, वे अन्तयांमी भगवान्‌ क्या तरे शुष्क प्रेमसे दीन दे सकते हैं ? 
जब विश्वद्ध प्रेम और श्रद्धा विश्वासरूपी डोरी तैयार हो जायगी तो 
उस डोरीद्वारा बंधे हुए हरि आप ही आप चले आवेंगे। रे मूर्ख मन ! 
क्या मिथ्या प्रांथनासे काम चल सकता है £ क्योंकि हरि अन्तयांमी 
हैं। रे मन ! तुझको नमस्कार है, तेरा काम संसारमें चक्कर लगानेका 
है सो जहां तेरी इच्छा हो वहां जा । तेरे ही सन्जके कारण मैं इस 
असार संसारमें अनेक दिन फिरता रहा, अब हरिके चरणकमलोंका 
आश्रय ग्रहण करनेसे तेरा संपूणं कपट जाना गया। तूं मेरे लिये 
कपटभाव और अति दीन वचनोंसे भगवानसे प्रार्थना करता है 
परन्तु तूं नहीं जानता कि हरि अन्तयोमी हैं । श्रीयोगवारिष्ठमें 
ठीक ही लिखा है कि मनके अमन हुए बिना अर्थात्‌ मनका 
नाश हुए बिना भगवानकी प्राप्ति नहीं होती । वासनाका क्षय, 
मनका नाश और परमेश्वरकी प्राप्ति यह तीनों एक ही कालमें 
होते हैं | इसलिये तुझसे विनय करता हूं कि तूं यहांसे अपने- 
माजनेसहित चला जा, अब यह पक्षी तेरी मायारूपी फांसीमें 
नहीं फंस सकता, क्योंकि इसने हरिके चरणोंका आश्रय लिया 
है | क्‍या तं अपनी दुदेशा कराके ही जायगा ? अहो | कहां 
वह माया ? कहां काम क्रोधादि शत्रुगण ? अब तो तेरी संपूर्ण 
सेनाका क्षय होता जाता है, इसलिये अपना प्रभाव पड़नेकी 
आशाको त्यागकर जहां इच्छा दो चला जा ॥ २॥ 


मन फिर परमात्मासे प्राथना करता है:- 
प्रभो! प्रभो !! दया करिये, हे नाथ! मैं आपकी शरण हूं । 

है शरणागत प्रतिपाठक ! शरण आयेकी ढज्जा रखिये । हे 
प्रभो | रक्षा करिये, रक्षा करिये, एकबार आकर दरीौन दीजिये । 
आपके बिना इस ससारमें मेरेलिये कोई भी आधार नहीं है, 
अतएव आपको बारम्बार नमस्कार करता हूं, ग्रणाम करता 
हूं । विलम्ब न करिये, शीघ्र आकर दर्शन दीजिये । हे 
प्रभो ! हे दयासिन्धो ! एकबार आकर दासकी सुध लीजिये। 
आपके न आनेसे ग्राणोंका आधार कोई भी नहीं दीखता। 
हे ग्रभो ! दया करिये, दया करिये, में आपकी शरंण हूं, एकबार 
मेरी ओर दयाइष्टिसे देखिये। हे प्रभो ! हे दीनबन्धो ! हे 
दीनदयालो ! विशेष न तरसाइये, दया करिये। मेरी दुष्टताकी 
ओर न देखकर अपने पतितपावन खभावका प्रकाश करिये ॥३॥ 

जीवात्मा अपने मनसे फिर कहता है:- 

रे मन ! सावधान ! सावधान ! किसलिये ब्यथ प्रछाप करता 
है । वे श्रीसचिदानन्दघन हरि झूठी विनती नहीं चाहते । अब तेरा 
कपट यहां नहीं चलेगा, तूं मेरेलिये क्यों हरिसे कपटभरी प्रार्थना 
करता है ? ऐसी ग्राथना में नहीं चाहता, तेरी जहां इच्छा 
हो वहां चछा जा। 

यदि हरि अन्तयामी हैं तो प्रार्थना करनेकी क्या आवश्यकता 
है । यदि वे प्रेमी हैं तो बुठानेकी क्या आवश्यकता है ? यदि वे 
विश्वम्भर हैं तो मांगनेकी क्या आवश्यकता है । तेरेको नमस्कार 
है, तूं यहांसे चछा जा, चला जा ॥४॥ 

जीवात्मा अपनी बुद्धि और इन्द्रियोंस कहता है:--- 

हे इन्द्रियो ! तुमको नमस्कार है, तुम भी जाओ, जहां 
वासना होती है वहां तुम्हारा टिकाव होता है । मैंने हरिके 
चरणकमलोंका आश्रय लिया है, इसलिये अब तुम्दारा दाव 
नहीं पडेगा । हे बुद्धे ! तुझको भी नमस्कार है, पहिले तेरा ज्ञान 
कहां गया था जब कि तूं मुझको संसारमें डबनेके लिये शिक्षा 
दिया करती थी ? क्‍या वह शिक्षा अब लग सकती है ? ॥५॥ 

जीवात्मा परमात्मासे कहता है:--- 

हे प्रभो | आप अन्तयांमी हैं, इसलिये में नहीं कद्दता 
कि आप आकर दर्शन दीजिये, क्‍योंकि यदि मेरा पूर्ण प्रेम 
होता तो क्या आप ठहर सकते ? क्‍या वेकुण्ठमं लक्ष्मी भी 
आपको अठका सकतीं ? यदि मेरी आपकमें पृण श्रद्धा होती तो 
क्या आप विलुम्ब करते ? क्या वह प्रेम और विश्वास आपको 
छोड सकता ? अहो ! मैं व्यर्थ ही संसारमें निष्कामी और 
निर्वासनिक बना हुआ हूं और व्यथ ही अपनेको आपके शरणागत 
मानता हूं । परन्तु कोई चिन्ता नहीं, जो कुछ आकर प्राप्त हो 
उसीमें मुझे प्रसन्न रहना चाहिये। क्योंकि ऐसे ही आपने 
श्रीगीताजीमें कहा है# | इसलिये आपके चरणकमढलोंकी प्रेम- 
भक्तिमें मम्न रहते हुए यदि मुझको नरक भी प्राप्त हो तो वह भी 


* शादृच्छालाभसतुष्ट: (गीता अध्याय ४ शोक २२) संतुशे येन केनवित्‌ 
(गीता अध्याय १२ छोक १९) 


3  । 

खगेसे बढ़कर है । ऐसी दशामें मुझको क्‍या चिन्ता है ? जब मेरा 
आपमें प्रेम होगा तो क्या आपका नहीं होगा / जब मैं आपके 
दशन बिना नहीं ठहर सकूंगा उस समय कया आप ठहर सकेंगे : 
आपने तो खयं श्रीगीताजीमें कहा है किः- 
ये यथा मां ग्रपद्चन्ते तास्तथेव भजाम्यहस्‌ । 

जो मुझको जैसे भजते हैं में भी उनको वैसे ही भजता हूं। 
अतएव में नहीं कहता कि आप आकर दशेन दीजिये, और 
आपको भी क्‍या परवाह है ? परन्तु कोई चिन्ता नहीं, आप जैसा 
उचित समझें वैसा ही करें, आप जो कुछ करें उसीमें मुझको आनन्द 
मानना चाहिये ॥६॥ 

जीवात्मा ज्ञाननेत्रोद्वारा परमेश्वरका ध्यान करता हुआ आनन्दर्म 
विहल होकर कहता है:- 

अहो ! अहो ! आनन्द [ आनन्द | ग्रभो ! प्रभो | क्या आप 
पधारे ? धन्य भाग्य | धन्य भाग्य | आज में पतित भी आपके चरण- 
कमलोंके प्रभावसे कृताथे हुआ । क्‍यों न हो, आपने खयं श्रीगीताजी - 
में कहा है कि:- 

अपि चेत्सुदुराचारों भजते मामनन्यभाक्‌ | 

साधुरेव स मन्तव्यः सम्यग्व्यवसितों हि सः ॥ 

क्षित्रं भवति धमोत्मा शश्रच्छानिंत निगच्छति । 

कान्तेय प्रति जानीहि न भें भक्तः प्रणश्यति ॥ 


( गीता अ७ ९ 'ो० ३०-३१ ) 

यदि ( कोई ) अतिशय दुराचारी भी अनन्यभावसे मेरा भक्त 
हुआ मेरेको ( निरन्तर ) भजता है, वह साधु ही मानने योग्य हैं, क्योंकि 
वह यथार्थ निश्चयवाला है । 

इसलिये वह शीघ्र ही धर्मात्मा हो जाता है और सदा रहने- 
वाली परमशान्तिको ग्राप्त होता है, हे अज्जुन ! तू निश्चयपूवेक सत्य 
जान कि मेरा भक्त नष्ट नहीं होता ॥७॥ 


जीवात्मा परमात्माके आश्चर्यमय सगुणरूपको ध्यानमें देखता 
हुआ अपने मन ही मनमभे उनकी शोभा वर्णन करता है । 


अहो ! कैसे सुन्दर भगवानके चरणारविन्द हैं कि जो 
नील्मणिके ढेरकी भांति चमकते हुए अनन्त सूर्योके सद्श प्रकाशित 
हो रहे हैं । चमकीले नखोंसे युक्त कोमल कोमल अक्लुलियां जिनपर 
रज्ञजडित सुवर्णके नूपुर शोभायमान हैं । जैसे भगवानके चरण- 
कमल हैं वैसे ही जानु और जद्चादि अज्ञ भी नील्मणिके ढेरकी 
भांति पीताम्बरके भीतरसे चमक रहे हैं । अहो ! सुन्दर चार भुजायें 
कैसी शोभायमान हैं । ऊपरकी दोनों भुजाओंमें तो शंख और चक्र 
एवं नीचेकी दोनों भुजाओंमें गदा और पत्म विराजमान हैं । चारों 
भुजाओंमें केयूर ओर कडे आदि सुन्दर सुन्दर आभूषण शोभित हैं 
अहो ! भगवानका वक्ष:स्थल कैसा सुन्दर है, जिसके मध्यमें 
श्रीलक्ष्मीजीका और भ्गुलताका चिह्न विराजमान हैं तथा नीलकमल 
के सद्दश वणवाली भगवानकी ग्रीवा भी कसी उझुन्दर है जिसमें 

रक्ञजड़्ित द्वार और कौस्तुभमणि विराजमान है एवं मोतियोंकी और 
बैजयन्ती तथा सुवर्णकी और भांति भांतिके पुर्ष्पोंकी मालाएं सु- 
रोभित हैं। झुन्दर ठोड़ी, छाल ओष्ठ और भगवान्‌की अतिशय उुन्दर 
नासिका है जिसके अग्रभागमें मोती विराजमान है । भगवानके दोनों 
नेत्र कमलपत्रके समान विशाल और नीलकमलके पुष्पकी भांति 
खिले हुए हैं। कानोंमें रक्नजड़ित सुन्दर मकराकृत कुण्डल और ललाठ- 
पर श्रीधारी तिलक एवं शीशपर रक्षजड़ित किरीट (मुकुट ) शोभाय- 
मान है। अहो ! भगवान्‌का मुखारविन्द पूर्णिमाके चन्द्रमाकी भांति 
गोल गोल कैसा मनोहर है जिसके चारों ओर सूर्यके सदश किरणें 
देदीप्यमान हैं । जिनके ग्रकाशसे मुकुटठादि सम्पूर्ण भूषणोंके रक्त 
चमक रहे हैं ? अहो ! आज में धन्य हूं, धन्य हूं कि जो मन्द 
मन्द हंसते हुए आनन्दमूर्ति हरि भगवानका दर्शन कर रहा हूं ॥८॥ 

इस ग्रकार आनन्दमें विहल हुआ जीवात्मा ध्यानमें अपने सन्मुख 
सवा हाथकी दूरीपर बारह वषेकी सुकुमार अवस्थाके रूपमें भूमिसे 
सवा हाथ ऊंचे आकाशमें विशजमान परमेश्वरकों देखता हुआ 
उनकी मानसिक पूजा करता है | 


मानसिक पूजाकोी विधि 


ऊ पादयो; पा समपेयामि नारायणाय नमः ॥१॥ 
इस मन्त्रको बोलकर शुद्धजल्से श्रीमगवानके चरणकमलोंको 
धोकर उस जछकों अपने मस्तकपर धारण करना ॥१॥ 

3» हस्तयोरध्यं समपेयामि नारायणाय नम) ॥२॥ 

इस मन्त्रको बोलकर श्रीहरि मगवानके हस्तकमलोंपर पत्रित्र 
जल छोड़ना ॥२॥ 
ऊ आचभनीय समपेयामि नारायणाय नमः ॥३॥ 

इस मन्त्रकों बोलकर श्रीनारायगदेवको आचमन कराना ॥३॥ 
# गन्ध सम्रपेयामि नारायणाय नमः ॥०॥ 

इस मन्त्रको बोलकर श्रीहरि भगवानके छलाटपर रोली छगाना॥ 9॥ 
$ मरुक्ताफले समपेयामि नारायणाय नमः ॥५॥ 

इस मन्त्रको बोलकर श्रीभगवान्‌के छछाटपर मोती छगाना ॥५॥ 
3* पृष्पं समपेयामि नारायणाय नमः ॥६॥ 

इस म-त्रको बोलकर श्रीभगवान॒के मस्तकपर और नासिकाके 
सामने आकाशम पुष्प छोड़ना ॥६॥ 
३» मालां समपेयामि नारायणाय नमः ॥७॥ 

इस मन्त्रको बोलकर पुष्पोंकी माला श्रीहरिके गलेमें पहराना। 
3» धूपमाप्रापयामि नारायणाय नमः ॥८॥॥ 

इस मन्त्रको बोलकर श्रीभगत्रानके सामने अग्निमें धूप छोड़ना | 


३* दीप॑ दशेयामि नारायणाय नमः ॥९॥ 
इस मन्त्रको बोलकर घृतका दीपक जलाकर श्रीविष्णु 
भगवानके सामने रखना ॥९॥ 


3४ नैवेद्य समपेयामि नारायणाय नमः ॥१०॥ 


१७० तस्व-चखिन्तामणि 


इस मन्त्रको बोलकर मिश्रीस श्रीहरि भगवानके भोग 
लगाना ॥१०॥ 
३» आचमनीय समपेयामि नारायणाय नमः ॥११॥ 

इस मन्त्रको बोलकर श्रीमगवानको आचमन कराना ॥ १ १॥ 
३» ऋतुफले समपेयामि नारायणाय नमः ॥१२॥ 

इस मन्त्रको बोलकर ऋतुफल (केला आदि) से श्रीमगवानके 
भोग लगाना ॥१२॥ 
३४ पुनराचमनी्य समपेयामि नारायणाय नमः ॥१३॥ 

इस मन्त्रको बोलकर श्रीमगवानको फिर आचमन 
कराना ॥१३॥ 
3४ पूगीफलं सताम्बूल समपेयामि नारायणाय नमः ॥१४॥ 

इस मन्त्रको बोलकर सुपारीसहित नागरपान श्रीभगवानके 
अपेण करना ॥१४॥ 
$* पुनराचमनीय॑ समपेयामि नारायणाय नमः ॥१५॥ 

इस मन्त्रको बोलकर पुनः श्रीहरिको आचमन कराना ॥ 
फिर सुवर्णके थालमें कपूरको प्रदीम करके श्रीनागायणदेवकी 
आरती उतारना । 
३* पुष्पाजञ्जलिं समपेयामि नारायणाय नमः ॥१६॥ 

इस मन्त्रकों बोलकर सुन्दर सुन्दर पुष्पोंकी अज्जलि भर- 
कर श्रीहरि भगवानके मस्तकपर छोडना ॥१६॥ 

फिर चार प्रदक्षिणाकरके श्रीनारायणदेवको साष्टांग दण्डवत्‌ 
प्रणाम करना । 


शोशेषशाई 


हि हुक 
"नल की और ्रँ हि 
# ७ ६७ हे थे ५ 





शान्ताकारं भ्रुजगशयन पत्मनाभं सुरेश 
विश्वाधारं गगनसद्॒श मेघवर्ण शुभाड़म । 
लक्ष्मीकान्तं कमलनयनं योगिभिध्योनगम्य 
वन्दे विष्णुं भवभयहरं स्ेलोकेकनाथम्‌ || 


श्रीप्रमभक्ति-प्रकाश १५१ 


उक्त प्रकारसे श्रीहरि भगवान्‌की मानप्तिक पूजा करनेके 
पश्चात्‌ उनको अपने हृदय-आकाशमें शयन कराके जीवात्मा 
अपने मन ही मनमें श्रीभगवानके स्वरूप और गुणोंका वर्णन 
करता हुआ बारम्बार शिरसे प्रणाम करता हैः- 

शान्ताकारं भ्रुजगशयनं पद्मनाभं सुरेशं 

विश्वाधारं गगनसदृर्श मेघवर्ण शुभाड़म्‌ । 

लक्ष्मीकान्तं कमलनयन योगिमि ध्योनगम्यं 

वन्दे विष्णु भवभयहरं स्ेलोकेकनाथम्‌ ॥ 

जिनकी आकृति अतिशय शान्‍्त है, जो शेषनागकी 
शय्यापर शयन किये हुए हैं, जिनकी नाभिमें कमल है, जो 
देवताओंके भी ईश्वर और संपूर्ण जगत्‌के आधार हैं, जो 
आकाशंके सद्ृश सबंत्र व्याप्त है, नीलमेघके समान जिनका वर्ण 
है, अतिशय सुन्दर जिनके संपूर्ण अन्न हैं, जो योगियोंद्वारा ध्यान 
करके प्राप्त किये जाते हैं, जो संपूर्ण लोकोंके स्वामी हैं, जो 
जन्म-मरणरूप  भयका नाश करनेवाले हैं, ऐसे श्रीलक्ष्मीपति 
कमलनेत्र विष्ण भगवानको में सिरसे प्रणाम करता हूं | 

असंख्य सूर्योके समान जिनका प्रकाश है, अनन्त 
चन्द्रमोओंके समान जिनकी शीतलता है, करोडों अभ्रियोंके 
समान जिनका तेज है, असंख्य मरुद्वणोंके समान जिनका 
पराक्रम है, अनन्त इन्द्रोंके समान जिनका ऐश्वर्य है, करोडों 
कामदेवोंके समान जिनकी सुन्दरता है, असंख्य प्रथ्वियोंके समान 
जिनमें क्षमा है, करोड़ों समुद्रोंके समान जो गम्भीर हैं, जिनकी 


१५२ तसत्व-चिन्तामणि 


किसी प्रकार भी कोई उपमा नहीं कर सकता, वेद और शा्रोंने भी 
जिनके स्वरूपकी केवल कल्पना मात्र ही की है, पार किसीने भी नहीं 
पाया, ऐसे अनुपमेय श्रीहरि भगवानको मेरा बारम्बार नमस्कार है। 

जो सचिदानन्दमय श्रीविष्णु भगवान्‌ मन्द मन्द मुस्कुरा रहे हैं, 
जिनके सारे अद्डोपर रोम रोममें पसीनेकी बूंदें चमकती हुई 
शोभा देती हैं, ऐसे पतितपावन श्रीहरि भगवानको मेरा बारम्बार 
नमस्कार है ॥ १०॥ 


जीवात्मा मन ही मनमें श्रीहरि भगबानको पंखेसे हवा करता 
हुआ एवं उनके चरणोंकी सेवा करता हुआ उनकी स्तुति करता है-- 

अहो ! हे प्रभो ! आप ही ब्रह्मा हैं, आप ही विष्णु हैं, आप ही 
महेश हैं, आप ही सूये हैं, आप ही चन्द्रमा आर तारागण हैं, आप ही 
भूभुवः स्व: तीनों लोक हैँ तथा सातों द्वीप और चौदह भवन आदि 
जो कुछ भी है, सब आप द्वीका स्वरूप है, आप ही विराट्स्वरूप हैं, 
आप ही हिरण्यगभ हैं, आप ही चतुर्भज हैं और मायातीत झुद्ध 
ब्रह्म भी आप ही हैं, आपहीने अपने अनेक रूप धारण किये हैं, 
इसलिये संपूण संसार आपहीका स्वरूप है, तथा द्रष्टा, दृश्य, दरान 
जो कुछ भी है, सो सब आप ही हैं #। अतएव- 

' नमः समस्तथूतानामादिभूताय भूभृते। 
अनेकरूपरूपाय विष्णवे प्रभविष्णवे । 


क०-+००+-...-०-००५०-३०+क मना थमा कान .-५3 33७४५ ५»५3३+ ५3७3-44» ।मक समन ल--क+--+ 3». 3कन++4ी 3, +भाओ ५ ३3-3३ -+>मनन+- 3 &८++>नन--मम ना कम + 3333 3७+व न 33७ वन ननन- न किक कक 3कनन- वनगानन.. प+2 अनरनन--3+>-वमकान, 33० +- *लककर #+कम+>>-०- 
आय हम 


*““एको विष्णुमंहरभूत पृथर्भूतान्यनेकश: ”? (विष्णुसइस्ननाम ०) अर्थ-एथक्‌ 
पृथक्‌ संपूर्ण भूतोंकीं उत्पन्न करनेवारा महान्‌ भूत एक दी विष्णु अनेक रूपसे स्थित 
है। तथा “एको56ं बडु स्याम” (इति श्रुति: ) अर्थ-( सष्टिके आदिमें भगवानने 
संडूल्प किया कि ) में एक ही बहुत रूपोंमें द्वोऊं ! 

अ्थै-संपूर्ण प्राणियोंके आदिभूत प्रथ्वीको धारण करनेवाले 
और युग युगमें प्रकट होनेवाले अनन्तरूप घारी ( आप ) विष्ण 
भगवानके लिये नमस्कार है । 
त्वमेव माता च पिता त्वमेव 
त्वमेव बन्धुश्व सखा त्वमेव | 
त्वमेव विद्या द्रविणं त्वमेव 
त्वमेव से मम देवदेव ॥ 
अर्थ-आप ही माता और आप ही पिता हैं, आप ही बन्धु और 
आप ही मित्र हैं, आप ही विद्या और आप ही धन हैं, हे देवोंके 
देव ! आप ही मेरे सर्वस्व हैं ॥ ११॥ 
उक्त प्रकारसे परमात्माकी प्रेमभक्तिमें ढगे हुए पुरुषका जब 
परमात्मामें अतिश्य प्रेम हो जाता है उस कालल्‍में उसको अपने 
शरीरादिकी भी सुध नहीं रहती, जैसे सुन्दरदासजीन प्रेमभक्तिका 
लक्षण करते हुए कहा है- 
इन्दव छन्द 
प्रेम लग्यो परमेश्वरसों, तब भूलि गयो सिगरो घरबारा । 
ज्यों उन्मत्त फिरे जित ही तित, नेक रही न शरीर संभारा | 
श्वास उसास उठे सब रोम, चले दग नीर अखण्डित धारा । 
सुन्दर कोन करे नवधा विधि, छाकि परथो रस पी मतवारा ॥। 
नाराच हन्द 
न लाज तीन लोककी, न वेदको कष्यो करे । 
न शइ्ड भूत अेतकी, न देव यक्षतें डरे॥ 


१५७ तख्य-चिन्तामणि 


सुने न कान ओरकी, द्रसे न ओर इच्छना | 
कहे न मुख और बात, भक्ति श्रम-लच्छना ॥ 
बीजुमाला छन्द 
प्रेम अधीनो छाक्‍यो डोले, क्योंकी क्‍्योंही बाणी बोले । 
जैसे गोपी भूली देहा, तेसो चाहे जासों नेहा॥ 
मनहरन छन्‍द 
नीर बिल्लु मीन दुःखी, क्षीर बिलु शिक्षु जैसे, 
पीरकी ओषधि बिलु, कैसे रह्यो जात हैं। 
चातक ज्यों खातिबूंद, चन्दको चकोर जैसे, 
चन्दनकी चाह करि, सपे अकुलात है॥ 
निधेन ज्यों धन चाहे, कामिनीको कन्त चाहे, 
ऐसी जाके चाह ताहि, कछु न सुहात है। 
ग्ेमकोी प्रवाह ऐसो, प्रेम तहाँ नेम केसो, 
सुन्दर कहत यह, प्रमहीकी बात है॥ 
छप्पय छन्द 
कबहुंक हंसि उठि नृत्य करे, रोवन फिर लागे। 
कबहुँक गद्गद कण्ठ, शब्द निकसे नहिं आगे।। 
कबहुँक हृदय उमझ्, बहुत ऊँचे खर गावे। 
कबहुंक छ्वे मुख मोन, गगन ऐसे रहि जावे॥ 
चित्त वित्त हरिसों लग्यो, सावधान कैसे रहे। 
यह प्रेम लक्षणा भक्ति है, शिष्य सुनह सुन्दर कहे ।। 


श्रीप्रमभक्ति-प्रकाश १५५ 


सगुण भगवानके अन्तद्धांन हो जानेपर जीवात्मा शुद्ध 
सच्िदानन्दघन सबेव्यापी परतह्म परमात्माके स्वरूपमें ममन्न हुआ 
कहता है $- 

अहो ! आनन्द ! आनन्द ! अति आनन्द ! सबंत्र एक वासुदेव 
ही वासुदेव व्याप्त है# अहो ! सबंत्र एक आनन्द ही आनन्द 
परिपूणे है । 

कहां काम, कहां क्रोध, कहां लोभ, कहां मोह, कहां मद, 
कहां मत्सरता, कहां मान, कहां क्षोभ, कहां माया, कहां मन, 
कहां बुद्धि, कहां इन्द्रियां, सबेत्र एक सबच्िदानन्द ही सचिदानन्द 
व्याप्त है। अहो | अहो ! सर्वत्र एक सत्यरूप, चेतनरूप, 
आनन्दरूप, घनरूप, पूर्णरूप, ज्ञानस्वरूप, कूटस्थ, अक्षर, 
अब्यक्त, अचिन्त्य, सनातन, परत्रह्म, परम अक्षर, परिूर्ण, 
अनि्दिश्य, नित्य, सबेगत, अचल, ध्रुव, अगोचर, मायातीत, 
अग्राह्म, आनन्द, परमानन्द, महानन्द, आनन्द ही आनन्द, आनन्द 
ही आनन्द परिपूर्ण है, आनन्दसे मिन्न कुछ भी नहीं है॥ १३॥ 


इति शान्ति: शान्ति: शान्ति: ॥ 


व्ननननननननन--ऊ-+++++न>न क+++ न ७3 अ«>+ न 


+ बहूना जन्मनामन्ते ज्ञानवान्मां प्रपयते। 

वासुदेव: सवेमिति स महात्मा सुदुलेभ:॥ [ गीता०भ०७ छो० १९ ] 

अरे -( जो) बहुत जन्मोंके अन्तके जन्ममें तत्त्तशानको प्राप्त हुआ ज्ञानी सब 
कुछ वाघुदेव दी है, इस प्रकार मेरेको मजता है, वद महात्मा अति दुलंभ है । 


इंधर-साक्षात्कारके लिये नामजप 
सर्वोपारि साधन हे 


हू स्तवमें नामकी महिमा वही पुरुष जान सकता है, 
बा जिसका मन निरन्तर श्रीभगवन्नाममें संल्म रहता है, 
हि ४ नामकी प्रिय और मधुर स्मृतिसे जिसके क्षण 
6 6 ६ क्षणमें रोमात्व और अश्रपात होते हैं, जो जलके 

कि वियोगमे मछलीकी व्याकुछताके समान क्षणमरके 
नाम वियोगसे भी विकल हो उठता है, जो महापुरुष निमेषमात्रके 
लिये भी भगवानके नामको नहीं छोड़ सकता और जो निष्काम 
भावसे निरन्तर प्रेमपूषंक जप करते करते उसमें तल्लीन हो चुका 
है। ऐसा ही महात्मा पुरुष इस विषयके पूर्णतया वर्णन करनेका 
अधिकारी है और उसीके लेखसे संसारमें विशेष लाभ पहुँच सकता है। 





/॥ था 


नामजप सर्वोपरि साधन है १५७ 


यद्यपि मैं एक साधारण मनुष्य हूँ, उस अपरिमित गुणनिधान 
भगवानके नामकी अवर्णनीय महिमाका वर्णन करनेका मुझमें 
सामथ्य नहीं है, तथापि अपने कतिपय मित्रोंके अनुरोधसे मैंने 
कुछ निवेदन करनेका साहस किया है। अतएव इस लेखमें जो 
कुछ त्रुटियां रही हों उनके लिये आप लोग क्षमा करें | 


महिमाका दिग्दशेन 


भगवन्नामकी अपार महिमा है, सभी युगोंमें इसकी महिमा- 
का विस्तार है | शात्रों और साधु महात्माओंने सभी युगोंके 
लिये मुक्तकण्ठसे नाम-महिमाका गान किया है परन्तु कलियुगके 
लिये तो इसके समान मुक्तिका कोई दूसरा उपाय ही नहीं 
बतलाया गया । यथा- 


हरेनोम हरेनोम हरेनोमेव केवलम्‌ । 

कली नास्त्येव नास्त्येव नास्त्येव गतिरन्यथा ॥ 

कलियुगमे केवल श्रीहरिन।म ही कल्याणका परम साधन 
है, इसको छोडकर दूसरा कोई उपाय नहीं है । 


कृते यद्धथायतो विष्णु त्रेतायां यजतो मे! । 
द्वापरे परिचयोयां कलो तद्धरिकीतेनात्‌ ॥ 


सत्ययुगमें भगवान्‌ विष्णके ध्यान करनेसे, त्रेतामें यज्ञोंसे, 

द्वापरमें भगवान्‌की सेवा पूजा करनेसे जो फल होता है, कलियुगमें 
केवट हरिके नाम-सहझ्लीतनसे वही फल ग्राप्त होता है । 


कलियुग केवल नाम अधारा । 
सुभिरि सुमिरि भव उतरहु पारा ॥ 


कलियुग सम युग आन नहिं, जो नर कर विश्वास । 

गाई राम-गुण-गण विमल, भव तरु बिनहिं प्रथास | 
राम नाम मणि दीप धरु, जीह देहरी द्वार । 
तुलसी भीतर बाहरहु, जो चाहसि उजियार ॥ 
सकल कामना हीन जे, रामभक्ति रसलीन । 
नाम सुग्रेम पियूष हृद, तिनहुँ किये मन मीन ॥ 
शबरी गीध सुसेवकानि, सुगति दीन्ह रघुनाथ । 
नाम उधारे अमित खल, वेद विदित गुणगाथ ॥ 
रामचन्द्रके भजन बिलु, जो चह पद निवोन । 
ज्ञानवन्त अपि सोपि नर, पशु बिलु पूंछ बिषान ॥ 
वारि मथे बरु होइ छत, सिकताते बरु तेल । 
बिनु हरि भजन न भवतरहिं, यह सिद्धान्त अपेल ॥ 


नाम सप्रेम जपत अनयासा । भक्त होहि मुद मज्लवासा ॥। 
नाम जपत भश्चु कीन्ह प्रसादू। भक्त शिरोमणि भे प्रहलादू ।॥ 
सुमिरि पवनसुत पावन नाम्‌ । अपने बश करि राखेहु राम ॥। 

अपर अजामिल गज गणिकाऊ | भये मुक्त हरिनाम प्रभाऊ ॥ 
चहु युग तीन काल तिहु लोका | भये नाम जपि जीव विशोका।॥। 
कहहुँ कहाँ लगि नाम बड़ाई । राम न सकहिं नाम गुण गाई ।॥। 


नाम महिमा प्रमाणोंका पार नहीं है। हमारे शास्र 
इससे भरे पडे हैं, परन्तु अधिक विस्तारमयसे यहां इतने ही 
लिखे जाते हैं । संसारमें जितने मतमतान्तर हैं प्रायः सभी 
ईश्वरके नामकी महिमाकों स्वीकार करते और गाते हैं | अवश्य 
ही रुचि और भावके अनुसार नामोंमें मिन्नता रहती है परन्तु परमात्मा- 
का नाम कोईसा भी क्‍यों न हो, सभी एकसा छाभ पहुँचानेवाले 
हैं। अतएब जिसको जो नाम रुचिकर प्रतीत हो वद्द उसीके 
जपका ध्यानर्सह्वित अभ्यास करे | 

मेरा अनुभव 

कुछ मित्रोंने मुझे इस विषयमें अपना अनुभव लिखनेके 
लिये अनुरोध किया है, परन्तु जब कि मैंने भगवन्नामका विशेष 
सेख्यामें जप ही नहीं किया तब में अपना अनुभव क्‍या लिखू ? 
भगवत्‌-कृपासे जो कुछ यत्किश्वित्‌ नामस्मरण मुझसे हो सका 
है उसका माहात्म्य भी पूर्णतया लिखा जाना कठिन है । 

नामका अभ्यास मैं लडकपनसे ही करने लगा था । जिससे 
इनेः शनेः मेरे मनकी विषयवासना कम होती गयी और पापोंसे 
हटनेमे मुझे बडी ही सहायता मिढी। काम क्रोधादि अवगुण 

कम होते गये, अन्तःकरणमें शान्तिका विकास हुआ । कभी 
कभी नेत्र बन्द करनेसे भगवान्‌ श्रीरामचन्द्रजीका अच्छा ध्यान 
भी होने लगा | सांसारिक स्फुरणा बहुत कम होगयी । भोगोंमें 
वैराग्य होगया । उस समय मुझे वनवास या एकान्त स्थानका 
रहन सहन अनुकूल प्रतीत होता था । 


इसप्रकार अभ्यास होते होते एक दिन स्वप्नमें श्रीसीताजी 
और श्रीलक्ष्मणजीसद्दित भगवान्‌ श्रीरामचन्द्रजीके दशैन हुए 
और उनसे बातचीत भी हुई । श्रीरामचन्द्रजीने वर मांगनेके लिये 
मुझसे बहुत कुछ कहा पर मेरी इच्छा मांगनेकी नहीं हुई, अन्तर्मे 
बहुत आग्रह करनेपर भी मैंने इसके सिवा और कुछ नहीं मांगा 
कि “आपसे मेरा वियोग कभी न हो ।” यह सब नामका ही 
फल था | 


इसके बाद नामजपसे मुझे और भी अधिकतर छाभ हुआ, 
जिसकी महिमा वर्णन करनेमें में असमथ हूँ | हां, इतना अवश्य 
कह सकता हूँ कि नामजपसे मुझे जितना छाभ हुआ है, उतना 
श्रीमद्भगवद्वीताके अभ्यासको छोड़कर अन्य किसी भी साधनसे 
नहीं हुआ ! 


जब जब मुझे साधनसे च्युत करनेवाले भारी विध्न प्राप्त 
हुआ करते ये, तब तब मैं प्रेमपूषक भावन|सहित नाम जप करता 
था और उसीके प्रभावसे में उन विष्नोंसे छुटकारा पाता था। 

अतएव मेरा यह दृढ़ विश्वास है कि साधन पथके विष्नोंको नष्ट 
करने ओर मनमें होनेवाली सांसारिक स्फुरणाओंका नाश करनेके 
लिये स्वरूप-चिन्तनसहित प्रेमपृवंक भगवन्नाम जप करनेके समान 
दूसरा कोई साधन नहीं है । जब कि साधारण संख्यामें भगवन्नामका 
जप करनेसे ही मुझे इतनी परम शान्ति, इतना अपार आनन्द और 
इतना अनुपम लाभ हुआ है जिसका मैं वर्णन नहीं कर सकता, 
तब जो पुरुष भगवज्नामका निष्काम भावसे ध्यानसहिंत नित्य 
निरन्तर जप करते हैं, उनके आनन्दकी महिमा तो कौन कद्द 
सकता है ? 
नाम जप किस लिये करना चाहिये १ 
श्रुति कहती है;--- 


एतद्धयेवाक्षर ब्रह्म एतद्धथेवाक्षर परम । 
एतड्भयेवाक्षरं ज्ञात्वा यो यदिच्छति तस्य तत्‌ ॥ 


( कठढ: २।१६ ) 


“यह ओंकार अक्षर ही ब्रह्म है, यही परअह्म है, इस ओंकार- 
रूप अक्षरको जानकर जो मनुष्य जिस वस्तुको चाहता है उसको 
वही मिलती है ।”” 


श्रुतिके इस कथनके अनुसार, कल्पद्ृक्षरूप भगवद्धजनके 

प्रतापसे जिस वस्तुको मनुष्य चाहता है, उसे वही मिल सकती 

है । परन्तु आत्माका कल्याण चाहनेवाले सच्चे प्रेमी भक्तोंको तो 
११ 

निष्काम भावसे ही भजन करना चाहिये । शाद्रोंमें निष्काम प्रेमी 
भक्तकी ही अधिक प्रशंसा की गयी है | भगवानने भी कहा है- 


चतुर्षिधा भजन्ते मां जनाः सुकृतिनो5ज्ेन । 
आर्तों जिज्ञासरथोर्थी ज्ञानी च मरतषंभ ॥ 
तेषां ज्ञानी नित्ययुक्त एकभक्तिविशिष्यते । 
श्रियो हि ज्ञानिनोउत्यथेमहं स च मम प्रियः ॥ 


( गीता ७।१६,१७ ) 

हे भरतवंशियोंमें श्रेष्ठ अर्जुन ! उत्तम कमैवाले अर्थार्थी, 
आते, जिज्ञासु और ज्ञानी अर्थात्‌ निष्कामी ऐसे चार प्रकारके 
भक्तजन मुझे भजते हैं | उनमें भी नित्य मेरेमें एकीभावसे स्थित 
हुआ अनन्य प्रेमभक्तिवाला ज्ञानी भक्त अति उत्तम है क्योंकि मुझे 
तत्त्ससे जाननेवाले ज्ञानीको में अत्यन्त प्रिय हूं और वह ज्ञानी मुझे 
अत्यन्त प्रिय है । 

इस प्रकार निष्काम प्रेमपूवक होनेवाले भगवद्धजनके प्रभावको 
जो मनुष्य जानता है, वह एक क्षणके लिये भी भगवानको नहीं 
भूछता और भगवान्‌ भी उसको नहीं भूलते । भगवानने खये 
कहा भी हैेः-- 

यो मां पत्यति सवेत्र सवे च मयि पद्यति । 

तस्याहं न ग्रणश्यामि स च मे न प्रणश्यति ॥ 

जो पुरुष सम्पूर्ण भूतोंमें सबके आत्मरूप॑ मुझ वासुदेवको 
ही व्यापक देखता है और सम्पूणे भूतोंकों मुझ वासुदेवके अन्तर्गत 

देखता है; उसके लिये में अदृश्य नहीं होता हूँ और वह मेरे 
लिये अद्ृर्य नहीं होता है क्योंकि वह मेरेमें एकीमावसे नित्य 
स्थित है । 

भा ! सच्चा प्रेमी क्‍या अपने प्रेमास्पदको छोड़कर कभी 
दूसरेको मनमें स्थान दे सकता है ? जो भाग्यवान्‌ पुरुष परम 
सुखमय परमात्माके प्रभावको जानकर उसे ही अपना एकमात्र 
ग्रेमास्पर बना लेते हैं वे तो अहर्निश उसीके प्रिय नामकी 
स्मृतिमें तल्‍्लीन रद्वते हैं, वे दूसरी वस्तु न कभी चाहते हैं और 
न उन्हें सुह्दाती ही है । 

अतएव जहांतक ऐसी अवस्था न हो वहां तक ऐसा अभ्यास 
करना चाहिये । नामोच्चारण करते समय मन प्रेममें इतना मम्न 
हो जाना चाहिये कि उसे अपने शरीरका भी ज्ञान न रहे । भारीसे 
भारी संकट पड़नेपर भी विश्युद्ध भ्रम-भक्ति और भगवत्‌ साक्षात्कारिता- 
के सिवाय अन्य किसी भी सांसारिक वस्तुकी कामना, याचना या 
इच्छा कभी नहीं करनी चाहिये । 


निष्काम भावसे प्रेमपूबेक विधिसहित जप करनेवाला साधक 
बहुत शीघ्र अच्छा छाभ डठा सकता है । 


यदि कोई शहृला करे कि बहुत लोग भगवन्नामका जप किया 
करते हैं परन्तु उनके कोई विशेष लाभ होता हुआ नहीं देखा 
जाता, तो इसका उत्तर यह दह्ो सकता है कि उन लोगोंने या तो 

विधिसह्िित जपका अभ्यास ही नहीं किया होगा या अपने जप- 
रूप परमधनके बदलेमें तुच्छ सांसारिक भोगोंको खरीद लिया होगा, 
नहीं तो उन्हें अवश्य ही विशेष छाभ होता, इसमें कोई सन्देह 
नहीं है । 

इसलिये नामजप किसी प्रकारकी भी छोटी बड़ी कामनाके 
लिये न करके केवल भगवतके विशुद्ध प्रेमके लिये ही करना चाहिये। 


नाम-जप कैसे करना चाहिये ! 
महर्षि पतञ्नलिजी कहते हैं- 
“तस्य वाचकः प्रणव; । 
( १।२७ ) 
“उस परमात्माका वाचक भर्थात्‌ नाम ओंकार है ।”' 
“तज़पस्तद्थेभावनम्‌ 
( १॥२८ ) 
“उस परमात्माके नाम जप और उसके अर्थकी भावना 
अथांत्‌ खरूपका चिन्तन करना !”” 


“#ततः प्रत्यऋ चेतनाधिगमो:5प्यन्तराया भावश्र 
( १|२९ ) 
“उपयुक्त साधनसे सम्पूर्ण विष्नोंका नाश और परमात्माकी 
प्राप्ति भी होती है ।” 

इससे यह सिद्ध होता है कि नाम जप नामीके खरूपचिन्तन 
सहित करना चाहिये | खरूपचिन्तनयुक्त नामजपसे अनन्‍्तरायोंका 
नाश और भगवतप्राप्ति होती है । 

यद्यपि नामी नामके ही अधीन है। श्रीगोखामीजी महाराजने 
कहा है । 


देखिये रूप नाम आधीना । 
रूपल्लान नहिं नाम विहीना । 
सुमिरिय नाम रूप बिनु देखे । 
आवत हृदय सनेह विशेखे ॥ 
इसलिये स्वरूपचिन्तनकी चेष्टा किये बिना भी केवल नाम- 
जपके ग्रतापसे ही साधकको समयपर भगवत्स्वरूपका साक्षातकार 
अपने आप ही हो सकता है, परन्तु उसमें विलम्ब हो जाता है। 
भगवानके मनमोहन स्वरूपका चिन्तन करते हुए जपका अभ्यास 
करनेसे बहुत ही शीघ्र लाभ होता है, क्‍योंकि निरन्तर चिन्तन 
होनेसे भगवानकी स्मृतिमें अन्तर नहीं पड़ता । 


इसीलिये भगवानने श्रीगीताजीमें कह्दा है- 
तस्मात्‌ सर्वेषु कालेषु मामनुख्तर युद्धथ च | 
मय्यपितमनोबुद्धिमामेवेष्यस्यसंशयम्‌ ।| 


अतएव हे अज्जुन ! तूं सब समयमें निरन्तर मेरा स्मरण कर 
और युद्ध भी कर, इसप्रकार मुझमें अपैण किये हुए मनबुद्धिसे युक्त 

हुआ तू निःसन्देह मुझको ही प्राप्त होगा। भगवानकी इस आज्ञाके 
अनुसार उठते, बैठते, खाते, पीते, सोते, जागते और प्रत्येक 
सांसारिक काये करते समय साधकको नाम जपके साथही साथ 
मनबुद्धिसि भगवानके स्वरूपका चिन्तन और निश्चय करते रहना 
चाहिये | जिससे क्षणभरके लिये भी उसकी स्मृतिका वियोग न हो। 


इस पर यदि कोई पूछे कि किस नामका जप अधिक लाभ- 
दायक है ? और नामके साथ भगवानके कैसे स्वरूपका ध्यान 
करना चाहिये ? तो इसके उत्तरमें यही कहा जा सकता है कि 
परमात्माके अनेक नाम हैं उनमेंसे जिस साधककी जिस नाममें 
अधिक रुचि और श्रद्धा हो, उसे उसीके नाम जपसे विशेष लाभ 
होता है । अतएव साधकको अपनी रुचिके अनुकूल ही भगवानके 
नामका जप और स्वरूपका चिन्तन करना चाहिये । एक बात 
अवश्य है कि जिस नामका जप किया जाय, स्वरूपका चिन्तन 
भी उसीके अनुसार ही होना चाहिये | उदाहरणार्थ- 


“४३० नमो भगवते वासुदेवाय”” इस मन्त्रका जप करने- 
वालेको सर्वव्यापी वासुदेवका ध्यान करना चाहिये। “3# नमो 
नारायणाय।” इस मन्त्रका जप करनेवालेको चतुभुज श्रीविष्णु भगवन्‌- 
का ध्यान करना चाहिये। ““3* नम: शिवाय”! मन्त्रका जप करनेवाले- 
को त्रिनेत्र भगवान्‌ शंकरका ध्यान करना उचित है। केवल ओंकारका 
जप करनेवालेको सर्वव्यापी सच्चिदानन्दघन शुद्धब्रह्मका चिन्तन 

करना उचित है । श्रीरामनामका जप करनेवालेको श्रीदशरथनन्दन 
भगवान्‌ रामचन्द्रजीके स्वरूपका चिन्तन करना छाभगप्रद है । 


हरे राम हरे राम राम राम हरे हरे। 
हरे कृष्ण हरे कृष्ण कृष्ण कृष्ण हरे हरे ॥ 


इस मन्त्रका जप करनेवालेके लिये श्रीराम, कृष्ण, विष्ण या 
सवेव्यापी ब्रह्म आदि सभी रूपोंका अपनी इच्छा और रुचिके 
अनुसार ध्यान किया जा सकता है, क्योंकि यह सब नाम सभी 
रूपोंके बाचक हो सकते हैं। 


इन उदाहरणोंसे यही समझना चाहिये कि साधकको गुरुसे जिस 
नाम रूपका उपदेश मिला हो । जिस नाम और जिस रूपमें 
श्रद्धा प्रेम और विश्वासकी अधिकता हो तथा जो अपनी आत्माके 
अनुकूल प्रतीत होता हो, उसे उसी नाम रूपके जप ध्यानसे अधिक 
लाभ हो सकता है | 

परन्तु नाम जपके साथ ध्यान जरूर होना चाहिये । 
वास्तवमं नामके साथ नामीकी स्थृति होना अनिवार्य 
भी हढै। मनुष्य जिस जिस वस्तुके नामका उच्चारण करता 
है उस उप्र वस्तुके स्त्रूषकी स्मृति उसे एकबार 
अवश्य होती है और जैसी स्मृति होती है, उसीके अनुसार मला 
बुरा परिणाम भी अवश्य होता है। जैसे कोई मनुष्य कामके बशी भूत 
होकर जब किसी स्रीका स्मरण करता है तब उसकी स्मृतिके साथ 

ही उसके दरीरमें काम जागृत होकर वीयैपातादि दुर्घटनाको घटा 
देता है। इसीग्रकार वीररस और वरुणा-रसग्रधान बृत्तान्तोंकी 
स्मृतिसे तदनुसार ही मनुष्यकी वृत्तियां और उसके भाव बन जाते 
हैं। साधु पुरुषको याद करनेसे मनमें श्रेष्ठ भावोंकी जागृति होती 
है और दुराचारीकी स्मृतिसे बुरे भावोंका आविभाव होता है। जब 
लौकिक स्मरणका ऐसा परिणाम अनिवाय है तब परमात्माके 
स्मरणसे परमात्माके भाव और गुणोंका अन्तःकरणमें आविर्भाव हो, 
इसमें तो सन्देह ही क्‍या है ! 

अतएव साधकको भगवानके प्रेममें विहहल होकर निष्काम 
भावसे नित्य निरन्तर दिन रात कत॑व्य कर्मोंको करते हुए भी ध्यान 
सहित श्रीमगवन्नाम जपकी विशेष चेष्टा करनी चाहिये। 

सत्संगसे ही नाम जपमें श्रद्धा होती है ! 

नामकी इतनी महिमा होते हुए भी प्रेम और ध्यानयुक्त 
भगवज्नाममे लोग क्‍यों नहीं प्रवृत्त होते ! इसका उत्तर यह है कि 
भगवत्‌-भजनके असली मर्मको वही मनुष्य जान सकता है जिस 
पर भगवानकी पूर्ण दया होती है। 

यद्यपि भगवान्‌की दया तो सदा ही सबपर समान भावसे 
है परन्तु जबतक उसकी अपार दयाको मनुष्य पहचान नहीं 
लेता, तबतक उसे उस दयासे लाभ नहीं होता। जैसे किसीके 
घरमें गड़ा हुआ धन है, परन्तु जबतक वह उसे जानता नहीं 

तबतक उसे कोई छाभ नहीं होता, परन्तु वही जब किसी 
जानकार पुरुषसे जान लेता है और यदि परिश्रम करके उस धनको 
निकाल लेता है तो उसे छाभ होता है। इसीप्रकार भगवानकी 
दयाके प्रभावको जाननेवाले पुरुषोंके संगसे मनुष्यकों भगवानकी 
नित्य दयाका पता लगता है, दयाके ज्ञानसे भजनका ममे समझमें 
आता है फिर उसकी भजनमें प्रवृत्ति होती है और भजनके नित्य 
निरन्तर अभ्याससे उसके समस्त संचित पाप समूल नष्ट होजाते 
हैं और उसे परमात्माका प्राप्तिरूप पूणणे छाभ मिलता है। 


नाममें पापनाशकी स्वाभाविक शक्ति है 
यहां पर यदि कोई शाह्ला करे कि यदि भगवान्‌-भजन 
करनेवालेके पापोंका नाश करदेते हैं या उसे माफी देदेते हैं तो 
क्या उनमें विषमताका दोष नहीं आता ? इसका उत्तर यह है कि 
जैसे अग्निमें जलानेकी और प्रकाश करनेकी शक्ति स्वाभाविक है 
इसीग्रकार भगवन्नाममें भी पापोंके नष्ट करनेकी स्वाभाविक शक्ति 
है । इसीलिये भगवानने श्रीगीताजीमें कहा है-- 


“समो5हं स्वेभूतेषु न मे देष्यो5स्ति न ग्रियः । 
ये भजन्ति तु मां भकत्या मयि ते तेषु चाप्यहस्‌ ॥। 
(९। २९ ) 
“मैं सब भूतोंमें समभावसे व्यापक हूं, न कोई मेरा अप्रिय 
है और न प्रिय है परन्तु जो भक्त मेरेको प्रेमसे भजते हैं वे मेरेमें 
और मैं भी उनमें ग्रत्यक्ष प्रकट हूं ।”” 

इससे यह बात स्पष्ट होजाती है कि जैसे शीतसे व्यथित 
अनेक पुरुषोंमेंसे जो पुरुष अप्नरिके समीप जाकर अम्नमिका सेवन 
करता है उसीके शीतका निवारण कर अग्नि उसकी उस व्यथाकों 
मिटा देती है परन्तु जो अप्निके समीप नहीं जाते उनकी व्यथा 
नहीं मिटती | इससे अभप्निमें कोई विषमताका दोष नहीं आता, 
क्योंकि वह सभीको अपना ताप देकर उनकी व्यथा निवारण 
करनेको सब॑दा तैयार हैं। कोई समीप ही न जाय तो अम्नमि क्‍या 
करे ? इसीग्रकार जो पुरुष भगवानका भजन करता है उसीके 
अन्तःकरणको शुद्ध करके भगवान्‌ उसके दुःखोंका सर्वथा नाश 
करके उसका कल्याण कर देते हैं | इसलिये भगवानमें विषमताका 
कोई दोष नहीं आता | 


नाम भजनसे ही ज्ञान हो जाता है 


(शझ्ढ) यह बात मान छी गयी कि भगवज्नामसे पापोंका 
नाश होता है परन्तु परमपदकी प्राप्ति उससे कैसे हो सकती है! 
क्योंकि परमपदकी प्राप्ति तो केवल ज्ञानसे होती है । 


(उत्तर ) यह ठीक है | परमपदकी प्राप्ति ज्ञाससे ही होती 
है, परन्तु श्रद्धा, प्रेम और विश्वासपूर्वक निष्काम भावसे किये 
जानेवाले भजनके प्रभावसे भगवान्‌ उसे अपना वह ज्ञान प्रदान 
करते हैं कि जिससे उसे भगवानके स्वरूपका तच्चज्ञान हो जाता 

है और उससे उस साधकको परम पदकी प्राप्ति अवश्य हो जाती 
है। भगवानने कहा है- 

मच्चित्ता मद्गतप्राणा बोधयन्तः परस्परम्‌ । 

कथयन्तश्र मां नित्य॑ तुष्यन्ति च रमन्ति च॥ 

तेषां सततयुक्तानां भजतां प्रीतिपूवेकम । 

ददामि बुद्धियोगं त॑ येन मास्नुपयान्ति ते॥ 

तेषामेवालुकम्पाथेंमहमज्ञानज॑ तम! ।ै। 

नाशयाम्पात्मभावस्थो ज्ञानदीपेन भास्वता ॥ 

( १० | ९-१३ ) 
“निरन्तर मेरेमें मन लगानेवाले, मेरेमें ही प्राणोंको अर्पण 
करनेवाले भक्तजन सदा ही मेरी भक्तिकी चौके द्वारा आपसमें 
मेरे प्रभावको जनाते हुए तथा गुण और प्रभावसहित मेरा कथन 
करते हुए सन्तुष्ट होते हैं और मुझ बासुदेवमें ही निरन्तर रमण 
करते हैं उन निरन्तर मेरे ध्यानमें गे हुए और प्रेमपूवेक भजनेवाले 
भक्तोंको में वह तत्त्वज्ञानरूप योग देता हूं कि जिससे वे मुझको ही 
प्राप्त होते हैं| उनके ऊपर अनुग्रह करनेके लिये ही में स्वयं उनके 
अन्तःकरणमें एकी भावसे स्थित हुआ अज्ञानसे उत्पन्न हुए अन्धकार- 
को प्रकाशमय तत्त्वज्ञानरूप दीपकद्वारा नष्ट करता हूं ।” 
अतएव निरन्तर प्रेमपूवेक निष्काम नाम जप और खरूप- 

चिन्तनसे खतः ही ज्ञान उत्पन्न हो जाता है और उस कज्ञानसे 
साधकको सत्वर ही परमपदकी प्राप्ति हो जाती है | 


१७२ तसश्धच-चिन्तामणि 
नामकी उपेक्षा नहीं करनी चाहिये 


कुछ भाई नाम जपके महत्वको नहीं समझनेके कारण 
उसकी निन्दा कर बैठते हैं, वे कहा करते हैं कि-रामराम करना 
और ० टाये ठाये ” करना एक समान ही है । साथ ही यह भी कहा 
करते हैं कि नाम जपके ढोंगसे आलसी बनकर अपने जीवनको नष्ट 
करना है | इसी तरहकी और भी अनेक बाते कही जाती हैं । 

ऐसे भाइयोंसे मेरी प्राथना है कि बिना ही जांच किये इस 
ग्रकारसे नामजपकी निन्दाकर जप करनेवालोंके हृदयमें अश्रद्धा 
उत्पन्न करनेकी बुरी चेष्टा न किया करें, बल्कि कुछ समयतक 
नाम जप करके देखें कि उससे क्‍या लाभ होता है। व्यथ ही 
निन्‍्दा या उपेक्षाकर पापभाजन नहीं बनना चाहिये । 

नाम-जपमें प्रमाद और आलस्य करना उचित नहीं 

बहुतसे भाई नाम जप या भजनको अच्छा तो समझते हैं 
परन्तु प्रमाद या आलस्यवश भजन नहीं करते | परन्तु यह उनकी 
बड़ी भारी भूल है। इस प्रकार दुलंभ परन्तु क्षणभंगुर शरीरको 
प्राप्त करके जो भजनमें आल्स्य करते हैं उन्हें क्या कहा जाय ९ 
जीवनका सदूव्यय भजनमें ही है यदि अभी प्रमादसे इस अमूल्य 
घुअवसरको खो दिया तो पीछे सिवाय पश्चात्तापके ओर कुछ भी 
हाथ नहीं लगेगा | कबीरजीने कहा है- 

मरोगे मरि जाओगे, कोई न लेगा नाम । 

ऊजड़ जाय बसाओगे, छाड़ि बसंता गाम ॥ 


नामजप सर्वचोपरि साधन है १9७३ 


आजकालकी पांच दिन, जंगल होगा बास | 
ऊपर ऊपर हल फिरे, ढोर चरेंगे घास ॥ 
आज कहे में काल भजूं, काल कहे फिर काल । 
आजकालके करत ही, ओसर जासी चाल ॥ 
काल भजन्ता आज भज, आज भजन्ता अब | 
पलमें पररूय होयगी, फेर भजेगा कब ॥ 


अतएव आहस्य और प्रमादका परित्याग करके जिस किस 
प्रकारसे भी हो, उठते बैठते सोते और सम्पूर्ण कत्तैन्य कर्मोंको 
करते हुए सदा सर्वदा भजन करनेका अभ्यास अवश्य करना 
चाहिये । 

भा? बच्चोंको भुलानेके लिये उनके सामने नाना प्रकार- 
के खिलेने डाल देती है, कुछ खानेके पदार्थ उनके हाथर्मे दे 
देती है, जो बच्चे उन पदार्थेमं रमकर “मा” के छिये रोना 
छोड देते हैं मा, भी उन्हें छोड़कर अपना दूसरा काम करने 
लगती है परन्तु जो बच्चा किसी भी भुलावेम न भूछकर केवल 
भा मा! पुकारा करता है, उसे 'माः अवश्य ही अपनी गोदमें 
लेनेको बाध्य होती है ऐसे जिद्दी बच्चेके पास घरके सारे आवश्यक 
कार्मोको छोड़कर भी माको तुरन्त आना और उसे अपने हृदयसे 
लगाकर दुलारना पड़ता है, क्योंकि माता इस बातको जानती है कि 
यह्द बच्चा मेरे सिवा और किसी विषयमें भी नहीं भूलता है। 


१७४ तच्व-चिन्तामणि 


इसीप्रकार भगवान्‌ भी भक्तकी परीक्षाके लिये उसकी इच्छानुसार 
उसे अनेक प्रकारके विषयोंका प्रदोभन देकर भुलठाना चाहते हैं, जो 
उनमें मूल जाता है वह तो इस परीक्षामें अनुत्तीण होता है परन्तु 
जो भाग्यवान्‌ भक्त संसारके समस्त पदार्थोको तुच्छ, क्षणिक और 
नाशवान्‌ समझकर उन्हें छात मार देता है और ग्रेममें मप्न होकर 
सच मनसे उस सचिदानन्दमयी मातासे मिलनेके लिये ही लगातार 
रोया करता है। ऐसे भक्तके लिये सम्पूर्ण कामोंको छोड़कर 
भगवानको स्वयं तुरन्त ही आना पड़ता है। महात्मा कबीरजी 
कहते हैं । 
केशव केशव कूकिये, न कूकिये असार । 
रात दिवसके कूकते, कभी तो सुनें पुकार ॥ 
राम नाम रटते रहो, जबलग घटमें प्रान । 
कबहुं तो दीनदयालके, भनक परेगी कान || 
इसलिये संसारके समस्त विषयोंको विषके छड॒डू समझते हुए 
उनसे मन हटाकर श्रीपरमात्माके पावन नामके जपमें लगजाना ही 
परम कतेब्य है । जो परमात्माके नामका जप करता है दयाहु 
परमात्मा उसे शीघ्र ही भवबन्धनसे मुक्त कर देते हैं । 


यदि यद्द कद्दा जाय कि इंखर न्यायकारी है, भजनेवालेके दी 
पापोंका नाश करके उसे परमगति प्रदान करते हैं तो फिर उन्हें 
दयाहु क्‍यों कहना चाहिये ? 


नामजप सर्चोपरि साधन हैं १७५ 


यह कथन युक्तियुक्त नहीं है | संसारके बड़े बड़े राजा 
महाराजा अपने उपासकोंको बाह्य धनादि पदार्थ देकर सनन्‍्तुष्ट 
करते हैं परन्तु भगवान्‌ ऐसा नहीं करते, उनका तो यह नियम है कि 
उनको जो जिस भावसे भजता है उसको वे भी उसी भावसे भजते हैं। 


ये यथा मां प्रपथन्ते तांस्तथेव भजाम्यहम्‌ ॥ 

परमात्मा छोटे बड़ेका कोई खयाल नहीं करते। एक छोटेसे 
छोटा व्यक्ति परमात्माको जिस भावसे भजता है, उनके साथ जैसा 
बतोव करता है, वे भी उसको वैसे ही भजते और वैसा ही बतौव 
करते हैं | यदि कोई उनके लिये रोकर व्याकुल होता है तो वे भी 
उससे मिलनेके लिये उसी प्रकार अकुला उठते हैं । यह उनकी 
कितनी दयाकी बात है 

अतएव इस अनित्य क्षणमंगुर नाशवान्‌ संसारके समस्त 
मिथ्या भोगोंको छोड़कर उस सर्वशक्तिमान्‌ न्‍्यायकारी शुद्ध परम 
दयालु सच्चे प्रेमी परमात्माके पावन नामका निष्काम प्रेमभावसे 
ध्यानसहित सदा सर्वदा जप करते रहना चाहिये । 

संसारके समस्त दुःखोंसे मुक्त होकर ईश्वनर-साक्षातकारके 
लिये नाम जपही सर्वोपरि युक्तियुक्त साधन है ! 





भगवानके दशेन प्रत्यक्ष हो सकते हैं। 


हुतसे सजन मनमें शह्ला उत्पन्न कर इसप्रकारके 
प्रश्न किया करते हैं कि दो प्यारे मित्र जैसे 
0 आपसमें मिलते हैं क्या इसीअकार इस कलि- 
>> आ काठमें भी भगवानके प्रत्यक्ष दशैन मिल सकते 
८ ४ हैं ? यदि सम्भव है तो ऐसा कौनसा उपाय है 
के | > कि जिससे हम उस मनोमोहिनी मूत्तिका शीघ्र ही 
दर्शन कर सकें ? साथ ही यह भी जानना चाहते हैं, क्या वर्तमान 
कालमें ऐसा कोई पुरुष संसारमें है जिसको उपयुक्त प्रकारसे 
भगवान्‌ मिले हों ? 





भगवानके द्शन प्रत्यक्ष हो सकते हैं १५७ 


वास्तवमें तो इन तीनों प्रशनोंका उत्तर वे ही महानपुरुष दे 
सकते हैं जिनको भगवानकी उस मनोमोहिनी मूर्तिका साक्षात्‌ 
दशेन हुआ हो । 

यद्यपि में एक साधारण व्यक्ति हूँ तथापि परमात्माकी 
और महान्‌ पुरुषोंकी दयासे केवल अपने मनोविनोदार्थ तीनों प्रश्नोंके 
सम्बन्ध क्रमशः कुछ लिखनेका साहस कर रहा हूं । 

( १ ) जिसतरह सत्ययुगादिमें घुब प्रह्मदादिको साक्षात्‌ 
दर्शन होनेके प्रमाण मिलते हैं उसी तरह कलियुगमें भी सूरदास 
तुझ्सीदासादि बहुतसे भक्तोंको प्रत्यक्ष दशन होनेका इतिहास 
मिलता है । बल्कि विष्णुपुराणादिमें तो सत्ययुगादिकी अपेक्षा 
कलियुगमें भगवत्‌-दशैन होना बड़ा ही सुगम बताया है। 
श्रीमद्भागव भी कहा है। 


“कते यद्धयायतो विष्णं त्रेतायां यजतो मख्े! । 
द्वापरे परिचयोया कलो तद्धरिकीत्तनात्‌ ।” 
( स्क० १२ अ० ह शे०१२ ) 
“पसत्ययुगमें निर-तर विष्णका ध्यान करनेसे त्रेतामें यज्ञद्वारा 
यजन करनेसे और द्वापरमें पूजा ( उपासना ) करनेसे जो परम« 
गति प्राप्ति होती है वही कलियुगमें केवछठ नाम कीर्तनसे मिलती है।”” 


जैसे अरणीकी लकड्डियोंको मथनेसे अम्नि प्रज्बलित होजाती 
है । उसी प्रकार सथ्वे हृदयकी प्रेमपूरित पुकारकी रगडसे अर्थात्‌ 
१२ 


१७८ तच्य-चिन्तामणि 


उस भगवानके प्रेममय नामोच्चारणकी गंभीर ध्वनिके प्रभावसे 
भगवान्‌ भी ग्रकट हो जाते हैं । महर्षि पतञ्नलिने भी अपने 
योगदर्शनमें कहा है:- 

“स्वाध्यायादिश्देवतासंप्रयोगः | 
“नामोच्चारसे इष्टदेव परमेश्वरके साक्षात्‌ दशन होते हैं ।” 
जिसतरह सत्य-संकल्पवाला योगी जिस वस्तुके लिये संकल्प 

करता है वहद्दी वस्तु प्रत्यक्ष प्रकट होजाती है | उसी तरद्द शुद्ध 
अन्त:करणवाला भगवान्‌का सच्चा अनन्यप्रेमी भक्त जिस समय 
भगवानके प्रेममें मप्न होकर भगवानकी जिस प्रेममयी मूर्तिके दर्शन 
करनेकी इच्छा करता है उस रूपमें ही भगवान्‌ तत्काल प्रकट होजाते 
हैं । गीता अ० ११ छोक ५४ में भगवानने कहा है.-- 


भकक्‍्त्या त्वनन्थया शक्य अहमेबंविधो5जुन । 

न्ञातुं द्रष्टं च तत्त्वेन प्रवेष् च परंतप ॥ 

हे श्रेष्ठठपवाले अर्जुन ! अनन्य भक्ति करके तो इसप्रकार 
(चतुर्भुज) रूपवाला में प्रत्यक्ष देखनेके लिये और तत्त्वसे जाननेके 
लिये तथा प्रवेश करनेके लिये अर्थात्‌ एकीभावसे प्राप्त होनेके 
लिये भी शक्य हूँ। 

एक प्रेमी मनुष्यको यदि अपने दूसरे प्रेमीसे मिलनेकी उत्कट 
इच्छा हो जाती है और यह खबर यदि दूसरे प्रेमीको माछम हो जाती 
है तो वह स्वयं बिना मिले नहीं रह सकता फिर भरा यह कैसे 


भगवानके दशन प्रत्यक्ष हो सकते हैं १७६ 


सम्भव है कि जिसके समान ग्रेमके रहस्यको कोई भी नहीं जानता 
बह प्रेममूति परमेश्वर अपने प्रेमी भक्तसे बिना मिले रह सके 


अतएव सिद्ध होता है कि वह प्रेममूर्ति परमेश्वर सब काल तथा सब 
देशमें सब मनुष्योंको भक्तिवश होकर अवश्य ही प्रत्यक्ष दशीन देते हैं। 


(२) भगवानके मिलनेके बहुतसे उपायों मेंसे सर्वोत्तम उपाय है 
भच्चा प्रेम!” । उसीको शात्रकारोंने अव्यभिचारिणी भक्ति, भगवतमें 
अनुरक्ति, प्रेमा भक्ति और विद्युद्धभक्ति आदि नामोंसे कहा है । 


जब सत्संग, भजन, चिन्तन, निमेलता, वैराग्य, उपरति, 
उत्कट इच्छा और परमेश्वर विषयक व्याकुछता ऋमसे होती है तब 
भगवानूमे सच्चा विशुद्ध प्रेम होता है । 

शोक तो इस बातका है कि बहुतसे भाइयोंको तो भगवानके 
अस्तित्वमें ही विश्वास नहीं है | कितने भाइयोंको यदि विश्वास है 
भी, तो वे क्षणभंगुर नाशवान्‌ विषयोंके मिथ्या सुखमें लिप्त रहनेके 
कारण उस प्राणप्यारेके मिलनेके प्रभावको और महत्त्वको ही नहीं 
जानते | यदि कोई कुछ सुन सुनाकर तथा कुछ विश्वास करके उसके 
प्रभावको कुछ जान भी लेते हैं तो अल्प चेष्टासे ही सन्तुष्ट होकर 
बैठ जाते हैं या थोड़ेसे साधनोंमें ही निराशसे हो जाया करते हैं । 
द्रव्य उपाज॑नके बराबर भी परिश्रम नहीं करते । 

बहुतसे भाई कहा करते हैं कि हमने बहुत चेष्टा की परन्तु 
प्राणप्यारे परमेश्वर्के दशन नहीं हुए । उनसे यदि पूछा जाय कि क्या 


१८० तस्व-चिन्तामणि 


तुमने फांसीके मामलेसे छूटनेकी तरह भी कभी संसारकी जन्म-मरण- 
रूपी फांसीसे छूटनेकी चेष्टा की ? घृणास्पद निन्दनीय ब्लीके प्रेममें 
वशी भूत होकर उसके मिलनेकी चेष्टाके समान भी कभी भगवानसे 
मिलनेकी चेष्टा की ? यदि नहीं तो फिर यह कहना, कि भगवान्‌ 
नहीं मिलते, सर्वथा व्यर्थ है । 


जो मनुष्य शर-शय्यापर रायन करते हुए पितामह भीष्मके 
सद्दश भगवानके ध्यानमें मस्त होते हैं। भगवान्‌ भी उनके ध्यानमें 
उसी तरह मम्न हो जाते हैं।गीता अ० ४ छोक ११ में भी 
भगवानने कहा हैः- 


ये यथा मां प्रपदच्चन्ते तास्तथेव भजाम्पहम्‌ । 
'हे अजुन ! जो मुझको जैसे भजते हैं में भी उनको वैसे ही भजता हूँ। 
भगवान्‌के निरन्तर नामोच्चारके प्रभावसे जब क्षण क्षणमें 
रोमांच होने लगते हैं | तब उसके सम्पूर्ण पापोंका नाश होकर 
उसको भगवानके सिवाय और कोई वस्तु अच्छी नहीं लगती । 
विरह्-वेदनासे अत्यन्त व्याकुल होनेके कारण नेत्रोंमें अश्रुधारा बहने 
लग जाती है तथा जब वह त्रैलोक्यके ऐश्वथेको छात मारकर 
गोपियोंकी तरह पागल हुआ विचरता है और जलसे बाहर निकाली 
हुई मछलीके समान भगवानके लिये तड़पने छगता है । उसी 
समय आनन्दकन्द प्यारे श्यामसुन्दरकी मोहिनी मूत्तिका दर्शन 

होता है। यही है उस भगवानसे मिलनेका सच्चा उपाय । 


भगवानके दशन प्रत्यक्ष हो सकते हैं १८१ 


यदि किसीको भी भगवानके मिलनेकी सच्ची इच्छा हो तो 
उसे चाहिये कि वह रुक्मिणी, सीता और ब्रजबालाओंकी तरह 
सच्चे प्रेम-पूरित हृदयसे भगवानसे मिलनेके लिये विछाप करे । 

(३ ) यद्यपि प्रकटमें तो ऐसे पुरुष कलिकालूमें नहीं दिखायी 
देते जिनको उपर्युक्त प्रकारसे भगवानके साक्षात्‌ दशैन हुए हों । 
तथापि सर्वेथा न हों यह भी सम्मव नहीं है-क््योंकि प्रह्माद 
आदिकी तरह हजारोंमेंसे कोई कारणविशेषसे ही किसी एककी 
लोक प्रसिद्धि हो जाया करती है नहीं तो ऐसे लोग इस बातको 
विख्यात करनेके लिये अपना कोई प्रयोजन ही नहीं समझते । 

यदि यह कहा जाय कि संसारहितके लिये सबको यह 
जताना उचित है, सो ठीक है, परन्तु ऐसे श्रद्धालु श्रोता भी मिलने 
कठिन हैं । तथा बिना पात्रके विश्वास होना भी कठिन है। यदि 
बिना पात्रके कहना आरम्म कर दिया जाय तो उसका कुछ भी 
मूल्य नहीं रहता और न कोई विश्वास ही करता है । 

अतः हमें विश्वास करना चाहिये कि ऐसे पुरुष संसारमें 
अवश्य हैं-जिनको उपयुक्त प्रकारसे दशन हुए हैं | परन्तु उनके 
न मिलनेमें हमारी अश्रद्धा ही हेतु है और न विश्वास करनेकी 
अपेक्षा विश्वास करना ही सबके लिये लाभदायक है क्योंकि भगवान्‌- 
से सच्चा प्रेम होनेमें तथा दो मित्रोंकी तरह भगवान्‌की मनो- 
मोहिनी मूर्त्तिके प्रत्यक्ष दशन मिलनेमें विश्वास ही मूल कारण है । 

-ज्च्क््ह््ञा- 


प्रत्यक्ष मगवदृशेनके उपाय 


नन्‍्दमय भगवानके प्रत्यक्ष दशन होनेके लिये 
सर्वोत्तम उपाय “सच्चा प्रेम' है। वह प्रेम किस 





अजब हैं ः इस विषयमें आपकी सेवामे कुछ 
निवेदन किया जाता है । 


अनेक विन्न उपस्थित होनेपर भी ध्रुवकी तरह भगवानके 
ध्यानमें अचल रहनेसे भगवान्‌ प्रत्यक्ष दशैन दे सकते हैं । 


प्रत्यक्ष भगवद्वशनके उपाय १८३ 


भक्त प्रह्मादकी तरह राम नामपर आनन्दपूर्वक सब प्रकार- 
के कष्ट सहन करनेके लिये एबं तीक्ष्ण तलवारकी धारसे मस्तक 
कटठानेके लिये सबेदा प्रस्तुत रहनेसे भगवान्‌ प्रत्यक्ष दशन दे 
सकते हैं । 

श्रीलक्ष्मणकी तरह कामिनी काश्चनको त्यागकर भगवानके 
लिये वन गमन करनेसे भगवान प्रत्यक्ष मिल सकते हैं । 


ऋषिकुमार सुतीक्ष्णकी तरह प्रेमोन्मत्त होकर विचरनेसे 
भगवान्‌ मिल सकते हैं । 


श्रीरामके झुभागमनके समाचारसे सुतीक्ष्णकी कैसी विलक्षण 
स्थिति होती दे इसका वर्णन श्रीतुल्सीदासजीने बड़े ही प्रभाव- 
शाल्ली रब्दोंमें किया है भगवान्‌ शिवजी उमासे कहते हैं:-- 


होइहि सफल आज मम लोचन । 

देखि वदन-पड्ुज भव-मोचन ॥ 
निभेर प्रेम मगन मुनि ब्वानी। 

कृहि न जाय सो दशा भवानी ॥ 
दिशे अरु विदिशि पन्थ नहिं सझा । 

को में चलेउे कहां नहिं बूझा ॥ 
कबहुंक फिरि पाछे पुनि जाई। 

कबहुंक नृत्य करे गुण गाई।॥ 


१८७ तस्व-चखिन्तामणि 


अविरल प्रेम भक्ति घुनि पाई। 

प्रश्म॒ु देखहिं तरू ओट लुकाई ॥ 
अतिशय प्रीति देखि रघुवीरा । 

प्रकट हृदय हरण भव पीरा ॥| 
मुनि मग मांझ अचल होइ वैसा। 

पुलक शरीर पनस फल जैसा ॥ 
तब रघुनाथ निकट चलि आये | | 

देखि दशा निज जन मन भाये || 


राम सुसहज सुभाव, सेवक दुख दारिद दलन । 
मुनिसन कह प्रश्ु आव, उठ उठ द्विज मम ग्राण सम|। 


श्रीहनुमानजीकी तरह प्रेममें विहुल होकर अति श्रद्धासे 
भगवानकी शरण ग्रहण करनेसे भगवान प्रत्यक्ष मिल सकते हैं । 


कुमार भरतकी तरह राम-दशनके लिये प्रेममें विहल होनेसे 
भगवान _ प्रत्यक्ष मिल सकते हैं । चौदद्व साढकी अवधि पूरी होने- 
के समय ग्रेममूर्ति भरतजीकी केसी विलक्षण दशा थी इसका 
वर्णन श्रीतुलसीदासजीने बहुत अच्छा किया है। 


रहा एक दिन अवधि अधारा | 

समृझत मन दुख भयो अपारा ॥। 
कारण कवन नाथ नहिं आये। 

जानि कुटिल ग्रश्नु मोहिं बिसराये ।॥। 


प्रत्यक्ष भगवद्दशंनके उपाय १८५ 


अहह | धन्य लक्ष्मण बड़भागी । 
राम पदारविन्द अलुरागी ॥ 
कपटी कुटिल मोंहि ग्रश्च॒ चीन्हा । 
ताते नाथ साथ नहिं लीन्हा ॥ 
जो करनी समुझे पग्रश्रु॒ मोरी । 
नहिं निस्तार कल्प शत कोरी ॥ 
जन अवशुण प्रश्यु मान न काऊ | 
दीनबन्धु अति मृदुल सुभाऊ ॥ 
मोरे जिय भरोस दृढ़ सोईे। 
मिलिहहिं राम शकुन अस हो ॥ 
बीते अवधि रहे जो प्राना। 
की पापी जग मोहि समाना ॥ 
राम विरह सागर महँ, भरत मगन अति होत । 
विग्ररूप धरि पवनसुत, आय गयो जिम्ि पोत॥ 
बैठे दोखेि कुशासन, जटा मुकुट रुश गात । 
राम राम रघृपति जपत, स्वत नयन जलजात ॥॥ 
हनुमानके साथ वातोालाप होनेके अनन्तर श्रीरामचन्द्रजीसे 
भरत मिलाप होनेके समयका वर्णन इस प्रकार है । शिवजी 
मद्वाशाज देवी पावंतीसे कहते हैं । 


राजीव लोचन स्रवत जल, तनु ललित पुलकावलि बनी । 
अति प्रेम हृदय लगाय अनुजहिं, 'पैले प्रश्लु त्रियुवन धनी |॥। 


१८६ तख्च-चिन्तामणि 


प्रश्मु मिठत अनुजहि सोह मो पहँ, जात नहिं उपमा कही । 
जनु प्रेम अरु धगार तनु धरि, विमल वर सुषमा लही॥ 
पूंछत कृपानिधि कुशल भरतहिं, वचन वेगि न आवहे। 
सुनु शिवा सो सुख वचन, मनते भिन्न जान न पावह।। 
अब कुशल कौशलनाथ, आरत जानि जन दशेन दियो। 
बूड़त विरह वारीश कृपानिधान, मोहि कर गहि लियो॥ 


मान प्रतिष्ठाको त्यागकर श्रीअक्रूरजीकी तरह भगवानके 
चरणकमलेंसे चिहित रजमें लोटनेसे भगवान्‌ प्रत्यक्ष मिल 
सकते हैं. । 
पदानि तस्थाखिललोकपालकिरीटजुष्टामलपाद रेणोः । 
ददशे गोष्ठे क्षितिकौतुकानि विलक्षितान्यब्जयवांकुशायेः॥ 
तदशनाहादविदृद्धसं भ्रमः प्रेम्णोघ्वेरो मा 5श्रुकलाकुलेक्षण! । 
रथादवस्कन्ध स तेष्वचेष्टत प्रभोरमून्यंप्रिरजांस्यहो इति ॥ 
देह भृतामियानर्थों हित्वा दम्भ॑ भिय॑ शुचम्‌ । 
सन्देशाद्यो हरेलिंज्नदशनश्रवणादिमिः ॥। 
( भीमद्भागवत सस्‍्कन्चध १० | ३८ । २५-२७ ) 
जिनके चरणोंकी परम पावन रजको सम्पूर्ण लोकपाल जन 
आदरपूवंक मस्तकपर चढ़ाते हैं ऐसे प्रथिवीके आभूषणरूप पद्म, 
यव, अंकुशादि अपूर्ब रेखाओंसे अंकित श्रीकृष्णके चरणचिहयोंको 
गोकुलमें प्रवेश करते समय अक्रूरजीने देखा। 


प्रत्यक्ष भगवद्शनके उपाय १८७ 


उनको देखते ही आह्ादसे व्याकुछता बढ़ गयी, प्रेमसे 
शरीरमें रोमाश्व हो आये, नेत्रोंसे अश्रपात होने छगे। अहो ! यह 
प्रभुके चरणोंकी धूलि है ऐसे कहते हुए रथसे उतरकर अक्रूरजी 
वहां लोटने लगे। 

देहधारियोंका यही एक प्रयोजन है कि गुरुके उपदेशानुसार 
निर्देम्भ, निभय और विगतशोक होकर भगवानकी मनोमोद्विनी 
मूर्तिका दशेन और उनके गुणोंका श्रवणादि करके अक्रूरकी भांति 
हरिकी भक्ति करें । 


गोपियोंके प्रेमको देखकर ज्ञान और योगके अभिमानको 
त्यागनेवाले उद्धवकी तरह प्रेममें विहलू होनेपर भगवान प्रत्यक्ष 
मिल सकते हैं । 

एक पलको प्रढ्यके समान बितानेवाली रुक्मिणीके सदृश 


श्रीकृष्णसे मिलनेके लिये हादिक विलाप करनेसे भगवान्‌ प्रत्यक्ष 
दशन दे सकते हैं । 


महात्माओंकी आज्ञामें तत्पर हुए राजा मयूरध्वजकी तरह 
मौका पड़नेपर अपने पुत्रका मस्तक चीरनेमें भी नहीं हिचकनेवाले 
प्रेमी भक्तको भगवान प्रत्यक्ष दशन दे सकते हैं । 

श्रीनरसी मेहताकी तरह लज्ञा, मान, बड़ाई और भयको 
छोड़कर भगवानके गुण-गानमें ममग्न होकर विचरनेसे भगवान्‌ 
प्रत्यक्ष मिल सकते हैं। 


१८८ ह तस्व-चिन्तामणि 


बी० ए०” 'एम्‌० ए०! “आचाय” आदि परीक्षाओंकी 
जगह भक्त प्रह्मदकी तरह नवघा भक्तिकी # सच्ची परीक्षा देनेसे 
भगवान प्रत्यक्ष दशन दे सकते हैं । 

भगवान्‌ केवल दर्शन ही नहीं देते वरन्‌ द्रौपदी,गजेन्द्र,शबरी, 
विदुरादिकी तरह प्रेमपू्वक अर्पण की हुई वस्तुओंको वे स्वयं प्रकट 
होकर खा सकते हैं। 

पत्र पुष्प फर्ले तोय यो मे भकक्‍त्या प्रयच्छति । 

तदह भकत्युपहतमइनामि पग्रयतात्मनः ॥। 

( श्रीमद्भगवद्गीता ९ । २६ ) 


पत्र, पुष्प, फल, जल इत्यादि जो कोई भक्त मेरे लिये प्रेमसे 
अप॑ण करता है उस शुद्ध-बुद्धि निष्काम प्रेमी भक्तका प्रेमपूवक 
अपेण किया हुआ वह पत्र पुष्पादि में सगुणरूपसे प्रकट होकर 
प्रीतिसहित खाता हूँ। अतएव सबको चाहिये कि परम प्रेम और 
उत्कण्ठाके साथ भगवद्दशेनके लिये व्याकुल हो | 


# अवण्ण कीतेन विष्णो: स्मरण पादसेवनम्‌ ॥ 
अचेन॑ बन्दन दास्यं सख्यमात्मनिवेदनम्‌ ॥ 
( श्रीमद्भागवत ) 


उपासनाका तत्त 


# 8 7, व और महात्माओंके अनुभवसे यह सिद्ध है 





८228 ७ कि साकार और निराकार दोनों प्रकारके 
थी उपासकोको परम गति प्राप्त हो सकती है । 
(६४. २+ 0 साकारके उपासककों संगुण भगवानके दशेन 
हर हर 0०३४१ भी हो सकते है, निराकारके उपासकको 


उसकी इच्छा न रहनेके कारण नहीं होते । साकार ईश्वरकी 
उपासना ईश्वरका प्रभाव समझकर की जानेसे सफढता शीघ्र 
होती है । साकार ईश्वरके प्रभाव समझनेका यही मतलब है कि 
साधक उस एक ईश्वरको ही सर्वव्यापी सर्वशक्तिमान्‌ समझे । जिस 


१६० तस्व-चिन्तामणि 


शिव या विष्णुरूपकी वह उपासना करे, उसके लिये उसे यह न 
समझना चाहिये कि मेरा इृष्टदेव ईश्वर केवल इस मूर्तिमें ही है 
और कहीं नहीं है । ईश्वरमें इस तरहकी परिमित बुद्धि एक तरहका 
तामस ज्ञान है | गीता अध्याय १८ छोक २२ में इसीकी निन्‍्दा 
की गयी है । इसका यह अर्थ नहीं कि मूर्तिपूजा नहीं करनी 
चाहिये अथवा कोई भाई सरलभावसे तत्त्व न समझकर केवल 
मूर्तिमात्रमें इधर समझकर ही उसकी उपासना न करें | किसी 
भी भांति उपासनामें प्रवृत्त होना तो सबथा उपासना न करनेकी 
अपेक्षा उत्तम ही है, परन्तु यह ज्ञान अल्प होनेके कारण इससे 
की हुई उपासनाका फल बहुत देरसे होता है । अल्पज्ञानकी 
उपासनामें यदि हानि है तो केवल यही है कि इसकी सफल्तामें 
विल्म्ब ह्वो जाता है क्‍योंकि इसमें उपासक उपास्य बवस्तुका 
मद्वत्व कम कर देता है । 

कोई अग्निका उपासक यज्ञके लिये अप्नि प्रज्वलित करके 
यदि यह मानले कि बस, यद्दी इतनी ही दूरमें अग्नि है और कहीं 
नहीं है तो इससे वह अभ्निका मद्वत्व कम करता है, वह एक 
व्यापक वस्तुको छोटीसी सीमामें बांध देता द्वै । इसके विपरीत जो 
उपासक यह समझता है कि अप्नि वास्तवमें सर्वत्र व्यापक है 
परन्तु अव्यक्त होनेके कारण सब जगह दीखता नहीं । प्रकट 
होनेपर ही दीखता है और चेष्टा करते ही वद्द प्रकट द्टो सकता 
है | यदि अभाव होता तो वद्व किसी भी जगह किसी भी वस्तुमें 

प्रकट कैसे द्वोता ? जैसे प्रज्वयलित अग्नि हवनकुण्डमें दीखता है 
परन्तु है सर्वत्र | इसीप्रकार भगवान्‌ भी निराकाररूपसे सर्वत्र 
समभावसे व्याप्त हैं । भक्तके प्रेमसे साकाररूपसे प्रत्यक्ष 
द्वोते हैं । निराकार द्दी साकार है और साकार ही निराकार 
है । इस प्रकार समझन। ही साकारका प्रभाव समझन। है । असलमें 
ईश्वरके साथ अभ्निकी तुलना नहीं दी जा सकती । यद्व तो एक 
इष्टान्तमात्र है. क्‍योंकि अभम्नि परमात्माकी भांति सब्वब्यापी नहीं 
है | एक स्थानमें पांच वस्तुएं सवंव्यापी नहीं हो सकतीं । प्रृथ्वी, 
जल, अप्लनि, वायु आदि अपने अपने रूपमें स्थित हैं । प्रथ्वीका 
प्रधान गुण गन्ध दे, अप्निका रूप है, सबंब्यापी परमात्मा तो 
कारणका भी महाकारण है इसलिये वह सबमेंस्थित है | कार्य 
कभी सर्बव्यापी नहीं होता, व्यापक कारण होता है । जगतका 
कारण प्रकृति है परन्तु परमात्मा तो उसका भी कारण होनेसे महा- 
कारण है । प्रकृति जड़ होनेसे अपने जड़कार्यका कारण द्वो सकती 
हे परन्तु वह चेतन्य परमात्माका कारण नहीं हो सकती । अतएव 
परमात्मा ही सबका महाकारण है, वही जड़ चेतन सबमें सदा 
पूर्णरूपसे स्थित है । सबके नाश होनेपर भी उसका नाश नहीं 
होता, वद्ध नित्य अनादि है | 

निराकार ब्रह्मका स्वरूप सत्‌ , विज्ञान, अनन्त, आनन्दधन 
है । 'सत” उसे कहते हैं, जिसका कभी अभाव या परिवर्तन न हो, 
जिसमें कभी कोई विकार न हो और जो सदा एकरस एकरूप रहे । 

“विज्ञान' से बोध, चेतन, शुद्ध, ज्ञान समझना चाहिये। “अनन्त! 
उसे कहते हैं, जिसकी कोई सीमा न हो, कोई माप तौल न हो, 
जिसका कहीं आदि अन्त न हो, जो सूक्ष्मसे भी सूक्ष्म और महानूसे 
महान हो, समस्त संसार जिसके एक अशमें स्थित हो | “आनन्दघन' 
से केवल आनन्द ही आनन्द समझना चाहिये, 'धन' का अथे यह 
है कि उसमें आनन्दके अतिरिक्त अन्य किसी भी वस्तुको किसी 
प्रकार भी अवकाश नहीं है, जैसे बफमेँ जल घन है इसी प्रकार 
परमात्मा आनन्दघन है। वफ तो साकार जड़ कठोर है. परन्तु परमात्मा 
चेतन है, ज्ञानस्वरूप है, निराकार है। इसप्रकारका निराकार परमात्मा 
सबत्र परिपूणे है ! 

परमात्माकी आनन्दरूपताका वर्णन नहीं हो सकता, वह 
अनिवेचनीय है| यदि आपको किसी समय किसी कारणसे महान्‌ 
आनन्दकी ग्राप्ति हुई हो तो उसे स्मरण कीजिये । उससे बडा आनन्द 
वह है जो सच्चे मनसे किये हुए सत्सद्गभ भजन या ध्यानद्वारा उत्पन्न 
होता है, जिसका वर्णन गीताके अ० १८ छोक ३६ । ३७ में है । 
इस सुखके सामने भोगसुख सूर्यके सामने खद्योतके सदर भी नहीं 
है | परन्तु यह सुख भी उस परम आनन्दरूप ब्रह्मका एक अभुमात्र 
ही है क्योंकि ब्रह्मानन्दके अतिरिक्त अन्य आनन्दधन नहीं हैं, एक 
सीमामें हैं, उनमें दूसरोंको अवकाश है । 

इसी आनन्दरूप परमात्माका सब विस्तार है | इस परमात्मामें 
संसार वैसे ही समाया हुआ है, जैसे दर्पणमें प्रतिविम्ब | वास्तव 

है नहीं, समाया हुआसा प्रतीत होता है। दर्पण तो जड और कठोर 
है परन्तु वह परमात्मा परम सुखरूप होनेपर भी चेतन है तथा 
वह इसप्रकार घरनरूपसे व्याप्त है कि उसकी किसीसे तुलना ही 
नहीं की जा सकती ! उसकी घनता किसी पत्थर शिला बर्फ आदि 
जैसी नहीं है, इनमें तो अन्य पद।र्थोके लिये गुंजाइश भी है परन्तु 
उसमें क्रिसीके लिये कुछ भी गुंजाइश नहीं है । जैसे इस शरीरमे 
कै! ( आत्मा ) इतना सूक्ष्म घन है कि उसके अन्दर दूसरेको कभी 
स्थान नहीं मिल सकता । मनुष्यक्रे मरनेपर साकार पदाथ कहीं 
नहीं जाता | वह में रूप आत्मा ही निकल जाता है, शरीर मन 
बुद्धि आदिम किसी दूसरेका प्रवेश हो सकता है परन्तु उस आत्मामें 
किसीका प्रवेश किसी प्रकार भी संभवत नहीं है । इसीप्रकार बढ् 
सर्वव्यापी निराकार परमात्मा भी घन है । 

उसकी चेतनता भी विलक्षण है । इस शरीर जितनी 
वस्तुएं हैं वह सब जड हैं, इनको जाननेवाला चेतन है | जो पदार्थ 
किसीके द्वारा जाना जाता है वह जड है, दृश्य है, वह आत्माको नहीं 
जान सकता । हाथ पैर आत्माको नहीं जानते, पर आत्मा उनको 
जानता है । वही सबको जानता है, ज्ञान ही उसका स्वरूप है, 
वह ज्ञान ही परमेश्वर है जो सब जगह है । ऐसी काई जगह नहीं है जो 
उससे रहित हो, इसीसे श्रुति उसे कहती है 'सत्यं ज्ञानमनन्तं ब्रह्म |! 

वही ब्रह्म भक्तोंके प्रेमवश उनके उद्धाराथे साकाररूपसे प्रकट 
होकर उन्हें दर्शन देते हैं । उनके साकार रूपोंका वर्णन मनुष्यकी 

बुद्धिके बाहर है क्योंकि वह अनन्त हैं । भक्त जिस रूपसे उन्हें 
देखना चाहता है वह उसी रूपमें प्रत्यक्ष प्रकट होकर दर्शन देते 
हैं | भगवानका साकाररूप धारण करना भगवान्‌के अधीन नहीं, 
पर ग्रेमी भक्तोंके अधीन है | अजुनने पहले विश्वरूप दर्शनकी 
इच्छा प्रकट की, फिर चतुर्भजकी और तदनन्तर द्विभजकी, भक्त- 
भावन भगवान्‌ कृष्णने अजजुनको उसकी इच्छानुसार थोड़ी ढ्वी देरमें 
तीनों रूपोंसे दशन दे दिये और उसे निराकारका भाव भी भली- 
भाति समझा दिया । इसीप्रकार जो भक्त परमात्माके जिस स्वरूपकी 
उपासना करता है उसको उसी रूपके दर्शन हो सकते हैं 
अतएव उपासनाके स्वरूप-परिवतेनकी कोई आवश्यकता 
नहीं । भगवान्‌ विष्णु, राम, कृष्ण, शिव, नृसिंह, देवी, गणेश 
आदि किसी भी रूपकी उपासना की जाय, सब उसीकी होती 
है| भजनमें कुछ भी बदलनेकी जरूरत नहीं है । बदलनेकी 
जरूरत है, यदि परमात्मामें अल्पबुद्धि हो तो उसकी ! भक्तको चाहिये 
वह अपने इृष्टदेवकी उपासना करता हुआ सदा यह समझता रहे कि 
में जिस परमात्माकी उपासना करता हूं वही परमेश्वर निराकाररूपसे 
चराचरमें व्यापक है, सर्वश् है, सब कुछ उसीकी दष्टिमं हो रद्द 
है | वह सर्वज्ञ, स्वव्यापी, सबंगुणसम्पन्न, सर्वसम्थ, सवंसाक्षी, 
सत्‌ , चित्‌ , आनन्दघन मेरा इष्टदेव परमात्मा ही अपनी लीलासे 
भक्तोंके उद्धारंक लिये उनकी इच्छानुसार भिन्न भिन्न स्वरूप धारण- 
कर अनेक लीला करता है । इसग्रकार तत्त्वसे जाननेवाले पुरुषके 

लिये परमात्मा कभी अदृश्य नहीं होते और न वह कभी 
परमात्मासे अदृश्य होता है- 
श्रीभगवानने स्वयं कहा हैः- 
यो मां पद्यति सत्र सबे च मयि पश्यति । 
तस्थाहं न ग्रणश्यामि सच मे न ग्रणश्यति॥ 
“गीता ६। ३७ ) 

“जो पुरुष सम्पूर्ण भूतोंमें सबके आत्मरूप मुझ वासुदेवको 
ही व्यापक देखता है और सम्पूण मभूतोंकों मुझ वासुदेवके अन्तर्गत 
देखता है उसके लिये में अद्ृदरय नहीं होता और वह मेरे लिये 
अदृश्य नहीं होता, क्योंकि वह एकीमावसे मुझमें ही स्थित है !! 
निराकार साकारम कोई अन्तर नहीं है, जो भगवान्‌ निराकार हैं 
वही साकार बनते हैं- 

भगवान्‌ कहते हैं:-- 
अजो5पि सन्नव्ययात्मा भूतानामीश्वरो5पि सन्‌ । 


प्रकृति स्वामधिष्ठटाय सम्भवाम्यात्ममायया।। 
(गीता ४। ६ ) 


'मै अविनाशीस्वरूप अजन्मा और सब भूतग्राणियोंका ईश्वर 
होनेपर भी अपनी प्रकृतिको अधीन करके योगमायासे प्रकट होता 
हूं।” क्यों प्रकट द्वोते हैं ? इस प्रश्चका उत्तर भी भगवान्‌ ही देते हैं- 


यदा यदा हि धममस्य ग्लानिभेवति भारत । 
अभ्युत्थानमधमेस्य तदात्मानं सृजाम्यहम्‌॥ 

परित्राणाय साधूनां विनाशाय च दुष्कृताम्‌ । 
धमेसंस्थापनाथाय संभवामि युगे युगे॥ 
(गीता ४॥। ७-८ ) 

“(हे भारत ! जब जब धर्मकी हानि और अधर्मकी वृद्धि होती 
है तब तब ही मैं अपने रूपको प्रकट करता हूं। साधु पुरुषोंका 
उद्धार और दूषित कम करनेवालोंका नाश करने तथा धर्म-स्थापनके 
लिये मैं युग युगमें प्रकट होता हूं ।” 


इसपग्रकार अबिनाशी निर्विकार परमात्मा जगतके उद्धारके 
लिये भक्तोंके प्रेममश अपनी इच्छासे आप अवतीण् होते हैं । वे 
ग्रेममय हैं, उनकी प्रत्येक क्रिया प्रेम और दयासे ओतप्रोत है । वे 
जिनका संहार करते हैं उनका भी उद्धार ही करते हैं। उनका 
संहार भी परम प्रेमका ही उपहार है परन्तु अज्ञ जगत्‌ उनके दिव्य 
जन्म कर्मोकी लीछाका यथाथ रहस्य न समझकर नानाग्रकारके 
सन्देह करता है । भगवान्‌ कहते हैं:-- 


जन्म कमे च मे दिव्यमेव॑ यो वेत्ति तत्वतः । 
त्यक्त्वा देह पुनजन्म नेति मामेति सो5जुन ॥ 


(गीता ४ | ९ ) 
“हे अर्जुन ! मेरा जन्म और कम दिव्य है, इसप्रकार जो 
पुरुष तच्वसे जानता है वह इदारीर त्यागकर फिर जन्मको नहीं 
ग्राप्त होता, वह तो मुझे ही प्राप्त होता है |! 

सर्वशक्तिमान्‌ सच्चिदानन्दधन परमात्मा अज, अविनाशी 
और स्वभूतोंके परम गति और परम आश्रय हैं, वे केवल धर्मकी 
स्थापना और संसारका उद्धार करनेके लिये ही अपनी योगमायासे 
सगुणरूप होकर प्रकट होते हैं | अतएव उन परमेश्वरके समान 
सुदृद, प्रेमी और पतितपावन दूसरा कोई नहीं है, यों समझकर जो 
पुरुष उनका अनन्य प्रेमसे निरन्तर चिन्तन करता हुआ आसक्ति- 
रहित होकर संसारमें बत॑ता है वही वास्तवमें उनको तक्तसे 
जानता है । एसे तत्त्वज्ञ पुरुषको इस दुःखरूप संसारमें फिर कभी 
लोटकर नहीं आना पड़ता । 

भगवानके जन्म कर्म कैसे दिव्य हैं, इस तत्त्वको जो समझ 
लेता है वही सच्चा भाग्यवान्‌ पुरुष है ! उज्ज्बल, प्रकाशमय, 
विशुद्ध, अछीौकिक आदि राब्द दिव्यके पर्यायवाची हैं। भगवान्‌- 
के जन्म कर्मोंमे ये सभी घटित होते हैं । उनके कर्म संसारमें 
विस्तृत होकर सबके हृदयोंपर असर करते है, कर्मोंकी कीर्ति 
ब्रह्माण्ड भरमें छा जाती है, जो उनका स्मरण कीतन करते हैं, 
उनका हृदय भी उज्ज्वल बन जाता है । इसलिये बे उज्ज्वल हैं। 
उनकी लीलाका जितना ही अधिक विस्तार होता है, उतना दी 
अन्धकारका नाश होता है जहां सदा हरिलीला कथा होती है 
बद्दां ज्ञान सूयका प्रकाश छा जाता है, पापतापरूपी अन्धकार 
नष्ट हो जाता है, इसलिये वे प्रकाशमय हैं । उनके कमोंमें किप्ी 
प्रकारका स्वार्थ या अपना प्रयोजन नहीं है, कोइ कामना नहीं है, 

श्र 


किसी पापका लेश नहीं है, मलरहित है, इसलिये वे झुद्ध हैं । 
उनके जैसे कर्म जगतमें कोई नहीं कर सकता, ब्रह्मा इन्द्रदि भी 
उनके कर्मोको देखकर मोहित हो जाते हैं | जगतके लोगोंकी 
कल्पन।में भी जो बात नहीं आ सकती, जो बिडकुल असंभव 
है, उसको भी वह संभव कर देते हैं, अघटन घटा देते हैं 
जीवनमुक्त या कारक सबकी अपेक्षा अद्भुत है, इसलिये वे 
अलौकिक हैं ! उनका अवतार सव्वंथा शुद्ध है । अपनी लीलासे 
ही आप प्रकट होते हैं । वे प्रेमरूप होकर ही सगुणरूपमें प्रकट 
होते हैं | प्रेम ही उनकी महिमामयी मूरति है, इसलिये प्रेमी 
पुरुष ही उनको पहचान सकते हैं | इस तत्त्वको समझकर जो 
प्रेमेसे उनकी उपासना करते हैं वे भाग्यवान्‌ बहुत ही शीघ्र उन 
ग्रेममयके ग्रेमपूण वदनारविन्दका दशैन कर क्ताथ्थ होते हैं ! 
अतएव शरीर, मन,बुद्धि, आत्मा सब उनके चारु चरणोंमें अपण कर 
दिनरात उन्हींके चिन्तनर्मे छगे रहना चाहिये | उनका प्रमपूर्ण 
आदेश और आश्वासन स्मरण कीजिये- 

मय्येव मन आधत्स्व मयि बुद्ें निवेशय। 

निवसिष्यसि मय्येव अत ऊध्ये न संशयः॥ 

( गीता १२८ ) 

मुझमें मन लगा दो, मुझमें ही बुद्धि लगा दो, ऐसा करने 
पर मुझमें ही निवास करोगे अर्थात्‌ मुझको ही प्राप्त होओगे, 
इसमें कुछ भी संशय नहीं है ! 


++ "शक <(9छा७०९०---%--- 


सचा सुख 


उसकी प्राप्तिके उपाय 





भोतिक सुखसे हानि 
स समय क्या शिक्षित और क्या अशिक्षित प्रायः 
॥ अधिकांश जनसमुदाय सोसारिक भोग विलासको 





हु; ॥ [४ चेष्टामें ही प्रवृत्त हो रद्दा है इस परमसत्यको लोग 
भूल गये हैं कि यह विषयेन्द्रिय-सेयोगजनित मौतिक सुख नाशवान्‌ , 
क्षणिक और परिणाममें सवथा दुःखरूप दे । 


२०० तसव-चिन्तामणि 


आजकल हमारे अनेक पाश्चात्य शिक्षाप्राप्त विद्वान्‌ देशबन्धु 
जो अपनेको बड़ा विचारशील, तर्कनिपुण और बुद्धिमान्‌ समझते हैं, 
अंगरेजोंके सह्वाससे तथा उनकी विलासप्रियत्त और जड़ इन्द्रिय- 
चरिताथताको देखकर पाश्चात्य सम्यताकी माया-मरीचिकापर मोहित 
हो रहे हैं और वेदशात्र कथित धर्मके सूक्ष्म तत्त्को न समझकर 
प्राचीन आदर्श सम्यताकी अवहेलना कर रहे हैं| उनके हृदयसे 
यह विश्वास प्रायः उठ गया है कि हमारे प्राचीन त्रिकालज्ञ ऋषि 
मुनियोंकी विचारशील्ता, तर्कपढुता और बुद्धिमत्ता हमलोगोंसे 
बहुत बढ़ी चढी हुई थी और उन्होंने इमारे उत्कर्षके लिये जो पथ 
बतलाया है वही हमलोगोंके लिये सच्चे सुखकी ग्राप्तिका यथाथ 
माग है। ऐसे विचार रखनेवाले बन्धुओंको समझाकर अपने प्राचीन 
आदर्शकी ओर आकर्षित करनेकी विशेष आवश्यकता हैं और 
इसीसे सबका मन्नल है । 


प्रिय बन्धुगण ! विचार करनेपर आपको यह बिदित हो 
जायगा कि पाश्चात्य सभ्यता वास्तव हमारे देश, धरम, धन, सुख 
और हमारी जाति तथा आयुका विनाश करनेवाली है, इस सम्यता- 
के संसगसे ही आज हमारा देश अपने चिरकालीन धर्मपथसे 
विचलित होकर अधोगतिकी ओर जा रहा है । इसीसे आज हमारी 
धर्मप्राण जाति अनार्योचित कायरता और भोगपरायणताकी ओर 
अग्रसर होती हुई दिखायी दे रही है । इस प्रकार जो सभ्यता हमारे 

सांसारिक छुखोंका भी विनाश कर रही है उससे सश्चे सुखकी 
आशा करना तो विडम्बनामात्र है । 


जातिका नाश होता है, अपने वेष- भाषा, खानपान और 
आचारके त्याग देनेसे | जो जाति इन चारोंकी रक्षा करतो हुई 
अपने आदरेसे स्खलित नहीं होती उसका अस्तित्व नाश होना 
बड़ा कठिन होता है | अतएव हमें अपने ग्राचीन ऋषि मुनियोंद्वारा 
आचरित रहन-सहन, वेश-भूषा और स्वभावसभ्यताका ही अनजु- 
करण करना चाहिये । स्वधर्मका त्याग करना किसी भी अवस्थार्मे 
उचित नहीं । भगवानने श्रीगीताजीमें कहा है:-- 


श्रेयान्‌ स्वधर्मो विगुणः परधमोत्‌ स्वनुष्ठितात । 
स्वधर्म निधन श्रेयः परधर्मो मयावहः३॥ 
( अ०७| ३॥ ३५७ ) 


'अच्छी प्रकार आचरण किये हुए दूसरेके घरसे गुणरहित 
भी अपना धर्म अति उत्तम है| अपने धर्ममें मरना ( भी ) कल्याण- 
कारक है और दूसरेका धम भयको देनेवाल्ा है ।! 


मुसलमानोंके शासनके समय जब हिन्दुओंने उनके रहन- 
सहन ओर स्वभाव-सम्यताकी नकल करना आरम्म किया, तभीसे 
हिन्दूजाति और हिन्दूधम॑का हास होने छगा। देखते देखते आठ 
करोड़ हिन्दूभाई मुसल्मानोंके रूपमें बदल गये। जो छोग गो आश्षण 
और देवमन्दिरोंके रक्षक थे, वे ही उल्टे उन सबके श्र बन गये। 

यह सब मुसलमानी सभ्यताके और उनके आचार विचारोंके अनु- 
करण करनेका ही दुष्परिणाम है । 

इस समय अंगरेजोंका राज्य है। सब ओर अगरेजी शिक्षाका 
प्रचार हो रहा है | अगरेजोंका संस्र्ग दिनोंदिन बढ रहा है। इसी 
कारण हमारी जातिमें आज अंगरेजी वेश, भाषा, खानपान और 
आचार विचारोंका बड़े जोरके साथ विस्तार हो रहा है। इसीके 
साथ साथ हिन्दूघम और हिन्दूजातिका हास तथा ईसाई धर्मकी बृद्धि 
भी हो रही है । यह दुर्देशा हमारे सामने प्रत्यक्ष है। इसमें किसी 
प्रमाणकी आवश्यकता नहीं । दूसरोंके अनुकरणमें अपने जातीय 
भावोंकी छोड़नेका यही परिणाम हुआ करता है। 

अतएव सबको यह बात निश्चितरूपसे समझ लेनी चाहिये 
कि पाश्वात्य सभ्यता और उसका अनुकरण हमारे लिये किसी 
प्रकार भी हितकर नहीं है । इससे हमारे धर्ममय भावोंका विनाश 
होता है और हमें केवल भौतिक उन्नतिके पीछे भठककर सच्चे 
छाभसे वश्चित रहनेको बाध्य होना पडता है । 

सच्चा सुख 

विचार करनेपर प्रत्येक बुद्धिमान्‌ पुरुष इस बरातको समझ 
सकता है कि मनुष्य-जन्मकी प्राप्तिसे कोई अत्यन्त ही उत्तम छाभ 
होना चाहिये। खाना, पीना, सोना, मैथुन करना आदि सांसारिक 
भोग-जनित सुख तो पश्ुु कीठादितक नीच योनियोंमे भी मिल 
सकते हैं । यदि मनुष्य-जीवनकी आयु भी इसी खुखकी प्राप्तिंम चली 


सच्चा खुस २०३ 


गई तो मनुष्य-जन्म पाकर हमने क्‍या किया ? मनुष्य जन्मका परम 
ध्येय तो उस अनुपमेय और सच्चे सुखको प्राप्त करना है, जिसके समान 
कोई दूसरा छुख है ही नहीं । वह घुख है “श्रीपरमात्माकी प्राप्ति ।! 


साधनमें क्‍यों नहीं लगते । 
इतना होनेपर भी अधिकांश लोग केवर धन, सञ्री और 
पुत्रादि विषयजन्य सुखको ही परमसुख मानकर उद्सीमें मोहित 
रहते हैं। असली सुखके लिये यत्ञ करनेवाले कर्तव्यपरायण पुरुष 
तो कोई बिरले ही निकलते हैं । 
श्रीमगवानने कहा है:- 
मनुष्याणां सहस्रेषु कश्रिद्यताति सिद्धये । 
यततामपि सिद्धानां कश्रिन्मां वेत्ति तक्ततः ॥ 


(गीता अ० ७। ३ ) 

“हजारों मनुष्यों में कोई ही मनुष्य मेरी प्राप्तिके लिये यत्ञ करता है 
और उन यक्ञ करनेवाले योगियोंमें भी कोई ही पुरुष मेरे परायण 
हुआ मेरेको तखसे जानता है अथात यथार्थ मर्मसे जानता है।' 

भगवानके कथनानुसार आजकल भी जो कुछ थोड़े बहुत 
सज्जन इस सच्चे सुखको प्राप्त करना चाहते हैं, उनमेंसे भी 
बिरले ही आखिरी मंजिल तक पहुंचते हैं । अधिकांश साधक 
तो थोडासा साधनकरके ढी रुक जाते हैं। वे अपनेको अधिक 
उन्नत स्थितिमें नहीं ले जा सकते। मेरी समझसे इसमें निम्न- 
लिखित कारण हो सकते हैं:-- 


२०७ तस्थ-चिन्तामणि 


(१) संसारमें इस सिद्धान्तके सुयोग्य प्रचारक कम हैं । 
क्योंकि इसके प्रचारक त्यागी, विद्वानू, सदाचारी, परिश्रमी ओर 
सच्चे महापुरुष ही हो सकते हैं । 

(२) साधकगण थोडीसी उन्नतिम ही अपनेको क्ृतकृत्य 
समझकर अधिक साधनकी आवश्यकता ही नहीं समझते । 

(३ ) कुछ साघक थोडासा साधनकरके उकता जाते हैं । 
इस साधनसे अपनी विशेष उन्नति नहीं समझकर वे “किंकतंव्यविमूढ़! 
हो जाते हैं | । 

(9) सच्चे सुखमें लोगोंकी श्रद्धा ही बहुत कम होती है, 
कारण विषय-सुखोंकी भांति इसके साधनमें पहले ही खुख नहीं 
दीखता । इसीसे तत्परताका अभाव रहता है । 

(५) कुछ लोग इस सुखको सम्पादन करना अपनी 
शक्तिसे बाहरकी बात समझते हैं, इसलिये निराश हो रहते हैं । 

इसके सिवाय और भी कई कारण बतलछाये जा सकते हैं 
परन्तु इन सबमें सच्चा कारण केवल अज्ञानता और अकमंण्यता 
ही है। अतएव मनुष्यको सावधान होकर उत्साहके साथ 
कतंव्यपरायण रहना चाहिये । 

सच्चे सुखकी ग्राप्तिके उपाय । 

श्रुति कहती है १-- 
उत्तिष्ठतः:  जाग्रत प्राप्प वरान निबोधत । 
करस्य धारा निशिता दुरत्यया दुगे पथस्तत्कवयो वदन्ति॥ 


(कठ० व०। ३। १४) 

“उठो, (साधनके लिये प्रयन्नतीठ होओ ) अज्ञान निद्रासे 
जागो एवं श्रेष्ठ विद्वानू्‌ जिस मागको श्षुरकी तेज धारके समान 
दुर्गम बताते हैं, उसको महापुरुषोंके पास जाकर समझो !? 


अतएव इस भगत्रत-साक्षात्कारतारूप परमकल्याण और 
परमसुखकी प्राप्तिके साधनमें किंचित्‌ भी विलम्ब नहीं करना 
चाहिये । यही मनुष्य जन्मका परमकर्तव्य है, यही सबसे बडा 
और सच्चा सुख है। इसी सुखकी महिमा बतछाते हुए भगवान्‌ 
कहते ह:-- 
सुखमात्यन्तिक॑ यत्तदूबुद्धिग्राह्ममतीन्द्रियम्‌ । 
वेत्ति यत्र न चेवायं स्थितश्वकति तक्ततः ॥ 
(गीता ६। २१ ) 
“इन्द्रियोंसे अतीत केवल शुद्ध हुई सूक्ष्म बुद्धिके द्वारा ग्रहण 
करने योग्य जो अनन्त आनन्द है। उसको जिस अवस्थामें 
अनुभव करता है आर जिस अवस्थामें स्थित हुआ यह योगी 
भगवत्‌ स्वरूपसे चलायमान नहीं होता है ।॥ 
ये लब्ध्वा चापरं॑ लाभ॑ मन्‍्यते नाधिक॑ तत। । 
यस्मिन्‌ स्थितो न दुःखेन गुरुणापि विचाल्यते॥। 
(गीता ६ । २२ ) 
“और परमेश्वरकी ग्राप्तिरह्प जिस छाभको प्राप्त होकर 
उससे अधिक दूसरा कुछ भी छाभ नढीं मानता है और भगवत्‌- 

प्राप्तिह्प जिस अवस्थार्मे स्थित हुआ योगी बडे भारी दुःखसे भी 
चलायमान नहीं होता है ।! 
त॑ विद्याददुःखसंयोगवियोगे योगसंज्वितम । 
स निश्रयेन योक्तव्यो योगोडनिर्विण्णचेतसा || 
( गीता ६। २३ ) 
“और जो दुःखरूप संसारके संयोगसे रह्तित है तथा 
जिसका नाम योग है उसको जानना चाहिये। वह योग न 
उकताये हुए चित्तसे अर्थात्‌ तत्पर हुए चित्तसे निश्चयपूर्वक 
करना कतेब्य है ।! 
यद्यपि इस सच्चे सुखकी प्राप्तिका उपाय कुछ कठिन है 
परन्तु असाध्य नहीं है। श्रीपरमात्माकी शरण ग्रहण करनेसे 
तो कठिन होनेपर भी वह सर्वथा सरल, सुखसाध्य और अत्यन्त 
सहज हो जाता है। श्रीगीताजीमें भगवान्‌ स्वयं प्रतिज्ञापूर्वक 
कहते हैं- 
मां हि पाथे व्यपाश्रित्य येउपि स्थुः पापयोनयः । 
खरियो वैश्यास्तथा शद्रास्तेषपि यान्ति परां गतिस ॥ 
कि पुनत्रोह्षणाः पृुण्या भक्ता राजषेयस्तथा । 
अनित्यमसुख॑ लोकमिम ग्राप्प भजस्व मास्‌ ॥ 
(अ० ९। ३२, ३३ ) 
हहे अर्जुन ! ञ्री, वैश्य (और) शझूद्रादि तथा पापयोनिवाले 
भी जो कोई होवें, वे भी मेरे शरण होकर तो परमगतिकों 

ही ग्राप्त होते हैं । फिर क्या कहना है कि पुण्यशील ब्राह्मण 

तथा राजर्षि भक्तजन ( परमगतिको ) ग्राप्त होते हैं | इसलिये तूं 

सुखरद्वित और क्षणभन्जुर इस शरीरको प्राप्त होकर निरन्तर मेरा 
ही भजन कर ।! 

अतएब साधकको चाहिये कि वह परमात्मापर दृढ़ विश्वास 
करके उसकी शरण ग्रहणकर अपनी उन्नतिके प्रतिबन्धक 
कारणोंको निम्नलिखित उपायोंसे दूर करनेकी चेष्टा करे । 

(१) साधककी धारणामें उसे संसारमें जो सबसे उत्तम सदाचारी 
त्यागी, ज्ञानी महात्मा दीखें, उन्हींके पास जाकर उनकी 
आज्ञानुसार साधनमें तत्परताके साथ छग जाय | उनके 
वचनोंमें पूणे विश्वास रखे, उनके समीप जाकर फिर 
“किंकतंब्यविमूढ़” न रहे, अपनी बुद्धिको प्रधानता न दे, 
उसका बतलाया हुआ साधन यदि ठीक समझमें न आववे 
तो नम्रता पूतवेक पूछकर अपना समाधान करले और साधन- 
में ढगने पर भी यदि कुछ समय तक प्रत्यक्ष छुखकी 
प्रतीति न हो तो भी परिणाममें होनेबाले परम हित पर 
विश्वासकरके उनकी आज्ञाका पाटन करनेसे कदापि विमुख 
न हो । श्रीमगवानने कहा है:- 

तद्ठिद्वि प्रणिपातेन परिप्रश्नेन सेवया । 
उपदेक्ष्यन्ति ते ज्ञाने न्ञानिनस्तत्वदाशिनः॥ 


(गीता अ० ४ । ३४ ) 

“भलीप्रकार दण्डवत्‌ प्रणाम तथा सेवा और निष्कपट भाव- 
से किये हुए प्रश्नद्वारा उस ज्ञानको जान। वे मर्को जाननेवाले 
ज्ञानीजन तुझे उस ज्ञानका उपदेश करेंगे ।? 

(२) साधकको यह कभी नहीं सोचन। चाहिये कि मुझे यह 
साधन किसी दिन छोड देना है| उसको यही समझना 
चाहिये कि यह साधन ही मेरा परम घन, परम कतेब्य, 
परम अमृत, परम सुख और मेरे प्राणोंका परम आधार है । 
जो लोग यह समझते हैं कि परमात्माका ज्ञान होनेके बाद 
हमें साधनकी क्‍या आवश्यकता है, वे भूल करते हैं । 
जिस साधनद्वारा अन्त:करणको परम शान्ति प्राप्त हुई है, 
भला, वह उसे क्योंकर छोड़ सकता है ? परमात्माकी प्राप्ति 
होनेके पश्चात्‌ उस महापुरुषकी स्थिति देखकर तो दुराचारी 
मनुष्योंकी भी साधनमें प्रवृत्ति हो जाया करती है । जिन्हें 
देखकर साधनहीन जन भी साधनमें लग जाते हैं उनकी 
अपनी तो बात ही कौनसी है ? इतना होनेपर भी जो पुरुष 
थोड़ीसी उन्नतिमें ही अपनेको क्ृतकृत्य मान लेते हैं, वे 
बड़ी भूलमें रहते हैं | इस भूलसे साधनमें बड़ा विन्न होता 
है | यही भूल साधकका अधःपतन करनेवाली होती है । 
अतएव इससे सदा बचना चाहिये | 

(३) साधकको इस बातका इृढ़ विश्वास रखना चाहिये, कि 
कर्तव्यपरायण, भगवत्‌-शरणागत पुरुषके लिये कोई भी काय 

दुःसाध्य नहीं है | वह बड़ेसे बड़ा काम भी सहजहींमें कर 
सकता है । यद्द शक्ति वास्तवमें प्रत्येक मनुष्यमें है । अपनी 
शक्तिका अभाव मानना मानों अपने आपको नीचे गिराना 
है । उत्साही पुरुषके लिये कष्टसाध्य कार्य भी सुखसाध्य 


दो जाता है। 


(४) प्रत्येक साधकको अपनी परीक्षा अपने आप करते रहना 
चाहिये । सूक्ष्मदश्टिसे विचार कर देखनेपर अपने छिपे हुए 
दोष भी प्रत्यक्ष दीखने लग जाते हैं । साधकको देखना 
चाहिये कि मेरा मन अपने अधीन शुद्ध, एकाग्र और बिषयों- 
से विरक्त हुआ या नहीं | कारण जबतक मन और इन्द्रियों 
पर पूरा अधिकार नहीं हो जाता तबतक परमात्माकी प्राप्ति 
बहुत दूर है । 


भगवान्‌ कद्ठते दें किः-- 


असंयतात्मना योगो दुष्प्राप इति में मतिः। 
वव्यात्मना तु यतता शक्योज्वाप्तुमुपायतः॥ 


(गीता अ० ६ | १६ ) 


भमनको वशमें न करनेवाले पुरुषद्वारा योग दुष्प्राष्य है 

अर्थात्‌ प्राप्त होना कंठिन है और स्वाधीन मनवाले प्रयत्नशील 

पुरुषद्वारा साधन करनेसे प्राप्त होना सद्दज है यह मेरा मत है |! 
१७४ 


२१० तच्व-चिन्तामणि 


अतएव साधकको सबसे पहले मनको अपने अधीन, शुद्ध 


और एकाग्र बनाना चाहिये # | इसके लिए शात्रनोंमें प्रधानतः 
दो उपाय बतछाये गये हैं। 


(१) अभ्यास और (२) वैराग्य । 
श्रीभगवानने कहा है:- 


असंशर्य महाबादो मनो दुर्नेंग्रह॑ चलम्‌ । 
अभ्यासेन तु कौन्तेय वेराग्येण च गृद्यते ॥ 
( गीता अ० ६॥ ३५ ) 
“हे महाबाहो ! निःसन्देह मन चब्बल और कठिनतासे वशार्मे 
होनेवाला है परन्तु दे कुन्तीपुत्र अर्जुन ! अभ्यास अर्थात्‌ स्थितिके लिये 
बारम्बार यत्ञकरनेसे और वैराग्यसे ( यह ) वरशरमें होता है ।! 


इसीग्रकार पातझ्ल्योगदरीनमें भी कहा है:-- 


अभ्यासविराग्याभ्यां तम्रिरोधः । 
( योग० १$। १२ ) 
“अभ्यास और वैराग्यसे उन(चित्तवृत्तियोंका)निरोध होता है।! 
अभ्यास और वेराग्यकी विस्तृत व्याख्या तो यथा क्रम उक्त 


ग्रन्थोंमें ही देखनी चाहिये परन्तु भगवानने अभ्यासका स्वरूप 
मुख्यतया इसप्रकार बतलाया है । 








#“मनको वशमें करनेके उपाय” नामक पुस्तवमें मनको रोकनेके बहुतसे 
उपाय बताये हें | 

यतो यतो निश्रराति मनश्रश्वलमस्थिरम । 
ततस्ततो नियम्यैतदात्मन्येव वर्श नयेत्‌ |। 
(गीता अ० ६॥ २६ ) 
“यह स्थिर न रहनेवाछा और चश्बछ मन जिस जिस कारणसे 
सांसारिक पदार्थोमें विचरता है उस उससे रोककर ( बारम्बार ) 
परमात्मामें ही निरोध करे ।! 
वैराग्यके सम्बन्धर्मं भगवानने कहा है । 


ये हि संस्पशेजा भोगा दुःखयोनय एव ते । 
आद्यन्तवन्तः कोन्तेय न तेषु रमते बुधः ॥ 
(गीता ५| २२ ) 

“जो इन्द्रिय तथा विषयोंके संयोगसे उत्पन्न होनेवाले सब भोग 
हैं, वे यद्यपि विषयी पुरुषोंको छुखरूप भासते हैं तो भी निःसन्देह 
दुःखके ही हेतु हैं और आदि अन्तवाले अर्थात्‌ अनित्य हैं । इसलिये 
है अजुन ! बुद्धिमान्‌ विवेकी पुरुष उनमें नहीं रमता ।” 

इसप्रकार अभ्यास वैराग्यसे मनको शुद्ध, अपने अधीन, एकाग्र 


और वैराग्य-सम्पन्न बनाकर भगवानके स्वरूपमें निरन्तर अचल 
स्थिर कर दनेके लिये ध्यानका साधन करना चाहिये । 


जैसे श्रीमगवानन कहा है:- 


सद्नल्पप्र भवान्कामांस्त्यक्त्वा सवानशेषतः । 
मनसेवेन्द्रियग्राम॑ विनियम्य समन्‍्ततः !। 

शनेः शनरुपरमेद्बुद्धा धतिग्ृहीतया । 
आत्मसंस्थ मनः कृत्वा न किंचिदपि चिन्तयेत्‌ ॥। 
( गीता ६। २४-२५ ) 

'संकल्पसे उत्पन्न होनेवाली सम्पूर्ण कामनाओंको निःशेषतासे 
अर्थात्‌ वासना और आसक्तिसद्वित त्यागककर और मनकेद्वारा 
इन्द्रियोंके समुदायकों सब ओरसे ही अच्छी प्रकार वशमें करके क्रम 
क्रमसे ( अभ्यास करता हुआ ) उपरामताको प्राप्त होवे ( तथा ) 
चैयुक्त बुद्धिदारा मनको परमात्मामें स्थितकरके परमात्माके सिवाय 
और कुछ भी चिन्तन न करे |! 

अभ्यास और वैराग्यके प्रभावसे मनके शुद्ध, स्वाधीन, एकामग्र 
और विरक्त हो जानेपर तो उसे परमात्माके चिन्तनमें लगाना परम 
सुगम हो ही जाता है परन्तु उक्त दोनों उपायोंको पूर्णतया काममें 
न लछाकरके भी यदि मनुष्य केवल परमात्माकी शरण ग्रह्णकर 
उसके नाम-जप और स्वरूप-चिन्तनमें तत्पर हो जाय तो इस प्रकार- 
के ध्यानस ही सब कुछ हो सकता है । साधकका मन शीघ्र ही शुद्ध, 
एकाग्र और उसके अधीन हो जाता है, इसमें कुछ भी संशय नहीं है। 

महर्षि पतञ्नलिने भी शीघ्रातिशीघ्र समाधि लगनेका उपाय 
बतलाते हुए कद्दा हैः- 

४डेश्वरप्रणिधानाद। 
( योगद० १॥ २३ ) 

अथांत्‌ अभ्यास और बवैराग्य तो मनके निरोध करनेके उपाय 
हैं ही । जो साधक इन उपायोंको जितना अधिक काममें छाता है, 
उतना ही शीघ्र उसका मन निरुद्ध होता है। परन्तु ईश्वर-प्रणिधान- 
से भी मन बहुत ही शीघ्र समाधिस्थ हो सकता है| 


इससे यह माना जासकता है कि जप, तप, ब्रत, दान, छोक- 
सेवा, सत्सक्त और शा््रोंका मनन आदि समस्त साधन इसी ध्यान- 
के लिये ही बतलाये और किये जाते हैं । 


अतएव सच्चेसुखकी प्राप्तिका साक्षात्‌ ,सरल और सबसे सुल्म 
उपाय परमात्माके स्वरूपका निरन्तर चिन्तन करना ही है। इसीको 
शाखत्रकारोंने ध्यान, स्मरण और निदिध्यासन आदि नामोंसे कहा है। 
कमेयोग और सांख्ययोग आदि सभी साधनोंमें परमात्माका 
ध्यान प्रधान है । 


साधनकालमें अधिकारी भेदसे ध्यानके साधनोंमें भी अनेक 
भेद होते हैं । सभी मनुष्योंकी रुचि एक प्रकारके साधनमें नहीं 
हुआ करती । एक ही गन्तव्य स्थानपर पहुंचनेके लिये अनेक मार्ग 
हुआ करते हैं इसी प्रकार फलरूपमें एक ही परम वस्तुकी ग्राप्ति 
होनेपर भी साधनके ग्रकारोंमें अन्तर रहता है | कोई एकत्व भावसे 
सच्चिदानन्दघन परमात्माके निराकाररूपका ध्यान करते हैं तो कोई 
स्वामी-सेवक भावसे सर्वव्यापी परमेश्वरका चिन्तन करते हैं। कोई 
भगवान्‌ विश्वरूपका तो कोई चतुर्भुज श्रीविष्णुरूपका, कोई मुरली- 

मनोहर श्रीकृष्णरूपका तो कोई मर्यादापुरुषोत्तम श्रीरामरूपका और 
कोई कल्याणमय श्रीशिवरूपका ही ध्यान करते हैं । 


ज्ञानयज्ञेन चाप्यन्ये यजन्तो माप्ुपासते । 
एकत्वेन प्रथवत्वेन बहुधा विश्वतोमुखम्र्‌ ॥ 


(गीता अ० ९ । १७ ) 


अतएव जिस साधककी परमात्माके जिसरूपमें अधिक प्रीति 
और श्रद्धा हो, वह निरन्तर उसीका चिन्तन किया करे । परिणाम 
सबका एक ही है, परिणामके सम्बन्धर्मे किंचित्‌ भी संशाय रखनेकी 
कोई आवश्यकता नहीं है | 


साधकोंकी प्रायः दो श्रेणियां होती हैं | एक अमेदरूपसे 
अथौत्‌ एकत्वभावसे परमात्माकी उपासना करनेवालोंकी और दूसरी 
स्वामी-सेवक भावसे भक्ति करनेवालोंकी । इनमेंसे अमेदरूपसे 
उपासना करने वालोंके लिये तो केवल एक शुद्ध सच्चिदानन्दघन 
पूर्ण्रह्म परमात्माके स्वरूपमें ही निरन्तर एकत्व-भावसे स्थित रहना 
ध्यानका सर्वोत्तम साधन है। परन्तु दूसरे, स्वामी-सेवक भावसे 
उपासना करनेवाले भक्तोंके लिये शात्रोंमें ध्यानके बहुत प्रकार 
बतलाये गये हैं । 

ध्यान करनेकी पद्धति नहीं जाननेके कारण ध्यान ठीक 
नहीं होता, साधक चाहता तो है परमात्माका ध्यान करना, 
परन्तु उसके ध्यान होता दे जगत्‌का | यह शिकायत प्रायः 

देखी और सुनी जाती है । इसलिये परमात्मामें मन जोड़नेकी 
जो विधियां हैं, उन्हें जाननेकी बड़ी आवश्यकता है। शाद्रकारों- 
ने अनेक प्रकारसे ध्यानकी विधियोंके बतलानेकी चेष्टा की है । 
उनमेंसे कुछ दिग्दर्शन यहां संक्षेपमें किया जाता है । 


यों तो परमात्माका चिन्तन निरन्तर उठते, बैठते, चलते, 
खाते, पीते, सोते, बोलते और सब तरहके काम करते हुए हर 
समय ही करना चाहिये परन्तु साधक खास तौरपर जब ध्यानके 
निमित्तसे बैठे, उस समय तो गोणरूपसे भी उसे अपने अन्तः- 
करणमें सांसारिक सड्डल्पोंको नहीं उठने देना चाहिये तथा 
एकान्त और छझुद्ध देशमें बेठकर ध्यानका साधन आरम्भ कर देना 
चाहिये । श्रीगीताजीमें कह। है:-- 


शुचो देशे प्रतिष्ठाप्य स्थिरमासनमात्मनः । 
नात्युच्छिंत नातिनीच॑ चेलाजिनकुशोत्तरम्‌ ॥ 
तत्रैकां मन! कृत्वा यतचित्तेन्द्रियाक्रेयः । 
उपविश्यासने.. युञज्ज्याद्योगमात्माविशुद्धये ॥ 


(६। ११-१२ ) 


शुद्ध भूमिम कुश, मृगछाछा और वद्ल हैं उपरोपरि 
जिसके, ऐसे अपने आसनको न अति ऊंचा और न अति नीचा 
स्थिर स्थापन करके और उस आसनपर बैठकर तथा मनको 

एकाग्र करके चित्त और इन्द्रियोंकी क्रियाओंकों बशमें किये हुए 
अन्त:करणकी शुद्धिके लिये योगका अभ्यास करे |? 


सम कायशिरोग्रीव॑ धारयन्नचलं ख्िरः | 
संग्रेस्‍्ष्य नासिकाग्र॑ सवे दिशथानवलोकयन्‌ ॥। 
(गी० ६॥ १३ ) 
“काया, शिर और ग्रीवाको समान और अचल धारण किये 
हुए दृढ़ होकर अपनी नासिकाके अग्रभागकों देखकर # अन्य 
दिशाओंको न देखता हुआ परमेश्वरका ध्यान करे |? 
ध्यान करनेवाले साधकको यह बात विशेषरूपसे जान 
रखनी चाहिये कि जबतक अपने शरीरका ओर संसारका ज्ञान 
रहे तबतक ध्यानके साथ नाम जपका अभ्यास अवश्य करता 
रहे । नामजपका सहारा नहीं रहनेपर बहुत समयतक नामीके 
स्वरूपम मन नहीं ठहरता । निद्रा, आट्स्य और अन्यान्य 
सांसारिक स्फुरणाएं विप्नरूपसे आकर मनको घेर लेती हैं । 
नामीको याद दिलानेका प्रधान आधार नाम हीं है । नाम नामी- 
के रूपकों कभी भूलने नहीं देता । नामसे ध्यानमें पूण सहायता 
मिलती है | अतएव ध्यान करते समय जबतक ध्येयमें सम्पूर्ण 
रूपसे तछ्लीनता न हो जाय, तबतक नामजप कभी नहीं छोड़ना 
*इसमें दृष्टिकों नासिकाके अग्रभाग पर रखनेके लियि कहा गया दे परन्तु 


जिन छोगोंको आंखें बन्द करके ध्यान करनेका अभ्यास द्वों, वे आंखें बन्द करके 
ही कर सकते हैं इसमें कोई हानि नहीं है । 

चाहिये | यह तो ध्यानके सम्बन्धमें साधारण बातें हुई । अब 
घ्यानकी कुछ विधियां लिखी जाती हैं । 


अमेदोपासनाके अनुसार ध्यानकी विधि । 
एकत्वभावसे परमात्माकी उपासना करनेवाले साधककों 
चाहिये कि वह उपयुक्त प्रकारसे आसनपर बैठकर मनमें रहनेवाले 
सम्पूर्ण संकल्पोंका त्यागकरके इसग्रकार भावना करे । 


(१) एक आनन्दघन ज्ञानस्वरूप पूर्णब्रह्म परमात्मा ही परिपूर्ण 
है । उससे अतिरिक्त और कुछ भी नहीं है, उस ब्रह्मका 
ज्ञान भी उस ब्रह्मको ही है। वह स्वयं ज्ञानस्वरूप है, 
उसका कभी अभाव नहीं होता । इसीलिये उसे सत्य, 
सनातन और नित्य कहते हैं, वह सीमारहित, अपार और 
अनन्त है । मन, बुद्धि, चित्त, अहंकार, द्रष्टा दृश्य, 
दर्शन आदि जो कुछ भी दै वह सभी उस बत्रह्ममें आरोपित 
और ब्रह्मस्थरूप ही है | वास्तवमें एक पूर्णत्रह्म परमात्माके 
सिवाय अन्य कोई भी वस्तु नहीं है | यह संपूर्ण संसार 
स्वप्तके सदर उस परमात्मामें कल्पित है । 

सत्य ज्ञानमनन्तं ब्रह्म” 
तह्म, सत्य, चेतन और अनन्त है, इस श्रुतिके अनुसार 
वह आनन्दघन, सत्यस्वरूप, बोधस्वरूप परमात्मा है, “बोध! 
उससे भिन्न कोई उसका गुण या उसकी कोई उपाधि या 


२१८ तस्थव-खिन्तामणि 


शक्ति विशेष नहीं है | इसीग्रकार 'सत्‌” भी उससे कोई मिन्न 
गुण नहीं है | वह सदासे है और सदा ही रहता है, इसलिये 
लोक और बवेदमें उसे 'सत्‌” कहते हैं, वास्तवमें तो वह परमात्मा 
सत्‌ और असत्‌ दोनोंसे परे है । "न सत्तन्नासदुच्यते ।' 
(गीता १३। १२ ) 

इसप्रकार अन्तःकरणमें ब्रह्मके अचिन्त्यस्वरूपकी दृढ़ 
भावना करके जपके स्थानमें बारम्बार निम्नलिखित प्रकारसे 
परमात्माके विशेषणोंकी मन ही मन भावना और उनका उच्चारण 
करता रहे | वास्तवर्म ब्रह्म नामरूपसे परे है परन्तु उसके 
आनन्द-स्वरूपकी स्क्तिके लिये इन विशेषणोंकी कल्पना है । 
अतएव साधक चित्तकी समस्त वृत्तियोंको आनन्दरूप ब्रह्ममें 
तल्लीन करता हुआ 'पूर्ण-आनन्द”ः “अपार आनन्द! 'शान्त 
आनन्द” “घन-आनन्द' “बोधस्वरूप-आनन्द' ज्ञानस्वरूप-आनन्द 
परम आनन्द”! 'नित्य-आनन्द' सत्‌ आनन्द” “चेतन-आनन्द 
आनन्द ही आनन्द” 'एक आनन्द ही आनन्द” आदि ब्रह्मके 
विशेषणोंका चिन्तन करता हुआ इस भावनाको उत्तरोत्तर 
दृढ़ करता रहे कि एक “आनन्द! के सिवाय और कुछ भी 
नहीं है । इसके साथ ही वह अपने मनको बड़ी तेजीसे उस 
आनन्दमय ब्रह्ममें तन्मय करता हुआ उन सम्पूणे विशेषणोंको 
उस आनन्दमय परमात्मासे अभिन्न समझता रहे | इसप्रकार 
मनन करते करते जब मनके समस्त सहुल्प उस परमात्मामें विलीन 

हो जाते हैं, जब एक बोधस्वरूप, आनन्दघन परमात्माके सिवाय 
अन्य किसीके भी अस्तित्वका सड्भूल्प मनमें नहीं रहता है तब 
उसकी स्थिति उस आनन्दमय अचिन्त्य परमात्मामें निश्चकताके साथ 
द्ोती है | इस प्रकारसे ध्यानका नित्यनियमपूत्रक अभ्यास करते करते 
साधन परिपक्क होनेपर जब साधकके ज्ञानमें उसकी अपनी तथा इस 
संसारकी सत्ता ब्रह्मससे भिन्न नहीं रहती । जब ज्ञाता, ज्ञान ओर ज्ञेय 
सभी कुछ एक विज्ञानानन्दघन ब्रह्मस्वरूप बन जाते हैं, तब वह कृताथ 
हो जाता है। फिर साधक, साधना और साध्य सभी अभिन्न, सभी 
एक आनन्दस्वरूप हो जाते हैं फिर उसकी वह स्थिति सदाके 
लिये वैसी ही बनी रहती है | चलते फिरते, उठते, बैठते तथा अन्य 
सम्पूर्ण कार्योंके यथाविधि और यथासमय होते हुए भी उसकी 
स्थितिम किंचित भी अन्तर नहीं पडता । भगवानने कहा है:-- 


स्यक्त्वा कमेफलासड्ड नित्यतृप्तो निराश्रयः | 
कमेण्यमिग्रवृत्तोडषपि नेव किंचित्करोति सः | 


( गीता ४। २० ) 


'जो पुरुष, सांसारिक आश्रयसे रहित सदा परमानन्द परमात्मा- 
में तृप्त है, वह कर्मोके फल और सदह्न अर्थात्‌ कर्तृत्व अभिमानको 
त्यागकर कर्ममे अच्छी प्रकार वर्तत! हुआ भी कुछ नहीं 
करता है ।' 

वास्तवमें वह किसी भी समय संसारको या अपनेको अहृसे 
अलग नहीं देखता ! इसीलिये उसका पुनः कभी जन्म नहीं होता । 
बह सदाके लिये मुक्त हो जाता दै। गीतामें कहा है:- 


तद्बुद्धयस्तदात्मानस्तश्िष्ठास्तत्परायणाः । 
गच्छन्त्यपुनराजात्ति ज्ञाननिधेतकल्मपाः॥ 
(५। १७ ) 
'तद्गप है बुद्धि जिनकी ( तथा ) तद्र॒प हैं मन जिनका ( और ) 
उस सच्चिदानन्दघन परमात्मामें ही है निरन्तर एकीभावसे स्थिति 
जिनकी, ऐसे तत्परायण पुरुष ज्ञानके द्वारा पापरहित हुए अपुनरा- 
वृत्तिको अथीत्‌ परमगतिको प्राप्त होते हैं।!' यही उपयुक्त 
ध्यानका फल है । 


अभेदोपासनाके ध्यानकी दूसरी युक्ति । 


यच्छेद्व|। इमनसी प्रशशस्तयच्छेज्श।नमात्मनि । 
शानमात्मनि महति नियच्छेत तथच्छेच्छान्त आत्मनि ॥। 


( कठ० ब० ३॥ १३ ) 
बुद्धिमान्‌ पुरुषको चाहिये कि वह वाणी आदि सम्पूर्ण 
इन्द्रियोंका मनमें निरोध करे, मनका बुद्धिमं निरोध करे, बुद्धिका 
महत्तत्त्में अर्थात्‌ समष्टि बुद्धिमें निरोध करे और उस समध्टि बुद्धिका 
निरोध शास्तात्मा परमात्मामें करे ।” 


सथ्या सख २२१ 


एकान्त स्थानमें बैठकर दशों इन्द्रियोंके विषयोंको उनके 
द्वारा ग्रहण न करना अर्थात्‌ सम्पूर्ण इन्द्रियोंके व्यापारको रोककर 
मनके द्वारा केवल परमात्माके स्वरूपका बारम्बार मनन करते रहना 
ही वाणी आदि इन्द्रियोंका मनमें निरोध” करना है| इसके बाद 
मनन किये हुए परमात्माके स्वरूपके विषयमे जितने भी विकल्प हैं, 
उन सबको छोड़कर एक निश्चयपर स्थित होकर चित्तका शान्त हो 
जाना याने अन्तःकरणमें किसी भी चश्नलात्मक दृत्तिका किंचित्‌ 
भी अस्तित्व न रहकर एकमात्र विज्ञानका ग्रकाशित हो जाना 'मन- 
का बुद्धिमं निरोध! करना है | ध्यानकी इस प्रकारकी स्थिति 
घ्याताको अपना और ध्येय वस्तु परमात्माका बोध रहता है परन्तु 
इसके बाद जब उस सबेव्यापी सच्चिदानन्दघन पृणत्रह्मके स्वरूपका 
निश्चय करनेवाली बुद्धि वृत्तिकी स्वतन्त्र सत्ता भी समष्िक्षानमें 
तन्मय हो जाती है। जब ध्याता, ध्यान और ध्येयका समस्त भेद 
मिठकर केवल एक ज्ञानस्वरूप पूर्णब्रह्म परमात्माके स्वरूपका दी 
बोध रह जाता है। इसी अवस्थाकों 'बुद्धिका समष्टि बुद्धिमें 
निरोध” करना कहते हैं | 

इसके अनन्तर एक और अनिवंचनीय स्थिति होती है, जिसमें 
ध्याता, ध्यान और ध्येयका भिन्न संस्कारमात्र भी शेष नहीं रहता। 
केवल एक शुद्ध, बोधस्वरूप सब्चिदानन्दघन परमात्मा ही रह जाता 
है, उसके सिवाय अन्य किसीकी भी भिन्न सत्ता किसी प्रकारसे भी नहीं 
रहती। इसीका नाम समष्टि बुद्धिका शान्‍्तात्मामें निरोध करना है । 

इसीको निर्बीज समाधि, शुद्धब्रह्मकी प्राप्ति या कैबल्य पदकी 
ग्राप्ति कहते हैं । यही अन्तिम स्थिति है। वाणी इस अवस्थाका 
वर्णन नहीं कर सकती, मन इसका मनन नहीं कर सकता । क्योंकि 
यह मन, वाणी और बुद्धिके परेका विषय है । यद्दी मोक्ष है। 
इस स्थितिको प्राप्त करके पुरुष कृतकृत्य हो जाता है । उसके 
लिये फिर कोई भी कतंव्य शेष नहीं रह जाता । 
श्रीगीताजीमें कह्दा है;- ह 
यस्त्वात्मरतिरेव स्यादात्मतृप्तथ् मानवः । 
आत्मन्येत्र च संतुष्टस्तस्य काये न विद्यते ॥। 
( ३॥।॥ १७ ) 
'जो मनुष्य आत्माम ही प्रीतिवाला और आत्मार्मे ही तृप्त तथा 
आत्मामें ही सन्तुष्ट होवे, उसके लिये कोई भी कर्तव्य नहीं है ।? 
अमेदोपासनाके अनुसार परमात्माका ध्यान करनेके और भी 
बहुतसे प्रकार हैं परन्तु लेखका आकार बढ़ जानेके कारण और 
नहीं लिखे जाते हैं । सबका आशय प्रायः एक ही है | एकत्वभावसे 
उपासना करनेवालेके लिये श्रीगीताजीके इस छोकको निरन्तर 
स्मरण रखना अत्यन्त छाभग्रद है | 
बहिरन्तश्ल भूतानामचरं चरमेव च॒ | 
सक्ष्मत्वात्तद विज्ञेयं दूरस्थं चान्तिके च तत्‌ ॥ 


(अ७ ११। (७५) 


सच्चा सुस्त २२३ 


“बह परमात्मा) चराचर सब भूतोंके बाहर तथा भीतर 
परिपूर्ण है,चर अचररूप भी (वही) है, वह सूक्ष्म होनेसे अविजेय* 
है तथा अति समीपमें। और दूरमें] भी वही स्थित है।' 


अतएव जिनको अभेदोपासनामें रुचि हो, उन साधकोंको 
उपयुक्त प्रकारके साधनमें शीघ्र ही तत्पर होना चाहिये । 


विश्वरूप परमात्माके ध्यानकी विधि । 


एकान्त स्थानमें आंखे बन्द करके बेठनेपर भी याद इस 
मायामय संसारकी कल्पना साधकके हृदयसे दूर न हो तो उसे इस 
प्रकारकी भावना करनी चाहिये:-- 


पृथ्वी, अन्तरिक्ष और थो इन तीनों छोकोंमें जो कुछ भी 
देखने, सुनने और मनन करनेमें आता है सो बस साक्षात्‌ 
श्रीपरमात्माका द्वी स्वरूप है। वह सच्चिदानन्दघन परमात्मा ही अपनी 


# जेसे सर्यकी किरणोंमें (सेंथत हुआ जल सक्ष्म होनेसे साधारण मनुष्योंके 
जाननेमें नहीं आता है, वेसे ही सर्वव्यापी परमात्मा भी रक्ष्म होनेसे साधारण 
मनुष्योंके जाननेमें नहीं आता । 


वह परम,त्मा सवेत्र परिपूणे और सबका आत्मा होनेसे अत्यन्त समीप है । 


[श्रद्धार्‌हित अज्ञानी पुरुषोंके लिये न जाननेके कारण बहुत दूर है। 


२२७४ 'तश्य-चिन्तामाणि 
मायाशक्तिसे विश्वरूपमें प्रकट हुए हैं | जैसे श्रीगीताजीमें कहा हैः- 


सर्वेतःपाणिपाद तत्सवेतोउक्षिशिरोम्रुखम्‌ । 
सवेतःश्रतिमछोके सब्वमाबृत्य तिष्ठति॥ 


( अ० १३। १३ ) 


वह सब्र ओरसे हाथ पेरवाला, सब ओरसे नेत्र सिर और 
मुखवाला तथा सब्र ओरसे श्रोत्रवाला है। क्योंकि वह सब 
संसारमें सबको व्याप्त करके स्थित है ।”# 


अथवा बहनेतेन कि ज्ञातेन तवाजुन । 
विष्टभ्याहमिदं कृत्स्नमेकांशेन स्थितो जगत्‌ ॥ 
( अ० १० | ४२ ) 
“अथवा हे अजुन ! इस बहुत जाननेसे तुझे क्या प्रयोजन 

है में इस सम्पूण जगत्‌को (अपनी योगमायाके ) एक अश- 
मात्नसे धारण करके स्थित हूं | इसलिये मुझको ही तत्तसे जानना 
चाहिये ।! 

यच्चापि सवेभृतानां बीज तदहमजुन । 

न तदस्ति विना यत्स्पान्मया भूत चराचरम्‌ |। 


( अ० १० | ३९ ) 


# आकाश जिस प्रकार वयु, अभ्ने, जल और परथिवीका कारणरूप होनेमे 
उनको व्याप्त करके स्थित है वैसे द्वी परमात्मा भी सबका कारणरूप होनेस 
सम्पूर्ण चरावचर जगतको व्याप्त करके स्थित है । 


सखचखा सख २२ + 


“हे अजुन ! जो सब भूतोंकी उत्पत्तिका कारण है वह भी 
में ही हूं क्योंकि ऐसा वह चर अचर कोई भी भूत नहीं है कि 
जो मुझसे रहित हो, इसलिये सत्र कुछ मेरा ही स्वरूप है।! 


इस प्रकार बारम्बार मनन करके सम्पूर्ण संसारको तत्त्से 
श्रीपरमात्माका स्वरूप समझकर परमात्माके निश्चित रूपमें मनको 
निश्चल करना चाहिये। ऐसा करनेसे मनकी चशञ्बल्ताका सह जमें 
ही नाश हो जाता है | फिर मन जहां जाता है वहीं उसे वह 
परमात्मा दीखता है। एक परमात्माके अतिरिक्त अन्य कुछ भी नहीं 
भासता । जैसे जलसे बने हुए अनेक ग्रक!रके बर्फके खिलौनोंको जो 
तस्वसे जलस्वरूप समझ लेता है उसे फिर उनके जल होनेमें किसी 
प्रकारका भ्रम नहीं रहता, मन शान्‍त और संशयरहित हो जाता है, 
उसे सभी खिलौने प्रत्यक्ष जलस्वरूप दीखने लगते हैं | इसी तरह 
उपयुक्त प्रकारसे परमात्माका ध्यान करनेवाले साधकको भी संपूर्ण 
विश्व परमात्मस्वरूप दीखने लगता है। उसकी भावनामें जगत्रूप 
किसी वस्तुका अस्तित्व ही नहीं रहता । चन्चनल चित्तको परमात्मामें 
लगानेका यह भी एक सहज उपाय हे । 


श्रीविष्णके चतुश्चुज रूपका ध्यान करनेकी विधि 
एकान्त स्थानमें पूर्वोक्त प्रकारसे आसनपर बैठकर आंखें मूद 
ले और आनन्दमें मम्न होकर अपने उस परमप्रेमीके मिलनक्री तीज 
लालसासे ध्यानका साधन आरम्भ करे । 
१९ 

मन्दिरोंमें भगवानकी मूर्तिका दर्शनकर, भगवानके चित्रोंका 
अवछोकन कर, सन्त महात्माओंके द्वारा सुनकर या सौभाग्यवश 
स्वप्नम प्रभुके दशन कर मगवानके जैसे स/कार रूपको बुद्धि मानती 
हो, यानी भगवान्‌का साकाररूप साधकके समझमें जैसा आया हो, 
उसीकी भावना करके ध्यान करना चाहिये। साधारणत:ः भगवान्‌की 
मूर्तिके ध्यानकी भावना इस प्रकार की जा सकती है । 

( १ ) भूमिसे करीब सवा द्वाथकी उंचाईपर आकाशमें अपने 
सामने द्वी भगवान्‌ विराजमान हैं। भगवानके अतिशय घुन्दर 
चरणारविन्द नील्मणिके ढेरके समान चमकते हुए अनन्त सूर्योंके 
सद्वश प्रकाशित हो रहे हैं | चमकीले नखोंसे युक्त कोमल कोमल 
अंगुलियां हैं और उनपर स्वर्णके रक्षजड़ित नूपुर शोभित हो रहे हैं । 
भगवानके जैसे चरणकमल हैं वैसे ही उनके जानु और जद्चा आदि 
अंग भी नीलमणिके ढेरकी भांति पीताम्बरके अन्दरसे चमक रहे हैं । 
' अहो ! अत्यन्त सुन्दर चार लम्बी लम्बी भुजाएं शोभा दे रही हैं। 
ऊपरकी दोनों भुजाओंमें शह्ल, चक्र और नीचेकी दोनों मुजाओंमें 
गदा और पद्म विराजमान हैं । चारों भुजाओंमें केयूर और कड़े 
आदि एकसे एक सुन्दर आभूषण सुशोभित हैं। अहो ! अत्यन्त 
विशाल और परम सुन्दर भगवान्‌का वक्ष:स्थल् है जिसके मध्यमें 
श्रीलक्ष्मीजीका और भ्गुझताका चिह् अंकित हो रहा है | नीठकमल- 
के समान सुन्दर वर्णवाली मगवानकी ग्रीवा अत्यन्त सुन्दर है और वह 
रज़्जड़ित द्वार, कौस्तुभमणि तथा अनेक प्रकारके मोतियोंकी, स्वर्ण- 

की भांति भांतिके सुन्दर दिव्य गन्धपुष्पोंकी और वैजयन्ती मालाओं- 
से सुशोभित हैं | सुन्दर चिबुक (ठु्ढो), ठाठ छाल ओछ्ठ और 
मनोहर नुकीढी नासिका है। जिसके अग्नभागमें दिव्य मोती 
डटक रहा है | भगवानके दोनों नेत्र कमलूपत्रके समान विशाल 
और नीलकमलके सद्वश खिले हुए हैं । कानोंमें रक्षमण्डित सुन्दर 
मकराकृत कुंडल और छल्ाटपर श्रीधारण तिहक तथा शीशपर 
मनोहर मणिमुक्तामय किरीट मुकुट शोभायमान हो रहा है | अहो ! 
भगवान्‌का अतुलनीय मनोहर मुखारविन्द पूर्णिमाके चन्द्रकी गोलाई- 
को लूजाता हुआ मनको हरण कर रहद्दा है | मुखमण्डलके चारों 
ओर सूर्यके सद्श किरणें देदीप्यमान हैं, जिनके प्रकाशसे भगवानके 
मुकुटादि सम्पूण आभूषणोंके रत्ञ सहस्न सहस्न गुण अधिक चमक 
रे हैं | अहो ! आज में धन्य हूं ! धन्य हूं ! जो मन्द मन्द हंसते 
हुए परमानन्द-मूर्ति हरि भगवान्‌का ध्यान कर रहा हूं । 

इस प्रकार भावना करते करते जब भगवानका स्वरूप भडी- 
भांति स्थित हो जाय, तब प्रेममें विहल होकर साधकको भगवान्‌ 
के उस मनमोहन स्वरूपमें चित्तको स्थिर कर देना चाहिये। ध्यान- 
का अभ्यास करते करते जब साधकको अपना और संसारका एवं 
ध्यानका भी ज्ञान नहीं रहता, केवड एक मनमोहन भगवान्‌का 
दी ज्ञान रह जाता है तब साधककी भगवानके स्वरूपमें समाधि 
हो जाती दे । ऐसा होनेपर साधक तत्काल ही भगवानके वास्तविक 
तत्तको जान जाता है और तब भगवान्‌ उसके ग्रेमवश हो साक्षात्‌ 

साकाररूपमें प्रकट होकर उसे अपने दश्शनसे कृतार्थ करनेको 
बाध्य होते हैं ! 

श्रीमगवानने कहा भी हैः:-- 

भक्‍्त्या त्वनन्यया शक्‍य अहमेबंविधोउजुन । 

ज्ञातु द्रष्ट्‌ च तत्चेन प्रवेष्टु च परंतप ॥ 

(गीता ११। ५४ ) 

है श्रेष्ठठपपवाले अर्जुन ! अनन्य भक्ति करके तो ईस प्रकार 
चतुरभुज स्वरूपवाला में प्रत्यक्ष देखनेके लिये और तत्त्वसे जाननेके 
लिये तथा प्रवेश करनेके लिये अथौत्‌ एकीमाबसे प्राप्त होनेके 
लिये भी शक्य हूं।' 

इस प्रकार भगवानके साक्षात्‌ दशैन हो जानेके बाद वह्द भक्त 
कृतकृत्य हो जाता है| उसके सम्पूणे अवगुण नष्ट हो जाते हैं 
और वह पूर्ण महात्मा बन जाता है। फिर उसका पुनर्जन्म 
नहीं होता ! 

श्रीगीताजीमें कहा है- 

मामुपेत्थ पुनजेन्म दुःखालयमशाश्रतम्‌ । 
नाप्लुवन्ति महात्मानः संसिद्धि परमां गताः ॥ 
( <।2५ ) 

“परम सिद्धिको प्राप्त हुए महात्माजन मुझको प्राप्त होकर 

दुःखके स्थानरूप क्षणभंगुर पुनर्जन्मको नहीं प्राप्त होते ।” 

दूसरी विधि 

(२) अपने हृदयाकाशमें शेषनागकी दण्यापर शयन किये 
हुए श्रीविष्णुमगवानका चिन्तन करते करते निम्नलिखित रूपसे 
मन ही मन उनके स्वरूप और गुणोंकी भावना करते हुए उन्हें 
बारम्बार नमस्कार करना चाहिये । ' 

जिनकी आकृति अतिशय शान्‍्त है, जो शेषजीकी शब्यापर 
दायन किये हुए हैं, जिनके नाभिमें कमल है, जो देवताओंके 
भी इंश्वर और सम्पूर्ण जगतके आधार हैं, जो आकाशके सद्ृश 
सवत्र व्याप्त हैं, नील्मेघके समान जिनका मनोहर नीलवण है, 
अत्यन्त सुन्दर जिनके सम्पूणे अंग हैं, जो योगियोंद्वारा ध्यान 
करके ग्राप्त किये जाते हैं, जो संपूर्ण लोकोंके स्वामी हैं, जो जन्म 
मरणरूप भयका नाश करनेबाले हैं ऐसे श्रीलक्ष्मीपति कमलनेत्र 
भगवान्‌ विष्णुको में अवनत-मस्तक होकर प्रणाम करता हूँ ।% 

# बन्दों विष्णु विश्वाधार ! 
ले।कपति, सुरपति, रमापति, सुभग-श्ञान्ताकार । 
कमल-लोचन, कलषहर, कल्याण-पद-दातार ॥ 
नील-नीरदवण, नारज-नाभ, नभ अनुद्दार । 
भूगुलूता-कोस्तुम-सुशोभित-द्वदय-मुक्ताद्ार ॥ 
शझञ्जअ-चक्र-गदाकमल-युत भुज विभूषित चार । 
पीतपट राजत मनोहर, अह्ूु अबड्ड उदार ॥ 
शेष-शस्या-शयति योगी-ध्यानगम्य अपार । 
हरण भव भय दुःखमय अशरण-शरण अविकार॥ 
“पत्रपुष्प' 

असंख्य सूर्योके समान जिनका प्रकाश है, अनन्त 
चन्द्रमाओंके समान जिनकी शीतलता है, करोड़ों अभ्रियोंके 
समान जिनका तेज है, असंख्य मरुद्वणोंके समान जिनका 
पराक्रम है, अनन्त इन्द्रोंके समान जिनका ऐखश्रय है, करोड़ों 
कामदेवोंके समान जिनकी सुन्दरता है, असंख्य प्रृथ्वीतलोंके 
समान जिनमें क्षमा है, करोड़ों समुद्रोंके समान जिनमें गम्भीरता 
है, जिनकी किसी प्रकार भी कोई उपमा नहीं दे सकता, वेद 
और शाख्रोंने भी जिनके स्वरूपकी केवल मात्र कल्पना ही की 
है, पार किसीने भी नहीं पाया, ऐसे उस अनुपमेय श्रीहरि 
भगवानको मेरा बारम्बार नमस्कार है । 

जो सच्चिदानन्दमय श्रीविष्णुभगवान्‌ मन्द मन्द मुसकुरा रहे 
हैं, जिनके समस्त अन्नोंपर रोम रोममें पसीनेकी बूंदें चमकती 
हुई परम शोभा दे रही हैं | ऐसे पतितपावन श्रीहरि भगवानको 
मेरा बारम्बार नमस्कार है, इस तरह अभ्यास करते करते जब 
चित्त शान्‍्त, निर्मल और प्रसन्न हो जाय तब अपने मनको उस 
शोषशायी भगवान्‌ नारायणदेवके ध्यानरमें अचल कर देना चाहिये । 

परमात्माके साकार और निराकार स्वरूपका ध्यान करने- 
के और भी बहुतसे साधन हैं, यहां केबल कुछ दिग्दशनमात्र 
कराया गया है | इस विषयका विशेष ज्ञान तो श्रीपरमात्मा और 
महात्माओंकी शरण ग्रद्मणकर साधनमें तत्पर होनेसे ही प्राप्त 
होता है | साकारके ध्यानमें यहां केबल श्रीविष्णु-भगवानके दो 

प्रकार बतलाये गये हैं | साधकगण इसी प्रकार अपनी अपनी 
श्रद्धा ओर प्रीतिके अनुसार श्रीराम, कृष्ण और शिव आदि 
भगवानके अन्यान्य स्वरूपोंका भी ध्यान कर सकते हैं| फल 
सबका एक ही है । 

एकान्त देशसे उठनेके बाद व्यवहारकालमें भी चलते- 
फिरते, उठते बैठते सत्र समय अपने इृष्टदेवके नामका जप और 
स्वरूपका चिन्तन उसी प्रकार करते रहनेकी चेष्टा करनी चाहिये । 
जीवनके अमूल्य समयका एक क्षण भी श्रीभगवानके स्मरणसे 
रद्वित नहीं जाना चाहिये । जीवनमें सदासर्वदा जैसा अभ्यास 
होता है, अन्तमें भी उसीकी स्मृति रहती है और अन्तकालकी 
स्मृतिके अनुसार ही उसकी गति होती है । इसीसे भगवानने 
श्रीगीताजीमें कहा है:-- 


तस्मात्‌ सर्वेषु कालेषु मामनुस्मर युध्य च। 
मस्यर्पितमनोबुद्धिमोमेवैष्यस्यसंशयम्‌ ॥ 
(अ० ८ । ७ ) 
“इसलिये (हे अज्जुन ! तू) सब समयमें निरन्तर मेरा स्मरण 
कर और युद्ध भी कर। इस प्रकार मेरेमें अपैण किये हुए मन 
बुद्धिसे युक्त हुआ (तू) निःसन्देह् मुझको दी प्राप्त होगा ।' 
इस प्रकार सब्चिदानन्दधन पूर्णब्रह्म भगवानके ध्यानसे 
साधकका हृदय पतवरित्र और निर्मल होता चला जाता है। सम्पूर्ण 

चिन्ताओंका विनाश होकर अन्तःकरणमें एक बिलक्षण शान्तिकी 
स्थापना होती है | चित्त एकाम्र और अपने अधीन हो जाता 
है | साधनकी दृद्धिसे ज्यों ज्यों अन्तःकरणकी निमेलता और 
एकाग्रता बढ़ती है त्यों दी त्यों सच्चे आनन्दकी भी उत्तरोत्तर 
बद्दि होती रहती है। सच्चे सुखका जब साधकको जरासा भी 
अनुभव मिल जाता है तब उसे उस सुखके सामने त्रिलोकी- 
के राज्यका छुख भी अत्यन्त तुच्छ और नगण्य प्रतीत होने 
लगता है । इस स्थितिमें साधारण भोगजनित मिथ्या सुखोंकी 
तो बह बात ही नहीं पूछता | बल्कि भोगविलास तो उस 
साधकको नाशवान्‌, क्षणिक और प्रत्यक्ष दुःखरूप प्रतीत ढोने 
लगते हैं। इस ग्रकारके साधनसे साधककी वृत्तियां बहुत ही 
शीघ्र संसाससे उपराम होकर भगवानके स्वरूपमें अटल और 
स्थिर द्वो जाती हैं । साधक उस सच्चे और अपार आनन्दको 
सदाके लिये प्राप्त होकर तृपत्त हो जाता है । उसके दुःखोंकी 
आत्यन्तिक निवृत्ति हो जाती है | यही मनुष्य-जीवनका चरम 
ल्क्ष्य है! 

प्रिय पाठकगण ! हमें इस बातका दृढ़ विश्वास करना 
चाहिये कि मनुष्यजीवनका परम कतेव्य सश्चिदानन्दघन पूर्ण्रह्म 
सर्वशक्तिमान्‌ आनन्दकन्द भगवानका साक्षात्‌ करना ही है । 
यही इस छोक और परलोकमें सबसे मद्दान्‌ , नित्य और सत्य सुख 
है । इसको छोड़कर अम्यान्य जितने भी सांसारिक छुख प्रतीत 

होते हैं वे वास्तवमें सुख नहीं हैं | केवल मोहसे उनमें सुखकी 
मिथ्या प्रतीति होती है । वास्तव वे सब दुःख ही हैं । योग- 
दर्शनमें कहा है- 


परिणामतापसंस्कारदु !खैगुण इृत्ति- 
विरोधाच्च दुःखमेव सवे विवेकिनः ॥ 


( २। १४५ ) 


संसारके समस्त विषयजन्य सुख परिणाम, ताप और सांसारिक 
दुःखोंसे मिले हुए होने, तथा सात्तिक, राजस और तामस 
गुणोंकी दृत्तियोंके परस्पर विरोधी होनेके कारण विवेकी पुरुषोंके 
लिये दुःखमय ही हैं । 


अतएव इन क्षणिक, नादशवान्‌ और कृत्रिम सुर्खोको सर्वथा 
परित्याग कर हमें अत्यन्त शीघ्र तत्पर होकर उस सच्चे सुखखरूप 
परमात्माकी प्राप्तेके साधनमें उत्साद्ष और इढ़तापूृ्षक लग 
जाना चाहिये । 





घर घरमें भगवानकी पूजा 


ग्यकरि> 2८ 


[8 0 भगवानने साकाररूपसे साक्षात्‌ प्रकट होकर कभी 
करके मुझे दर्शन दिये हैं, इस बातके कहनेमें असमर्थ 
/ ः ं श्री | होनेपर भी में बड़े जोरके साथ यद्द विश्वास दिला 
५2 6.2 /( सकता हूं कि यदि कोई भगवत्परायण होकर 
३ 2 है ४ ५ निष्काम प्रममभावसे भगवान्‌की भक्ति करे तो उसे 
कर साक्षात्‌ दशन देनेके लिये भगवान्‌ निश्चय बाध्य हैं । 
भगवानने स्त्रयं कद्दा है कि- 
भमकक्‍्त्या त्वनन्यया शक्‍्य अहमेवंविधो5जुन । 
ज्ञातुं द्रष्टु च तत्तवेन प्रवेष्दु च परंतप । 


( ११। ७५४ ) 

है अजुन | अनन्य भक्ति करके तो इस प्रकार साकार रूपसे 
में प्रत्यक्ष देखनेके छिये और तत्त्वसे जाननके लिये तथा प्रवेश 
करनेके लिये अर्थात्‌ एकीभावसे प्राप्त होनेके लिये भी शक्य हूं । 


इससे यह सिद्ध हुआ कि भगवानका प्रत्यक्ष दशेन अनन्य 
भक्तिसे हो सकता है। अनन्य भक्तिके लिये अभ्यासकी आवश्यकता 
है। यदि सब समय भगवानके नामका जप और ह्ृदयमें उनका स्मरण 
करते हुए संसारके समस्त व्यवहार उसीके अर्थ किये जाय॑ तो 
परमात्मामें अनन्य भक्ति हो जाती है | अनन्य भक्तियुक्त पुरुष 
स्वयं पवित्र होता है, इसमें तो कहना ही क्या है, परन्तु वह अपने 
भक्तिके भावोंसे जगत॒को पवित्र कर सकता है। यदि घरमें एक 
भी पुरुषको अनन्यभक्तिसे परमात्माका साक्षात्कार होजाय तो उसका 
समस्त कुछ पवित्र समझा जाता है । कहा है.- 


कुल पवित्र जननी क्ृताथों, वसुन्धरा पृण्यवती च तेन । 
अपारसंवित्सुखसागरे5स्मिन्‌, लीन परे ब्रह्मणि यस्य चेतः |। 
जिसका चित्त अपार विज्ञानानन्द्धन समुद्ररूप परअह्म 
परमात्मामें लीन हो गया है उससे कुल पवित्र, माता कृतार्थ 
और पृथ्वी पुण्यवती होती है । 
भगवान्‌ नारद कहते हैं:-- 


कण्ठावरोधरोमाआशुमिः परस्परं लपमानाः । 
पावयन्ति कुलानि प्रथिवी च ॥ 


२३६ तस्व-चिन्तामाण 


तीर्थीकुवेन्ति तीथोनि सुकर्मीकुवेन्ति कमोणि 
सच्छाख्रीकुपेन्ति शाखाणि ॥ 
( नारदभक्तिसूत्र ) 

ऐसे मक्त कण्ठावरोध रोमाश्वित और अश्वयुक्त नेत्रवाले हो- 
कर परस्पर सम्भाषण करते हुए अपने कुछोंको और प्रथ्वीको पवित्र 
करते हैं | वे तीथॉंको खुतीथ और कर्मोको सुकर्म तथा शाल्रोंको 
सत्‌ शाखत्र बनाते हैं । उनके भक्तिके आवेशसे वायुमण्डल शुद्ध 
होता है, जिससे सम्बन्ध रखनेवाले सब कुछ पवित्र हो जाते हैं 
ओर प्रथ्वीपर ऐसे पुरुषोंके निवाससे पृथ्वी पवित्र हो जाती है । 
वे जिस तीथेमें रहते हैं वही सुती्थ, वे जिन कर्मोको करते हैं वे 
ही सत्कम ओर वे जिन शात्रोंका उपदेश करते हैं वे ही सत- 
शासत्र बन जाते हैं: -- 
मोदन्ते पितरो नृत्यन्ति देवताः सनाथा चेय॑ भूमेवति । 


( नारदभक्तिसत्र ) 


ऐसे भक्तोंको प्रकट हुए देखकर उनके पितृगण अपने 

उद्धारकी भाशासे आह्ादित होते हैं, देवतागण उनके दर्शन कर 

नाचने लगते हैं, माता प्रथ्वी अपनेको सनाथा समझने लगती है। 
प्मपुराणमें भी ऐसा ही वचन हे । 


आस्फोटयन्ति पितरो नृत्यन्ति च पितामदाः । 
मठंशे बेष्णतों जातः स नखाता भविष्यति॥ 

पित पितामहगण अपने बंशमें भगवद्धक्त प्रकट हुआ, बह 

हमारा उद्धार कर देगा ऐसा जानकर प्रसन्न द्वोकर नाचने लगते 
हैं ओर भी अनेक प्रमाण हैं । वास्तवमें ऐसे पुरुषका हृदय 
साक्षात्‌ तीथ और उसका घर तीयरूप बन जाता हैं । अतएव 
सब भाइयोंको चाहिये कि वे परमात्माकी अनन्य भक्तिका साधन 
करें । इस साधनमें भगवानके प्रति मन छगाना पड़ता तथा अपना 
समय भगवत्‌ सेवामें लगानेका अभ्यास करना पड़ता है । इसके 
लिये यदि प्रत्येक घरमें एक एक भगवानकी मूर्ति या चित्र रहे- 
मूर्ति या चित्र वही हो जो अपने मनको रुचता हो और नित्य 
नियमपूर्वक उसकी पूजा की जाय तो समय और मन दोनोंको ही 
परमास्मामें लगानेका अभ्यास अनायास हो सकता है। 


भगवानके अनेक मन्दिर हैं, मन्दिरोंमें जाना बड़ा उत्तम 
है परन्तु एक तो सभी स्थानोंमें मन्दिर मिलते नहीं । दूसरे सभी 
जाकर अपनी इच्छाके अनुसार अपने हाथों सेवा पूजा नहीं कर 
सकते । तीसरे सब मन्दिरोंकी व्यवस्था आजकल प्रायः ठीक 
नहीं रही, चौथे घरके सब्र ख्री पुरुष बालक वृद्ध मन्दिरोंमें निय- 
मितरूपसे जा भी नहीं सकते । परन्तु घरमें क्रिसी घातुकी, 
पाषाणकी भगवान्‌की कोई मूर्ति या चित्र सभी रख सकते हैं 
और उसकी पूजा अपने अपने मतके अनुसार या प्रेमभक्तिप्रकाशमें 
बतलायी हुई विधिके अनुसार ख्री-पुरुष सभी कर सकते हैं । 

घरमें नित्य भगवानकी पूजा होनेसे उसके लिय पूजाकी सामग्री 
जुटाने, पुष्पकी माला ग्रेथने आदिमें बहुतता समय एक तरहसे 
भगवत्‌-चिन्तनमें छग जाता है। बालकोंको भी इसमें बड़ा आनन्द 
मिलता है, वे भी इसको सीख जाते हैं । लडकपनसे ही उनके 
हृदयमें भगवत्सम्बन्धी संस्कार जमने लगते हैं । व्यर्थके खेलकूदकी 
बात भूलकर उनका चित्त इसी सत्कायेमें प्रमुदित होने छगता 
है । छोटी उम्रके संस्कार आगे चलकर बडा काम देते हैं। 
भक्तिमती मीराबाई आदिमें इस छड़कपनके मूार्तिपूजांके संस्कारसे 
ही बडी उम्रमें भक्तिका विकास हुआ था । जिन छोगोंने अपने 
घरोंमें इस कार्यका आरम्म कर दिया है उनकी भगवानमें श्रद्धा 
भक्ति और प्रेम उत्तरोत्तर बढ़ रहा है । 

अतएव में सब भाइयोंसे, वेदशात्र और पुराणादि न मानने- 
वाले भाशयोंसे भी विनीतभावसे यह प्राथना करता हूं कि यदि 
वे समझें तो अपने अपने घरोंमें इस कामको तुरन्त आरम्म कर 
दें | भगवानकी पूजाके साथ ही घरके सब पुरुष, स्रियां और 
बालक मिछकर भगवान्‌का नाम लें | भगवान्‌की पूजा चाहे 
एक दी व्यक्ति करे पर पूजाका अधिकार सबको हो। खामी न द्वो 
तो ज्री पूजा कर ले, ञ्री न कर सके तो पुरुष कर छे। सारांश 
यह है कि मगवत्‌-पूजनमें नित्य कुछ कुछ समय अवश्य छगता 
रहे । इससे घर भरमें श्रद्धा भक्तिका विकास हो सकता है | जो 
छोग कर सके वे बाह्मपूजाके साथ ही अपने अपने सिद्धान्तके 

अनुसार या “प्रेममक्तिग्रकारा? # के अनुसार भगवान्‌की मानसिक 
पूजा भी करें, क्‍योंकि आन्तरिक पूजाका मद्दत्त और भी अधिक 
है । एक बार मेरी इस प्रार्थनापर ध्यान देकर इस पूजन-भक्तिका 
आरम्म कर इसका फल तो देखें ! इससे अधिक विश्वास दिलानेका मेरे 
पास और कोई साधन नहीं है । 





# 'प्रेमभक्तिप्रकाश'/ नामक लेख इसीमें अन्यत्र प्रकाशित है। श्सकी 
अलूग पुस्तक भी गीतप्रेस गोरखपुरस मिल सकती है । 


वैराग्य 


ज्यादफेिसी)कीब0क-- 


वेराग्यका महृत्त 

छव) ल्याणकी इच्छा करनेवाले पुरुषको वैराग्य-साधन- 
। की परम आवश्यकता है । वैराग्य हुए ब्रिना 
के || आत्माका उद्धार कभी नहीं हो सकता । सच्चे 

40268 वेराग्यसे सांसारिक भोग-पदार्थोके प्रति उपशमता 
उत्पन्न होती है । उपरामतासे परमेश्वरके स्वरूपका यथार्थ ध्यान 
होता है । ध्यानसे परमात्माके स्वरूपका वास्तविक ज्ञान होता है 
और ज्ञानसे उद्धार होता है। जो छोग ज्ञान सम्पादनपूर्वक मुक्ति प्राप्त 
करनेमें वेरग्य और उपरामताकी कोई आवश्यकता नहीं समझते, 
डनकी मुक्ति वास्तवमें मुक्ति न होकर केवल श्रम ही होता है । 

वैराग्य-उपरामतारहित ज्ञान वास्तविक ज्ञान नहीं, वह्द केबंठ वाचिक 
और शाखीय ज्ञान है जिसका फल मुक्ति नहीं प्रत्युत और भी 
कठिन बन्धन है। इसीलिये श्रुति कहती है- 


अन्धन्तमः ग्रविशन्ति ये5विद्याम्रपासते । 
ततो भूय इव ते तमो य उ विद्यायां रताः ॥ 


( इंश म० ९ ) 


“जो अविद्याकी उपासना करते हैं वे अन्धकारमें प्रवेश 
करते हैं और जो विद्यार्मे रत हैं व उससे भी अधिक अन्धकारमें 
प्रवेश करते हैं।” ऐसा वाचिक ज्ञानी निर्भय होकर विषय भोगोंमें 
प्रवृत्त हो जाता है, उसके मनमें कोई पाप भी पाप नहीं रद्द जाता, 
इसीसे वद्द विषयरूपी दलूदलमें फंसकर पतित हो जाता है-ऐसे 
ही छोगोंके लिये यद्ट उक्ति प्रसिद्ध है- 


ब्रह्मश्षान जान्यो नहों, कर्म दिये छिटकाय । 
तुलसी ऐसी आतमा, सहज नरकमहं जाय ॥ 


बास्तवमें ज्ञानके नामपर महा अज्ञान ग्रहण कर लिया जाता 

है । अतएव यदि यथार्थ कल्याणकी इच्छा हो तो साधकको सच्चा 

टृढ वरशाग्य उपार्जन करना चाहिये । किसी स्वांगविशेषका नाम 

वैराग्य नहीं है । किसी कारणवश या मूढुतासे ञ्री पुत्र परिवार 

धनादिका त्याग कर देना, कपड़े रंग लेना, सिर मुडवा लेना, 

जटा बढ़ाना या अन्य बाह्य चिह्ोंका धारण करना बैराग्य 
श्द 

नहीं कहलाता । मनसे विषयोंमें रमण करते रहना और उऊपरसे 
स्वांग बना लेना तो मिथ्याचार-दम्म है | भगवान्‌ कहते हैं-- 


कर्मेन्द्रियाणि संयम्य य आस्ते मनसा स्मरन्‌ | 
इन्द्रियाथान्‌ विमृढात्मा मिथ्याचारः स उच्यते ॥ 
(गीता ३॥ ६ ) 


जो मूढ़बुद्धि पुरुष कर्मेन्द्रियोेंको हठसे रोककर इन्द्रियोंके 
भोगोंको मनसे चिन्तन करता रहता है वह मिथ्याचारी अथात्‌ 
दम्भी कहा जाता है |! 

सम्प्रति दम्मका बहुत विस्तार हो रद्दा है, कोई छोगोंको 
ठगनेके लिये दिखलोआ मौन धारण करता है, कोई आसन 
लगाकर बैठता है, कोई विभूति रमाता है, कोई केश बढ़ाता है, 
कोई धघूनी तपता है, “उदरानमित्तं बहुकृतवेशम्‌ ।! 

इनमेंस कोईसा भी वैराग्य नहीं है । मेरे इस कथनका 
यह अभिप्राय नहीं कि, में ञ्री पुत्र कुटुम्ब धन शिखा सूत्रादि 
तथा करमोके स्वरूपसे त्याग करनेको बुरा समझता हूं । न यही 
समझना चाहिये कि मौन धारण करना, आसन छगाना, विभूति 
रमाना, केश बढ़ाना या मुंड्वाना आदि कार्य अशाश्नरीय और 
निन्दनीय हैं । न मेरा यही कथन है कि घरबार त्यागकर इन 
चिह्ोंके धारण करनेवाले सभी लोग पाखण्डी हैं । उपयुक्त कथन 
किसीकी निंनदा या किसीपर भी घृणा करनेके लिये नहीं समझना 

चाहिये । मेरा अभिप्राय यहां उन लोगोंसे है जो वेराग्यके नामपर 
पूजा पाने और छोगोंपर अनधिकार रोब जमाकर उन्हें ठगनेके 
लिये नाना भांतिके खांग सजते हैं। जो साधक संयमके लिये, 
अन्त:करणकी शझुद्धिके लिये, साधन बढनेके ढिये ऐसा करते हैँ 
उनकी कोई निन्दा नहीं है। भगवानने भी मिथ्याचारी उन्हींको 
बतलाया है जो बाहरसे संयमका स्वोग सजकर मन ही मन 
विषयोंका मनन करते रहते हैं। जो पुरुष चित्तकी बृत्तियोंको 
भगवदच्चिन्तनमें नियुक्तकर सच्ची वैराग्य-दृत्तिसे बाह्याभ्यन्तर त्याग 
करते हैं उनकी तो सभी शात्रोंने प्रशंसा की है । 
वैराग्य बहुत ही रहस्यका विषय है, इसका वास्तविक तत्त्व 
विरक्त महानुभाव ही जानते हैं । वेराग्यकी पराकाष्ठा उन्हीं पुरुषोंमें 
पायी जाती है जो जीवन्मुक्त महात्मा हैं-जिन्होंने परमात्म-रसम 
इबकर विषयरससे अपनेको सर्वया मुक्त कर बलिया है! 
भगवान्‌ कहते हैं: - 


विषया विनिवतेन्ते निराहारस्य देहिनः ! 
रसवर्ज रसोउप्यस्य पर॑ दृष्ठा निवतेते॥ 


( गाता २। ५९ ) 
“इन्द्रियोंद्वारा विषयोंको न ग्रहण करनेवाले पुरुषके केवल 
विषय निदृत्त हो जाते ६, रस (राग) नहीं निबृत्त होता परन्तु 
जीवन्मुक्त पुरुषका तो राग भी परमात्माको साक्षात्‌ करके निदृत्त 
हो जाता है ।” 


२७४ तस्य-चिन्तामणि 


अब हमें वैराग्यके स्वरूप, उसकी पग्राप्तिके उपाय, बैराग्य- 
ग्राप्त पुरुषोंक लक्षण और फलके विषयमें कुछ विचार करना 
चाहिये । साधनकालमें वैराग्यकी दो श्रेणियां हैं। जिनको गीतामें 
बैराग्य और दढ़वैराग्य, योगदर्शनमें वैराग्य और परवैराग्य एवं 
वेदान्तमें वैराग्य और उपरतिके नामसे कहा है। यद्यपि उपर्युक्त 
तीनोंमें ही परस्पर शब्द और ध्येयमें कुछ कुछ मेद है परन्तु बहुत 
अंशमें यह मिलते जुलते शाब्द ही हैं। यहां लक्ष्यके लियेही 
तीनोंका उछेख किया गया है । 


बैराग्यका स्वरूप 

योगदूर्शनमें यतमान, व्यतिरेक, एकेन्द्रिय और वशीकार भेदसे 
बैराग्यकी चार संज्ञाएं बतलायी हैं, टीकाकारोंने उसकी विस्तृत 
व्याख्या की है। बह व्याख्या सर्वथा युक्तियुक्त और माननीय है। 
तथापि यहां संक्षेपसे अपनी साधारण बुद्धिक अनुसार वैराग्यके कुछ 
रूप बतलानेकी चेश्ट की जाती है, जिससे सरलतापूर्वक सभी लोग 
इस विषयको समझ सकें ! 

भयते होनेवाला वेशस्य -संसारके भोग भोगनेसे परिणाममें 
नरककी प्राप्ति होगी। क्योंकि भोगमें सम्रहकी आवश्यकता है, 
संग्रहके लिये आरम्भ भावश्यक है, आरम्भमें पाप द्वोता है। 
पापका फल नरक या दुःख है। इस तरह भोगके साधनोंमें पाप और 
पापका परिणाम दुःख समझकर उसके भयसे विषयोंसे अलग होना, 
भयसे उत्पन्न वैराग्य है ! 

विचारसे होनेवाला वेराग्य-जिन पदार्थोको भोग मानकर 
उनके संगसे आनन्दकी भावना की जाती है। जिनकी प्राप्तिमें 
सुखकी प्रतीति होती है। वह वास्तवमें न भोग हैं, न सुखके 
साधन हैं, न उनमें सुख है। दुःखपूर्ण पदार्थो्में-दुःखरम ही 
अविचारसे घुखकी कल्पना कर ली गयी है । इसीसे वह सुखरूप 
भासते हैं, वास्तवमें तो दुःख या दुःखके ही कारण ' हैं-- 
भगवानने कहा है-- 

ये हि संस्पशेजा भोगा दुःखयोनय एवं ते । 

आधन्तवन्तः कौन्तेय न तेषु रमते बुध) ॥ 


(गीता ५। २२) 
जो ये इन्द्रिय तथा विषयोंके संयोगसे उत्पन्न होनेवाले 
सब भोग हैं, बे यद्यपि विषयी पुरुषोंको सुखरूप भासते हैं 
तो भी निस्सन्देह दुःखके ही हेतु हें और आदि अन्‍्तवाले 
अर्थात्‌ अनित्य हैं, इसलिये हे अजुन ! बुद्धिमान, 'विवेकी पुरुष 
उनमें नहीं रमता। अनित्य न प्रतीत हो तो इनको क्षणमभंगुर 
समझकर सहन करना चाहिये। भगवान्‌ कहते हैं । 


मात्रास्पशास्तु कोौन्तेय शीतोष्णसुखदुःखदाः । 
आगमापायिनोजनित्यास्तांस्तितिक्षस्त॒ भारत ॥ 
(गीता २। १४ ) 
हे कुन्तीपुत्र ! सदी गर्मी और सुखदुःखको देनेवाले इन्द्रिय 
और विषयोंके संयोग तो क्षणभंगुर और अनित्य हैं इसलिये हे भारत ! 

उनको तू सहन कर । अगले छोकमें इस सहनशीलताका यह फल 
भी बतलाया है कि- 

ये हि न व्यथयन्त्येते पुरुष पुरुषषेम । 

समदुःखसुखं धीर॑ सोउमृतत्वाय कर्पते ॥। 

(गीता २। १५ ) 
दुःखसुखको समान समझनेवाले जिस घधीर पुरुषको यह 

इन्द्रियोंके विषय व्याकुल नहीं कर सकते, वह मोक्षके लिये योग्य 
होता है । आगे चलकर भगवानने यह स्पष्ट कह दिया है कि जो 
पदार्थ विचारसे असत्‌ ठहरता है वह वास्तवमें है ही नहीं । यही 
तक्तदर्शियोंका निर्णीत सिद्धान्त है । 


नासतो विद्यते भावों नाभावों विद्यते सतः । 
उभयोरपि दृष्टो न्तस्त्वनयोस्तत्तदाशिभिः ॥ 
(गीता २। १६ ) 

“हे अजुन ! असत्‌ बस्तुका तो अस्तित्व नहीं है और सतका 
अभाव नहीं है, इसगप्रकार इन दोनोंका ही तत्व ज्ञानी पुरुषोंद्वारा 
देखा गया दै ।! 

इसप्रकारके विवेकद्दारा उत्पन्न वैराग्य “विचारसे उत्पन्न 
होनेवाला वैराग्य! है । 

साधनसे होनेवाला वेराग्य-जब मनुष्य साधन करते करते 
प्रेममें विहुल होकर भगवानके तत्तका अनुभव करने लगता है 

तब उसके मनमें भोगोंके प्रति खतः ही वैराग्य उत्पन्न होता है। 
उस समय उसे संसारके समस्त भोग पदाथे प्रत्यक्ष दुःखरूप प्रतीत 
होने लगते हैं । सब विषय भगवद्मग्राप्तिमें स्पष्ट बाधक दीखते हैं । 
जो ञ्री पुत्रादि अज्ञानीकी इृष्टिमे रमणीय सुखग्रद प्रतीत 
होते हैं, बही उसकी दृष्टिमे घ्रृणित और दुःखग्रद प्रतीत होने लगते 
हैं॥। धन-मकान, रूप-योवन, गाड़ी-मोटर, पद-गौरव, शान- 
शौकीनी, विछासिता, सजावट आदि सभीमें उसकी विषवत्‌ बुद्धि 
हो जाती है और उनका संग उसे साक्षात्‌ कारागारसे भी अधिक 
बन्धनकारक, दुखदायी तथा घछृणास्पद बोध होने छगता है। 
मान-बड़ाई, पूजा-प्रतिष्ठा, सत्कार-सम्मान आदिसे बह इतना डरता 
है, जितना साधारण मनुष्य सिंह-ब्याप्र भूत प्रेत और यमराजसे 
डरते हैं | जहां उसे सत्कार, पूजा या सम्मान मिलनेकी किश्चित्‌ 
भी सम्भावना होती है, वहां जानेमें उसे बड़ा भय माद्म होता है। 
अतः ऐसे स्थानोंको वह दूरसे ही त्याग देता है। जिन प्रशंसा- 
प्रतिष्ठा, मान-सम्मानकी प्राप्तिमं साधारण मनुष्य फ्ले नहीं समाते, 
उन्हींमें उसको छजा,सझ्लोच और दुःख होता है, वह उनमें अपना 
अधःपतन समझता है ? हम लोग जिसप्रकार अपवित्र और घृणित 
पदार्थोको देखनेमें हिचकते हैं, उसीग्रकार वह मान-बड़ाईसे घृणा 


# इससे कोई यह न समझे कि ख््रीपुत्रादिसे व्यवद्वारमें घृणा करनी चाहिये। 
गृहस्थ साधककोी सबसे यथायोग्य प्रेमका बतोव करते हुए मनमें वेराग्यकी 
भावना रखनी चाहिये। 

करता है। किसीको भी प्रसन्न करने या किसीके भी दबावसे वह 
मान-बड़ाई खीकार नहीं करता। उन्हें वह प्रत्यक्ष नरक तुल्य 
प्रतीत होते हैं। जो लोग उसे मान-बड़ाई देते हैं, उनके सम्बन्धर्मे 
बह यही समझता है कि यह्द मेरे भोले भाई मेरी हित-कामनासे 
विपरीत आचरण कर रहे हैं। “भोले साजन शत्रु बराबर? वाली उक्ति 
चरिताथे करते हैं | इसलिये वह उनकी क्षणिक प्रसन्नताके लिये 
उनका आग्रह भी स्वीकार नहीं करता । वह जानता है कि इसमें 
इनका तो कोई छाभ नहीं है और मेरा अधःपतन है। पक्षान्तरमें 
खीकार न करनेमें न दोष है न हिंसा है और इस कार्यके लिये 
इन लोगोंके इस आग्रहसे बाध्य होना धर्मसम्मत भी नहीं है। धर्म 
तो उसे कहते हैं जो इसलोक और परलोकमें कल्याणकारी हो । जो 
लोक -परलोक दोनोंमें अहित करता है वह कल्याण नहीं, अकल्याण 
दी दे । पुरस्कार नहीं, महान्‌ विपद ही है। माता-पिता मोहबश 
बारूकके क्षणिक सुखके लिये उसे कुपथ्य सेवन कराकर अन्‍्तममें 
बालकके साथ ही खयं भी दुःखी होते हैं इसीग्रकार यह मोले भाई 
भी तश्व न समझनेके कारण मुझें इस पापपथर्मे ढकेलना चाहते हैं। 
समझदार बालक माता-पिताके आग्रहको नहीं मानता तो वह दोषी 
नहीं होता । परिणाम देखकर या विचारकर मातापिता भी नाराज 
नहीं होते। इसीप्रकार विचार करनेपर ये भाई भी नाराज नहीं 
होंगे। यों समझकर वह किसीके द्वारा भी प्रदान की हुई मान- 
बडाई स्वीकार नहीं करता | वह समझता है कि इसके खीकारसे 

में अनाथकी भांति मारा जाऊंगा । इतना त्याग मुझमें नहीं हे कि 
दूसरोंकी जरासी खुशीके लिये में अपना सर्वनाश कर डा । त्याग- 
बुद्धि हो, तो भी विवेक ऐसे त्यागकों बुद्धिमानी या उत्तम नहीं 
बतलाता । जो सरलचित्त भाई अज्ञानसे साधकोंको इसप्रकार मान- 
बडाई खीकार करनेके लिये बाध्यकर उन्हें महान्‌ अन्धकार और 
दुःखके गड़ढेमें ढकेलते हैं, परमात्मा उन्हें सदूबुद्धि प्रदान करें 
जिससे वे साधकोंको इसतरह विपत्तिके भेंवरमें न डालें । 
साधनद्वारा इसप्रकारकी विवेकयुक्त भावनाओंसे भोगेंके प्रति 
जो वैराग्य होता है वह साधनद्वारा होनेवाला वैराग्य है।इस 
तरहके वैरागी पुरुषको संसारके ञ्री पुत्र मान बडाई घन ऐशश्वर्य 
आदि उसीमग्रकार कान्तिहीन और नीरस प्रतीत होते हैं, जैसे 
प्रकाशमय सूर्यदेवके उदय होनेपर तारे प्रतीत हुआ करते हैं ! 
परमात्मतत्त्वके ज्ञानसे होनेवाला बेरग्य-जब साधकको 
परमात्माके तत्तकी कुछ उपलब्धि हो जाती है तब तो संसारके 
सम्पूण पदार्थ उसे खतः ही रसह्टीन और मायामभात्र प्रतीत होने 
लगते हैं। फिर उसे भगवत्तत्तके अतिरिक्त किसीमें अन्य कुछ भी 
सार नहीं प्रतीत द्वोता। जैसे मृगतृष्णेके जलको मरीचिका जान 
लेनेपर उसमें जल नहीं दिखायी देता, जैसे नींदसे जगनेपर खम्मको 
खप्न समझ लेनेपर खप्नके संसारका चिन्तन करनेपर भी उसमें सत्ता 
नहीं माद्म होती, उसीप्रकार तत्त्वज्ञानी पुरुषको जगतके पदार्थोमें 
सार और सत्ताकी प्रतीति नहीं होती । चतुर बाजीगरद्वारा निमित 

रम्य बगीचेमें अन्य सब मोहित होते हैं परन्तु जैसे उसका म्मज्ञ तत्त्व 
जाननेवाला झमूरा उसे मायामय और निस्सार समझकर मोहित 
नहीं होता, (हाँ, अपने मायापति मालिककी लीला देख देखकर 
आह्वादित अवश्य होता है ) इसीग्रकार इस श्रेणीका वबैरागी पुरुष 
भी विषय-भोगोंमे मोहित नहीं होता | 


इसप्रकारके वैराग्यवान्‌ पुरुषकी संसारके किसी भोग-पदार्थमे 
आस्था ही नहीं होती, तब उनमें रमणीयता और सुखकी भ्रान्ति तो 
हो ही केसे सकती है? ऐसा ही पुरुष परमात्माके परमपदका 
अधिकारी होता है ! इसीको परवैराग्य या इढ़वैगग्य कहते है ! 


वैराग्य-प्राप्तिके उपाय 


उपयुक्त विवेचनपर विचारकर साधकोंको चाहिये कि आरम्भमे 
वे संसारके विषयोंकों परिणाममें हानिकर मानकर भयसे या दुःख- 
रूप समझकर घृणासे द्वी उनका त्याग करें | अवश्य ही दम्भसे सदा 
बचे रहना चाहिये । बारम्बार वैराग्यकी भावनासे, त्यागओे महर्व- 
का मनन करनेसे, जगत्‌की यथाथ स्थितिपर विचार करनेसे, मृत 
पुरुषों, सूने महलों, टूट मकानों और खंडहरोंकों देखने-छुननेसे 
प्राचीन नरपतियोंकी अन्तिम गतिपर ध्यान देनेसे और विरक्त, 
विचारशील पुरुषोंका संग करनेसे ऐसी दलीलें हृदयमे स्वयमेव 
उठने लगती हैं, जिनसे विषयोंके ग्रति विराग उत्पन्न ढ्वोता है । 
पुत्र-परिवार, धन-मकान, मान-बडाई, कीत्ति-कान्ति आदि समस्त 

पदार्थों निरन्तर दुःख और दोष देख देखकर उनसे मन हृठाना 
चाहिये । भगवानने कद्दा है-- 


इन्द्रियार्थषु वेराग्यमनहंकार एवं च। 
जन्मसृत्युजराव्याधिदुःखदोषानुदशेनम्‌ ॥। 
असक्तिरनभिष्वड्रः पृत्रदारगृहादिषु । 
(गीता १३। <-९ ) 
इसलोक और परलोकके सम्पूर्ण भोगोंमें आसक्तिका अभाव 
और अद्दृद्भारका भी अभाव एवं जन्म, मृत्यु, जरा और रोग आदियमें 
दुःख दोषोंका बारम्बार विचार करना तथा पुत्र, त्री, घर और 
धनादिमें आसक्ति और ममताका अभाव करना चाहिये । 


विचार करनेपर ऐसी ओर भी अनेक दलीलें मिलेंगी जिनस 
संसारके समस्त पदार्थ दुःखरूप प्रतीत होने लगेंगे । 
योगदर्शनका सूत्र है- 
परिणामतापसंस्कारदुःखैगुणबृत्ति- 
विरोधाच दुःखमेव सवे विवेकिनः । 
( साधनपाद ९५ ) 
परिणामदुःख, तापदुःख और संस्कारदुःखसे मिश्रित होने 
और गुण-दृत्ति-विरोध होनेसे व्विकी पुरुषोंकी दृष्टिमें समस्त 
विषय सुख-दुःखरूप द्वी हैं । अब यहां इसका कुछ खुलासा कर 
दिया जाता है- 


२७५२ तक्य-चिन्तामणि 


पारिणामदुःखता-जो सुख आरम्भमें सुखरूप प्रतीत होनेपर 
भी परिणाममें महान्‌ दुःखरूप हो, वह सुख परिणामदुःखता 
कट्दलाता है। जैसे रोगीके लिये आरम्भमें जीमको स्वाद छगनेवाला 
कुपथ्य ! वेचके मना करनेपर भी इन्द्रियासक्त रोगी आपात-सुखकर 
पदार्थों स्वादवश खाकर अन्‍्तमें दु:ख उठाता, रोता, चिह्लाता है, 
इसीग्रकार विषयसुख आरम्भमें रमणीय और सुखरूप प्रतीत होनेपर 
भी परिणाम महान्‌ दुःखकर है | भगवान्‌ कहते हैं- . 


विषयेन्द्रियसंयोगाद्यत्तदग्रेड्सतोपमस्‌ । 
परिणामे विषमिव तत्सु्ख राजसं स्मृतम्‌ ।। 


( गोौता १८ । ३८ ) 


जो सुख विषय और इन्द्रियोंके संयोगसे होता है वह यद्यपि 
भोगकालमें अमृतके सद्ृश मासता है परन्तु परिणाममें वह ( बल, 
वीये, बुद्धि, धन, उत्साह और परलोकका नाशक होनेसे ) विषके 
सद्श है, इसलिये वह सुख राजस कहा गया है । 


दादकी खाज खुजछाते समय बहुत ही छुखद माद्म होती 
है । परन्तु परिणामम जलन द्वोनेपर वही मह्यन्‌ दुःखद होजाती है। 
यही विषय सुखोंका परिणाम है। इसछोक और परलोकके सभी 
विषय-सुख परिणामदुःखताको लिये हुए हैं। बड़े पुण्यसश्वयसे 
ल्येगोंको स्वगकी प्राप्ति होती है परन्तु"ते त॑ मृक्‍्त्वा स्वर लोक॑ विशाल 
ज्ञीणे पृण्य मत्यज्ञोक॑ विशन्ति।” वे उस विशाल स्वर्गलोकको भोग- 

कर पुण्य क्षीण होनेपर पुनः मृत्युलोकको प्राप्त होते हैं। इसलिये 
गुसाईजी महाराजने कहा है-- 


एहि तनुकर फल विषय न भाई | 
स्व॒रगड स्वल्प अन्त दुखदाई ॥ 
तापदुःखता-पुत्र, त्री, स्वामी, धन, मकान आदि सर्भी 
पदार्थ हर समय ताप देते जलाते रद्दते हैं। कोई विषय ऐसा नहीं है 
जो विचार करनेपर जल्यनेवाल्य प्रतीत न हो | इसके सिवा जब 
मनुष्य अपनेसे दूसरोंको किसी भी विषयमें अधिक बढ़ा हुआ 
देखता हे तब अपने अल्प सुखके कारण उसके हृदयमें बडी जलन 
होती है । विषयोंकी प्राप्ति, उनके संरक्षण और नाशमें भी सदा 
जलन बनी द्वी रहती है | कहा है- 


अथानामजेने दुःख तथैव परिपालने । 
नाशे दुःखं व्यये दुःख घिगर्थ क्रशकारिणम्‌ ॥। 
धन कमाने में कई तरहके सनन्‍्ताप, उपाजन हो जानेपर 
उसकी रक्षामें सन्‍्ताप, कहीं किसीमें डूब न जाय, इस चिन्तालयमें 
सदा ही जलना पड़ता है, नाश होजाय तो जलन, खर्च होजाय 
तो जलन, छोड़कर मरनेमें जलन, मतलब यद्द कि, आदिसे अन्ततक 
केवल सन्ताप ही रहता है । यही द्वार पुत्र, मान बड़ाई आदिका 
है ! सभीमें प्राप्तिकी इच्छासे लेकर वियोगतक सनन्‍्ताप बना रहता 
है ! ऐसा कोई विषय-सुख नहीं जो सन्ताप देनेवाला न हो ! 

संस्कारदःलता-आज ख्री-स्त्रामी, पुत्र-पखिर, धन-मानादि 
जो विषय प्राप्त हैं उनके संस्कार हृदयमें अकित हो चुके हैं। इसलिये 
उनके समाप्त होनेपर संस्कारवश उन वस्तुओंका अभाव महान्‌ 
दुःखदायी होता है । में कैसा था, भेरा पुत्र सुन्दर सुडौल और 
आज्ञाकारी था, मेरी न्री कितनी सुशीछा थी, मेरे पतिसे मुझे 
कितना छुख मिलता था, मेरी बड़ाई जगत्‌ भरमें छा रही थी, 
परन्तु आज में क्‍्यासे क्‍या हो गया £# मैं सब तरहसे दीन हीन 
होगया, ययपि उसीके समान जगतमें छाखों करोड़ों मनुष्य आरम्मसे 
दी इन विषयोंसे रहित हैं परन्तु उनको अभावका अनुभव न होनेसे 
वे ऐसे दुःखी नहीं हैं | जिसके विषय-भोगोंकी बाहुल्‍यताके समय 
सुखोंके संस्कार होते हैं उसे दी उनके अभावकी ग्रतीति होती है। 
अभावकी ग्रतीतिमें दुःख भरा हुआ है । यही संस्कार दुःखता है । 

इसके सिवा यह बात भी सर्वथा ध्यानमें रखनी चाहिये कि 
सेसारके सभी विषय सभी अबस्थामें दुःखसे मिश्रित हैं । 

गुण-वृत्तियोंके विरोधजन्य दःख-एक मनुष्यको कुछ झूठ 
बोलने या छल-कपट, विश्वासघात करनेसे दस हजार रुपये मिलनेकी 
सम्भावना ग्रतीत होती है। उस समय उसकी सात्तिक वृत्ति कहती 
है “पाप करके रुपये नहीं चाहिये, भीख मांगना या मर जाना अच्छा 
है, परन्तु पाप करना उचित नहीं ।” उधर लछोभमूलक राजसी दृत्ति 
कहती है ''क्या हज है ? एक बार तनिकसी झूठ बोलनेमें आपत्ति दी 
कौनसी है ? जरासे छठ-कपट या विश्वासघातसे क्या होगा ? एक बार 

ऐसा करके रुपये कमाकर दरिद्र मिटा लें, भविष्यमें ऐसा 
नहीं करेंगे।” 

यों साक्विकी और राजसी वृत्तिमें महान्‌ युद्ध मच जाता है, 
इस झगडेमें चित्त अत्यन्त व्याकुल और किंकतंब्यविमूढ़ हो उठता 
है | विषाद और उद्दिम्नताका पार नहीं रद्दता । 

इसी तरह राजसी, तामसी वृत्तियोंका झगड़ा होता है। 
एक मनुष्य शतरंज या ताश खेल रहा है। उधर उसके. 
समयपर न पहुंचनेसे घरका आवश्यक काम बिगड़ता है । 
कर्ममें प्रवृत्ति करानेवाठी राजसी बृत्ति कहती है “उठो, 
चलो हजे हो रहा है, घरका काम करो |” इधर प्रमादरूपा 
तामसी दृत्ति पुनः पुनः उसे खेलकी ओर खींचती है, वह बेचारा 
इस दुबिधामें पड़कर महान्‌ दुखी हो जाता है । 

उदाहरणके लिये दो दृष्टान्त पयोप्त हैं । 

इस प्रकार विचार करनेसे यह स्पष्ट विदित होता हैं कि 
संसारके सभी खुख दुःखरूप हैं। अतएव इनसे मन हटानेंकी 
भरपूर चेष्टा करनी चाहिये । 

उपयुक्त भयसे और विचारसे होनेवाले दोनों ग्रकारके 
वैराग्योंको प्राप्त करनेके यही उपाय हैं। यह उपाय पूवापेक्षा 
उत्तम श्रेणीके वैराग्य-सम्पादनमें भी अवश्य ही सहायक होते हैं। 
परन्तु इससे अगले दोनों वैराग्योंकी ग्राप्तिमें निम्नलिखित साधन 
विशेष सहायक होते हैं । 

परमात्माके नाम-जप और उनके स्वरूपका निरन्तर स्मरण 
करते रहनेसे हृदयका मल ज्यों ज्यों दूर होता है त्यों त्यों उसमें 
उज्ज्बलता आती दै। ऐसे उज्ज्वल और शुद्ध अन्तःकरणमें 
बैराग्यकी छहरें उठती ढैं, जिनसे विषयानुराग मनसे स्वयमेत्र 
ही हट जाता है। इस अबस्थामें विशेष विचारकी आवश्यकता 
नहीं रहती । जैसे मैले दर्पणको रूडेसे घिसनेपर ज्यों ज्यों उसका 
मैल दूर होता है त्यों ही त्यों वह चमकने लगता है और उसमें 
मुखका प्रतिबिम्ब स्पष्ट दिखछायी पड़ता है, इसी प्रकार पंरमात्माके 
भजन-ध्यानरूपी रूईकी चाढू रगडसे अन्तःकरणरूपी दर्पणका 
मल दूर द्वोनेपर वह चमकने लगता है और उसमें सुखखरूप 
आत्माका प्रतिबिम्ब दीखने लगता है। ऐसी स्थितिमें जरासा भी 
बाकी रहा हुआ विषय-मलरका दाग साधकके हृदयमें झूलसा खटकता 
है । अतरव वह उत्तरोत्तर अधिक उत्साहके साथ उस दागको 
मिटानेके लिये भजन-ध्यानमें तत्पर होकर अन्‍्तमें उसे सर्बथा 
मिठाकर ही छोडता है । ज्यों ज्यों भजन-ध्यानसे अन्तःकरणरूपी 
दर्पणपकी सफाई होती है त्यों त्यों साथककी आशा और 
उसका उत्साह बढ़ता रहता है, भजन-ध्यानरूपी साधन तत्त्त न 
समझनेवाले मनुष्यको ही भाररूप प्रतीत होता है | जिसको 
इसके तक्त्का ज्ञान होने लगा है वह तो उत्तरोत्तर आनन्दकी 
उपलब्धि करता हुआ पूर्णानन्दकी प्राप्तेके छिये भजन-ध्यान 
बढाता ही रहता है । उसकी दृष्टिमें विषयोंमं दीखनेवाले विषय- 

सुखकी कोई सत्ता द्वी नहीं रह जाती । इससे उसे हदृढवराग्यकी 
बहुत शीघ्र प्राप्ति हो जाती है। भगवानने इस दृढवैराग्यरूपी 
शख्रद्वारा ही अहंता, ममता और वासनारूप अति दृढ मूलबाले 
सेसाररूप अश्वत्थ वृक्षकों काटनेके लिये कहा है । 


अश्वत्थमेन सुविरूढमूलमसद्भशस्त्रेण दृढेन छिक्तता ॥ 
( गीता १५७-३ ) 
संसारके चित्रको सर्वथा भुछा देना ही इस अश्वत्थ वृक्षका 
छेदन करना है । इृढवैराग्यसे यह काम सहज ही हो सकता है। 


भगवान्‌ कहते हैं- 


ततः पद तत्परिमार्गितव्यं यस्मिन्गता न निवतेन्ति भूयः । 
तमेव चाय पुरुष प्रपथे यतः प्रवृत्तिः प्रसृता पुराणी | 
(गीता १५७ | ४ ) 

इसके उपरान्त उस परमपदरूप परमेश्वरको अच्छी प्रकार 
खोजना चाहिये, ( उस परमात्माके विज्ञान आनन्दघन “सत्य 
ज्ञानमनन्तं ब्रह्म”” का बारम्बार चिन्तन करना ही उसे दढूंढना है ) 
जिसमें गये हुए पुरुष फिर वापस संसारमें नहीं आते और जिस 
परमेश्वरसे यह पुरातन संसार-द्ृक्षकी प्रद्गत्ति विस्तारको प्राप्त हुई 
है उसी आदिपुरुष नारायणके मैं शरण हूँ ( उस परमपदके 
स्वरूपको पकड़ लेना-उसमें स्थित हो जाना ही उसकी शरण 
होना है ) इस प्रकार दृढ़ निश्चय करनेपर- 

निर्मानमोहा जितसद्भदोषा अध्यात्मनित्या विनिशृत्तकामा।। 
इन्द्वैविम्वुक्ताः सुखदुःखर्सज्षैगेच्छन्त्यमूढाः पद्मव्ययं तत्‌ ॥ 


(गीता १५ । ५ ) 

नष्ट हो गया है मान और मोह जिनका तथा जीत लिया 
है आसक्तिरूप दोष जिन्होंने और परमात्माके स्वरूपमें है निरन्तर 
स्थिति जिनकी तथा अच्छी तरह नष्ट हो गयी है कामना जिनकी, 
ऐसे वे छुखदुःख-नामक इन्द्वोंसे विमुक्त हुए ज्ञानीनन, उस 
अविनाशी परमपदको प्राप्त होते हैं । 

वैराग्यका फल 

बस, इस प्रकार एक परमात्माका ज्ञान रह जाना ही अटल 
समाधि या जीवन्मुक्त अवस्था है, उसीके यह लक्षण हैं | तदनन्तर 
ऐसे जीवन्मुक्त पुरुष संसारमें किस प्रकार विचरते हैं, उनकी 
कैसी स्थिति होती है इसका विवेचन गीताके अध्याय १२ के 
छोक १३ से १९ तक निम्नलिखित रूपमें है, भगवान्‌ उनके 
लक्षण बतलाते हुए कहते है- 

अद्वेष्टा सवेभृतानां मेत्रः करुण एवं च। 

निमेमो निरहंकारः समदुःखसुखः क्षमी ॥१३॥ 

संतुष्टः सतत योगी यतात्मा दृनिश्रयः 

मय्यापितमनोबुद्धियों मद्धक्तः स में प्रियः ॥१४॥ 

यसाजोद्िजते लोको लोकानोदिजते च यः । 

हपोमषेमयोदिगैम्रेक्नी यः स च में प्रियः ॥१५॥ 

अनपेक्षः शुचिदंक्ष उदासीनो गतव्यथः । 
सवोरम्भपरित्यागी यो मद्भक्तः स मे प्रियः ॥१६॥ 
यो न हृष्यति न द्वेष्टि न शोचति न काइ्डति । 
शुभाशुभपरित्यागी भक्तिमान्यः स मे प्रियः ॥ १७।॥। 
समः शत्रो च मित्रे च तथा मानापमानयोः । 
शीतोष्णसुखदुःखेषु समः सड्भविवर्जितः ॥१८॥ 
तुल्यनिन्दास्तुतिमेनी संतुष्टो येन केनचित्‌ । 
अनिकेतः स्थिरमतिभेक्तिमान्मे प्रियो नरः ॥१९॥ 
“इस प्रकार शान्तिको ग्राप्त हुआ जो पुरुष सब भूतोंमें 
द्वेषघभावसे रहित एवं खाथरहित सबका ग्रेमी और हेतुरहित दयाढु 
हैं तथा ममतासे रहित एवं अहडद्लारसे रहित, सुख-दु:खोंकी 
प्राप्तिमं सम और क्षमावान्‌ है अथोौत्‌ अपना अपराध करनेवालेको 
भी अभय देनेवाला है । जो ध्यानयोगमें युक्त हुआ, निरन्तर 
लाभ-हानिम सनन्‍्तुष्ट है, मन ओर इन्द्रियोंसहित शरीरको वश़में 
किये हुए, मुझमें दृढ़ निश्चयवाला है, वह मुझमें अर्पण किये 
हुए मन बुद्धिवाला मेरा भक्त मुझे प्रिय है। जिससे कोई भी 
जीव उद्देगको प्राप्त नहीं होता और जो स्वयं भी किसी जीवसे 
उद्देगको ग्राप्त नहीं होता एवं जो हृष, अमष, भय और उद्देगादिसे 
रहित है, वह मुझे प्रिय है । जो पुरुष आकांक्षासे रहित, बाहर 
भीतर छुद्ध, चतुर द्वै शर्थात्‌ जिस कामके लिये आया था उसको 
पूरा कर चुका है एवं पक्षपातसे रह्ित और दुःखोंसे छूटा हुआ 

है, वह सब आरम्भोंका त्यागी अर्थात्‌ मन, वाणी, शरीरद्वारा 
प्रारब्धसे होनेवाले सम्पूर्ण खाभाविक कर्मोमें कर्तापनके अभिमान- 
का त्यागी मेरा भक्त मुझे प्रिय दे । जो न कभी हृषित होता है, 
न द्वेष करता है, न शोच करता है, न कामना करता है तथा 
जो शुभ और अश्जुभ सम्पूर्ण कर्मेके फलका त्यागी है, वह भक्ति- 
युक्त पुरुष मुझे प्रिय है । जो पुरुष गत्नु, मित्र, मान, अपमान, 
सर्दी, गर्मी और सुख दुःखादि दन्द्वोंमे सम है और सब संसारमे 
आसक्तिसे रहित है तथा जो निन्दा-स्तुतिको समान समझनेवाला 
और मननशील है अर्थात्‌ ईश्वरके खरूपका निरन्तर मनन करने- 
वाला है एवं जिस किसी प्रकारसे भी शरीरका निवाह होनेमें 
सदा ही सनन्‍्तुष्ट और रहनेके स्थानमें ममतासे रहित है, वह स्थिर 
बुद्धिवाला भक्तिमान्‌ पुरुष मुझे प्रिय है ।” 

अतएव इस असार संसारसे मन हटाकर इसछोक और 
परलोकके समस्त भोगोंमें वैराग्यवान्‌ होकर सबको परमात्माकी 
ग्राप्तिके लिये प्रयक्ञ करना चाहिये ! 


ऑहिसक्ममाकासंकापमलर कक लयप50 दाह क पा :६52%: ३०:72 प्रशाकक अपार परवान पाए दल पर (००:६३ १ल-गहएफया०/8० 7 २टसजअकका+2 कट पपअाशक: 
>आह््् 


गीतासम्बन्धी प्रश्नोत्तर 


एक सजनके प्रश्न हैं- 

(१) गीता वेदोंको मानती है कि नहीं ? यदि मानती है तो 
किस इष्टिसे ! अध्याय २ छोक ४२, ४५ ,9६, ५३ में वेदोंको 
क्यों नीची दशष्टिसे कथन किया है ? 

(२) गीता वर्णाश्रम घर्मंको मानती है या नहीं ? यदि मानती 
है तो किस प्रकारसे । यदि नहीं मानती है तो बणौश्रम धर्मको 
क्यों चाहती है ? अगर मानती है तो सब धर्म छोड़कर अ० १८ 
के ६६ (इलोक) का क्‍या अथे है! जब कि शूद्र और नीच 
योनियोंकों परमगति होना लिखा है । 

(३) गीता कमको मानती है या ज्ञानको, या दोनोंको ? यदि 
केवल कमंको मानती द्ठै तो ज्ञान निष्फल है, यदि ज्ञानको मानती 
है तो कर्म निष्फल है, यदि ज्ञानको बताती है तो कर्मको क्‍यों 
चाहती है 

(9) गीता मूर्तिपूजाकों मानती है कि नहीं * यदि नहीं 
मानती है तो अध्याय ९ के २६ इछोकका क्या अथे है । यदि 
मानती है तो निर्मुण या सग्रण ! 

(५) गीता लिखा है कि ब्रिना शिष्य बनाये ज्ञानका उपदेश 
नहीं देना चाहिये तो क्‍या अजुन शिष्य थे १ क्‍या अजुनको 
उपदेश देनेसे ज्ञान हुआ ? क्‍या वे परमपदको प्राप्त हुए ! 

(६) गीताकी भगवान्‌ क्ृष्णने अपने मुखारविन्दसे वर्णन 
किया है या (उसके) रचयिता कोई और पुरुष थे £ 

उत्तर- 

(१) गीता वेदोंको मानती है ओर उनको बहुत ऊंची दृष्टिसे 
देखती दे । दूसरे अध्यायके इन इलोकोंमें वेदोंकी निन्‍्दा नहीं 
की गयी है, केवल भोग-ऐश्वर्य या खगादिरूप क्षणभंगुर और 
विनाशी फल देनेवाले सकाम कर्मोंसे अछग रहकर आत्मपरायण 
होनेके लिये कहा गया है। भोगोंमें मनुष्यकी स्वाभाविक ही 
प्रवृत्ति रहती है | इसपर यदि “अमुक कमसे बहुत घन मिलेगा ।! 
“अमुक कमसे मनचाहे सत्री पुत्रादि मिलेंगे ! “अमुकसे स्वर्गादिकी 
प्राप्ति होगी ।” आदि सुहावने वचन सुननेको मिल जाय॑ तब तो 

मनका अपहरण हो जाना अनिवाय हो जाता है। भोगलाल्सा 
बढ़कर बुद्धिका डांवाडोल कर देती है। बहुशाखावाढी बुद्धिसे 
आत्मतत्त्वकी उपलब्धि नहीं होती और उसके हुए बिना दुःखोंसे 
सदाके लिये छुटकारा नहीं मिलता । इसीसे आगे चलकर नवें 
अध्यायम फिर कहा गया है-- 


तैविद्या मां सोमपाः पूतपापा यज्लैरिष्ठा स्वगंतिं प्राथेयन्ते । 
ते पृण्यमासाद्य सुरेन्द्रलोकमश्नन्ति दिव्यान्दिवि देवभोगान्‌ 
ते त॑ भ्ुक्‍्त्वा स्वगेलोक॑ विशाल क्षीणे पृण्ये मत्येलोक॑ विशन्ति 
एवं त्रयीधमेमलुप्रप्ना गतागतं कामकामा लभन्ते।॥ 


( ९ | २०-२१ ) 


“तीनों वेदोंमें विधान किये हुए सकाम कर्मोंको करनेवाले, 
सोमरसको पीनेवाले पापोंसे पवित्र हुए जो पुरुष मुझे यज्ञोंद्वारा 
पूजकर खर्गकी प्राप्ति चाहते हैं, वे अपने पुण्योंके फछरूप इन्द्रढोकको 
प्राप्त होकर खगमें दिव्य देवताओंके भोगोंको भोगते हैं और उस 
विशाल खगलोकको भोगकर पुण्य क्षीण होनेपर मृत्युलोकको प्राप्त 
होते हैं, इस प्रकार (खर्गके साधनरूप) तीनों (ऋक्‌, यजु, साम) 
वेदोंमें कहे हुए सकाम कमके शरण हुए भोगकामनावाले पुरुष 
बारम्बार आवागमनको प्राप्त होते हैं ।” 


तात्पये यह कि सकाम कममें लगे हुए पुरुषोंकों बारम्बार 
संसारमें आना जाना पड़ता है, उन्हें जन्मरूप कमेफल ही मिलता 

है । जन्ममृत्युके चक्रसे उनका पिण्ड नहीं छूटता । इस विवेचनसे 
यह बतलाना है कि यहां वास्तवमें बेदकी निनन्‍्दा नहीं है| सकाम 
कर्म, परम श्रेयकी ग्राप्ति नहीं करानेबाले होनेके कारण उन्हें 
निष्काम कर्म और निष्काम उपासनाकी अपेक्षा नीची श्रेणीका 
बतलाया है | उनको बुरा नद्वीं बताया, यह कहीं नहीं कद्दा कि 
बैदिक सकाम कर्मी पुरुष 'मोहजाल्समावता:” आसुरी सम्पत्तिवाले 
पुरुषोंकी तरह “पतान्ति नरकेउशुचों” या “आतरी योनिमापन्ना 
मृढा जन्माने जन्मानि। मामग्राप्येव कौन्तेय तते यान्त्यघर्मा गातिम!? 
(79 । २७ | अपवित्र नरकमें पड़ते हैं या हे कोन्‍्तेय ! वे 
मूढ़ पुरुष जन्म जन्ममें आसुरी योनिको प्राप्त हुए मुझे न पाकर 
उससे भी अति नीच गतिको ही प्राप्त होते हैं | बल्कि यह कहा है 
कि वे पूतपाप ( देवऋणरूप पापोंसे मुक्त होकर ) स्वगकी इच्छासे 
यज्ञद्वारा भगवत्‌-पृजा करनेवाले होनेंके कारण स्वगंक दिव्य और 
विशाल भोगोंको भोगते हैं । 

पक्षान्तरमें बेदका महत्त्व प्रकट करनेवाले अनेक वचन गीतामें 
मिलते हैं-“कर्म बल्मोद्धवं विदि त्द्माक्तरसमुद्भगम !' (३ । ?५ | 
“कर्मको वेदसे ओर वेदको अक्षर परमाध्मासे उत्पन्न हुआ जान ।! 
८3“ तत्सदिति निर्देशों बक्षणस्रिषिषः स्मृतः | बाह्मणास्तेन वेदाशथ 
यज्ञाश्व विद्विताः पुण ।! [7७-२२] ३£तत सत्‌ ये ब्रह्मके त्रिविध 
नाम कहे हैं, सृष्टिकी आदिमें ब्राह्मण 'वेद! और यज्ञादि उसीसे ही 
रे गये हैं | इन वचनोंसे वेदकी उत्पत्ति परमात्मासे हुई बतलायी 

गयी है। 'एवं बहुविधा यज्ञा वितता ब्श्मणों मृखे | कर्मजान्विदे 
तान्सवनिव॑ ज्ञात्ता विमोक््यसे' / 9 | ३२ ॥ ऐसे बहुत प्रकारके 
यज्ञ वेदवाणीमें विस्तार किये गये हैं उन सबको शरीर मन और 
इन्द्रियोंके क्रियाद्वारा ही उत्पन्न होनेवाले जान । इस प्रकार तत्त्वसे 
जानकर निष्काम कममयोगद्वारा संसार-बन्धनसे मुक्त हो जायगा । 
यहां वैदिक कर्मोंका तत्व समझकर उनके निष्कराम आचरणसे 
साक्षात्‌ मोक्षकी ग्राप्ति बतलछायी है। 'यदक्षरं॑ केदविदों बदान्ति 
विशन्ति !! [ ८ । ११ |] 'बेदकों जाननेवाले जिस परमात्माको 
अक्षर ( ओंकार नामसे ) कहते हैं ।” इसमें वेदकी प्रशंसा स्पष्ट है । 
ठीक यही वाक्य कठोपनिषद्के निम्नलिखित मन्त्रमें है- 


सर्वे वेदा यत्पद्मामनन्ति तपांसि' सवोणि च यद्ददन्ति । 
यदिच्छन्तो ब्रक्मचर्य चरन्ति तत्ते पद संग्रहेण ब्रवीम्योमित्येतत्‌ 


( बल्ली २। १५ ) 


““““पवित्रमोंकार ऋकक्‍साम यजुरेव च” पवित्र ओंकार और ऋक्‌ 
साम तथा यजुर्वद में ही हूं / [ ९। १७ ] इन वचनोंसे गीता- 
कार भगवानने वेदको अपना स्वरूप माना है। 'छन्दोभिषेंविधेः 
पृथक्‌ ।! [ १३। ४ ] विविध वेदमन्त्रोंसे ( क्षेत्रक्षेत्रञका तत्त्व ) 
विभागपूवषक (वर्णित है ) कहकर अपने वचनोंकी पुष्टिमें वेदका 
प्रमाण दिया है “वेदैश्व सर्वेरइ्मेव वेद्यो वेदान्तक॒द्वेदापदिव चाहम्‌ |? 
(१५। १५ ) “समस्त वेदोंद्वारा जानने योग्य में ही हूं।' और 

वेदान्तका कतो तथा वेदवित्‌ भी में ही हूं।! इन वचनोंसे भगवानने 
अपनेको वेदसे वेद्ध और वेदका ज्ञाता बतछाकर वेदकी मह्ान्‌ 
प्रतिष्ठा स्पष्ट स्वीकार की है इसके सिवा आर भी कई स्थल ऐसे हैं 
जह्ढंं वेदोंकी प्रशंसा की गयी है । 


इससे यह पता छग जाता है कि गीता वेदकों नीचा नहीं 
मानती | गीताने केवछ सकाम कर्मको ही निष्कामकी अपेक्षा नीचा 
बतलाया है । वास्तवमें इस लोक और परलोकके भोगपदा्थ तो 
मोक्षसे सदा ही नीचे हैं , स्वये वेद भी इसी सिद्धान्तका प्रतिपादन 
करता है । यजुर्वेदके चालीसवें अध्यायमें इसका विविचन है। 
कठोपनिषद्के यमनचिकेता-संबादरमें प्रेय श्रेयका विविचन करते हुए 
यमराजने भोग-ऐश्रयादि प्रेयेकी निन्दा और मोक्ष-श्रेयदी बड़ी 
प्रशेसा की है एवं भोग-ऐश्यमें अनासक्त होनेके कारण नचिकेताकी 
बहुत बड़ाई की है | (कठ ब० २। १, २,३) इसी प्रकारकी बात 
गीतामें है। निष्काम कर्म, निष्काम उपासना और आत्मतत्ततकी जगह 
जगह प्रशंसा करके गीताने प्रकारान्तरसे वदका ही समर्थन किया है। 


(२) गीता वर्णाश्रमको मानती है। ब्राह्मण, क्षत्रिय, वैश्य 
और शझाद्व चारों वणे अपने अपने स्वाभाविक वर्ण-धर्मका स्वाथ- 
रहित निष्काम भावसे भगवत्‌प्रीत्यर्थ आचरण करें तो उनकी मुक्ति 
होना गीताको सर्वथा मान्य है । गीता अध्याय १८ छोक ४ १से४४ 
तक चारों वर्णोके स्वाभाविक कम बतछाकर ४५।॥ ४६ में उन्हीं 

स्वाभाविक कर्मोंसे उनके लिये परम सिद्धिकी ग्राप्ति होना बतलाया 
है और 9७ । ४८ में वर्ण धर्मके पालन पर विशेष जोर दिया है । 


गीता जन्म-कम दोनोंसे वर्ण मानती है। “चातुर्वर्य मया 
सष्टे गुणकमाविभागश:ः” ( ४.१३ ) “गुण और कर्मोंके विभागसे 
ब्राह्मण, क्षत्रिय, वैश्य, शूद्र मेरे द्वारा रचे गये हैं ।! इन वचनोंसे 
उनका पूर्बक्ृत कर्मोंके फलस्वरूप ग्रुणकर्मके अनुसार रचा जाना 
सिद्ध होता है न कि पीछेसे मानना ! इसीलिये गीता वर्णधर्मको 
स्वभावज” और “सहज” ( जन्मके साथही उत्पन्न होनिवाला ) कर्म 
कहती है । परमेश्वरकी शरण होकर कोई भी अपने स्वाभाविक कर्म 
द्वारा निष्काममावसे उसकी उपासना करके मुक्त हो सकता है ' 
कर्मामें भेद मानती हुईं भी मुक्तिके सम्बन्ध गीता सबका समान 
अधिकार बतलाती है | गीताकी घोषणा है- 


यतः प्रवृत्तिभूतानां येन सवेमिंद ततम्‌। 
स्वकमेणा तमभ्यच्ये सिद्धें विन्दति मानवः ॥ 
( १८ | ४६ ) 

मां हि पाथे व्यपश्रित्य येडपि स्युः पापयोनयः । 
स्त्रियो वेश्यास्तथा श॒द्रास्तेडपि यान्ति परां गतिस्‌ ॥ 
कि पुनत्राक्मणाः पृण्या भक्ता राजपेयस्तथा। 
अनित्यमछुख लोकमिमं ग्राप्प भजस्व माम्‌ ॥ 
(९ | ३२-३३ ) 


२६८ तच्च-चिन्तामणि 


“जिस परमात्मासे समस्त भूतोंकी उत्पत्ति हुई है, जिरुसे यह सब 
जगत्‌ व्याप्त है उस परमेश्वरको अपने स्वाभाविक कमद्वारा पूजकर 
मनुष्य परम सिद्धिको प्राप्त होता है। हे अर्जुन ! खस्री, वैश्य, 
और शूद्वादि तथा पाप योनिवाले भी जो कोई होवें वे भी मेरे शरण हो- 
कर तो परमगतिको ही प्राप्त होते हैं फिर पुण्यशील ब्राह्मण और राजर्षि 
भक्तोंका तो कहना ही क्या है ? अतएव तू सुखरहित और क्षणमभंगुर 
इस मनुष्य शरीरको प्राप्त होकर निरन्तर मेरा ही भजन कर ।! 

गीता अध्याय १८। ६६ में 'सर्वधमान्परित्यज्य” का 
अथे सम्पूर्ण धर्मोॉका खरूपसे त्याग नहीं है । क्‍योंकि पहले अ० 
१६ | २३-२७ में शासत्रविधिके त्यागसे सिद्धि, सुख और 
परमगतिका न होना बतछाकर शाखविधिसे नियत किये हुए धर्म- 
का पालन करना कतंब्य बतलाया है। अध्याय १८ | ४७-४८ 
में भी खधरम पालनपर बड़ा जोर दिया है | वहां ऐसा प्रतिपादन 
करके यहां सब धमर्मोका खरूपसे त्याग करनेकी आज्ञा देना 
संभव नहीं । यदि थोड़ी देरके लिये मान भी लें कि अपने बचनों- 
के विरुद्ध यहां भगवानने खरूपसे धर्म छोड़नेकी आज्ञा ही दी 
है तो फिर अ० १८ | ७३ में 'करिष्ये कचन तब” “आपकी 
आज्ञानुसार करूंगा ।! कहकर अजुनका युद्धरूप वर्णधर्मका 
आचरण करना उससे विरुद्ध पडता है । भगवानने सब धर्मोके 
त्यागकी आज्ञा दी | अजुैनने उसे खीकार भी कर लिया फिर 
उसके विरुद्ध अजुन युद्ध क्‍यों करता ? इससे यद्दी सिद्ध होता है 

कि भगवानने सब धर्मोके त्यागकी आज्ञा नहीं दी | यहां “सर्व- 
धर्मान्‌ परित्यज्य” से उनका यही मतलब है कि मनुष्यको सब 
धर्मोका आश्रय” छोड कर केवडढ एक परमात्माका ही आश्रय 
ग्रहण करना चाहिये | धर्मको स्वरूपसे त्यागकी बात नहीं है । 
बात है केबछ आश्रय ( शरण ) के त्यागकी । यह तो ब्ण धर्मकी 
बात हुई । वर्णकी भांति आश्रम धर्मका गीतामें स्पष्ट और विस्तृत 
वर्णन नहीं है । गौणरूपसे आश्रमको गीताने स्वीकार किया है । 
अद्यचय चरन्ति! 'यतयो वीतरागा: | (८। ?९) 'तपाख्विभ्यः ।! 
(६ | 9६ ) “न्‍रह्मचर्यका आचरण करते हैं | आत्तक्तिशहित 
संन्यासी' 'तपस्वियोंसे! आदि दराब्दोंसे ब्रह्मचय, संन्यास और 
वानप्रस्थका निर्देश किया गया है । गृहस्थका वर्णन तो स्पष्ट ही है। 

(३) गीता अधिकारी मेदसे ज्ञानयोग और कमयोग दोनों 
निष्ठाओंकोी मुक्तिके दो स्वतन्त्र साधन मानती है । दोनों ही 
निष्ठाओंका फल एक भगवद्माष्ति होनेपर भी दोनोंके साधकोंकी 
कार्यपद्धति, उनके भाव और पथ स्वथा भिन्न भिन्न द्वोते हैं । 
दोनों निश्ठाओंका साधन एक ही कालमें एक पुरुषद्वारा नहीं 
बन सकता । 

निष्काम कर्मयोगी साधनकालमें कर्म, कमफल, परमात्मा 
और अपनेको भिन्न भिन्न मानता हुआ कर्मोंके फल और आसक्तिको 
त्यागकर ईश्वर-परायण हो, ईश्वरापण बुद्धिसे ही समस्त कम 
करता है और ज्ञानयोगी मायाके गुण ही गुणोंमें बतंते हैं यों 

समझकर देहेन्द्रियोंसे होनेवाली समस्त क्रियाओंमें कतेत्वाहड्भार 
न रखकर केवल् सर्वव्यापी परमात्माके खरूपमें ऐक्यमभावसे 
स्थित रहता है । 


दोनोंमेंसे किसी भी निष्ठाके अनुसार खरूपसे कमे त्याग 
करनेकी आवश्यकता नहीं है| उपासनाकी आवश्यकता दोनोंमें 
है | इस विषयका विस्तृत विविचन “गीतोक्त संनन्‍्यास' और 
गीतोक्त निष्काम कमयोगका खरूप” शीषैक लेखोंमें किया 
गया है# । 


(७) गीता मूर्तिपूजाकों मानती है, अध्याय ९ | २६ और 
९ | ३४ के छोकसे यह प्रमाणित है | अब रही खरूपकी बात 
सो गीताकी भगवानके सग्रण निगुण दोनों ही खरूप मान्य हैं । 
उदाहरणार्थ कुछ छोक उद्ृघृत किये जाते हैं- 


अजो5पि सन्नव्ययात्मा भूतानामीश्वरोडपि सन्‌ । 
. अति खामधिष्ठाय संभवाम्यात्ममायया ॥ 
यदा यदा हि धमस्यथ ग्लानिभवति भारत । 
अभ्युत्थानमधमेस्थ तदात्मानं॑ सृजाम्पहम्‌ ॥ 
परित्राणाय साधूनां विनाशाय च॒ दुष्कृताम | 
धमंसेथापनाथोय संभवामि युगे युगे॥ 

% “ीतोक्त सांख्ययोग और निष्काम कमंयोग” लेख इसीमें अन्य 
प्रकादित दें भौर वह पुस्तकाकार भी छप गये हें, गीताप्रेससे पुस्तक मिल सकती दे । 

जन्म कमे च में दिव्यमेवं यो वेत्ति तक्ततः। 
त्यक्त्वा देहँ पुनजन्म नेति मामेति सो5जुन ॥ 


( ४ ॥। ६-७-८-९ ) 


अवजानन्ति मां मृटा मानु्षी तनुमाथितस्‌। 
पर॑ भावमजानन्ती मम भूतमहेश्वरस्‌॥ 
पत्र पृष्पं फल तोय॑ यो में भकत्या प्रयच्छेति । 
तद॒ह॑ अक्त्युपहतमश्नामि. प्रयतात्मनः ॥ 
मन्‍्मना भव मद्धक्तो मद्याजी मां नमसस्‍्कुरु। 
मामेवेष्यसि युक्त्वेबमात्मानं मत्परायणः ॥ 


( ९ | ११-२६-३४ ) 


भगवान्‌ कहते हैं-'में अविनाशी खरूप अजन्मा होनेपर 
भी तथा सब भूतग्राणियोंका ईश्वर होनेपर भी अपनी ग्रकृतिको 
अधीन करके योगमायासे प्रकट होता हूं | हे भारत ! जब जब 
धर्मकी हानि और अधम॑की दृद्धि होती है तब तब ही में अपने 
रूपको प्रकट करता हूं । साधुपुरुषोंका उद्धार करनेके लिये 
और दूषित कम करनेवालोंका नाश करनेके लिये तथा धरम 
स्थापन करनेके डिये मैं युग युगमें प्रकट होता हूं। हे अज्जैन ! 
मेरा वह जन्म और कर्म दिव्य अर्थात्‌ अलौकिक है इस प्रकार 
जो पुरुष तक्त्से जानता है वह शरीरकों व्यागकर फिर जन्मको 
नहीं प्राप्त होता है किन्तु मुझे ही प्राप्त होता है ।! 


२9२ तस्व-चखिन्तामाण 


धसम्पूणे भूतोंके महान्‌ ईश्वररूप मेरे परमभावको न जानने- 
वाले मूढ़लोग मनुष्यका शरीर धारण करनेवाले मुझ परमात्माको 
तुच्छ समझते हैं अर्थात्‌ अपनी योगमायासे संसारके उद्धारके 
लिये मनुष्यरूपमें विचरते हुएको साधारण मनुष्य मानते है । 
पत्र पुष्प फल जल इत्यादि जो कोई भक्त मेरे लिये प्रेमसे 
अपंण करता है उस छुद्ध-बुद्धि निष्काम-ग्रेमी भक्तका प्रेमपृवक 
अपैण किया हुआ वह पत्र पुष्पादि में ( सगुण रूपसे प्रकट 
होकर प्रीतिसहित ) खाता हूँ | (तू ) मुझमें ही मनवाला हो, 
मेरा ही भक्त हो, मरी ही पूजा करनेवाछा हो, मुझ वासुदेवको 
ही प्रणाम कर, इस प्रकार मेरे शरण हुआ ठ आत्माको 
मुझमें एकीमाव करके मुझको ही प्राप्त होगा |! 


पर ब्रह्म पर धाम पवित्र परम भवान्‌ । 
पुरुष॑ शाइवत दिव्यमादिदेवमज विश्वम्‌ ॥ 
आहुस्त्वामूपयः सर्वे देवर्षिनोरद्सतथा । 
असितो देवलो व्यासः स्वयं चेव ब्रवीषि में ॥। 


किरीटिन गदिनं चक्रिणं च तेजोराशिं सवेतो दी परिमन्तम्‌ । 
पश्याभि त्वां दुनिरीक्ष्य समन्ताददीप्तानलाकद्य॒ति मग्रमेयम्‌ ॥। 
किरीटिनं गदिन चक्रहस्तमिच्छामि त्वां द्रइमह॑तथैव । 
तेनेव रूपेण चतुश्चुजेन सहस्रवाहों भव विश्वमूर्ते ॥ 


( गी० १० । १२-१३ और ११। १७-४६ ) 

अजुन कहते हैं घ-- 

“आप परम ब्रह्म, परमधाम, परम पवित्र हैं, क्योंकि आपको 
सब ऋषिजन सनातन दिव्य पुरुष देवोंके भी आदिदेव अजन्मा 
और सर्वव्यापी कहते हैं वैसे ही देवर्षि नारद, असित, देवहऋषि, 
मदर्षि व्यास और खयम्‌ आप भी मेरे प्रति कहते हैं !! आपको 
मैं मुकुट्युक्त, गदायुक्त और चक्रयुक्त तथा सब तरफसे प्रकाशमान 
तेजका पुञ्ञ प्रज्वलित अग्नि और सूर्यके सदृश ज्योतियुक्त देखनेंमें 
अति गहन और अभप्रमेय स्वरूप सब ओशसे देखता हूं। "में वैसे ही 
आपको मुकुठ धारण किये हुए तथा गदा और चक्र हार्थोमें लिये 
हुए देखना चाहता हूं अतएथ दे विश्वस्वरूप | हे सदृख्तत्राहो ! 
आप उस चतुर्भुज रूपसे युक्त होशये अथात्‌ चतुर्भुजरूप दिखलाइये | 


मय्यावेश्य मनो ये मां नित्ययुक्ता उपासते । 
श्रद्धयया परयोपेतास्ते में युक्ततमा मताः॥ 
(१२१।१२ ) 
भगवान्‌ कहते हैं -“मुझमें मनको एकामग्र करके निरन्तर मेरे 
भजनध्यानमें लगे हुए जो भक्तजन अतिथय श्रेष्ठ श्रद्धासे युक्त हुए 
ओ मुझ सगुणरूप परमेइ्वरको भजते हैं वे मुझको योगियोंमें भी अति 
उत्तम योगी मान्य हैं अर्थात्‌ मैं उन्हें अति श्रेष्ठ मानता हूं ।” 


तन्च संस्मृत्य संस्मृत्य रूपमत्यद्भ्रु्त हरेः । 
विस्मयो मे महान्‌ राजन्हृष्यामि च पुनः पुनः ॥। 


(१८ | ७७ ) 


१८ 


२७७ तस्व-चिन्तामणि 


राजा धृतराष्ट्से संनय कहते हैं-- 

“हे राजन्‌ ! श्रीदरिक उस अति अद्भुत रूपको पुनः पुनः 
स्मरण करके मेरे चित्तमें महान्‌ आश्चर्य होता है और में बारम्बार 
हर्षित होता हूं।' 

उपयुक्त इछोक सगुणस्वरूपके प्रतिपादक हैं । नीचे निर्गणके 
ग्रतिपादक इलोक हैं । 


सर्वेभूतस्थितं यो मां भजत्येकत्वमास्थितः । 
सवेथा वतेमानोषपि स योगी मयि बतेते॥ 
(६। १३१) 
बहनों जन्मनामन्ते ज्ञानवान्मां प्रपय्ते। 
वासुदेव! सवेमिति स महात्मा सुदुलेभः॥ 
( ७। १९ ) 
अव्यक्तो5क्षर इत्युक्तस्तमाहुः परमां गतिम्‌ | 
य॑ प्राप्प न निवतेन्ते तद्धाम परम मम॥ 
(८। २१) 
मया ततमिद॑ से जगदव्यक्तमूतिना । 
मत्स्थानि सवेभूतानि न चाह तेष्ववस्थितः ॥ 
न च मत्स्थानि भूतानि पदश्य मे योगमैल्वरस । 
भूतभृत्न च भूतस्थो ममात्मा भूतभावना॥ 


( ९ । ४००५ ) 


गीतासम्बन्धी प्रश्नोसर २७५ 


ये स्वक्षरमनिर्देश्यमव्यक्त पयेपासते। 
सर्वेत्रगमचिन्त्य॑ च कूटस्थमचर्ल॑ ध्रवम्‌ ॥ 
संनियम्येन्द्रियग्राम॑ स्वेत्र समबुद्धयः । 
ते प्राप्लुवन्ति मामेव सर्वभूतहिते रता।॥ 

( १२५ । ३-४ ) 


बहिरन्तथ्ल भूतानामचर॑ चरमेव च। 

सक्ष्मत्वात्तदविज्ञेयं दूरस्थ॑ चान्तिके च तत्‌॥ 

सम सर्वेषु भूतेषु तिष्ठन्ते परमेश्वरम्‌ । 

विनश्यत्स्वविनव्यन्तं यः पश्यति स पश्यति ॥ 

यदा भूतएथर्भावमेकस्थमनुपश्यति । 

तत एवं च विस्तार ब्रक्म संपद्यते तदा॥ 

( १३। १७-२७-३० ) 
स्वेभृतेष॒ येनेके भावमव्ययमीक्षते । 
अविभक्तं विभक्तेषु तज्ज्ञानं विद्धि सात्तिकम | 

( १८ । २० ) 
भगवान्‌ कहते हैं-- 

'जो पुरुष एकीमावमें स्थित हुआ सम्पूर्ण भूर्तोंमें आत्मरूपसे 
स्थित मुझ सच्चिदानन्दधन वासुदेवको भजता है वह योगी सब 
प्रकारसे बतता हुआ भी मुझमें ही वतंता है। क्योंकि उसके अनुभव- 
में मेरे सिवाय अन्य कुछ है ही नहीं। (जो) बहुत जन्मोंके अन्तके 

जन्ममें तत्त्वज्ञानको प्राप्त हुआ ज्ञानी सब कुछ वासुदेव ही हैं इस- 
प्रकार मुझको भजता है वह महात्मा अति दुल्लभ है। (जो) अब्यक्त 
अक्षर ऐसे कहा गया हे उसी अक्षर नामक अव्यक्त भावको परमगति 
कहते हैं तथा जिस सनातन अव्यक्त भावको प्राप्त होकर मनुष्य 
वापस नहीं आते हैं वह मेरा परमधाम है | मुझ सब्चिदानन्दघन 
परमात्मासे यह सब जगत्‌ (जलसे बर्फके सद्रश) परिपूर्ण है और 
और सब भूत मेरे अन्तर्गत सझ्ुल्पके आधार स्थित हैं (इसलिये 
वास्तवमें) में उनमें स्थित नहीं ढूं, और (वे) सब भूत मुझमें 
स्थित नहीं हैं। (किन्तु) मेरी योगमाया और प्रभात्रको देख (कि) 
भूतोंका धारण पोषण करनेवाला और भूतोंका उत्पन्न करनेवाला 
भी मेरा आत्मा (वास्तवमें) भूतोंमें स्थित नहीं है । जो पुरुष 
इन्द्रिय-समुदायको अच्छी प्रकार वशमें करके मन बद्धिसे परे सब- 
व्यापी, अकथनीय स्वरूप, सदा एकरस रहनेवाले, नित्य, अचल, 
निराकार, अविनाशी सबच्चिदानन्दधन ब्रह्मको निरन्तर एकीभावसे 
घ्यान करते हुए उपासते हैं वे सम्पूण भूतोंके हितमें रत हुए 
सबमें समान भाववाले योगी भी मुझको ही प्राप्त होते हैं । 
(परमात्मा) चराचर सब भूतोंके बाहर भीतर परिपूर्ण है, और चर 
अचररूप भी (वही) है और वह सूक्ष्म होनेसे अविज्ेय है तथा 
अतिसमीपमें और अति दूरमें भी वही स्थित है | जो पुरुष नष्ट होते 
हुए सब चराचर भूतोंमें नाशरहित परमेश्बरको समभावसे स्थित देखता 
है वही देखता है । (पुरुष) जिसकाल्में भूतोंके न्यारे न्यारे भावको 

एक परमात्माके सझ्ुल्पके आधार स्थित देखता है तथा उस 
परमात्माके सड्डल्पसे ही सम्पूर्ण भूतोंका विस्तार देखता है उस 
कालमें (वह) सच्चिदानन्दघन ब्रह्मको प्राप्त होता है। जिस 
ज्ञानसे (मनुष्य) परथक्‌ परथक्‌ सब भूतोंमें एक अविनाशी परमात्म- 
भावको विभागरहित (समभावसे स्थित) देखता है उस ज्ञानको 
(तू) सात्तिक जान |! 

(५) गीतामें ऐसा कहीं नहीं कहा गया कि “बिना 
शिष्य बनाये ज्ञानका उपदेश नहीं करना चाहिये। तथापि 
अर्जुन तो अपनेको भगवानका रिष्य मानता भी था “ शिष्यस्ते5हूं 
शापि मां त्वां अपन्नम्‌। ? (२ | ७) “ आपका शिष्य हूं, आपके 
शरण हूं मुझे शिक्षा दीजिये ” कहकर अजुनने रिष्यत्व स्वीकार 
किया है और भगवानने इसका विरोध न कर तथा जगह जगद्व 
अर्जुनको अपना इृष्ट, प्रिय और भक्त मानकर प्रकारान्तरसे उसका 
शिष्य होना स्वीकार किया है । अर्जुनको परम पदकी प्राप्ति हुई 
थी, इसका उल्लेख महाभारत स्वगारोहणपर्वके चतुर्थ अध्यायमें है । 

(६) गीता भगवानके ही श्रीमुखका वचनाम्ृत है । गीतामें 
जितने वचन « श्रीमगवानुवाच ” के नामसे हैं उनमें कुछ तो जो 
श्रुतियोंके प्रायः ज्योंके तव्यों बचन हैं अर्जुनको श्छोकरूपमें दी 
कहे गये थे और अवशेष संवाद बोलचालकी भाषामें हुआ था 
जिसको भगवान्‌ श्रीव्यासदेवने इलोकोंका रूप दे दिया । 


नन्च्ख््हस्चा- 


गीतोक़ 
संन्यास या सांस्ययोग 


एक सज़नका ग्रश्न है कि- 

“गातामें वणन किये हुए संन्यासका स्वरूप कया है ! ” 

&.. ताका मम बतलाना बड़ा कठिन काये है | गीता ऐसा 
४४ गहन ग्रन्थ है कि इसपर अबतक अनेक बड़े बढ़े 
4 विद्वान्‌ साधु महात्माओंने अपनी बुद्धिका उपयोग 
58 46020 किया है और अपने अपने विचार प्रकट किये हैं, इतना 
कि होते हुए भी इस गीताशासत्रके अन्दर गोता लगाने- 
वार्लेंकों इसमें नये नये अमूल्य रक्ञ मिलते ही चले जा रहे हैं, ऐसे 
शासत्रका रहस्य क्या बतछाया जाय ? यद्यपि गीताशास्रपर विवेचन 

करना मेरी बुद्धिसे बाहरकी बात है तथापि में अपनी साधारण 
बुद्धिके अनुसार अपने मनमें समझे हुए साधारणभावोंको आप 
लोगोंकी सेवामें उपस्थित करता हूं। मेरा उद्देश्य किसी वर्ण, आश्रम, 
सम्प्रदाय, मत या किसी टीकाकारपर कुछ भी आशक्षेप करना नहीं 
है । केवल मनके भावोंकों बतला देना मात्र ही मेरा उद्देश्य है | 


गीतोक्त संन्यासके सम्बन्धमें बड़ा मतभेद है 


( १ ) एक पक्ष कहता है कि गीतामें संन्यास और कर्मयोग 
नामक दो निष्ठाओंका वर्णन है जिनमें केवल संन्यास ही मुक्तिका 
प्रधान और प्रत्यक्ष हेतु है और वह संन्यास 'सम्यक्‌ ज्ञानपूर्वक 
सम्पूर्ण कर्मोका स्वरूपसे त्याग करना है” अर्थात्‌ शाख्रोक्त 
संन्यासाश्रमका ग्रहण करना है । 


(२) दूसरा पक्ष कहता है कि यद्यपि शात्रोक्त संन्यासाश्रम 
अर्थात्‌ ज्ञानपूर्वक सम्पूर्ण कर्मोंके स्वरूपसे त्यागसे भी भगवतप्राप्ति 
हो सकती है परन्तु गीतामें इसका ग्रतिपादन नहीं है, यदि कहीं है 
तो वह अत्यन्त गौणरूपसे है। गीता तो केवल एकमात्र निष्काम 
कमयोगका ही ग्रतिपादन करती है एवं गीतामें आये हुए संन्यास 
शब्दका समावेश भी प्रायः निष्काम कर्मयोगमें ही है । 


(३ ) एक तीसरा पक्ष है जो कर्मोंके स्वरूपसे त्याग किये 
जानेवाले शात्रोक्त संन्यास आश्रमको मानता हुआ भी गीतामें 
कथित साख्य और कमयोग नामक दोनों भिन्न भिन्न निष्ठाओंको 

भगवत्‌-प्राप्तिेके दो सर्वथा स्व॒तन्त्र साधन समझता है और 
साख्य या संन्यास रब्दसे संन्यास आश्रम नहीं समझता । 
परन्तु सम्पूण कर्मोंमें कर्तापनके अभिमानसे रह्ित होकर सर्व- 
व्यापी सब्चिदानन्दघन परमात्मामें एकीभावसे स्थित रहनेको ही 
संन्यास कहता है । 

गौणरूपसे और भी कितने दी पक्ष हैं परन्तु उन सबका 
समावेश प्रायः उपर्युक्त तीन पक्षोंके अन्तगत हो जाता है। अब 
इस बात पर विचार करना है कि इनमेंसे कौनसा पक्ष अधिक 
युक्तियुक्त और हृदयग्राही है। इस पर ऋमरः विचार किया जाता है। 


(१ ) पहले पक्षके सिद्धान्तानुसार यदि संन्यासको ही 
मुक्तिका एक मात्र हेतु मान लेते हैं तो गीतामें जहां पर 
भगवानने कट्दा है-- 

“यर्सांख्येः प्राप्यते स्थान तद्योगेरपि गम्यते |” 


( ५। ७५ ) 
जो स्थान ज्ञानयोगियोंद्वारा प्राप्त किया जाता है वही निष्काम 
कर्मयोगियोंद्वारा भी प्राप्त किया जाता है? इन वाक्योंका कोई 
मूल्य नद्दीं रह्वता। यहां भमगवानने स्पष्टरूपसे सोख्ययोगके समान 
ही निष्काम करमयोगको भी खतन्त्र साधन खीकार किया है । 
इसके सिवा इसी अध्यायके द्वितीय छोकमें संन्यास और 
कमयोग दोनोंको परम कल्याण करनेवाले कहा है और कर्मयोगको 

संन्यासकी अपेक्षा उत्तम बतलाया है इस अवस्थामें यह कैसे माना 
जा सकता है कि निष्काम करमयोग मुक्तिका खतन्त्र साधन 
नहीं है ? अवश्य ही दोनों साधनोंके स्वरूपमें बडा भारी अन्तर 
है और दोनोंके अधिकारी भी दो प्रकारके साधक होते हैं, एक 
साथ दोनों साधनोंका प्रयोग नहीं किया जा सकता । भिन्न भिन्न 
समयपर दोनों साधनोंका प्रयोग एक साधक भी कर सकता है 
इससे यह तो सिद्ध हो गया कि दोनों ही साधन मोक्षके भिन्न 
भिन्न मागे हैं अब विचारना यह हे कि यहां संन्यास शब्दसे 
शास्रोक्त संन्यास आश्रम विवक्षित है या और कुछ ? अजुनके 
इस प्रश्नसे कि- 

संन्यास कमेणां कृष्ण पुनर्योगं च शंससि । 

यच्छेय एतयोरेक तन्‍्मे ब्रहि सुनिश्चितम्‌॥ 

(गीता ५ । १) 

(हे कृष्ण | आप कर्मोंके संन्यासकी और कमैयोगकी भी 
प्रशंसा करते हैं इसलिये इन दोनोमें जो एक निश्चित कल्याण- 
कारक साधन हो उसको मुझे बतलाइये।” यदि यह मान लिया 
जाय कि गीतामें संन्यास शरब्दसे शात्रोक्त संन्यास आश्रम या 
नियत कर्मोका खरूपसे त्याग विवक्षित हैं तो यह बात युक्तियुक्त 
नहीं जंचती क्योंकि इसके पहले भगवानने ऐसे किसी आश्रम- 
विशेषकी या कर्मोके स्वरूपसे त्याग करनेकी कहीं प्रशंसा नहीं 
की है जिसके आधारपर अजुनके प्रश्नका यह अभिप्राय माना जा 

सके । भगवानने तो इससे पहले स्थान स्थानपर ज्ञानकी और 
वैराग्यादि सात्तिकभाबोंकी एवं शरीर, इन्द्रिय और मनद्वारा होने- 
वाली संपूर्ण क्रियाओंमें कर्तृत्व अभिमानके त्यागकी ही प्रशंसा की 
है, इतना ढ्वी नहीं इसके साथ ही साथ ज्ञानीके शरीरद्वारा नियतकर्म 
किये जानेकी भी आवश्यकता दिखलायी है | ( अ० ३। २०-११- 
२२-२३-२७०-२६-२७-२ ९-३ ३३ अ० ४। १७ ) 

सम्यक्‌ ज्ञानपूर्वक संन्यास आश्रमसे सुगमताके साथ मुक्ति 
होती है इसमें कोई सन्देह नहीं परन्तु मेरी समझमें उस मुक्तिमें 
संन्यास आश्रम हेतु नहीं, उसमें हेतु दे सम्यक्‌ ज्ञान जो सभी 
वर्ण और आश्रमोंमें उपलब्ध हो सकता है | ( गीता ६॥ १-२) 


इसके सिवा यह भी गीता निर्विवाद सिद्ध है कि सम्पूर्ण 
कर्मोंका सबथा स्वरूपसे त्याग कभी हो भी नहीं सकता । 
न हि कश्चित्क्षणमपि जातु तिष्ठत्यकमेकृत । 
कायेते हवशः कमे सवेः गकृतिजेगुंणेः ॥ 
(गीता ३ । ५ ) 
यदि कोई कुछ त्याग भी करे तो गीताने उसे तामसी 
त्याग माना है । 
नियतस्य तु संन्‍्यासः कमणो नोपपद्चते । 


मोहात्तस्थ परित्यागस्तामसः परिकीतितः ॥। 
( १८। ७ ) 

और केवल उस स्वरूपसे बाहरी कर्मोके त्यागसे सिद्धिकी 

प्राप्ति भी नहीं बतलायी । 
न च संन्यसनादेव सिद्धि समधिगच्छति ॥ 
(गाता ३। ४ ) 

बल्कि इसीके अगले छोकमें वाणी और इन्द्रियोंसे भी हठ- 
पूर्वक कम न कर मनसे विषयचिन्तनकी निन्दा की है और उसे 
मिथ्याचार बतलाया है । आगे चलकर वशमें की हुई इद्धियोंसे 
अनासक्त होकर कर्मयोगंक आचरण करनेवालेको श्रेष्ठ 
बतलाया है | (अ० ३। ६-७ ) 

ऐसी अवस्थामें बाहरी कर्मोके स्वरूपसे त्यागको ही संन्यास 
मान लेनेपर उसमें मुक्तिकी संभावना नहीं रहती और यदि मुक्ति 
नहीं होती तो भगवानूने जो पांचवें अध्यायमें कहा है- 

“संन्यास! कमेयोगश्व निःश्रयसकरावुभो” 

( ५ । २ ) 

“कर्मोका संन्यास और निष्काम करम्योग यह दोनों ही परम 
कल्याणप्रद हैं? इस सिद्धान्तमं बाधा आती है । क्योंकि केवल 
बाहरी कर्मोका स्वरूपसे त्यागी तो उपयुक्त सिद्धान्तके अनुसार 
तामस त्यागी कद्दा गया है। 

यहांका यह “निःश्रेयस” और तीसरे अध्यायके चतुथे 
कछोकका 'सिद्धिम! शब्द दोनों ही कल्याणवाची हैं | यदि उस, 
सिद्धिको मुक्तिका वाचक न मानकर नीची अवस्थाका मानते 

हैं तो केवल कर्मत्यागसे कल्याण न होनेका पक्ष और भी पुष्ट होता 
है जब नीची श्रेणीकी सिद्धि ही कमत्यागसे नहीं मिलती, तब 
मोक्षरूप परम सिद्धि तो कैसे मिल सकती है? इन सब बातोंका 
विचार करनेसे यही प्रतीत होता है कि गीतामें संन्यास शब्द 
ज्ञानयोगका वाचक है और इसका सम्बन्ध अन्तःकरणके भावोंसे 
दी है किसी बाहरी अवस्था विशेषसे नहीं | न किसी वर्ण या 
आश्रमसे ही इसका सम्बन्ध सिद्ध होता है, यह तो भगवत्‌-प्रात्िका 
एक परम साधन है, जो सभी वर्ण और सभी आश्रमोंमें काममें 
छाया जासकता है । 

लोगोंकी यद्द मान्यता है कि, सांख्यनिष्ठाका अधिकार केबल 
संन्यास आश्रममें ही है, ठीक नहीं माद्म होती । यदि ऐसा 
होता तो भगवानके द्वारा दिये हुए सांख्यनिष्ठाके विस्तृत उप- 
देशमें जो गीताके द्वितीय अध्यायमें छोक ११ से ३० तक है 
युद्धके लिये अजुनको उत्साहित नहीं किया जाता ( देखो 
गीता २। १८ )। अष्टादश अध्यायमें जब त्याग और संन्यासका 
खरूप जाननेकी जिज्ञासासे अर्जुनने भगवानसे स्पष्ट-रूपसे प्रश्न 
किया तब भगवानने पहले त्यागका स्वरूप 'फलासक्ति त्याग” 
बतलाकर ( देखो अ० १८ छोक ९ से ११ ) सांख्य याने 
संन्‍न्यासका सिद्धान्त सुननेके लिये अज्ुनको आज्ञा देते हुए आगे 
चलकर यह स्पष्ट कहा है कि पांच कारणोंसे होनेवाले प्राकृतिक 
कर्मोमें जो अचुद्ध बुद्धि द्वोनेके कारण केवल (शुद्ध ) आत्माको 

कती मानता है वह दुमति आत्मस्वरूपको यथार्थ नहीं देखता 
याने कर्तापनका अहंकार रखनेबाला सांख्ययोगी नहीं है। 
सांख्ययोगी वही है- 

यस्य नाहंकृतो भावों बुद्धियेस्थ न लिप्यते । 

(१८ । १७ ) 
जिसके "मैं कतों हूं! ऐसा भाव नहीं रहता और जिसकी 
बुद्धि सांसारिक पदार्थोमें और कर्मोमें कभी लिप्त नहीं होती 
अतएव अहंकारका त्याग ही संन्यास द्वै । स्वरूपसे कर्मोके त्यागको 
भगवान्‌ संन्यास मानते तो मनसे त्याग करनेकी बात नहीं कहते 
( देखो अ० ५। १३ )। 

इससे यद्द सिद्ध होता है कि सांख्य अथवा संन्यास कर्मोके 
स्वरूपसे त्यागका नाम नहीं है ओर संन्यासके समान ही निष्काम 
कर्मयोग भी मुक्तिका ग्रत्यक्ष हेतु है । 

(२ ) द्वितीय पक्षके अनुसार यदि यह माना जाय कि 
गीतामें केवल निष्काम करमयोगका ही वर्णन है और संन्यास शब्द - 
का भी समावेश इसीमें होता है तो यह बात भी ठीक नहीं जंचती 
क्योंकि अजुनकी शंकाओंका निराकरण करते हुए भगवानने 
दोनों निष्ठाओंका अधिकारी-भेदसे स्वतन्त्र वर्णन किया है । 


लोके5स्मिन्‌ द्विविधा निष्ठा पुरा प्रोक्ता मयानघ । 
ज्ञानयोगेन सांख्यानां कमेयोगेन योगिनाम्‌।। 


( अ० ३। ३ ) 

दूसरी अध्यायमें तो इन दोनों निष्ठाओंका सविभाग प्ृथक्‌ प्ृथक्‌ 
वर्णन है | सांख्ययोगका वर्णन कर चुकनेके बाद भगवानने कहा है- 
एपा तेडभिहिता सांख्ये बुद्धियोंगि त्विमां शरण । 
( गीता २।३५९ ) 
तेरे लिये यह सांख्ययोग कहा गया, अब निष्काम कमयोग 
सुन”! | ऐसे और भी अनेक वचन हैं जिनसे दोनों निष्ठाओंका 
स्वतन्त्र वर्णन सिद्ध होता है ( देखो गीता अ० ५ छोक शसे५ ) 
इसमें कोई सन्देह नहीं कि दोनों निष्ठाओंका फलरूपसे पर्यवसान 
एक परमात्मामें ही है परन्तु दोनोंका स्वरूप सर्वथा भिन्न है 
दोनों निष्ठाओंके साधकोंकी कार्य और विचारशैली तथा दोनोंके 
भाव और पथ सर्वथा भिन्न हैं | निष्काम कमयोगी साधन कालमें 
कमे, कमफल, परमात्मा और अपनेको भिन्न मिन्न मानता हुआ 
कर्मोके फल और आसक्तिको त्यागकर ईश्वर-परायण हो ईंश्वरापण- 
बुद्धिसि ही सब कम करता है (देखो गी० ३॥३०; ४ ।२०; 
७५॥१०;९ | २७-२८; १२ | ११-१२; १८ | ५६-५७ । ) 
परन्तु सांख्ययोगी मायासे उत्पन्न हुए सम्पूर्ण गुण ही गुणों- 
में बत॑ते हैं ऐसे समझकर मन, इन्द्रिय और शरीरद्वारा होनेवाली 
सम्पूर्ण क्रियाओंमें कर्तापनके अभिमानसे रहित होकर केवल 
सव्यापी सबच्चिदानन्द्धन परमात्माके स्वरूपमें अनन्यभावसे निरन्तर 
स्थित रहता है। देखो गीता ३२८; ५।८-९-१३; ६।३ १; 
१३।२९--३ ०; १४।१९--२०; १८। १७ ०९ से ५५ )। 

निष्काम कर्मयोगी अपनेको कर्मोंका कतो मानता है (५। 
११ ) सांख्ययोगी अपनेको कती नहीं मानता (५ ८-९ )। 
निष्काम कर्मयोगी अपनेद्वारा किये कर्मीके फलछको भगवदर्पण 
करता है (९।२७-२८ ), सांख्ययोगी मन और इन्द्रियोंद्वारा 
होनेवाली क्रियाओंको कम ही नहीं मानता ( १८ । १७ )। 
निष्काम कर्मयोगी परमात्माको अपनेसे भिन्न मानता है। (१२। 
&-७ ), सांख्ययोगी सदा अमेद मानता है ( ६। २९-३१; 
७। १९; १८। २० )। निष्काम कर्मयोगी, प्रकृति और प्रकृतिके 
पदा्थोंकी सत्ता खीकार करता है (१८। ९-६१ )। सांख्ययोगी 
एक ब्रह्मके सिवा अन्य किसी भी सत्ताको नहीं मानता 
( १३। ३० ), यदि कहीं कुछ मानता हुआ देखा जाता है तो 
वह केवल दूसरोंको समझानेके लिये अध्यारोपसे यथाथथमें नहीं, वह 
प्रकतिको मायामात्र मानता है वस्तुतः कुछ भी नहीं मानता, 
निष्काम करमयोगी कर्मोसे फल उत्पन हुआ करता है ऐसा 
समझता हुआ अपनेकों फल और आसक्तिका त्यागी समझता है., 
फल और कमकी अलग अलग सत्ता मानता है, सांख्ययोगी न 
तो कम और फलोंकी सत्ता ही मानता है और न उनसे अपना कोई 
सम्बन्ध ही समझता है, निष्काम कर्मयोगी कम करता है, सांख्य- 
योगीके अन्तःकरण और शरीरद्वारा कर्म स्वभावसे ही होते हैं वह 
करता नहीं ( ५। १४ ) । निष्काम कमयोगीकी मुक्तिमें हेतु उसका 
विद्युद्ध निष्कामभाव, भगवत्‌-शरणागति और भगवत्कृपा है ( २। 

५१; १८। ५६ ), साख्ययोगीकी मुक्तिमें हेतु एक सच्चिदानन्द्धन 
परमाश्माके स्वरूपमें अभिन्न भावसे निरन्तर गाढ़स्थिति है (५। 
१७-२४ )। इसलिये फलमें अविरोध होते हुए भी दोनों साधनोंमें 
परस्पर बड़ा मेद है और दोनों सर्वथा स्वतन्त्र हैं। इसमें कोई 
सन्देह नहीं कि श्रीमगवानने अर्जुनके ग्रति उसके उपयुक्त समझ- 
कर भक्तियुक्त निष्काम कर्मयोगके लिये ढ्वी आज्ञा दी है परन्तु गीता- 
में सांख्य-निष्ठाका वर्णन भी कम विस्तारसे नहीं है, स्थान स्थानपर 
भगवानने सांख्य-निष्ठाकी बड़ी प्रशोसा की है । कर्मयोगका विशेषत्व 
इसी लिये बतलाया है कि वह सुगम है और उसका साधन देहा- 
भिमानी भी कर सकता है परन्तु साख्ययोग इसकी अपेक्षा बड़ा 
कठिन है ( देखो गीता अ० ५। २-६ )। इससे यह सिद्ध होता 
है कि गीतामें दोनों ही निष्ठटाओंका वर्णन है । न केवल कर्मयोगका 
ही प्रतिपादन किया गया है और न केवल सांख्ययोगका ही और न 
सेन्यास शब्दका समावेश कर्मयोगम ही होता है । 

इस विवेचनसे यह पता लग जाता है कि गीतामे दोनों 
निष्ठाओंका वर्णन है और उनमें सांख्य या संन्‍्यासका अथ कर्मोका 
स्वरूपसे त्याग नहीं है । 

(३ ) अब तीसरे पक्षके सिद्धान्तोपर विचार करनेसे यह 
विश्वास होता है कि इसके सिद्धान्त अधिक युक्तियुक्त और हृदय- 
ग्राही हैं | वास्तवमें संन्यास शब्दका अथे गीता सांख्य या ज्ञान- 
योग ही माना गया है। संन्यास, सांख्ययोग, ज्ञानयोग आदि 

शब्दोंसे केबठ एक ही निष्ठाका वर्णन है । गीताके अध्याय १८ में 
४९ से ५५ वें छोकतक इसी ज्ञाननिष्ठाका विस्तृत वर्णन है । 
४९ वें छोकर्मे 'परमां नेष्कर्म्यलिद्विम” का ,ग्राप्त दोनो जिस 
संन्याससे बतलाया गया है वह संन्यास ज्ञानयोग ही है । इन कछोकों- 
के विवेचनसे पता लगता है कि अमेदरूपसे परब्रह्म परमात्माका जो 
ध्यान किया जाता है और उस ध्यानका जो फल द्वोता है उसीको 
परा भक्ति कद्दते हैं और वद्दी इस ज्ञानयोगकी परा निष्ठा है। इस 
प्रकारके ज्ञानयोगका साधक सम्पूण संसारके पदार्थों और कमोंको 
त्रियुणमयी मायाका ही विस्तार समझता हुआ अपनेको द्रष्टा साक्षी 
मानता है (१४। १९-२० ) और वह ब्रह्मससे नित्य अभिन्न 
होकर ब्रह्में ही विचरता है ( ५। २६ ; ६। ३१ ) वह 
सम्पूर्ण कर्मोका 'विस्तार मायामें ही देखता है ( देखो गीता 
३ ।२७--२ ८ ) वदह्द शरीर और मन इन्द्रियोंद्वारा ह्वोनेवाली सम्पूर्ण 
क्रियाओंमें कर्तापनका अत्यन्त अभाव समझता है । इन्द्रियां ही 
अपने विषयोंमें बिचरती हैं, आत्मा इनसे अत्यन्त परे और भिन्न 
है इस तरद्द समझकर साधनकालमें वह अपनेमें कर्तृत्व भावको 
नद्दीं देखता परन्तु मायाकी जगढ् भी वह एक ब्रह्मका दी विस्तार 
समझता है और यों समझनेसे उसकी दृष्टिमें एक ब्रह्मसे भिन्न 
और कोई भी वस्तु नहीं रद्द जाती । संपूर्ण संसारको बह एक 
ब्रझ्षका ही कारयरूप देखता है । साधन कालमें प्रकृति और 
उसके कार्योको आत्मासे भिन्न, अनित्य और क्षणिक देखता 
१६ 

हुआ तथा अपनेको अकतो, अभोक्ता मानकर एक आत्माको 
ही सब जगह व्यापक समझकर साधनमें रत रहता है और 
अन्तमें जब एक त्रह्मसत्ताक सिवाय और सबका अत्यन्त अभाव 
हो जाता है तब वद्द उस अनिर्वचनीय परमपदको प्राप्त हो 
जाता है, उसकी दृष्टिमं एक ब्रह्मसत्ताके अतिरिक्त और कुछ 
रहता ही नहीं । मन बुद्धि अन्तःकरणादि भी ब्रह्मखरूप हो 
जाते हैं एक वासुदेवके भिन्न कोई वस्तु शेष नहीं रह जाती । 
(गीता ५। १७; ७। १९ ) 

वह इस चराचर संसारके बाहर भीतर और चराचरको भी 
पर्ह्म परमात्माका रूप ही समझता है । (देखो गीता १३॥ १५) 

ऐसे संन्यासीके द्वारा साधन और सिद्धकालमें लोकदृश्सि 
कम तो बन सकते हैं परन्तु उन सर्व कर्मोमें और संसारके संपूणे 
पदार्थोमें एक ब्रह्मसे भिन्न दृष्टि न रहनेके कारण तथा कतौपनके 
अभावसे उसके वे कम, कम नहीं होते (देखो गीता १८१७) । 

उपयुक्त विवेचनसे यही सिद्ध होता है कि तीसरे पक्षके 
सिद्धान्तानुसार गीताका संन्यास, संन्यास आश्रम नहीं है परन्तु 
संपूर्ण कमेंमें कर्तापनके अभिमानसे रहित होकर एक सर्वन्यापी 
सचिदानन्दघन परमात्मामें ऐक्यभावसे नित्य स्थित रहना ही है 
और इसीलिये उसका उपयोग सभी वर्ण और आश्रमोंमें किया 
जा सकता है | इसीका नाम ज्ञानयोग है और यही गीतोक्त 
संन्यास है | 

इसीके साथ साथ यद् भी ठीक है कि गीतामें कमयोग- 
नामक एक दूसरे स्वतन्त्र साधनका भी विस्तृत वर्णन है जिसमें 
साधक फल और आसक्ति त्यागकर भगवत्‌ आज्ञानुसार केवल 
भगवत्‌ अथ समत्व बुद्धिसि कम करता है । यही, कमयोग 
गीतार्मे समत्वयोग, बुद्धियोग, करमयोग, तदर्थकर्म, मदर्थकर्म और 
मत्कम आदि नामोंसे कृह्य गया है । इस निष्काम कर्मयोगमें भी 
भक्तिप्रधान कर्मयोग मुख्य है और इसीसे साधकको शीघ्र सिद्धि 
मिलती है । ( ६।9७ ) 


इस प्रकार दोनों निष्ठाओंकी सिद्धि होती है । इससे कोई 
यह न समझे कि में शाख्रोक्त संन्यास आश्रमका' बिरोध करता 
हूं या संन्यास आश्रममें स्थित पुरुषकी सम्यक्‌ ज्ञानंके द्वारा 
मुक्ति नहीं मानता परन्तु मेरी समझसे गीताका संन्यास किसी 
आश्रम विशेषपर लक्ष्य नहीं रखकर केवल ज्ञानपर अवलूम्बित है 
अतएव गीतामें सबका ही अधिकार है । 


में तो यह भी मानता हूं कि सांख्यनिष्ठाके साधकको संन्यास 
आश्रमर्म अधिक सुविधाएं हैं। अस्तु, 


कुछ लोगोंके मतमें गीताका साँख्य शब्द महर्षि कपिल-ग्रणीत 
सांख्यदशनका वाचक है परन्तु विचार करनेपर वह बात उचित 
नहीं माछूम होती। गीताका सांख्य कपिलजीका सांख्यदरीन नहीं है, 
इसका सम्बन्ध ज्ञानसे है । गीता अ० १३। १९-२० में प्रकृति 

पुरुष शब्द आते हैं जो सांख्यदशनसे मिलते जुलतेसे लगते हैं. परन्तु 
वास्तबमें इनमें बड़ा अन्तर है । 

सांख्यदरॉन पुरुष नाना और उनकी सत्ता भिन्न भिन्न मानता 
है परन्तु गीता एक दी पुरुषके अनेक रूप मानती है। ( देखो गीता 
अध्याय १३। २२; १८ । २० गीतामें भूतोंके प्रथक्‌ प्रथकू भाव 
एक ही पुरुषके भाव हैं | सांख्यदशन सृश्ठिकता ईश्वरकों स्वीकार 
नहीं करता । परन्तु गीता सृष्टिकताी इंश्वरको मुक्तकण्ठसे स्वीकार 
करती है | इससे यही सिद्ध द्वोता है कि गीताका सांख्य महर्षि 
कपिलके सांख्यसे भिन्न है। 

एक बात और है। गीताका ध्यानयोग दोनों निष्ठाओंके साथ 
रहता है। इसीलिये भगवानने ध्यानयोगको प्ृथक्‌ निष्ठाके रूपमें 
नद्दीं कहा । ध्यानयोग, निष्काम कमंके साथ भेदरूपसे रहता है 
और सांख्ययोगके साथ अमेदरूपसे रहता है सांख्ययोग तो निरम्तर 
सश्चिदानन्दघन परमात्माका अनन्य भावसे ध्यान हुए बिना सिद्ध 
ही नहीं द्वोता । 

इन दोनों निष्ठाओंके त्िना केवछ ध्यानयोगसे भी परमपदकी 
प्राप्ति हो सकती दे । 

ध्यानेनात्मनि पश्यन्ति केचिदात्मानमात्मना । 

अन्ये सांख्येन योगेन कमेयोगेन चापरे ॥ 


( गीत। १३; २४ ) 
( इसके सित्रा देखो ९। ४-५, ६; १२। ८ ) 

परन्तु यह निष्ठा भिन्न नहीं समझी जाती क्योंकि अमेदरूपका 
ध्यान सांझ्ययोग और भेदरूपका ध्यान कमयोगका समझा जा 
सकता है | ध्यानयोगका साधन अलग इसीलिये बतलाया गया है कि 
यह करमोंकी और कर्मोके त्यागकी अपेक्षा नहीं रखता परन्तु दोनोंका 
सद्दायक हो सकता है ! कर्मोंके आश्रय या त्याग किये बिना भी 
केवल ध्यान योगसे दी मुक्ति हो सकती है । 

यह साधन परमोपयोगी और स्वतन्त्र होते हुए भी निष्ठारूप- 
से अछग नद्दीं माना गया है। अतएव साधकोंको चाहिये कि वे 
अपने अपने अधिकारानुसार ध्यानयोगसद्वित दोनों निष्ठाओंमेंसे 
किसी एकका अवलम्बन कर भगवद्माप्तिके लिये प्रयत्न करें | 





गीतोक्त 
निष्काम कमेयोगकाः स्वरूफ | 


--+०-गिलिकी-०क- 


ताका निष्काम करमयोग मक्तिमिश्रित है या भक्ति- 
रहित ? यदि भक्तिमिश्रित है, तो उसका क्‍या 
स्वरूप है ?” 
इस प्रश्नपर विचार करते समय आरम्ममें कर्मोके 
भिन्न भिन्न स्वरूपोंपर कुछ सोच लेनेकी आवश्यकता 
प्रतीत होती है। कम कई प्रकारके हैं, जिनको द्वम प्रधानतया 
तीन भागों में बांठ सकते हैं । निषिद्धकर्म, काम्यकर्म और कतेव्यकर्म | 

; 


चोरी, व्यमिचार, हिंसा, असत्य, कपट, छल, जबरदस्ती, 
अमभक्ष्य भक्षण और प्रमादादिको निषिद्धकर्म कहते हैं । 

/ ज्ली, पुत्र, धनादि प्रिय वस्तुओंकी प्राप्तिके लिये एवं रोगसझ्कूटादि 
की निवृत्तिके लिये किये जानेवाले कर्मोको काम्यकर्म कदते हैं। 


ईश्वरकी भक्ति, देवताओंका पूजन, यज्न, दान, तप; माता 
पितादि गुरुजनोंकी सेवा, वर्ण तथा आश्रमके धर्म और शरीर 
सम्बन्धीय खान पानादि कर्मोंको कतंव्यकर्म कहते हैं । 


“र्तव्यकम” भी कामनायुक्त होनेसे काम्य कर्मोके अन्तर्गत 
समझे जा सकते हैं परन्तु उनमें वर्णाश्रमके स्वाभाविक धम तथा 
जीबिकाके कम भी सम्मिलित हैं इसलिये उनके पालन करनेकी 
मनुभ्यपर विशेष जिम्मेवारी रहती है | किसी खास विषयकी 
ग्राप्तिके लिये शाज्ोक्त काम्यकम करना न करना अपनी इच्छापर 
निर्भर रहता है इसीलिये इनका अलग अलग भेद है । 

इन तीन प्रकारके कर्मोमें निषिद्धकम तो सभीके लिये सबंथा 
त्याज्य हैं | मोक्षकी इच्छा रखनेवालोंके लिये काम्यकर्मोकी कोई 
आवश्यकता नहीं, रहे “कर्तव्यकर्म” जो भावोंके भेदसे सकाम और 
निष्काम दोनों ही होते हैं | जबसे- 


सकाम-कमे- 
-के अनुष्ठानमें प्रवृत्त होनेकी इच्छा होती है, तबसे आरम्भ 
कर कर्मकी समाप्तिके बाद चिरकाल तक मनमें केवछ फरूका 

अनुसन्धान रहता है । ऐसे कम करनेवालेकी चित्त-वृत्तियां पद 
पदपर अपने लक्ष्य, फलठको विषय करती रहती हैं | यदि धनके 
लिये कर्म द्वोता है, तो उसे पछ पलमें उसी धनकी स्घृति होती 
है| उसका चित्त धनाकार बना रदह्दता है | कर्मकी सिद्धिमें जब 
डसे धन मिलता है, तब वह द्वर्षित द्वोता है और जब असिद्धि 
होती है, धन नहीं मिलता या अन्य कोई बाधा आ जाती है, तब 
उसे बड़ा छेश होता है। उसका चित्त फलानुसन्धानवाला होनेके 
कारण प्रायः निरन्तर व्यषित ओर अशान्त रहता है । ऐसे पुरुषका 
विषयविमोहितचित्त किसी किसी समय उसे निषिद्ध कर्मोंके 
करनेमें भी प्रवृत्त कर सकता है | यद्यपि शाखकी आज्ञानुसार कर्मोंका 
आचरण करनेवाला सकामी पुरुष निषिद्ध कर्मोंका आचरण करना 
नहीं चाहता, तथापि विषयोंका लोभ बना रहनेके कारण उसके 
गिर जानेका भय बना ही रद्दता है | कहीं कममें कुछ भूल हो 
जाती है, तो उसे सिद्धि तो मिलती द्वी नहीं, उल्टे प्रायश्वित्त या 
दुःखका भागी होना पड़ता है । परन्तु- 

निष्काम-कमे- 

- का आचरण करनेवाले पुरुषकी स्थिति सकामीसे अत्यन्त 
विलक्षण होती दै। उप्तके मनमें किसी ग्रकारकी सांसारिक कामना 
नहीं रहती, बह्द जो कुछ कम करता है, सो सब फलकी इच्छाको 
छोड़कर आसक्तिरह्दित द्वोकर करता है | यहांपर यहद्द प्रइन होता 
है कि “यदि उसे फ़लकी इच्छा नहीं है तो वह कर्म करता ही क्‍यों 

है ? संसारमें साधारण मनुष्य बिना किसी देतुके कम कर ही 
नहीं सकता और देतु किसी न किसी फ़लका ही होता है । 
ऐसी स्थिति फलकी इच्छा बिना कर्मोका होना सिद्ध नहीं होता ।/ 
यह ठीक है! साधारण मनुष्यके कर्मोमें प्रबृत्त ह्ोनेमें किसी न किसी 
हेतुका रद्दना अनिवाय है परन्तु द्ेतुके स्वरूप भिन्न भिन्र होते हैं। 
सकाम भावसे कर्म करनेवाला पुरुष भिन्न भिन्न फलोंकी कामनासे 
नानाप्रकारके कर्मोंको करता है, उसके कर्मोमें हेतु है विषय कामना ।? 
और इसीलिये वह आसक्त होकर कम करता है, उसकी बुद्धि 
कामनाओंसे ढकी रद्दती है ( देखो गीता २.४२,४३, 9७४; ९. २० 
-२१ ) इसीलिये बद्ध कमंकी सिद्धि असिद्धिमें सुखी और दुःखी 
होता है परन्तु निष्काममावसे कम करनेवाले पुरुषके कर्मोमे द्वेतु रद्द 
जाता है एक “परमात्माकी प्राप्ति ।! # इसीलिये वह नित्य नये 
उत्साहसे आल्स्यरद्दित होकर करमोमें प्रवृत्त होता है, सांसारिक 
फल कामना न होनेसे वह आसक्त नहीं होता और कमोंकी सिद्धि 
असिद्धिमें उसे दर्ष शोकका विकार नहीं होता, क्योंकि उसका 
लक्ष्य बहुत ऊंचा द्वो गया है, वह कर्मके बाहरी फलपर कोई खयाल 
नहीं करता, उसकी दृष्टिमं संसारके समस्त पदार्थ उस परमात्माके 
सामने अत्यन्त तुष्छ, मलिन और क्षुद्र प्रतीत द्वोते हैं, वह उस 


अिरनलकलनसनननथालानताभल+ 








+निष्काम कमेयोगीदी परमात्माकों प्राप्त करनेकी कामना परिणामर्भ परम 
कश्याणका देतु दोनेके कारण कामना नहीं समझी जाती, भगवत्माप्तिको कामन- 
बाका पुरुष निष्काम दी समझा जाता है । 





२६८ तच्य-सचिन्‍्तामणि 


महानसे महान्‌ परमात्माकी प्राप्तिकी झुभेच्छामें जगतके संपूर्ण 
बड़ेसे बड़ पदार्थोंको तुच्छ समझता दे (गीता २.४९ ) 

इसीसे सांसारिक विषयरूप फलोंकी प्राप्ति अग्राप्तिम उसे 
हर्ष शोक नहीं होता । सकामी पुरुषकी भांति उससे निषिद्ध कर्म 
बननेकी भी संभावना नहीं रहती | निषिद्ध कर्मोमें कारण है 
“आसक्ति या लोम, निष्कामी पुरुष जगतके समस्त पदार्थोंका 
लोभ छोड़कर उनसे अनासक्त होना चाह्दता है, वह श्रीपरमात्माको 
ही एकमात्र लोभकी बस्तु मानता है, उसीमें उसका मन आसक्त 
हो जाता है अतएव उसकी ग्राप्तिके अनुकूल जितने कार्य द्वोते हैं 
बढ उन सबको बड़े उत्साहके साथ करता दै । यद्द निर्विवाद 
बात है कि परमात्माकी प्राप्तिके अनुकूल तो वे द्वी कार्य दो सकते 
हैं जिनके लिये भगवानने आज्ञा दी है, जो शाख्रविहित 
हैं, जो किसीके लिये किसी ग्रकारसे भी अनिष्टकारक नहीं द्वोते, 
ऐसे कर्मेंमें निषिद्ध कर्मोंका समावेश किसी प्रकार भी नहीं हो 
सकता, इसीलिये निष्कामी पुरुष सकामी पुरुषसे सर्वथा विलक्षण 
द्ोता है । 

सकामी पुरुष जगतके पदार्थोंकोी रमणीय, झुखग्रद और ग्रीति- 
कर समझकर उन्हें प्राप्त करनेकी इ5छासे, सिद्धिमें सुख और 
असिद्धिमें दुःख होनेकी प्रत्यक्ष भावनाको लेकर ममतायुक्त मनसे 
आसक्तिपूवक कम करता दे और निष्कामी पुरुष सब कुछ 
भगवानका समझकर सिद्धि असिद्धिमें समत्वभाव रखता हुआ 

आसक्ति और फलकी इच्छाको त्यागकर भगवानकी आशज्ञानुसार 
भगवानके लिये द्वी समस्त कर्मोका आचरण करता है । यही सकाम 
और निष्काम कर्मोंमें भावका अन्तर है | 


गीतामें निष्कामकर्मका आरम्भ- 

-दूसरी अध्यायके ३९ वें छोकसे आरम्म होता है | ११ से 
३०वें छोकतक सांख्ययोगका प्रतिपादन करनेके बाद ३१ वें 
छोकसे क्षशत्रियोचितकम करनेके लिये अजुनको उत्साहित करते 
हुए ३८ वें छोकमें भगवान्‌ कहते हैं । 


सुखदु!खे समे कृत्वा लाभालाभौ जयाजयो । 

ततो युद्धाय युज्यस्व नेवं पापमवाप्स्यसि ॥ 

( गीता २.३८ ) 
मोहके कारण पाप भयसे भीत अजुनको सुख-दुःख, जय- 
पराजय और छाभ-हानिरूप सिद्धि असिद्धिमें समभाव रखनेसे 
कोई पाप नहीं होनेकी बुद्धि सांझ्यके सिद्धान्तानुसार बतछाकर 
अगले छोकसे निष्काम कर्मयोगका प्रतिपादन आरम्भ करते हैं:- 


एपा ते5भिहिता सांख्ये बुद्धियेंगे त्विमां श्रृणु | 
बुद्धया युक्तो यया पाथे कमेबन्ध॑प्रह्मस्यासि ।। 
(गीता २.१९ ) 
'हे पाथे | यह बुद्धि तेरे लिये ज्ञानयोगके विषय कद्दी गयी 
और अब इसीको निष्काम कर्मयोगके विषयमें तू सुन । इस बुद्धिसे 

युक्त होकर कम करनेसे कम बन्चनका भलीभांति नाश कर सकेगा।! 

इसके बादके छोकमें निष्काम कर्मयोगकी प्रशंसा करते हुए 
भगवानने जरासे भी निष्काम कर्मयोगरूपी धर्मको महान भयसे 
त्राण करनेवाछा बतछाया । आगे चलकर ४७वें छोकमें कर्मका 
अधिकार और फलका अनधिकार वर्णन करते हुए 9८ वें छोकमें 
भगवानने, जो कुछ भी कर किया जाय उसके पूर्ण होने न द्वोनेमें 
तथा उसके फलमे समभाव रद्दनेका नाम ही “समत्व' है ओर इस 
समत्वभावका कमके साथ योग होनेसे द्टी वह कमयोग बन जाता है, 
ऐसा कद्दते हुए अजुनको आसक्ति त्यागकर सिद्धि असिद्धिमें समबुद्धि 
होकर कम करनेकी आज्ञा दी और आगे उसका फल बतलाया 
“जन्म बन्धनसे छूटकर अनामय अमृतमय परमपद परमात्माकी प्राति 
दो जाना' (देखो गीता २. ५१ ) 

इसप्रकार भगवानने दूसरे अध्यायके ४७ से ५१ वें छोक 
तक कमंयोगका विवेचन किया, यद्यपि इस विवेचन स्पष्टरूपसे 
भक्तिका नाम कहीं नहीं आया परन्तु इससे यह नहीं समझना 
चाहिये कि यह कर्ंयोग भक्तिशून्य है| मेरी समझसे गीताका 
निष्काम कर्मयोग सर्वया भक्तिमिश्रित है | इतना अवश्य हे कि 
कहीं कहींपर तो उसका भाव ग्रधानरूपसे अच्छी तरह व्यक्त हो 
गया है और कीं कहद्दींपर बह गोण द्वोकर अव्यक्तरूपसे निद्धित 
है। परमात्माके अस्तित्व और उसे ग्राप्त करनेकी शुभ भावना तो 
सामान्यरूपसे कर्मयोगके प्रत्येक उपदेशमें बनी हुई है । निष्काम 


गीतोक्त निष्काम कर्मयोगका स्वरूप ३०१ 


कर्मका आचरण ही तभीसे आरम्भ द्वोता है जबसे साधक अपने 
मनमें परमात्माकों पानेकी शुभ और इढ़ भावनाको लेकर संसारके 
भोगोंकी प्राप्ति अग्राप्तिमें हष शोकका विचार छोड़कर फलासक्तिका 
व्याग कर देना चाद्वता है । 


जो कर्म भगवानकी प्रीति या प्राप्तिके लिये नहीं होते उनका 
तो नाम द्वी कमयोग नहीं द्वोता | कर्मयोग नाम तभी सफल द्वोता 
है जब कर्मोंका योग परमात्माके साथ कर दिया जाता दे | अवश्य 
ही गीतामें कमयोगकी वर्णनशैली दो प्रकारकी है। किसी किसी 
छोकमें तो भक्ति प्रधानरूपसे स्पष्ट प्रकट है, किसी किसीमें वह 
अप्रकटरूपसे स्थित है । 


जद्ढाँ भक्तिका प्रधानरूपसे कथन है वहां “मुझमें अर्पण करके! 
“परमात्मार्मे अपण करके” "मेरा स्मरण करता हुआ कर्म कर! 'सब 
कुछ मेरे अर्पण कर? मेरे कम कर “मदर्थ कम कर” 'स्वाभाविक 
कर्मोद्दारा परमेश्वरकी पूजा कर” 'मेरे आश्रय होकर कमे कर” 'मेरे 
परायण हो” आदि वाक्य आये हैं ( देखो गीता ३. ३०; ५. 
१०; ८. ७; ९. २७--२८; १२. ६, १०, ११; १८.४६, 
७५६, ५७ इत्यादि ) जहां भक्तिका सामान्य भावसे अप्रकट 
विवेचन है वद्ां ऐसे शब्द नहीं आते (देखो गीता २. ४७- 
98८, ४९-५०, ५१; ३. ७, १९; 9७. १४७; ६. १:१८. 
६, ९ इत्यादि ) 


३०२ तच्च-चिन्तार्माण 


इससे यह सिद्ध होता है कि भगबत्‌ भावना दोनों ह्वी वर्णनोंमें 
हैं और इसीलिये भगवन्नाम, भगवत्‌ शरण और भगवदर्थ आदि 
भावोंके पर्यायवाची शब्द जिन 'छोकोंमें स्पष्ट नहीं आते उनके 
अनुसार आचरण करनेसे भी जीवकों भगवद्माप्ति हो सकती है, 
क्योंकि उसका उद्देश्य भगवद्याप्ति ही होता है; इसमें सन्देह नहीं 
कि कर्मयोगके साथ स्मरण कीतनादि भक्तिका संयोग कर देने पर 
भगवतय्राप्ति बहुत शीघ्र द्वोती है और सम्पूर्ण कर्मयोगियोंमें ऐसेही 
योगी पुरुष उत्तम समझे जाते हैं- 


योगिनामपि सर्वेषां मद्तेनानतरात्मना । 


श्रद्धावान्‌ मजते यो मां स में युक्ततमी मतः |! 
( गीता ६ ॥ ४७) 


भगवान्‌ कहते हैं,-. 

सम्पूर्ण कर्मयोगियोंमें भी जो श्रद्धावान्‌ योगी मुझमें छगे हुए 
अन्तरात्मासे मुझको निरन्तर मजता दे वही मुझे परम श्रेष्ठ मान्य हे । 

जो इस भावसे स्पष्टरूपमें मक्तिका संयोग नहीं करते उनको 
भी कर्मयोगसे भगवत ग्राप्ति तो होती हैं परन्तु बहुत विल्म्बसे 
होती है | ( देखो गीता 9. ३८; ६. ४५ ) 

गीतामें निष्काम कर्ममोगका वर्णन 'समत्वयोग” «बुद्धियोग' 
'कर्मयोग' 'तदथकर्म! 'मदर्थकर्म” 'मदर्पण” “मत्कर्म! और 'सात्तिक 
त्याग” आदि अनेक नामोंसे किया गया है | इन सबका फल एक 
होनेपर भी इनके साधनकी क्रियाओंमें भेद है, उदाहरणार्थ यहाँ- 

मदपेण और मदथेका मेद- 


-कुछ अंशमे बतलाया जाता है | मदर्पण या भगवबदर्पण एक 
है तथा मदर्थ, तदर्थ या भगवदथ एक है | इनमें मदर्पण कमका 
स्वरूप तो यद्व है कि जैसे एक आदमी किसी दूसरे उद्देश्यसे कुछ 
धन संग्रद्द कर रहा दे और उसके पास पहलेसे कुछ धन संग्रहीत 
भी है परन्तु वह जब चाहे तब अपने धन-संग्रहका उद्देय बदरू 
सकता दे भर संग्रद्दीत घन किसीको भी अपैण कर सकता हैं। 
मदर्पण कममें कर्मका आरंभ करनेके बाद बीचमें या कमके पूरे 
होनेपर भी उसका अपैण होसकता है । भक्तराज ध्रुवजी महाराजने 
राज्य-प्राप्तिकि लिये तपरूपी कमंका आरंभ किया था परन्तु बीचमें 
ही उनकी भावना बदल गयी, उनका तपरूपी कर्म भगवदर्पण हो 
गया, जिसका फल भगवत्‌ प्राप्ति हुआ | 


साथ ही आरम्मकी इच्छानुसार उन्हें राज्य भी मिल गया 
परन्तु वह राज्य साधारण छोगोंकी तरहसे बाधक नहीं हुआ | 
यह भमगवदपंण कर्की महिमा समझनी चाहिये । अतएव 
आरम्ममें दूसरा उद्देय होनेपर भी जो कम बीचर्मे या पीछेसे 
भगवानके अपंण कर दिया जाता द्वै वद्द भी भगवदर्पण दो जाता है । 


मद्थ या भगवदय्थ कमेमे ऐसा नहीं होता, वह तो आरम्मसे 
ही भगवान्‌के लिये ही किया जाता है । किसी देवताके उद्देश्यसे 
प्रसाद बनाना या ब्राह्मण भोजनके किये भोजनकी सामग्रियोंका 


३०४ तश्य-खिन्तामणि 


संग्रह करना जैसे आरम्मसे द्वी एक निश्चित उद्देश्यको लेकर द्वोता 
हैं उसी प्रकार भगवदर्थ कम करनेवाले साधकके प्रत्येक कर्मका 
आरम्म श्रीमगवानके उद्देश्यसे ही हुआ करता है | भगवदर्थ कमके 
कई भेद अवश्य हैं जैसे मगवत्प्राप्तेक प्रयोजनसे कम करना, 
भगवान्‌ की आज्ञा मानकर कम करना, भगवस्सेवास्वरूप कर्मोमें 
नियुक्त होना, और भगवानकी ग्रीतिके लिये कममें लगना आदि | 


यह तो भक्तिप्रधान कर्मयोगकी बात हुई | इसके सिवा समत्व 
योग, कर्मयोग और सात्तिक त्याग आदि शब्द भेदसे सब मिलते 
जुढतेस द्टी वाक्य दें | द्वितीय अध्यायमें 9७ से ५१ वें छोक 
तक जिसका कर्मयोग आदिके नामसे वर्णन दे उसीका अठारहवें 
अध्यायमें ६ ओर ९ वें छोकमें त्यागके नामसे वर्णन हे | वास्तवमें 
फल और आसक्तिका त्याग तो सभी रद्दता है । भक्तिप्रधान या 
कर्मप्रधान दोनों प्रकारका वर्णन निष्काम कर्मयोगके लिये दी ढै 
इससे यद्द सिद्ध द्ोगया कि- 

मगवरत्माप्तिके लिये किये जानेवाला कमेही 
निष्काम कर्मयोग है । 

निष्काम कर्मयोगीको परमात्माकी प्राप्तिके लिये कर्तव्यकर्मोंको 

छोड़कर एकान्तर्मे भजन ध्यान करनेकी भी आवश्यकता नहीं 


रहती । यदि कोई करे तो कोई आपत्ति नहीं है। भजन ध्यान 
तो सदा सर्वदा ही परम श्रेष्ठ है | परन्तु एकान्तमें भजन ध्यान 

न करके भगवश्वित्तनसद्वित शालत्रविद्वित कत॑व्यकमांको निरन्तर 
करता हुआ दी वद्र साधक परमात्माकी शरण और उसकी कृपा- 
से परमगतिको प्राप्त हो जाता है | भगवान्‌ कहते हैं- 
सर्वेकर्माण्यपि सदा कुवोणो मद्बथपाश्रयः । 
मत्यसादादवाप्तोति शाश्वत पदमव्ययस्र्‌ ॥ 
चेतसा सर्वेकमाणि मयि संन्यस्य मत्परः । 


बुद्धियोगमुर्पाभ्रित्य मशच्चित्त। सततं॑ भव ॥ 
(गीता १८. ५६-७७ ») 


(मुझमें परायण हुआ निष्काम कर्मयोगी सम्पूर्ण कर्मोको सदा 
करता हुआ भी मेरी कृपासे सनातन अविनाशी परमपदको ग्राप्त 
हो जाता है इसलिये सब कर्मोको मनसे मरे अपंण करके मेरे 
परायण हुआ समत्वबुद्धिरूप निष्काम कर्मयोगका अवलम्बन करके 
निरन्तर मुझमें चित्त लगानेवाला द्वो | 

वास्तवर्म कर्मोकी क्रिया मनुष्यको नहीं बांधती; फलकी इच्छा 
और आसक्तिसे द्दी उसका बन्चन होता है। फल और 
आसक्ति न हो तो कोई भी कम मनुष्यको बांध नहीं सकता । 
भगवानने स्पष्ट कहा है कि अपने अपने वर्णधर्मके अनुसार कर्ममें 
लगा हुआ पुरुष सिद्धिको प्राप्त हो जाता है, अवश्य ही कम करते 
समय मनुष्यका लक्ष्य परमात्मार्म रहना चाहिये | 

यतः प्रवृत्तिभृतानां येन स्वोभिदं ततम्‌। 


स्वकमेणा तमभ्यच्ये सिद्धि विन्दति मानव! ॥ 
( गीता १८. ४६ ) 

“जिस परमात्मासे सारे भूतोंकी उत्पत्ति हुईं है और जिस 
सचिदानन्दधन परमात्मासे यह सम्पूण जगत्‌ जलसे बफंकी भांति 
व्याप्त दे उस परमेश्वरको अपने स्वाभाविक कर्मोद्वारा पूजकर 
मनुष्य परम सिद्धिको ग्राक्ष होता है ।! 

जिस प्रकार पतित्रता श्री पतिको ही अपना सर्वस्व मानकर पतिका 
ही चिन्तन करती हुई, पतिकी आज्ञानुसार, पतिके लिये ही मन, 
वाणी शरीरसे नियत ( अपने जिम्मे बंधे हुए ) संसारके समस्त 
कर्मोंको करती हुई पतिकी प्रसन्नता प्रात करती है | इसी प्रकार 
निष्काम कर्मयोगी एक परमात्माको ही अपना सर्वस्व मानकर उसीका 
चिन्तन करता हुआ उसीकी आज्ञानुसार मन वाणी शरीरसे उस 
परमात्माके ह्वी लियि अपने कतैन्‍्य कर्मका आचरणकर परमात्माकी 
प्रसन्नता और परमास्माको प्राप्त करता है | 

समस्त चराचरमें-सम्पूर्ण भूत प्राणियोंमें-परमात्माको व्यापक 
समझकर, सभीको परमात्माका स्वरूप मानकर अपने कर्मोंद्वारा 
निष्काम कमयोगी भक्त भगवानकी पूजा करता है | एक महा- 
राजाधिराज सम्राद्की प्रसन्‍नता सम्पादन करनेके लिये इस बातकी 
आवश्यकता नहीं द्वोती कि उसके सभी कमचारी एक दी 
प्रकारका कार्य करें, सभी दीवान बनें या सभी सेनापति हों । 
अपनी अपनी योग्यतानुसार जिसके जिम्मे जो काम मद्दाराजके 
द्वारा सौंपा हुआ है, उसे अपने उसी कामसे महाराजको सन्तुष्ट 
करनेकी चेष्टा करनी चाहिये । उसे चाहिये कि वह दूसरेके 

अच्छेसे अच्छे कामकी ओर तनिक भी न ताककर प्रभुकी 
प्रसन्‍नताके लिये अपना काम कुशलछताके साथ करे । राजदरबारका 
एक विद्वान्‌ पण्डित बेद गान सुनाकर राजाको जितना प्रसन्‍न कर 
सकता है उतनाह्दी महलोंमें झाड़ू देनेवाला राजाका परम आज्वाकारी 
मामूली वेतनका नौकर भी महलोंकी सफाई सुथराई रखकर 
कर सकता है। अपना क्तब्यकर्म छोड़नेकी ।किसीको भी 
आवश्यकता नहीं * आवश्यकता है प्रभुको प्रसन्न करनेके लिये स्वार्थ 
छोड़कर अपने कर्तव्यकर्म उस प्रभुके अपेण करनेकी । यद्दी अपने 
कर्मोंसे परमात्माकी पूजा है और इसीसे परमात्माकी प्राप्ति हो जाती है । 


निष्काम कर्मयोगीका लक्ष्य रहता है केवठ एक परमात्मा ! जैसे 
धनका लोभी मनुष्य अपने प्रत्येक कर्ममें धनकी प्राप्तिका उपाय 
ही सोचता हैँ किसी तरह धन मिलना चाहिये केवल यही भाव 
उसके मनमें निरन्तर रहता है | जिस काममें रुपये लगते हैं, रुपये 
नहीं आते या उनके आनिमे कुछ बाधा होती है उस कामके वह 
समीप भी जाना नहीं चाहता । वह केवल उन्हीं कार्योको करता 
है जो धनकी प्राप्तिक अनुकूल या सहायक होते हैं। इसीप्रकार 
निष्काम कर्योगी भी “आठ पहर चौंसठ घड़ी” मन वाणी शरीरद्ारा 
उन्हीं सब कर्मोंको करता है जो ईश्वरको सन्तुष्ट करनेवाले होते हैं। 
वह भूलकर भी परमात्माकी प्राप्तिमं बाधक चोरी-जारी, झूठ-कपट 
मादक द्रब्यसेवन और अभक्ष्य भक्षणादि निषिद्ध कर्मोको ओर 
व्यथं समय नष्ट करनेवाले प्रमादादि कर्मोको नहीं करता । करना 

तो दूर रहा, ऐसे कार्य उसे किसी तरद्द चुह्ाते ही नहीं । वह 
निरन्तर उन्हीं न्याययुक्त और शाखत्रविद्दित कर्मोके सोचने और करनेमें 
प्रवृत्त रहता है जो उसके चरमलक्ष्य परमात्माकी श्राप्तिके अनुकूल 
और उसमे सहायक द्वोते हैं । वह दूसरेंके सुद्वावने और मान 
बडाईवाले कर्मोकी और लोलपदइष्टिसे कभी नहीं देखता। चुपचाप 
स्वाभाविक ही अपने कतंव्यकमंको करता चला जाता है | वह यह 
नहीं देखता कि अमुक कर्म छोटा द्वै, अमुक बडा है; क्योंकि वह 
इस बातको जानता है कि कर्मोका स्वरूप परमात्माकी प्राप्तिमें 
हेतु नहीं है, उसमें हेतु है अन्तःकरणका भाव | भावसे ही मनुष्यका 
उत्थान और पतन होता है। इसीडिये वह दूसरेकी देखादेखी किसी 
भी ऐसे ऊंचेसे ऊंचे कमंको भी करना नहीं चाहता जो उसके छिये 
विहित नहीं है। वह यह नहीं देखता कि मेरे कममें अमुक दोष 
है, दूसरेका अमुक कम सवा निर्दोष है | वह समझता है कि 
दूसरेके गुणयुक्त उत्तम धर्मकी अपेक्षा अपना ग्रुणराद्दित धर्म द्वी 
अपने लिये श्रेष्ठ और आचरण करने योग्य द्वै । स्वधर्मके पालनसे 
मनुष्यको पाप नहीं लगता ( देखो गीता १८.४७ ) आजकल इस 
निष्काम कमके रद्ृस्यको न समझकर ही छोग सबको एकाकार 
करनेकी व्यथ चेष्टामें लगे हुए हैं । 

श्रीभगवानने कहा है:- 

सहज कम कौन्‍्तेय सदोषमपि न त्यजेत्‌ । 
सवोरम्भा हि दोषेण पूगेनापिरिवाइता: ॥। 


गीता १८।४८ ) 

'दोषयुक्त भी कर्तव्यकर्म नहीं त्यागना चाहिये क्योंकि 
धूमसे (ढकी हुई) अग्नमिके समान सभी कम किसी न किसी दोषसे 
ढके हुए ढोते हैं ।! 

जो मनुष्य जिस वर्णमें उत्पन्न हुआ है उसके स्वाभाविक कम 
ही उसका स्वधर्म है, भारतवर्षकी सुव्यवस्थित वर्णव्यवस्था इसका 
परम आदरी दे । जो लोग इस वर्णव्यवस्थाको तोड़नेका प्रयत्न 
करते हैं, वे बड़ी भूल करते हैं, जगतमें भेद तो कभी मिट नहीं 
सकता, व्यवस्थामें विश्वड्डुछता अवश्य द्वी हो सकती है जो और 
भी दुःखदायिनी होती है । 

जिस जाति या समुदायम मनुष्य उत्पन्न होता है, जिन मातापिता- 
के रजवीयसे उसका शरीर बनता है, जन्मसे लेकर अपने कतंव्यको 
समझनेकी बुद्धि आनेतक जिन संस्कारोंमें उसका पालन पोषण 
होता दे प्रायः उसीके अनुकूल कर्मोमे उसकी स्वाभाविक प्रवृत्ति 
और उत्साह होता है। इसलिये वही उसका स्वभाव या प्रकृति समझी 
जाती है। और इस स्वभाव या ग्रकृतिके अनुकूल विहितकमोंको ही 
गीतामें स्वधर्म, सहजकम, स्वकम, नियतकरम, स्वभावजकर्म और 
स्वभावनियतकम आदि नामोंसे कहा है । साधक पुरुषका जन्म 
यदि व्यवस्थित वर्णयुक्त समाजमें हुआ हो तब तो उसे अपना 
सह्दजकर्म समझ लेनेमें चड़ी सुगमता है, ऐसा न होनेपर उपर्युक्त 
हेतुओंसे अपनी प्रकृतिके अनुसार स्वधर्म निश्चित कर 
लेना चाहिये ! 

बस, इसी स्वधर्मके अनुसार आसक्ति और स्वार्थरद्वित होकर 
अखिल जगतमें परमात्माको व्यापक समझकर सबकी सेवा करनेके 
भावसे अपना अपना कतैव्यकरम मनुष्यको करना चादह्िये। 

एक वैश्य है, दूकानदारी करता है, व्यवसाय उसका कतैव्य- 
कम है । परन्तु वह कतंव्यकरम, निष्काम कमयोगकी श्रेणीमें तभी 
जा सकता है जब कि वह स्वाथबुद्धिसे न होकर केवल परमात्माकी 
सेवाके निर्मल भावसे द्वो | दूकानदारी छोड़कर जन्नलमें जानेकी 
आवश्यकता नहीं, आवश्यकता है मनके भावषोंको बदलनेकी । 
स्वार्थ और कामनाका कलंक धो डालनेकी | जिस दिन सांसारिक 
स्वाथंकी जगह मनमें परमात्माको स्थान मिल जाता है उसी दिन 
उसके वे कम, जो बन्धनके कारण थे, स्वरूपसे वैसे ही बने रह 
कर भी परमात्माकी ग्राप्तिके कारण बन जाते हैं । 


पारा और संखिया अमृतका सा काम दे सकता है यदि वह 
चतुर वैद्यके द्वारा शोधकर शुद्ध कर लिया जाय | जिस पारे या 
संखियेके प्रयोगसे मनुष्यकी मृत्यु होती है वही पारा या संखिया 
विषभागके निकल जानेपर अमृत बन जाता है । इसी प्रकार 
जहाँतक करमोमें स्वाथे ओर आसक्ति है वहींतक उनसे बन्धन या 
मृत्यु प्राप्त दोती है, जिस दिन स्वार्थ और आसक्ति निकाछ 
कर कर्मोकी झुद्धि कर ली जाती है उसी दिन वे अमृत बनकर 
मनुष्यको परमात्मा का अमर पद प्रदान करनेमें कारण बन जाते हैं । 
इसीलिये किसी भी कर्तव्यकमंके त्यागकी आवश्यकता नहीं है, 

आवश्यकता है बुद्धिको शुद्ध करनेकी ! एक मनुष्य सकामभावसे यज्ञ, 
दान, तप करता है और दूसरा एक मनुष्य केवल अपने वर्णका कम 
भिक्षा, युद्ध, व्यापार या सेवा करता है परन्तु करता है सबमें 
परमात्माको व्यापक समझकर, सबको सुख पहुंचाने और सबकी 
सेवा करनेके पवित्र भावसे, तो वद्द उस केबल यज्ञ, दान, तप 
करनेवालेकी अपेक्षा श्रेष्ठ हे, क्योंकि उसके कामना न होनेके कारण 
सिद्धि असिद्धिमं समभाव रहता है और निरन्तर परमात्मा की भावना 
तथा परमात्माकी आज्ञाका ध्यान रइनेसे ठोभ और आसक्ति भी 
पास नहीं आसकते | लोभ और आसक्तिके अभावसे उसके द्वारा 
पाप या निषिद्ध कर्मोंका द्वोना तो सम्मव ही नहीं होता । 

यहां मेरा यद्द तातपये नहीं दे कि यज्ञ, दान, तप नद्दीं करने 
चाहिये या ये क्षुद्र साधन दें | ये तो सवेया द्वी उत्तम हैं. और 
अन्तःकरणकी शुद्धिमं तथा परमात्माकी प्राप्तिमें बड़े सद्वायक हैं, 
परन्तु ऐसा द्वोता है उनका प्रयोग निष्कामभावसे करनेपर दी । 
अतएव यह्दवां जो कुछ लिखा गया है बद्द केवर निष्काम कर्मयोगकी 
सच्ची महिमा बतलानेके लिये द्टी । 

उपर्युक्त विवेचनसे यद्द भी सिद्ध द्वो गया कि निष्काम कर्मयोगीसे 
जान बूझकर तो पाप नद्दीं बन सकते परन्तु यदि कद्दीं भूल, स्वभाव, 
अज्ञान या श्रमसे कोई पाप बन भी जाता दै तो वद्द उसके लागू नहीं 
होता क्योंकि उसका उस कमेमें कोई सवा नहीं है। स्थार्थरद्वित 
कर्मोका अनुष्ठान कतोको बांध नहीं सकता (देखो गीता ४७. १४; 

५. १० ) पक्षान्तरमें उसका प्रत्येक कार्य भगबदपण होनेके कारण 
बह परमात्माका स्वथा कृपापात्र बन जाता है । 


राजाके अनेक कर्मचारी ढोते हैं , सबको योग्यतानुसार वेतन 
मिलता है और सभीपर राजाके किसी न किसी कामकी जिम्मेवारी 
रहती है | परन्तु प्रत्येक वैतनिक कर्मचारी राजनियमोंसे बैँधा हुआ 
रहता है, यदि भूल या अज्ञानसे भी किसी नियमको कोई कमंचारी 
भंग कर देता दै तो उसे नियमानुसार दण्डका भागी होना पड़ता है। 
पर एक ऐसा मनुष्य जो किसी समय किसी प्रकारसे भी राज्य या 
राजासे कुछ भी स्वार्थ सिद्ध न कर केवर अद्दतुकी राजभक्तिके 
कारण राजसेवा करता है, उसकी निःखाथ सवापर राजा मुग्ध 
रहता है । उसके द्वारा यदि समयपर कोई प्रमाद या भूल 
हो जाती है तब भी भला राजा उससे नाराज नहीं होता, राजा 
समझता दै कि यहद्व तो राज्यका निःखाथे सबक है ऐसा सबक 
यदि भूलके लिये दण्ड चाहता है तो राजा कह्दता है भाई | हम तो 
तुम्हारे उपकारोंसे द्वी अत्यन्त दबे हुए हैं. तुम्हारी एक भूलका 
तुम्हें क्या दण्ड दें | इतना ही नहीं बल्कि राजा उसके उपकारों- 
से अपनेको उसका ऋणी समझकर सब तरइसे उसका हित ही करना 
चाद्वता है। इसी प्रकार जो परमात्माका निःस्वार्थ सेवक है, जो 
अपने ग्रत्येक कमंका समपण उस परमात्माकी प्रीतिके लिये उसी- 
के चरणोंमें कर देता है, उससे यदि कोई भूल द्वोती है तो 
उसपर अकारण सुदहृद्‌ परमात्मा कोई ध्यान नहीं देते | यह 


गीतोक्त निष्काम कर्मयोगका स्वरूप ३१३ 


अनियम नहीं है किन्तु स्वाथरहित सेवकके लिये यहद्दी 
नियम है। 


इस प्रकार परमात्माकी प्राप्तिके लिये करतव्य कर्मोंका आचरण 
करता हुआ साधक शोषमें परमात्माको प्राप्त हो जाता हे परन्तु 
ऐसे परमात्माको प्राप्त हुए जीबन्मुक्तके द्वारा भी लोकरिक्षाके 
लिये राजा जनकादिकी भांति आजीवन कम हो सकते हैं । 
( देखो गीता ३. २० ) यद्यपि उनके लिये कोई कम शेष रह 
नहीं जाते (गीता ३. १७ ) परन्तु जह्ांतक मन और इन्द्रियां 
सचेत रहती हैं वहांतक उनके लिये कर्म त्याग करनेमें कोई देतु 
नहीं देखा जाता | कमंयोगकी सिद्धिको प्राप्त जीवन्मुक्त पुरुषके 
लक्षण साधारण पुरुषोंकी अपेक्षा अत्यन्त विलक्षण होते हैं 
( देखो गीता २. ५५ से ५८; १२. १३ से १९ )। 


ऐसे भगवतको प्राप्त हुए महापुरुषंक कर्म गीता तृतीय 
अध्यायके २५ वें छोकके अनुसार केवढक लछोकसंग्रहाथ ही होते 
हैं और वे कम कामना और संकल्पसे शून्य होनेके कारण स्वरूप- 
से होते हुए भी वास्तवमें कर्म नहीं समझे जाते (देखो 
गीता ४७. १९-२० )। 


इस प्रकार निष्काम कर्मयोगका साधक परमात्माकी प्राप्तिके 
लिये कर्मोको परमात्मामें अपेण कर देनेके कारण अन्‍्तमें परमात्मा- 
के प्रसादसे परमात्माको पा जाता है, जिस कममें आदिसे लेकर 

अन्त तक परमात्माका इतना नित्य और अविच्छिन्न सम्बन्ध है 
वह कम भक्तिरहित कभी नहीं हो सकता | अतएव गीताका 
निष्काम कर्मयोग सवथा भक्तिमिश्रित है । 





-तथा-- 
“फल और आसक्तिको त्यागकर भगवान्‌की आज्ञानसार केवल 
भगवदथ समत्व बुद्धिसि शास्नरविद्षित कतंव्य कर्मोका करना ही 
उसका स्वरूप है । 








धरम क्‍या है ! 


प्र०-कृपापूवक आप धमकी व्याख्या करें | 


उ०-धर्मकी सच्ची ब्याख्या कर सकें ऐसे पुरु्षोका इस जमानेमें 
मिलना कठिन है । 

प्र०-आप जैसा समझते हैं वेसा ही कददनेकी कृपा करें । 

उ०-धर्मका विषय बड़ा गहन है, मुझको पधर्मग्रन्योंका बहुत कम 
ज्ञान है, वेदका तो मैंने ग्रायः अध्ययन ही नहीं किया । 
मैं तो एक साधारण मनुष्य हूं ऐसी अवस्थामें धर्मका तत्त्व 
कहना एक बालकपनसा है । इसके अतिरिक्त में जितना 
कुछ जानता हूं उतना भी कह नहीं सकता, क्‍योंकि 

जितना जानता हूं उतना स्वयं कार्यम परिणत नहीं 
कर सकता। 
प्र०-खैर, यह बतलाश्ये कि आप किसको धर्म मानते हैं ? 
उ०-जो धारण करने योग्य है । 
प्र ०-धारण करने योग्य कया है ? 
उ०-इस छोक और परलोकमें कल्याण करनेवाली महापुरुषोंद्वारा 
दी हुई शिक्षा । | 
प्र०-महापुरुष कौन हैं ? 
उ०-परमात्माके तत्त्वको यथार्थरूपसे जाननेवाले तत्त्ववेत्ता पुरुष । 
प्र ०-उनके लक्षण क्‍या हैं ! 
उ०-- 
अद्दे्टा सवेभूतानां मेत्रः करुण एवं च। 
निरमेमो निरहंकारः समदुःखसुखः क्षमी! 
संतुष्टः सतत योगी यतात्मा दृढठनिश्रयः । 
मय्यर्पितमनोबुद्धियों मद्धक्तः स में प्रियः ॥ 
( गीता १२। १३-५७ ) 
जो सब भूतोंमें द्वेषभावसे रद्दवित एवं स्वाथरद्वित सबका 
प्रेमी और हेतुरहित दयालु है तथा ममतासे रद्दित एवं अहंकारसे 
रहित सुखदुःखोंकी पग्राप्तिमें सम और क्षमावान है अर्थात्‌ अपराध 
करनेवालेको भी अमय देनेवाला है । 

जो ध्यानयोगमें युक्त हुआ निरन्तर लाभ हानिमें 
सनन्‍्तुषट्ट है तथा मन और इइन्द्रियोंसद्दित शरीरको 
वशमें किये हुए मेरेमें दृढ़ निश्चयत्राल्ा है बद्द मरेमें अपंण किये 
हुए मन बुद्धिवाला मेरा भक्त मेरेको ग्रिय है । 


समदु!खसुख! स्वस्थ! समलोष्टाइ्मकाअचनः । 
तुल्यप्रियाप्रियो धीरस्तुल्यनिन्दात्मसंस्तुतिः ॥। 
मानापमानयोस्तुल्यस्तुल्यो मित्रारिपक्षयोः । 
सवोरम्भपरित्यागी गुणातीतः स उच्यते ॥ 
( गीता १७। २४-२५ ) 
जो निरन्तर आत्मभावमें स्थित हुआ दुःखसुखकों समान 
समझनेवाला है तथा मिट्टी पत्थर और सुवर्णम समानभाववाला 
और जैर्यवान्‌ है तथा जो प्रिय और अग्रियको बराबर समझता है 
और अपनी निन्‍्दा स्तुतिम भी समान भाववाला है । 
जो मान और अपमानमें सम है एवं मित्र और वैरीके 
पक्षम भी सम है वह सम्पूर्ण आरम्भोंमें क्तापनके अभिमानसे 
रहित हुआ पुरुष ग्रुणातीत कहा जाता है। 
ये महापुरुषोंके लक्षण हैं । 
प्र०-इन रछक्षणोंवाले कोई महापुरुष हिन्दूजातिर्मे आपकी जान- 
कारीमें इस समय हैं 
उ०-अवश्य हैं परन्तु में कह नहीं सकता । 

प्र०-आप हिन्दू किसको समझते हैं 

उ०--जो अपनेको हिन्दू मानता हो, वही द्ििन्दू है । 

प्र०-हिन्दू शब्दका क्‍या अभिप्राय है ! 

उ०-हिन्दुस्तान (आर्यावतं) में जन्म होना या किसी हिन्दुस्तानी 
आचायेके चलाये हुए मतको मानना । 

प्र ०-सनातनी, आये, सिख, जैन, बौद्ध और ब्राह्म आदि भिन्न 
भिन्न मतको माननेवाली तथा भारतकी जंगढी जातियां 
क्या सभी हिन्दू हैं ! 

उ०-यदि बे अपनेको हिन्दू मानती ढ्वों तो अवश्य हिन्दू हैं । 

प्र<-क्या सभी हिन्दुस्तानियोंद्रारा चलाये हुए मत हिन्दू घम 
माने जा सकते हैं ! 

उ७--अवश्य | 

प्र०-आप इन सब मतोंभें सबसे प्रधान ओर श्रेयस्कर किस 
मतको मानते हैं ! 

उ०-भहिंसा, सत्य, अस्तेय, त्रह्मचय, अपरिग्रह, शौच, सन्तोष, 
तप, स्वाध्याय, ईश्वरभक्ति, ज्ञान, वैराग्य, मनका निग्रह, 
इन्द्रियदमन, तितिक्षा, श्रद्धा, क्षमा, वीरता, दया, तेज, 
सरलता, स्वाथत्याग, अमानित्व, दम्भह्दीनता, अपैश्चुनता, 
निष्कपटता, विनय, ध्रृति, सवा, सत्संग, जप, ध्यान, 
निर्वरता, निर्मयता, समता, जिरिहंकारता, मैत्री, दान, 
करनव्यपरायणता और शान्ति इन चालीस गुणोंमेंसे जिस मत- 

में जितने अधिक गुण हों बही मत सबसे प्रधान और 
श्रेयस्कर माना जाने योग्य है | 

प्रश्न-इन चालीसोंकी संक्षेपमें व्याझ्या कर दें तो बडी कृपा हो ! 

उत्तर-अच्छी बात है, सुनिय । 

(१) अशिता-मन वाणी ओर दारीरसे किसी प्रकार किसीको 
कष्ट न देना | 

(२) सत्य-अन्तःकरण और इन्द्रियोंद्वारा जैसा निश्चय किया गया 
हो वैसाका बैसा ही प्रिय शब्दोंमें कहना। 

(३ ) शअ्रस्तेय-किसी प्रकार भी चोरी न करना । 

(9 ) बह्मचर्य-आठ प्रकारके मैथुनोका त्याग करना | 

(५) अपरिग्रह- ममत्व बुद्धिसे संग्रह न करना । 

(६ ) ञशोच-बाहर और भीतरका पवित्रता । 

(७ ) सन्तोष-तृष्णाका स्वेथा अभाव । 

( ८ ) तप--स्वधम पालनके लिये कष्टसद्दन । 

(९) स्वाध्याय--पारमार्थिक ग्रन्थोंका अध्ययन और भगवान्‌के नाम 
तथा गुणोंका कीतेन । 

(१०) ई-धरभाफि-भगवानमें श्रद्धा और प्रेम होना। 

(१ १) ज्ञान--सत्‌ और असत्‌ पदार्थका यथाथे ज्ञान । 

(१२) वेराग्य--_स लोक और परलोकके समस्त पदार्थोर्मे आसाफ्ति- 
का अत्यन्त अभाव | 

(१३) मनका निग्रह-मनका वरामें होना | 

(१४) इाद्विय दमन--समस्त इन्द्रियोंका वशमें होना । 

(१५) तितिक्षा--शीत, उष्ण और खुख दुःखादि इन्द्वोंमे सहनशीलता 

(१६) श्रद्धा--वेद, शास्त्र, महात्मा, गुरु और परमेश्वरके बचनोंमें 
प्रत्यक्षकाी तरद्द विश्वास | 

(१७) क्षमा--अपना अपराध करनेवालेको किसी प्रकार भी दण्ड 
देनेका भाव न रखना । 

(१८) वीरता-कायरताका सर्वथा अभाव । 

(१९) दया-किसी भी प्राणीको दुःखी देखकर हृदयका पिघल जाना । 

(२०) तेज-्रेष्ठ पुरुषोंकी वह शक्ति, कि जिसके प्रभावसे विषया- 
सक्त नीचप्रकृति मनुष्य भी प्रायः पापाचरणसे हटकर उनके 
कथनानुसार श्रेष्ठ कर्मोंमें लग जाते हैं । 

(२१) सरलता-शरीर और इन्द्रियोंसहित अन्तःकरणकी सरलता। 

(२२) स्वार्थत्याग-किसी भी कार्यसे इस लोक या परछोकके किसी 
स्वाथेकोी न चाहना । 

(२ ३) अमानित्व-सत्कार मान और पूजादिका न चाहना | 

(२४) दंभहीनता--धर्मष्वजीपन अर्थात्‌ ढोंगका न होना । 

(२५) अपेशुनता--किसीकी भी निन्‍्दा या चुगली न करना। 

(२६ ) निष्कपटता--अपने खा साधनके लिये किसी बातका भी 
छिपाव न करना । 

(२७) विनय--नम्नताका भाव | 

(२८) घति--भारी विपत्ति आनेपर भी चढायमान न होना। 

(२९) सेवा--(सब भूतोंके हितमें रत रहना ) अन्न, वस्र, विद्या, 
ओऔषध ओर धनादि पदार्थोद्वारा समस्त जीवोंको यथायोग्य 
सुख पहुंचानेके लिये मन वाणी दारीरद्वारा निरन्तर निःस्वार्थ 
भावसे अपनी शक्तिके अनुसार चेष्टा करना । 

(३०) सत्संग--सन्त महात्मा पुरुषोंका संग करना । 

(३ १) जप- अपने इष्टदंवर्क नाम या मन्त्रका जप करना | 

(३२) ध्यान--अपने इष्टदेवका ध्यान करना | 

(३३) निर्वेरता-अपन साथ वैर रखनेवालोंमें भी वैर न होना | 

(३४) निर्भयता--भयका सर्वथा अभाव । 

(३५७) समता--मस्तक पैर आदि अपने अंगोंकी तरह सबके साथ 
वर्णाश्रमके अनुसार यथायोग्य बतावमें भंद रखनेपर भी आत्म- 
रूपसे सबको समभावसे देखना । 

(३६) निरहंकारता-मन बुद्धि शरीरादिमें (में! पनका और उनसे 
होनेवाले कर्मोमें कतोपनका सर्वथा अभाव । 

(३७) मेत्री-प्राणीमात्रके साथ प्रेमभाव । 

(३८) दान--जिस देशमें जिस कालमें जिसको जिस वस्तुका अभाव 
हो उसको वह्द वस्तु प्रत्युपकार और फलकी इच्छा न रखकर 
दृर्ष और सत्कारके साथ प्रदान करना। 

(३९) कर्तव्यपरायणता--अपने कतेव्यमे तत्पर रहना । 

२१ 

(४०) शान्ति--इच्छा और वासनाओंका अत्यन्त अभाव होना और 
अन्तःकरणर्म निरन्तर प्रसन्‍नताका रद्दना | 

प्र०«-“आप वर्णाश्रम धर्मको मानते हैं या नहीं ? 

उ०-मानता हूं और उसका पालन करना अच्छा समझता हूं | 

ग्र०-जो वर्णाश्रम धर्मका पालन नहीं करते उनको क्‍या आप 
हिन्दू नहीं मानते ! 

उ०-जब वे अपनेको हिन्दू नानते हैं तब उन्हें हिन्दू न मानने- 
का मेरा क्या अधिकार है ? परन्तु वर्णाश्रम धर्म न मानने - 
वरर्लोकी शात्रोंमें निन्दा की गयी है । अतएब वर्णाश्रम धर्मको 
अवश्य मानना चाहिये। 

प्र०-आप वर्ण जन्मसे मानते हैं या कर्मसे ? 

उ०-जन्म और कम दोनोंसे । 

प्र ०-इन दोनोंमें आप प्रधान किसको मानते हैं ! 

उ०--अपने अपने स्थानमें दोनों ही प्रधान हैं | 

ग्र०--वण कितने हैं ! 

उ०-ह्राह्मण, क्षत्रिय, वैश्य और झ्ाद्र ये चार वर्ण हैं । 

प्र ०-ब्राह्मणक क्‍या कमे हैं 

उ30-- 

शमो दमस्तपः शोचं क्षान्तिराजेवमेव च | 


ज्ञानं विज्ञानमास्तिक्य ब्रह्मकमे खमावजम्‌ ॥। 
(गीता १८॥ ४२ ) 

अन्तःकरणका निग्रह, इन्द्रियोंका दमन, बाहर भीतरकी 
शुद्धि, धर्मके लिये कष्ट सहन करना और क्षमाभाव एवं मन इन्द्रियां 
ओर इदारीरकी सरलता, आत्तिकबुद्धि, शास्रविषयक ज्ञान ओर 
परमात्मतत्ततका अनुभव भी ये ब्राह्मणके स्वाभाविक कम हैं।? 


इनके अतिरिक्त यज्ञ करना-यज्ञ कराना, दान देना-दान 
लेना, विद्या पढ़ना-विद्या पढ़ाना ये कतंब्यकम हैं | इनमें यज्न 
करना, दान देना ओर बिद्या पढ़ना ये तीन तो सामान्य धर्म हैं 
ओर यज्ञ कराना, दान लेना और विद्या पढ़ाना ये जीविकाके 
साधारण पम हैं । 
प्र ०-आह्मणकी जीविकाके सर्वोत्तम धर्म क्‍या हैं ? 
उ०-किसानके भनाज घर ले जानेके बाद खेतमें ओर अनाजके 
क्रयविक्रयके स्थानमें जमीन पर बिखरे हुए दानोंको बटोरकर 
उनसे शरीर निवादह् करना सर्वोत्तम है। इसीको ऋत और 
सत्‌ कद्दा दे । परन्तु यद्व प्रणाली नष्ट द्वो जानेके कारण 
इस जमानेमें इस प्रकार निर्वाह होना असंभव सा दे। 
अतएव साधारण जीविकाके अनुसार दी निर्वाह्द करना चाह्िये। 
प्र०- साधारण जीविकार्मे कोन उत्तम है ? 
उ०-बिना याचना किये जो अपने आपसे प्राप्त होता है वह 
पदार्थ सबसे उत्तम है उसीको अमृत कहते हैं | नियत 
वेतनपर विद्या पढ़ाना और मांगकर दक्षिणा या दान लेना 
निन्‍्ध है। इनमिंभी मांगकर दान लेनेको तो विषके सद्दश कहा है। 


३२७ तश्व-चिन्तामणि 


प्र०-इस वृत्तिसे निर्वाह न हो तो ब्राह्मणकों क्या करना चाहिये ! 
उ०-क्षत्रियकी वृत्तिसे निवोह करे, उससे भी काम न चले तो 
वैश्य वृत्तिसे जीवका चछावे। परन्तु दासवृत्तिका अवरम्बन 
आपत्तिकालमें भी न करे । 
ग्र०-क्षत्रियके क्या कम हैं ! 
3०-- 
शौर्य तेजो इ॒तिदाक्ष्यं युद्धे चाप्यपलायनम्‌ । 
दानमीश्वरभावश्र क्षात्र कमे स्वभावजम्‌ ।| 
( गीता १८ । ४३ ) 
शूरवीरता, तेज, धैयें, चतुरता और युद्धमें भी न भागनेका 
स्वभाव एवं दान और स्वामीभाव ये सब क्षत्रियके स्वाभाविक कम हैं।! 
प्रजानां रक्षणं दानमिज्याध्ययनमेव च। 
विषयेष्वप्रसक्तिश्व श्षत्रियस्थ समासतः ॥ 
( मनुस्मति १। ८६ ) 
“प्रजाकी रक्षा, दान देना, यज्ञ करना, पढ़ना और विषयोंमें 
न लगना संक्षेपसे ये क्षत्रियके कर्म हैं । 
इन्हीं मेंसे प्रजाका पाछन करना, सैनिक बनना, न्याय करना, 
कर लेना और शब्रोंद्वारा दूसरोंकी रक्षा करना इत्यादद जीविकाके 
कम हैं| दान देना,यज्ञ करना और विद्या पढ़ना ये सामान्य धम हैं। 


प्र०-इन कमेंसे क्षत्रियकी जीविका न चले तो उसे क्‍या 
करना चाहिये ! 

उ० -वैश्यवृत्तिसे निर्वाह करे, उससे भी न चले तो शूद्र इत्तिसे 
काम चलावे | 


ग्र०-वैश्यके क्‍या कम हैं ? 
306-. 


पशुनां रक्षण दानमिज्याध्ययनमेव च। 
वणिक्पर्थ कुसीदं च वेश्यस्थ कृषिमेव च ॥। 
( मनुस्मृति १ | ९० ) 
'पश्ुओंकी रक्षा, दान देना, यज्ञ करना, पढ़ना, व्यापार, 
व्याज और खेती ये वैज्यके कम॑ हैं ।! 
पशुपालन,क्षषि तथा सत्‌ और पवित्र व्यापार ये स्वाभाविक और 
जीविकाके भी कम हैं। व्याज भी जीविकाका है परन्तु केवल व्याज 
उपजाना निन्दय है। यज्ञ दान और अध्ययन सामान्य धमम हैं। 
प्र०-सत्‌ और पवित्र व्यापार किसे कहते हैं, बताइये ! 
उ०- दूसरेके हकपर नीयत न रखते हुए झूठ कपटको छोड़कर 
न्यायपू्वक पवित्र वस्तुओंका क्रयविक्रय करना सत्‌ और 
पवित्र व्यापार है &। 





* वस्तुओंके खरीदने और बेचनेमें ताल नाप और गिनती आदिसे कम देना 
अथवा अधिक लेना एवं वस्तुकी बदलकर या एक वस्तुमें दूसरी ( खराब ) वस्तु 
मिलाकर दे देना अथवा (अच्छी ' छे लेना तथा नफा आढ़त और दलाली ठद्दराकर 
उससे अधिक दाम केना या कम देना तथा झूठ कपट चोरी भौर जबरदस्तीसे 
अथवा अन्य किसी प्रकारस दूसरेके इककों ग्रहण कर लेना श्त्यादि दोषोंस रहित 
जो सत्यतापूर्वक पविन्न बह्तुओंका व्यापार दे उसका नाम सत्य-व्यवहार है। 

प्र०-इनसे जीविका न चले तो वेइ्यको क्‍या करना चाहिये ! 


उ०-शूद्रइत्तिसे काम चलावे परन्तु अपवित्र वस्तुओंका और 
सड्टेका व्यापार कभी न करना चाहिये । 


प्र०-कृपाकर अपवित्र वस्तुओंकी व्याख्या कीजिये । 

उ०-मद्य, मांस, इड़ी, चमड़ा, सींग, लाह, चपड़ा, नील इत्यादि 
शाद्रवर्जित घृणित पदार्थ अपवित्र हैं । 

प्र०-शूद्रके क्‍या कमे हैं ? 


उ०-सेवा और कारीगरीके काम ही इनके स्वाभाविक और 
आजीविकाके कमे हैं | 





धमें ओर उसका प्रचार 


॑ैन्‍-+२०७३--९0-४कण०->- 


स॒ समय संसारकी प्रायः सभी जातियां न्‍्यूनाधिक- 
हो हि हे |) रूपसे अपने अपने धमकी उन्नति और उसके 
५ | प्रचारके लिये अपनी अपनी पद्धतिके अनुसार 
) (लक क प्रयत्त कर रही हैं । इनमेंसे कुछ लोग तो अपने 
१2, । ४ धर्मभावोंका सन्देश संसारके कोने कोनेमें पहुंचा 
0 देना चाहते हैं और वे इसके लिये कोई काम भी 
उठ नहीं रखते | क्रिश्चियन मतका प्रचार करनेके लिये ईसाई 
जगत्‌ कितनी धनराशिको पानीकी तरह बहा रहा है। अमेरिका- 
तकसे करोड़ों रुपये इस कार्यके लिये भारतवर्षमें आते हैं, लाखों 

इसाई स्री पुरुष सुदूरदेशोंमें जा जाकर भांति भांतिसे लोकसेवाकर 
तथा लोगोंको अनेक तरहसे लोम लालच देकर, फुसछाकर और 
उन्हें उल्टी सीधी बात समझाकर अपने धर्मका प्रचार कर रहे हैं । 

कुछ भूले हुए छोग परधन, परल्री-अपहरण करने, धमके 
नामपर द्विंसा करने और परघधमीकी द्वत्या करनेको ही धम मान बैठे 
हैं और उसीका प्रचार करना चाहते हैं | इसीप्रकारके धमंग्रचारसे 
चारों ओर अशान्ति और दुःखका विस्तार द्वोता है | अपनी बुद्धिसे 
लोक-कल्याणके लिये जिस धर्मको अधिक उपयोगी समझा जाय, 
उसके प्रचारके लिये प्रयत्न करना मनुष्यका कर्तव्य है| इस न्यायसे 
कोई भाई यदि वास्तवमें ऐसे द्वी शुद्ध भावसे प्रेरित द्वोकर केवछ छोक- 
कल्याणके लिये ही अपने धम्मका प्रचार करना चाहते दें तो उनका 
यह कार्य अनुचित नहीं दे, परन्तु उनके इस कार्यको देखकर 
हम लोगोंको क्या करना चाहिये-यह विषय विचारणीय दै। मेरी 
समझसे एक दिन्दू धम ही सब प्रकारसे पूणे धरम है, जिसका 
चरमलक्ष्य मनुष्यको संसारके त्रितापानल्से मुक्तकर उसे अनन्त 
सुखकी शेष सीमातक पहुंचाकर सदाके लिये आनन्दमय बना देना 
है। इसी धर्मका पवित्र सन्देश ग्राप्ततर समय समयपर जगतके 
दुःखदग्ध अशान्त प्राणी परम शान्तिको प्राप्त हो चुके हैं और आज 
भी जगतके बड़े बडे भावुक पुरुष अत्यन्त उत्सुकताके साथ इसी 
सन्देशकी प्राप्तिके लिये छालायित हैं| जिस धमकी इतनी अपार 
महिमा है उसी अनादि कालसे प्रचलित पविश्न ओर गम्भीर आशय 

धर्मको माननेवाली जाति मोह्बबश जगतके अन्यान्य अपूर्ण मतोंका 
आश्रय ग्रहणकर अज्ञान-सरिताके प्रवाहम बहना चाद्वती है, यह 
बड़े ही दुःखकी बात है ! 


यदि भारतने अपने चिरकालीन धमके पावन आदर्शको भूलकर 
ऐहिक सुखखोंकी व्यर्थ कल्पनाओंके पीछे उन्मत्त द्वो केवल काल्पनिक 
स्वगादि सुखोंको द्दी धर्मका ध्येय माननेवाले मर्तोंका अनुसरण 
आरम्म कर दिया तो बड़े दी अनर्थकी सम्भावना है | इस अनर्थका 
सूत्रपात भी हो चला है । समय समयपर इसके अनेक उदाहरण 
मिलते हैं | छोग प्रायः परमानन्द-प्राप्तिके ध्येयसे च्युत होकर केवल 
विविध प्रकारके भोगोंकी प्राप्तिके प्रयक्षको दी अपना कर्तव्य समझने 
लगे हैं । धर्मक्षयका यद्व प्रारम्मिक दुष्परिणाम देखकर भी यदि 
धर्मप्रेमी बन्धु धमे-नाशसे उत्पन्न होनेवाली भयानक विपत्तियोंसि 
जातिको बचानेकी सन्तोषजनकरूपसे चेष्टा नहीं करते, यह बड़ 
दही परितापका विषय है ! 


इस समय हमारे देशमें अधिकांश छोग तो केवल धन, नाम 
और कीति कमानेमें ही अपने दुर्लभ और अमूल्य जीवनको बिता 
रहे हैं | कुछ सज्जन स्वराज्य और सुधारके कार्य्योमें लगे हैं, परन्तु 
उस सत्य धर्मके प्रचारक तो कोई विरले द्वी महात्माजन हैं | यद्यपि 
मान, बड़ाई ओर प्रतिष्ठाकी कामना एवं स्वार्थपरताका परित्याग 
कर स्वराज्य और समाज-सुधारके डिये प्रयत्ष करनेसे भी सच्चे 

सुखकी प्राप्तिमें कुछ लाभ पहुंचता ढै, परन्तु भौतिक सुखोकी चेष्टा 
वास्तवमें परम ध्येयको भुला ही देती है । सचे सुखकी प्राप्तिमें 
पूरी सहायता तो उस शान्तिप्रद सत्य धमंके प्रचारसे ही मिल 
सकती है । 


यद्यपि मुझे संसारके मतमतान्तरोंका बहुत द्वी कम ज्ञान है, 
परन्तु साधारणरूपसे मेरा यह विश्वास है कि सत्रसे उत्तम सावेभौम 
धर्म वह हो सकता है जिसका लक्ष्य मद्दानूसे मद्ान्‌, नित्य और 
निर्बाधक आनन्दकी प्राप्ति हो और जिसमें सबका अधिकार हो । 
केवल ऐहिक सुख या स्वगंसुख बतलानेवाला धर्म भी वास्तवमें 
बुद्धिमानके लिए त्याज्य ही है । अतएव सर्वोच्तम धर्म वद्द है जो 
परम कल्याणकी प्राप्ति करानेबाला द्वोता है। ऐसा धम मेरी समझसे 


वह वैदिक सनातन धम ही दे जिसका स्वरूप निम्नलिखितरूपसे 
शास्त्रोर्म कद्दा गया है।-..- 


अभय सचसंशुद्धिज्ञोनयोगव्यवस्थितिः । 
दान दमश्र यज्ञश्न स्वाध्यायस्तप आजेवम ।॥ 
अहिंसा सत्यमक्रोधस्त्यागः शान्तिरपेशुनम्‌ । 
दया भूतेष्वलोल॒प्त्व॑ मादेव॑ द्वरचापलम ॥ 
तेजः क्षमा शतिः शोचमद्रोहो नातिमानिता । 
मवन्ति संपर्द देवीमभिजातस्थ भारत ॥ 


(गीता अ० १६। १, २ » है; ) 

सवंथा भयका अभाव, अन्तःकरणकी अच्छी प्रकारसे स्वच्छता, 
तत्त्ज्ञानके लिये ध्यानयोगमें निरन्तर दृढ़ स्थिति# सास्विक दान 
इन्द्रियोंका दमन, भगवतूपूजा और अम्निद्योत्रादि उत्तम कर्मोका 
आचरण वेद शाल्बोके पठन-पाठनपूर्वक भगवानके नाम और 
गुणोंका कीतन स्वघर्मपालन के लिये कष्ट सहन, शरीर और इन्द्रियों 
सहित अन्तःकरणकी सरलता, मन, वाणी और शारीरस किसी 
प्रकार भी किसीको कष्ट न देना, यथार्थ और प्रिय भाषण | अपना 
अपकार करनेवालेपर भी क्रोधका न होना, कर्मोमें कर्तापनके 
अभिमानका त्याग, अन्तकरणकी उपरामता अथांत्‌ चित्तकी 
चम्बलताका अभाव, किसीकी भी निन्‍दा आदि न करना, सब 
भूतग्राणियोंमें हेतुरद्तित दया, इन्द्रियोंका विषयोंक साथ संयोग होने- 
पर भी आसक्तिका न होना, कोमछता, लोक और शाख्रसे विरुद्ध 
आचरणमें छजा; व्यय चेष्टाओंका अभाव, तेज, है क्षमा, थेर्य, 


& परमात्मके स्वृरूपको तत््वसे जाननके लिये सदच्चिदानन्द्धन परमात्माके 
स्वरूपमें एकीभावसे ध्यानकी निरन्तर गादल्थितका ही न!'म “ज्ञानयोगव्यव- 
स्थिति! समझना चाहिये | 

 गोविन्दभवनद्वारा प्रकाशित गीता अध्याय १७ 'छोक २० का अर्थ देखिये। 


[ अन्त:करण ओर इन्द्रियोंके द्वारा जैसा निश्चय किया हो वेसाका वैसा ही 
प्रिय शब्दोंमे कहनका नाम सत्यभाषण हे । 


$ श्रेष्ठ पुरुषोंकी उस शक्तिका नःम तेज है कि जिसके प्रभावसे उनक सामने 
विषयासक्त ओर नीच प्रकृतिवाले मनुष्य भी प्रायः अन्यायाचरणसे रुककर उनके 
कथनानुसार अरष्ठ कर्मामें प्रवृत्त हो जाते हैं । 


३३२ तश्व-चिन्तामणि 


शौच अथोत्‌ बाहर और भीतरकी शुद्धि *, किसीमें भी शरत्रुभावका 
न होना, अपनेमें पूज्यताके अभिमानका अभाव हे अजुन ! देवी 
सम्पदाको प्राप्त हुए पुरुषक लक्षण (ये ) हैं । 


धृतिः क्षमा दमो5स्तेयं शोचमिन्द्रियनिग्रह) । 
धीर्वेद्या सत्यमक्रोधो दशक धमलक्षणम्‌ ॥। 
( मनु० ६ | ९२ ) 
पघैये. क्षमा, मनका निग्रह्दल, चोरीका न करना, बाहर भीतरकी 
शुद्धि, इन्द्रियोंका सयम, सात्तिक बुद्धि, अध्यात्मविद्या, यथार्थ 
भाषण और क्रोधका न करना, ये धर्मके दस लक्षण हैं। 
अहिंसासत्यास्तेयत्रक्षचयापरिग्रहा यमाः' 
( योग० सा० २। ३० ) 
अहिंसा, सत्यमाषण, चोरी न करना, ब्रह्मचयेका पाठन और 
भोग सामग्रियोंका संग्रह न करना ये पांच प्रकारके यम हैं । 
शौचसन्तोषतपःखाध्यायेश्वरप्रणि धानानि नियमाः' 
(योग०७ सा७० २॥। ३१२ ) 
बाहर भीतरकी पवित्रता, सनन्‍्तोष, तप, स्वाध्याय और सर्वस्व 
इश्वरके अर्पण करना ये पांच प्रकारके नियम हैं।इन सबका 
निष्कामभावसे पालन करना ही सच्चा धर्माचरण है। 

* संत्यतापूर्वक शुद्ध व्यवद्दारसे द्वव्यकी ओर उसके अन्नसे आहारकी तथा 
यथाबोग्य वर्तावसे आचरणोंकी ओर जलमझ्त्तिकादिस शरीरकी शुद्धिको बाहरकी 
शुद्धि कहते ई तथा रागद्वेष और कपट आदि विकारोंका नाश होकर अन्तःकरण- 
का रवच्छ हो जाना भीतरकी शुद्धि कद्दी जाती है | 


धर्म और उसका प्रचार ३३३ 


यही धर्मके सर्वोत्तम लक्षण हैं, इन्हींसे परमपदका प्राप्ति होती 
है । अतएब जो सच हृदयसे मनुष्यमात्रकी सेवा करना चाहते 
हैं उन्हें उाचत है कि वे उपयुक्त लक्षणोंसे युक्त घमेको ही उन्नति- 
का परम साधन समझकर स्वयं उसका आचरण करें और अपने 
दृष्टान्त तथा युक्तियेंके द्वारा इस धर्मका महत्त्व बतछाकर मनुष्यमात्र- 
के हृदयमें इसके आचरणकी तीत्र अभिलाषा उत्पन्न कर दें । वास्तवमें 
यही सच्चा धर्मग्रचार है और इसीसे लोकिक अभ्युदयक साथ ही 
साथ देश काठकी अवधिसे अतीत मुक्तिरूप परम कल्याणकी 
प्राप्ति हो सकती है । इस स्थितिकों प्राप्त करके पुरुष दुःखरूप 
संसारसागरमें पुनः छौटकर नहीं आता । ऐसे ही पुरुषोंके लिये 
श्रुति पुकारती है :- 

'न च पुनरावतेते न च पुनरावतेते' 
( छान्‍्दोग्य ८ । १५। १ ) 

इस परम आनन्दका नित्य और मधुर आस्वाद मनुष्यमात्रको 
चखानेके लिये वैदिक सनातनधमंका प्रचार करनेकी चेष्टा मनुष्य- 
मात्रको विशेषरूपसे करनी चाहिये | 

कुछ सजनोंका मत है कि स्वराज्य और विपुल धनराशिके 
अभावसे धर्मप्रचार नहीं हो सकता; परन्तु मेरी समझसे उनका यह्द 
मत सर्वथा ठीक नहीं है राजनैतिक अधिकारोंकी प्राप्तिसे धर्मप्रचार- 
में सहायता मिल सकती है, परन्तु यह बात नहीं कि स्वराज्यके 
अभावमें धर्मका प्रचार हो ही नहीं सकता | धमंपालनसे बड़ेसे बड़ा 

आत्मिक स्वराज मिल सकता है, तब इस साधारण स्वराजकी तो 
बात ही कौनसी है । वह तो अनायास ही प्राप्त हो सकता है । 

धनकी भी धममंके प्रचारमें आवश्यकता नहीं, संभव है कि इससे 
आंशिकरूपसे कुछ सहायता मिल जाय | इसमें प्रधान आवश्यकता 
सच्चे त्यागी और धमैज्ञ प्रचारकोंकी है। ऐसे पुरुष मान, बड़ाई, 
प्रसिद्ध और स्वार्थको व्यागकर ग्राणपणसे धर्मप्रचारके लिये कटिबद्ध 
हो जाय॑ तो उन्हें द्रव्यादि वस्तुओंकी तो कोई त्रुटि रह .ही नहीं 
सकती परन्तु वे अपने ग्रतिपक्षियोंपर भी प्रेमसे विजय ग्राप्तकर उन्‍हें 
अपना मित्र बना ले सकते हैं , केवल संख्यावृद्धिके लिये ही छोभ - 
लालच देकर या फुसछा धमकाकर किसीका धर्म परिवतेन करना 
वास्तवर्म उसके विशेष हितका हेतु नहीं हो सकता और न ऐसे 
स्वाथेयुक्त धर्मप्रचारस प्रचारकोंको ही विशेष लछाम होता 
है । जब मनुष्य धर्के महत्त्वकको स्वयं भलीभांति समझकर 
उसका पाठन करता है तभी उसे उससे आनन्द और शान्ति 
मिलती है और इस प्रकार अपूर्व आनन्द और परम शान्ति अनुभव 
करके ह्वी मनुष्य संसतिमें फंसे हुए अशान्त, दुःखी जीवोंकी दयनीय 
स्थितिको देखकर करुणाद् चित्तसे उन्हें शान्त और सुखी बनानेके 
लिये प्रयत्ञ करते हैं, यही सच्चा धर्मग्रचार है । 

बड़े खेदकी बात है कि इस अपार आनन्दके प्रत्यक्ष सागरके 
होते हुए भी छोग दुःखरूप संसार-सागरमें मम्न हुए भीषण संतापको 
प्राप्त द्वो रहे हैं। मृगतृष्णासे परिश्रान्‍्त और व्याकुल मृग-समूह जैसे 

गद्भाके तीरपर भी प्यासके मारे छठपटाकर मर जाते हैं वही दशा 
इस समय हमारे इन भाइयोंकी हो रही है | 


सत्य घर्मके पालनसे द्वोनेवाली अपार आनन्दकी स्थितिको न 
समझनेके कारण द्वी मनुष्योंकी यह दशा हो रही है । अतएव ऐसे 
लोगोंको दयनीय समझकर उन्हें वैदिक सनातनघमंका तत्त्व समझाने- 
की चेष्टा करनेमें उनका उपकार और सच्चा सुधार है । इस धमको 
बतलानेवाले हमारे यद्वां अनेक ऐसे ग्रन्थ हैं जिन सबका मनन और 
अनुशीलन करना कोई सद्दज बात नहीं । अतएव मेरी समझ्नसे 
किसी एक ऐसे ग्रन्थका अवलम्बन करना उत्तम है जो सरलताके 
साथ मनुष्यको इस पावन पथपर छा सकता है । मेरी समझसे ऐसा 
पावन ग्रन्थ 'श्रीमद्भगवद्वी ता” है। बहुत थोड़ेसे सरल शब्दोंमें कठिनसे 
कठिन सिद्धान्तोंकी समझानेवाला, सब प्रकारके अधिकारियोंको 
उनके अधिकारानुसार उपयोगी मागे बतलानेवाला सच्चे धर्मका 
पथप्रदशक, पक्षपात और स्वायेसे रहित उपदेशोंके अपूबे संग्रहका 
यह एक ही मह्दान्‌ ग्रन्य है। जगत्‌के अधिकांश मद्दानुभावोंने 
मुक्तकण्ठसे इस बातको स्वीकार किया दै । गीतामे बहुतसे ऐसे छोक 
हैं जिनमेंसे एकको भी पूर्णरूपसे धारण करनेसे मनुष्य मुक्त हो जाता 
है, फिर संपूर्ण गीताकी तो बात डी क्‍या है । 


अतः जिन पुरुषोंको धर्के विस्तृत ग्रन्थोंकी देखनेका पूरा 
समय नहीं मिलता है उनको चाहिये कि वे गीताका अर्थसद्दित 

अध्ययन अवश्य हो करें और उसके उपदेशोंको पालन करनेमें तत्पर 
हो जाये | मुक्तिमें मनुष्यमात्रका अधिकार दै और गीता मुक्क्ते-मार्ग 
बतलानेवाद्य एक प्रधान ग्रन्थ है, इसलिये परमेश्वरमें भक्ति और 
श्रद्धा रखनेवाले सभी आस्तिक मनुष्योंका इसमें अधिकार है । गीता 
प्रचारके लिये मगवानने किसी देश, काल, जाति और व्यक्तिविशेषकरे 
लिये रुकावट नहीं की है, वरन्‌ अपने भक्तोंमें गीताका प्रचार 
करनेवालेको सबसे बढ़कर अपना प्रेमी बतलाया है । 


य हम परम गुझं मद्धक्तेष्वभिधास्यति । 
भक्ति मयि परां कृत्वा मामेपेष्यत्यसंशयः ।। 
( १८।६८ ) 


“जो पुरुष मेरेमे परम प्रेम करके इस परम रह स्ययुक्त गीताशाश्न को 
मेरे भक्तोंमें कहेगा, अथीत्‌ निष्कामभावसे प्रेमपूतववक मेरे भक्तोंको 
पढ़ावेगा या अथंकी व्याख्याद्वारा इसका ग्रचार करेगा, वद् निःसन्देह 
मेरेको द्वी प्राप्त होगा ॥ 

न च्‌ तसान्मनुष्येषु कश्रिन्मे प्रियकृत्तमः । 
मविता न च मे तसादन्यः प्रियतरो श्रुवि ॥ 
( १८।६९ ) 

“और न तो उससे बढ़कर मेरा अतिशय प्रिय काय करनेवाला 
मनुष्योंमें कोई है और न उससे बढ़कर मेरा अत्यन्त प्यारा प्रथिवीमें 
दूसरा कोई द्वोवेगा ।! 

अतएव सभी देशोंकी सभी जातियोंमें गीताशाश्नका प्रचार बड़े 
जोरके साथ करना चाहिये । केवल एक गीताके ग्रचारसे ही प्रथ्वीके 
मनुष्यमात्रका उद्धार हो सकता है । इसलिये इसी गीताधर्मके प्रचारमें 
सबको यक्षवान्‌ होना चाहिये। इससे सब्रको आत्यन्तिक खुखकी 
प्राप्ति हो सकती है। यद्दी एक सरक, सहज और मुख्य 
उपाय दे। 

रतवर्षके व्यापार और व्यापारियोंकी आज बहुत बुरी 
- दशा है | व्यापारकी दुरवस्थामें विदेशी शासन भी एक 
बड़ा कारण है परन्तु प्रधान कारण व्यापारी समुदायका 
नेतिक पतन है । व्यापारकी उन्‍नतिके असली रहस्यको 
भूलकर लोगोंने व्यापारमें झूठ कपट छलको स्थान देकर 
उसे बहुत ही घृणित बना डाला है| छोभकी अस्यन्त बढ़ी हुई 
प्रवृत्तिने किसी भी तरह घन कमानेकी चेष्टाको ही व्यापारके नामस 
स्वीकार कर लिया दवै। बहुतसे भाई तो व्यापारमें झूठ कपटका रहना 
आवश्यक और स्वाभाविक मानने लगे हैं और वे ऐसा कहते भी हैं 
कि व्यापारमें झूठ कपट बिना काम नहीं चलता | परन्तु वास्तवर्मे 
यह बड़ा भारी श्रम है । झूठ कपटसे व्यापारमें आथिक छाभ होना 

तो बहुत दूरकी बात है परन्तु उल्टी हानि होती है। धर्मकी हानि 
तो स्पष्ट ही है । आजकल व्यापारी जगतमें अंगरेज जातिका विश्वास 
औरोंकी अपेक्षा बहुत बढ़ा हुआ है। व्यापारी छोग अंगरेजोंके साथ 
व्यापार करनेमें उतना डर नहीं मानते जितना उन्हें अपने भाइयोंके 
साथ करनेमें लगता है | यह देखा गया है कि गल्ला तिलहन बगेरह 
अगेरेजोंको दो आना नीचे भावमें भी छोग बेच देते हैं, आमदनी 
मालके लेन देनका सौदा करनेमें भी पहले अंगरेजोंकों देखते हैं 
इसका कारण यही है कि उनमें सच्चाई अधिक है । इसीसे उनपर 
लोगोंका विश्वास अधिक है | इस कथनका यद्द अभिप्राय नहीं है 
कि अगरेज सभी सचे और भारतवासीमात्र सच्चे नहीं हैं| यहां मतलब 
यह है कि व्यापारी कार्योंमें हमारी अपेक्षा उनमें सत्यका व्यवहार 
कहीं अधिक दे | वह भी किसी धर्मके खयालसे नहीं, व्यापारमें 
उन्‍नति होने और झूठे झंझटोंसे बचनेके खयाल्से है । 

सच्चाईके व्यवह्वारके कारण जिन अगरेज और भारतीय फर्मोपर 
लोगोंका विश्वास है उनका माल कुछ ऊंचे दाम देकर भी लोग लेनेमें 
नहीं हिचकते | बराबरके भावमें तो खुशामद करके उनके साथ 
काम करना चाहते हैं । 

व्यापारमें प्रधानतः क्रय विक्रय होता है, क्रय विक्रयके कई 
साधन हैं, कोई चीज तौलपर ली दी जाती है, कोई नापपर, तो कोई 
गिनतीपर | नमूना देखना दिखलाना भी एक साधन होता है। जो 
दूसरोंके लिये या दूसरोंका माल खरीदते बेचते हैं वे आदृतिया 

कहलाते हैं और जो दूसरोंसे दूसरोंको ठीक भावषमें किसीका पक्ष न 
कर उचित दलालीपर मार दिला देते हैं वे दलाल कहलाते हैं । 
इन्हीं सब तरीकोंसे व्यापार होता है। वस्तुओंके खरीदने बेचने में 
तौल नाप और गिनती आदिसे कम देना या अधिक लेना, चीज 
बदलकर या एक बस्तुमें दूसरी ( खराब ) चीज मिलाकर दे देना 
या धोखा देकर अच्छी ले लेना, नमूना दिखाकर उसको घटिया चीज 
देना और धोखेसे बढ़िया लेना, नफा, आढ़त, दलाली -ठहराकर 
उससे अधिक लेना या धोखेसे कम देना, दलाली या आढ्तके लिये 
झूठी बातें समझा देना अथवा झूठ कपट चोरी जबरदस्ती या अन्य किसी 
प्रकारसे दूसरेका हक मार लेना, ये सब व्यापारके दोष हैं। अजकल 
व्यापारमें ये दोष बहुत ज्यादा आगये हैं । किसी भी दोषका 
कोई भी खयाल न कर किसीतरद्ट भी धन पेदा कर लेनेवाला ही 
आजकल समझदार और चतुर समझा जाता है । समाजमें उसीकी 
प्रतिष्ठा होती है । धनकी कमाईके सामने उसकी सारी चोरियां 
घरवाले और समाज सह्द लेता है | इसीपे चोरी और झूठ कपटकी 
प्रवृत्ति दिनोदिन बढ़ रद्दी है | व्यापारमें झूठ कपट नहीं करना 
चाहिये या इसके बिना किये भी धन पैदा द्वो सकता है ऐसी 
धारणा ही प्रायः छोप होचली हे । इसीसे जिस तरफ देखा जाता 
है उसी तरफ पोल नजर आती है । 

अधिकांश भारतीय मिलोंके साथ काम करनेमें व्यापारियोंको 
यह डर बना ही रद्दवता है कि तेज बाजारमें हमें या तो नमूनेके 

अनुसार क्ालिटिका माल नहीं मिलेगा या ठीक समयपर नहीं 
मिलेगा | कपड़ेकी मिलोंमें जिस तरहकी कार्यवाहियां होती सुनी 
गयी हैं वे यदि वास्तवमें सत्य हैं तो हमारे व्यापारमें बड़ा धक्का पहुंचाने- 
वाली हैं । रूई खरीदनेमें मेनेजिज्न एजेण्ट लोग बड़ी गड़बड़ किया 
करते हैं ! 

रूईके बाजारमें घटबढ़ बहुत रहती है । रूडका सौदा करने- 
पर भाव बढ़ जाता हैं तो एजेन्ट रूई अपने खाते रख लेते हैं और 
यदि भाव घट जाता है तो अपने लिये अलग खरीदी हुई रूई भी 
मौका छगनेपर मिल खाते नोंध देते हैं । वजन बढ़ानेके लिये 
कपड़ोंमें मांडी छगानेमें तो अहमदाबाद मशहूर है । रूईका भाव 
बढ़ जानेपर सूतमें भी कमी कर दी जाती है । अनेक तरहके 
बहाने बताकर कंट्राक्टका माल समयपर नहीं दिया जाता , कईबार 
लम्बाई चौड़ाईमें भी गोलमाल कर दी जाती है । सूतमें वजन भी 
कम दे दिया जाता है, इन्हीं कारणोंसे बहुत सी मिलोंकी साख नहीं 
जमती । पक्षान्तरमें विछायती वस्रव्यवसाय भारतके लिये महान्‌ 
घातक होनेपर भी कंटक्‍्टोंकी शर्तोंके पालनमें अधिक उदारता 
और सच्चाई रहनेके कारण बहुतसे व्यापारी उस कामको छोडना 
नहीं चाहते | यहांक्रे मालके दाम ज्याद। रहनेका भी एक कारण 
यह अत्यधिक लोभकी मात्रासे सच्चाइका कम होना ही है । 

अनाज आदि खानेकी चीजोंमें दूसरे घटिया अनाज मिलाये 
जाते हैं-मिट्टी मिलछायी जाती है । जीरा धनिया आदि किरानेकी 

और सरसों तिल आदि तिलहन चीजोंमें भी दूसरी चीज या मिट्टी 
मिलाई जाती है । किसान तो मामूली मिट्टी मिलाते हैं परन्तु व्यापारी 
लोग भी उसी रंगकी मिट्टी खरीदकर मिलाया करते हैं । वजन 
ज्यादा करनेके लिये बरसातमें माल गीली जगहमें रखते हैं. जिससे 
कहीं कहीं माल सड़ जाता है, खानेवाले चाहे बीमार हो जाये, पर 
व्यापारियोंके घरोंमें पैसे अधिक आने चाहिये | गल्ला आदि जहां 
रखा जाता है वहां पहलेसे ही घटिया माल तो नीचे या कोनोंमें 
रखते हैं और बढ़िया माल सामने नमूना दिखानेकी जगह रक्‍्खा 
जाता है, वजनमें भी बुरा हाल है । लेनदेनके बाट भी दो प्रकारके 
होते हैं ! 

पाठके व्यापारमें भी चोरियोंकी कमी नहीं है | वजन 
बढ़ानेके लिये पानी मिलाया जाता है । मिलोंमें माल पास करानें- 
वाले बाबुओंको कुछ दे दिलाकर बढ़ियाके कंट[क्टमें घटिया माल 
दे दिया जाता है । वजनमें चोरी होती ही है । इसी तरह रूइमें 
पानी तथा धूछ मिलाई जाती है । पाठकी तरह इनकी गांठोंके 
अन्दर भी खराब माल छिपाकर दे दिया जाता है | 

सभी चीजोंमे किसानोंसे माल खरीदते समय दामोंमें, बजनमें, 
घटियाके बदले बढ़िया लेनेमें धोखा देकर छटठनेकी चेष्टा रहती दे 
और बेचते समय ठीक इससे उल्टा व्यवहार करनेकी कोशिश होती है। 


खाद्य पदार्थो्में भी शुद्ध घी, तेठ या आटातक मिलना कठिन 
हो गया है | ऐसा कोई काम नहीं जो आजकल व्यापारी लोभबश 

न करते हों । घींम चरबी, तैठ, विछायती घी और मिट्टीका तेल 
मिलाया जाता है | तैलमें भी बडी मिकावट होती है । सरसोंके साथ 
तीसी रेडी तो मिलाते ही हैं परन्तु बडी बडी मिलोंमें कुसुमके बीज 
भी मिलाये जाते हैं | जिसके तेलसे बदहजमी, हैजा, संग्रहणी 
आदि बीमारियां फैलती हैं । मनुष्य दुःख पाते हैं, मर जाते हैं। 
परन्तु लोभियोंको इस बातकी कोई परवाह नहीं ! इसी तेलकी खल 
गायोंको खिलायी जाती है जिससे उनके अनेक प्रकारकी बीमारियां 
हो जाती हैं । गौभक्त और गौसेवक कहानेवाले छोगोंकी यह गन्दी 
करतूत है ! ऐसी मिलोंमें जब जाँचके लिये सरकारी अफसर आते हैं 
तो उन्हें धोखा देकर या उनकी कुछ भेंट पूजा कर पिण्ड छुडा 
लिया जाता है। साइनबोडॉपर “जलानेका तैल” लिखकर भी 
दण्डसे बचनेकी चेष्टा की जाती है । 

नारियछ, तिल, सरसों आदिके तैलोंमें कई तरहके विछायती 
किरासिन तेल मिलाये जाते हैं जो पेठमें जाकर भांति भांतिकी 
बीमारियां पैदा करते हैं । 

आजकल देशमें जो अधिक बीमारी फैल रही है, धर घरमें 
रोगी दीख पडते हैं इसका एक प्रधान कारण व्यापारियोंका लोभवश 
खाद्य पदार्थेमें अखाद्य चीजोंका मिला देना भी है । 

कपड़ेके व्यापार भी बड़े छोटे सभी स्थानोर्मे प्रायः चोरी 
होती है । बम्बई कलकत्ते आदि बड़े शहरोंके बड़े दूकानदारोंकी 
बडी चोरियां होती हैं । देहातके दूकानदार भी किसी तरह कमी 

नहीं करते । जहां अम्ुक नफे पर माल बेचनेका नियम है, वहां 
प्राहकोंको ठगनेके लिये एक झूठा बीजक मंगा लेते हैं। हाथीके दांत 
खानेके और दिखानेके ओर ! 


सूतके देहाती व्यापारी सूतके बंडलोंमेंसे मुठ्ठे निकालकर उसे 
८ नम्बरसे १६ नम्बरका बना लेते हैं । इस बेईमानीके लिये 
कलकत्तेम॑ कई कारखाने बने हुए हैं जिनमें खरीददार जुलाह्दोंको 
धोखा देनेके लिये गोलमाल की जाती है, दूसरी बण्डल बनाकर 
बेचनेमें जुलाहे ठगे जाते हैं, खर्च बढ़ जाता है और सूत उल्झ 
जाता है । 


कई जगह चीनीके ऐसे कारखाने दें जिनमें विदेशी चीनीमें 
गुड मिलाकर उसका रंग बदल दिया जाता है और फिर वह 
बनारसी या देसीके नामसे बेची जाती है । 


आढ़्त, दलाली, कमीशनमें भी तरह तरहकी चोरियां की 
जाती हैं । वास्तव आढ़तियेको चाहिये कि महाजनके साथ जो 
आढ़त ठहरा लू उससे एक पैसा भी छिपाकर अधिक लेना हराम 
समझे । महाजनको विश्वास दिलाया जाता है कि आढ़त |॥) या ॥) 
सैकड़ा ली जायगी परन्तु छछ कपटसे जितना अधिक चढ़ाया जाय 
उतना ही चढ़ाते हैं | २) 9) ५) सैकडे तक वसूल करके भी 
सन्‍्तोष नहीं होता । बोरा, बारदाना, मजदूरी आदिके बहानेसे 
महाजनसे छिपाकर या मालपर अधिक दाम रखकर दलाली या बढ्टा 

बगेरह उसे न देकर, अथवा गुप्तरूपसे अपना माल बाजारसे खरीदा 
हुआ बताकर तरह तरहसे महाजनको ठगना चाहते हैं । 

कमीशनके काममें भी बड़ी चोरियां होती हैं। बाजार मन्दा 
हो गया तो तेज भावमें बिके हुए मालकी बिक्री मन्देकी दे देते हैं। 
तेज हो गया तो किसी दूसरेसे मिलकर बिना बिकेही बहुतसा माल 
ख़ुद खरीद कर पहलेका बिका बताकर झूठी बिक्री भेज देते हैं। 
बंधे भावसे कम ज्यादा भावमें भी माल बेचते हैं | 

दलालीके कामरम अपने थोड़ेसे छोमके लिये “गाहकका गला 
कटा दिया जाता! है | दलालका कतेव्य है कि वह जिससे जिसको माल 
दिल्वावे उन दोनोंका समान हित सोचे । अपने लोभके लिये दोनों- 
को उल्टी सीधी पट्टी पढाकर लेनेवाडेको तेजी और बेचनेवालेको 
झूठ ही मन्दीकी रुख बताकर काम करवा देना बड़ा अन्याय है। 
अपनी जो सच्ची राय हो वही देनी चाहिये । दोनों पक्षोंको अपनी 
स्पष्ट धारणा और बाजारकी स्थिति सच्ची समझानी चाहिये । 

कहां तक गिनाया जाय ! व्यापारके नामपर चोरी, डकैती 
और ठगी सब कुछ होती है । न ईश्वरपर विश्वास द्वै न प्रारब्धपर 
और न न्याय तथा सत्यपर ही । वास्तवमे व्यापारम कुशलता भी 
नहीं है | कुशल व्यापारी सच्चा होता है, वह दूसरोंको धोखा देनेवाला 
नहीं होता । सच्चाईसे व्यापार कर वह सबका विश्वासपात्र बन जाता 
है, जितना विश्वास बढ़ता है उतनाही उसका झंझट कम होता है 
ओर व्यापारमें दिन दूनी रात चोगुनी उन्नति होती है। मोल मुलाई 

करनेवाले दूकानदारोंको ग्राहकॉसे बड़ी माथापच्ची करनी पड़ती है । 
विश्वास जम जानेपर सच्चे एक दाम बतानेवाले दूकानदारकों माल 
बेचनेमें कुछ भी कठिनाई नहीं होती, ग्राहक चाहकर बिना दाम 
पूछे उसका माल खरीदते हैं उन्हें वहां ठगे जानेका भय नहीं रहता । 
परन्तु आजकल तो दूकान खोलनेके समय प्रतिदिन छोग प्रायः 
भगवानसे प्रार्थना किया करते हैं । “शंकर ! मेज कोई हियेका 
अन्धा और गठरीका पूरा”? याने भगवान्‌ ऐसा ग्राहक मेजें जिसे हम 
ठग सकें, जो अपनी मूखंतासे अपने गलेपर हमसे चुपचाप छुरी 
फिरव ले | इससे यहद्द सिद्ध होता है कि कोई ग्राहक अपनी बुद्धिमानी 
और सावधानीसे तो भले ही बच जाय । परन्तु दूकानदार 
तो उसपर हाथ साफ करनेको सब तरह सजा सजाया 
तैयार है। 


थोड़ेसे जीवनके लिये ईश्वरपर अविश्वास करके पाप बटोरना 
बडी मूर्खता है । आमदनी तो उतनी ही होती है जितनी होनी 
होती है, पाप जरूर पल्‍ले बंध जाता है | पापका पैसा ठहरता नहीं, 
इधर आता है उधर चछा जाता है, बद्याखाता जितना रहना द्वोता 
है उतनाही रहता है | छोग अपने मनमें ही धन आता हुआ देखकर 
मोहित द्वोजाते हैं । पापसे धन पैदा होनेकी धारणा बड़ी ही भ्रम- 
मूलक है । इससे धन तो पैदा ढ्वोता नहीं परन्तु आत्माका पतन 
अवश्य होता है | छोक परलोक दोनों बिगड़ जाते हैं । जो अन्यायसे 
धन कमाकर उसमेंसे थोडासा दान देकर धमात्मा बनना और 

कहलाना चाहते हैं वे बड़े भ्रममें हैं । भगवानके यहां इतना अंधर 
नहीं है, वहां सबकी सच्ची परख होती है। 

अतए्व परमात्मापर विश्वास करके व्यापारमें झूठ कपटको 
स्वथा व्याग देना चादिये ! किसी भी चीजमें दूसरी कोई चीज कभी 
मिलानी नहीं चाहिये | वजनमें ज्यादा करनेके लिये रूई, पाठ, 
गल्ले आदिमें पानी मिलाना या गीली जगहमें नहीं रखना चाहिये। 
खाद्य पदार्थोमें मिलावट करके लोगोंके खास्थ्य और घरंको कभी 
नहीं बिगाडना चाहिये । वजन, नाप और गिनतीमें न तो कम 
देना चाहिये और न ज्याद। लेना चाहिये | नमूनेके अनुसार ही 
मालका लेन देन करना अत्यन्त आवश्यक है | 

आदत ठहराकर किसी भी तरहसे महाजनकी एक पाई ज्यादा 
लेना बड़ा पाप है | इससे खूब बचना चाहिये । इसीप्रकार 
कमी शनके काम भी धोखा देकर काम नहीं करना चाहिये । 
दलालको भी चाहिये कि वह सच्ची रुख बताकर लेने बेचनेवालेको 
श्रमसे बचाकर अपने हक और मेद्धनतका ही पैसा ले। 

हम जिसके साथ व्यवहार करें उसके साथ हमें वैसा ही बर्ताव 
करना चाहिये जैसा हम अपने साथ चाहते हैं । हम जेसा अपने 
हित और खाथेका खयाल रखते हैं उतना ही उसके हित और खार्थका 
भी खयाल रखना चाद्विये । सबसे उत्तम तो वह है कि जो अपना 
खार्थ छोडकर पराया हित सोचता है-दूसरेके खाथके छिये अपने 
खाथेको त्याग देता है | व्यापार करनेवाला होनेपर भी ऐसा पुरुष 

आजकल सट्ढेकी प्रवृत्ति देशमें बहुत बढ़ गयी है | सट्टेसे धन, 
जीवन और धमर्मको कितना धक्का पहुंच रहा है इस बातपर देशके 
मनस्वियोंको विचारकर शीघ्र ही इसे रोकनेका पूरा प्रयत्ञ करना 
चाहिये । पहले यह सट्टा अधिकतर बम्बइमें ही था, और जगद्ढ 
कहीं कहीं बरसातके समय बादलोंके सौदे हुआ करते थे परन्तु 
अब तो इसका विस्तार चारों ओर प्रायः सभी व्यापार क्षेत्रोंमें हो 
गया है । कुछ वर्षों पूर्व व्यापारी छोग सट्टे फाटकेसे घ्णा करने 
और सट्टेब्राजोंके पास बैठने और उनसे बातें करनेमे हिचकते थे। 
पर अब ऐसे व्यापारी बहुत ही कम मिल्ते हैं जो सद्गा न करते 
हों । सद्य उसे कहते हैं कि जिसमें प्रायः माठका लेन देन न 
हो सिर्फ समयपर घाठा नफा दे ले दिया जाय | रुई, पाट, 
हेसियन, गल्ला, तिलहन, हुंडी और शेयर आदि प्रायः सभी 
व्यापारी वस्तुओंका सद्ठ होता है । सं्टेबाज न कमानेमें सुखी 
रहता द्ै न खोनेमें, उसका चित्त सदा ही अशान्त रहता है । 
सप्नेवालंके खच अनापशनाप बढ़ जाते हैं। मेहनतकी कमाइसे 
चित्त उखड जाता है। ये छोग पल पछूमें छाखोंके सपने देखा 
करते हैं । झूठ कपटको तो सट्ढेका साथी ही समझना चाहिये | 
सट्टेवालोंकी सदियोंकी इज्जत आबरूः घंटोंमें बरबाद हो जाती हैं, 
संद्के कारण बड़े शहरोंमें प्रति वष एक न एक आत्महत्या या 
आत्महत्याके प्रयक्ष सुननेमे आते हैं | आत्महत्याके विचार तो 
शायद कई बार कितनोंके द्वी मनमें उठते होंगे | संट्टबाजोंको आत्माका 

सुख मिलना तो बहुत दूरकी बात है, वे बेचारे गृहस्थके सुखसे 
भी वंचित रहते हैं | कई छोगोंका चित्त तो सट्टेमें इतना तल्लीन 
रहता दे कि उन्हें भूख प्यास और नींद तकका पता नहीं रहता। 
बीमार पड जाते हैं, बेचेनीसे कहीं छुढ़क पड़ते हैं परन्तु नींदमें 
उन्हें ग्रायः सपने भी सं्रेके ही आते हैं | धरम, देश, माता, पिता 
आदिकी सेवा तो हो ही कहद्ठांसे, अपने ञ्री बच्चोंकी भी पूरी 
सारसम्हाल नहीं होती; घरमें बच्चा बीमारीसे सिसक रद्दा है, सद्द- 
धर्मिणी रोगसे व्याकुल है, स्“ेबाज बिछायतके तारका पता लगाने 
बाड़ोंमें भटक रहे हैं। एक सजनने यह आंखों देखी दशा वर्णन 
की थी ! खेद है कि इस संट्वेको भी छोग व्यापारके नामसे पुकारते 
हैं जिसमें न घरका पता है, न संसारका और न शरीरका | 
मेरी समझसे यदि इतनी तल्लीनता थोड़े समयके लिये भी परमात्मा- 
में हो जाय तो उससे परमार्थके मागमेँ अकथनीय उन्नति हो सकती 
है । इस सट्टेकी प्रवृत्तिसे मजूरीके काम नष्ट हो रहे हैं। कला नाश 
हो रही है। इस अवस्थामें यथासाध्य इसका प्रचार रोकना चाहिये। 

इस सं्रेके सिवा एक जूआ घुड़दौड़का होता दे जिसमें 
बड़े बड़े धनी मानी लोग जा जाकर बड़े चावसे दात लगाया 
करते हैं । मनु महाराजने जीवोंके जुएको सबसे बडा पापकारी 
जूआ बतढलाया है । अतएव सट्टा, जूआ सब तरहसे त्याग करने 
योग्य है | यदि कोई भाई लछोभवरश या दोष समझकर भी आत्माकी 
कमजोरीपे सर्वथा त्याग न कर सके तो कमसे कम घुड़दौड़में बाजी 

लगाना तो बिल्कुल ही बन्द कर दें और सट्ठेमें बिना हुईं चीज 
माथे बेचनेका काम कभी न करें । बिना हुए माथे बेचनेवालेका 
माल वास्तवमें किसीको लेना नहीं चाहिये, इससे बड़ी भारी द्वानि 
होती है । जो सट्टेंकी ह्वानि समझकर भी उसका त्याग नहीं करता 
वह ख़ुद अपनी हिंसाका साधन तो करता ही दै पर दूसरोंकों भी 
यथेष्ठ नुकसान पहुंचता दे | जो लोग 'खेला' ( कानर ) वगैरह 
करके मालके दाम बेहद चढ़ा देते हैं वे बड़ा पाप करते हैं, अतएव 
खेला करनेवालेमें कभी शामिल नहीं होना चाद्दिये, उसमें गरीबोंकी 
आह्द और उनका बड़ा शाप सहन करना पड़ता हे ! 

कुछ ऐसे व्यापार होते हैं जिनमें बडी हिंसा होती है जेसे 
लाख, रेशम और चमड़ा आदि । 

लाख कीड़ोंसे उत्पन्न होती है । दक्षोंसे छाल गोंद जैसे 
टुकड़े उतारे जाते हैं,उसमें दो प्रकारके जीव रद्वते हैं। एक तो बहुत 
बारीक रहते हैं जो गरमीसे जहां छाख पड़ी होती है वहां निकल 
निकलकर दीवारोंपर चढ़ जाते हैं, दीवाल उन कीड्ोंसे छाल 
हो जाती द्ै। दूसरे जीव रुम्बे कीड़े जैसे होते हैं, ये लाखके बीज 
समझे जाते हैं, इन असंझ्य जीवोंकी बुरी तरह हिंसा होती है । 
प्रथणथ तो लाखके धोनेमें ही असंख्य प्राणी मर जाते हैं फिर 
थैलियोंमें भरकर जलती हुई भट्टीमें उसे तपाया जाता है जिससे 
चपड़ा बनता है, जानवरोंके ख़नका छखपठिया बनता है | जिस 
समय उसको तपाते हैं उस समय उसमें चठाचट शब्द होता द्वे । 


व्यापारखुधारकी आवश्यकता ३५१ 


चारों ओर दुर्गन्‍्ध फैली रहती है | पानी खराब हो जाता है जिससे 
बीमारियां फैलती हैं । इस व्यवहारकों करनेवाले अधिकांश वैश्य 


भाई ही हैं | # 
इसीप्रकार रेशमके बननेमें भी बडी हिंसा द्वोती है । कीड़े 


उबलते जलमें डाल दिये जाते दें वे सब बेचारे उसमें झुछस जाते 
हैं, पीछे उनपर लिपटा हुआ रेशम निकाल ढिया जाता है । 
चमड़ेके लिये भारतवर्षमें कितनी गौहत्या द्वोती है यद्द बतलाना 
नहीं होगा । अतएव छाख, रेशम ओर चमड़ेका व्यापार और 
व्यवहार प्रत्येक धर्मप्रेमी सजनको त्याग कर देना चाहिये । 
कुछ लोग केवल व्याजका पेशा करते हैं । यद्यपि व्याजका 


पेशा निषिद्ध नहीं है परन्तु व्यापारके साथ ही रुपयेका व्याज 
उपजाना उत्तम ढ्वे | व्याजके साथ व्यापार करनेवाठा कभी अकमैण्य 
नहीं होता, आलसी ओर नितानन्‍्त कृपण भी नहीं द्योता । उसमें 
व्यापारकुशलता आती दै । लड़के बच्चे काम सीखते हैं | कर्मण्यता 
बढ़ती है। अतएब केवल व्याजका द्वी पेशा नद्ीं करना चाहिये 

# बड़े खेदकी बात दे कि मारवाड़ी समाजमें इसी लाखकी चढ़ियां सोहागका 
चिह् समझकर स्त्रियों पहनती हैं, ये चूड़ियां मुसकमान लखारे बनाते हें । मुद्द 
मांगे दाम लेते हैं । जिस लाख इतनी हिंसा होती है, जो श्तनी अपवित्र है 
उसकी चूड़ियोंका तुरन्त त्याग कर देना चाहिये | इसीलिये इसके बदलेमें कांचकी 
चूड़ियोंके प्रचारकी कोशिश दो रद्दी दे, फौरोजाबादमें श्रीहरदत्तराय मोदनछारूको 
पत्र लिखनेसे कांचकी सुन्दर सहती मजबृत ठीक ल|ाखकीसी पात लगी हुई चूड़ियां 
मिल सकती हैं । प्रत्येक धर्मप्रेमीको उनके प्रचारमें सहायता करनी चाहिये । 

-- सम्पादक 

परन्तु यदि कोई ऐसा न कर सके तो लछोभवश गरीबोंको छूटठना तो 
अवश्य छोड़ दे | व्याजके पेशेवाले गरीबोंपर बड़ा अत्याचार किया 
करते हैं । कम रुपये देकर ज्यादाका दस्तावेज लिखवाते हैं । जरा 
जरासी बातपर उनको तंग करते हैं । व्याजपर रुपया लेनेवाले 
लोगोंकी सारी कमाई व्याज भरते भरते पूरी हो जाती है। कमाई 
ही नहीं परन्तु सत्रियोंका जेवर, पशु, धन, जमीन, घर-द्वार सब उस 
व्याजमें चले जाते हैं । व्याजके पेशेवाले निर्देयतासे उनके जमीन 
मकानको नीलाम करवाकर गरीब खञ्त्री बच्चोंको राइका कंगाल 
निराधार बना देते हैं । लोभसे ये सारे पाप ढ्वोते दे | इन पापोंकी 
अधिक दृद्धि प्रायः केवढू व्याजका पेशा करनेवालोंके अत्यधिक 
छोभसे द्वोती दे । अतएवं व्याज कमानेवालोंको कमसे कम छोभसे 
अन्याय तो नहीं करना चाहिये । 

यथासाध्य विदेशी वत्र और अन्यान्य विदेशी बस्तुओंके 
व्यापारका त्याग करना चाहिये । 

सबसे पहली और अन्तिम बात यद्द है कि झूठ कपट छलका 
त्याग कर, दूसरेको किसी प्रकारका नुकसान न पहुंचाकर न्याय 
और सत्यताके साथ व्यापार करना चाहिये । यह तो व्यापार शुद्धिकी 
बात संक्षेपसे कद्दी गयी है | इतना तो अवश्य द्वी करना चाह्िये। 
परन्तु यदि वर्णधर्म मानकर निष्कामभावसे व्यापारके द्वारा परमात्माकी 
पूजा की जाय तो इसीसे परमपदकी प्राप्ति भी द्वो सकती दे । यह 
विषय फिर किसी समय लिखनेका विचार है । 


व्यापारसे मुक्कि 
3 2६) सत्य, कपट और लोभ आदि त्याग करके यदि भ गवत्‌- 
प्रीत्यथ न्याययुक्त व्यापार किया जाय तो वह्दी मुक्तिका 
-£ मुख्य साधन बन सकता है | मुक्तिमें प्रधान हेतु भाव 
है, क्रिया नहीं है | शास्रविधिके अनुसार सकाम 
भावसे यज्ञ, दान, तप आदि उत्तम कर्म करनेवाला मुक्ति नहीं 
पाता, सकाम बुद्धिके कारण वह या तो उस सिद्धिको प्राप्त 
होता दै जिसके लिये वह उक्त सत्कार्य करता है या निश्चित काढके 
लिये स्वर्गको प्राप्त करता है परन्तु निष्काम भावसे किया हुआ 
अल्प कम भी मुक्तिका हेतु बन सकता है। इसीडिये सकाम 
कमको तुच्छ और अल्प कह्या है, कुछ भी न करनेवालेकी अपेक्षा 
सकाम यज्ञादि कर्म करनेवाले बहुत द्वी उत्तम हैं और इन लोगोंको 
२३ 

प्रोत्साहन ही मिलना चाहिये परन्तु सकाम भाव रहनेतक वह कम 
स्री, धन, मान बड़ाई या स्वगांदिके अतिरिक्त परमपदकी प्राप्ति 
करानेमें समर्थ नहीं होता | इसीसे गीतामें भगवानने सकाम कमको 
निष्कामकी अपेक्षा नीचा बताया हे ( देखो गीता अ० २-४२, 
8४३, 9४।|अ० ७-२०, २१५, २२ | अ० ९-२०, २१ ) 
पक्षान्तरमें निष्काम कमकी प्रशासा करते हुए भगवान्‌ कद्दते हैं-- 
नेहाभिक्रमनाशो5सति प्रत्यवायो न विद्यते । 
स्वल्पमप्यस्य धमेस्य त्रायते महतो भयात्‌ ॥ 


( गीता २, ४० ) 

इस निष्काम कमयोगमें आरम्मका अर्थात्‌ बीजका नाश नहीं 
है और विपरीत फलरूप दोष भी नहीं होता है इसलिये इस निष्काम 
कमंयोगरूप धमका थोड़ा भी साधन जन्म-म्र॒त्युरूप महान्‌ भयसे 
उद्भघार कर देता दै । अतएव मुक्तिकामियोंको निष्काम कमका 
आचरण करना चाहिये। मुक्तिके लिये आवश्यकता ज्ञानकी है, 
किसी अन्य बाह्य उपकरणकी नहीं इसीसे मुक्तिका अधिकार 
साधन-सम्पन्न होनेपर सभीको है । व्यापारी भाश्योंकों व्यापार 
छोडनेकी आवश्यकता नहीं। वे यदि चाहें तो व्यापारको ही 
मुक्तिका साधन बना सकते हैं। भगवानने वर्ण-धर्मका वर्णन करते 
हुए कहा हे-- 

यतः श्रवृत्तिभूतानां येन स्वेभिदं ततम्र। 


स्वकमंणा तमभ्यच्ये सिद्धि विन्दति मानव) ॥ 
( गीता १८।४६ ) 

जिस परमात्मासे सब भूतोंकी उत्पत्ति हुई है, जिससे यह सर्व 
जगत ( जल्से बर्फकी भांति ) व्याप्त है, उस परमेश्वरको अपने 
स्वाभाविक कमंद्वारा पूजकर मनुष्य परम सिद्धिको प्राप्त होता है 

इस मन्त्रके अनुसार वैश्य अपने वर्णोचित कर्म व्यापारके द्वारा 
ही भगवानको पूजकर परम सिद्धि पा सकते हैं | इस भावनासे 
व्यापार करनेवाले सरलता और सुगमताके साथ संसारका सब काम 
सुचारुरूपसे करते हुए भी मनुष्य जीवनके अन्तिम ध्येयको प्राप्त 
कर सकते हैं। छोम या धनकी इच्छास न कर कत॑व्यबुद्धिसे 
व्यापार करना चाहिये | कतब्यबुद्धिसे किये हुए कभमें पाप नहीं रह 
सकते ! पाप द्ोनेके कारण छोम और आसक्ति है। कतब्यबुद्धिमें 
इनको स्थान नहीं दे | कतंव्यबुद्धिके व्यापारसे अन्त:करणकी शुद्धि 
ओर इंश्वरकी प्रसन्नता होती है। शुद्ध अन्तःकरणमें तत्त्वज्ञानकी 
स्फुरणा द्ोती है और उससे मगवत्कृपा होनेपर परमपदकी घुलभतासे 
प्राप्ति होती है। परमपद प्राप्त करनेकी १चछा न रखकर केवल 
भगवत्‌-प्रीत्यर्थ व्यापार करनेवाछा और भी उत्तम तथा प्रशंसनीय है । 

गीताके उपयुक्त मन्त्रके अनुसार जब यह्द विवेक हो जाता है। 
कि सारा संसार ईइवरसे उत्पन्न है और वह इर्वर ही समस्त संसार- 
में स्थित दे, तब फिर उसका विस्मरण कभी नहीं हो सकता । 
परमात्माके इस चेतन और विज्ञानस्वरूपकी नित्य जागराते रहनेके 
कारण माया या अन्धकारके कार्यरूप काम क्रोध लोभ मोहादि शत्रु 
कभी उसके समीप ही नहीं आ सकते | प्रकाशर्म अन्धकारको स्थान 

कहां है ? व्यापारमें असध्य छछ कपटादि करनेकी प्रवृत्ति काम 
लोभादि दोषोंके कारण ही होती है | जब काम लोभादिका अभाव 
हो जाता द्वै तब्र व्यापार स्वतः ही पवित्र बन जाता है। अब 
विचारणीय प्रश्न यह है।के उस व्यापारसे इंश्वर-पूजा कैसे की जाय ! 
पूजाके लिये शुद्ध वस्तु चाहिये | पापरद्वित व्यापार शुद्ध तो हो गया, 
पर पूजा कैसे द्वो ! पूजा यही है कि छोभके स्थानमें ईइवरप्रीतिकी 
भावना कर छी जाय | पतित्रता रमणीकी भांति समस्त कार्य ईइवर- 
प्रीत्यथ, इश्वरकी आज्ञानुसार हो। ऐसे व्यापार कार्यमें किसी दोषको 
स्थान नहीं रह जाता और यदि कहीं श्रमसे अनजानमें कोई दोष 
हो भी जाता है तो वह दोष नहीं समझा जाता । कारण, उसमें सकाम 
भाव नहीं है । यदि कोई मनुष्य स्वार्थ मान बड़ाईका सर्वथा त्यागकर 
लोकसेवाके कार्यमें ठग जाता है और कभी दैवयोगसे उससे कोई 
भूल बन जातो है, तब भी उसे कोई दोष नहद्दीं देते और न उसे दोष 
लगता है। यह स्वार्थत्यागका-निष्काम भावका महत्त्व है। यदि 
कोई कहे कि स्वार्थबिना व्यापारमें प्रवृत्ति ही नहीं होगी, जब कोई 
स्वाय द्वी नहीं तब व्यापार कोई क्‍यों करेगा ? इसके उत्तरमें यह्द 
कद्दा जाता है कि स्वार्थ देखनेकी इच्छा हो तो इसमें बड़ा भारी 
स्वार्थ भी समाया हुआ है। अन्तःकरणकी शुद्धि होकर ज्ञान उत्पन्न 
दोना और उससे परमात्माकी प्राप्ति हो जाना क्या कम स्वार्थ है ! 
यही तो परम स्वार्थ द्ै । पर इस स्वार्थकी बुद्धि भी जितने अंशर्में 
अधिक त्याग की जाय, उतनी ही जल्दी सिद्धि होती है । स्वार्थ- 

बुद्धि हुए बिना छोग प्रवृत्त नहीं हो सकते इसीलिये इस स्वाथेका 
स्वरूप बतलाया गया है, नहीं तो स्वार्थक लिये किसी कर्ममें 
प्रवृत्त होना बहुत उत्तम बात नहीं है । 

यदि यह इंका हो कि छोम बुद्धि रक्खे बिना तो व्यापारमें 
नुकसान ही होगा, कमी छाभ होना संभव नहीं | यदि ऐसा है तो 
फिर यह काम केवर धनी छोग ही कर सकते हैं, सर्वसाधारणके 
लिये यह उपाय उपयुक्त नहीं है। पर ऐसी बात नहीं है, एक 
ईमानदार सच्चा गुमाइता माल्किकी आज्ञानुसार मालिकके लिये बड़ी 
कुशछ्तासे आल्स्य और प्रमाद छोड़कर दूकानका काम करता है, 
मालिकसे अपनी उन्नति चाहनेके सिवा दूकानके किसी काममें 
उसका अन्य कोई स्वार्थ नहीं है। न उसे अन्य स्वाथे-बुद्धि 
ही है। इस कार्यमें कहीं उन्नति बाधा नहीं आती । इ्सी- 
प्रकार भक्त अपने भगवान्‌की प्रीतिरूप स्वार्थका आश्रय 
लेकर सब कुछ भगवानका समझकर उसको आज्ञानुसार सारा 
कार्य करे तो उसकी उन्नतिमें कोई बाधा नहीं आ सकती। रही 
धनकी बात, सो धनवान्‌ निःस्वाय बुद्धिसे कार्य कर सकता है, 
गरीब नहीं कर सकता, यह मानना श्रममूछक है। दृष्टान्त तो प्रायः 
इसके विपरीत मिला करते हैं। धन तो निःस्वा्े भाषमें बाधक 
होता दै। जो स्वार्थबुद्धिस सर्वया छूटा हुआ हो उसकी बात तो 
दूसरी है, नहीं तो धनसे अद्दद्लार, ममता, लोभ और प्रमाद उत्पन्न 
हो ही जाते हैं | न्याययुक्त निःस्वा्थ व्यापारके लिये अधिक पूंजीकी 


३५८ तक्ष्य-चिन्तामणि 


भी आवश्यकता नहीं है। वास्तवमें इसमें थोड़ी या ज्यादा पूंजीका 
प्रश्न नहीं है, सारी बात निर्भर है कताकी बुद्धिपर ! एक 
पूंजीपति निःस्वाये बुद्धि न होनेसे बड़ी पूंजीके व्यापारसे गरीबोंकी 
सेवा नहीं कर सकता, पर एक तैल, नमक, भूजा बेचनेवाला गरीब 
दुकानदार निःस्वार्थबुद्धि होनेके कारण संसारकी सेवा करनेमें समर्थ 
द्वोता है। बढ़ा व्यापारी पापबुद्धिसे नरकोंमें जा सकता है तो पान 
सुपारी बेचनेवाला निःस्वार्थी भक्त गरीब जनतारूप परमात्माकी 
सेवा कर परमपदको प्राप्त कर सकता है। 

दूकानदारको यह बुद्धि रखनी चाह्दिये कि उसकी दूकानपर 
जो ग्राहक आता है वद्द साक्षात्‌ परमात्माका ही स्वरूप है। जसे 
लोभी दूकानदार झूठ कपट करके दिखोवा आदर सत्कार या प्रेम 
करके दर तरहसे ग्राहकको ठगना चाहता दे वैसे द्वी इस दूकानदार- 
को चाहिये कि वह सच्ची सरल बातेसि सच्चे प्रेमके साथ ग्राहकको 
सब बातें यथार्थ समझाकर उसका जिस बातमें द्वित द्वोता हो वद्दी करे, 
लोभीकी दूकानपर जैसे ग्राइक बार बार नहीं आया करते क्योंकि 
आये ग्राहकके कपड़े उतरवा लेनेमें ही बद्ठ अपना कतेव्य समझता 
है और ऐसे द्वी दुकानदार आजकल चतुर और कमाऊ समझे जाते 
हैं, इसीप्रकार यह समझकर कि ग्राहकरूपी परमात्मा बार बार नहीं 
आते, इनकी जो कुछ भी सेवा मुझसे हो जाय सो थोड़ी है, उसके 
साथ पूरी तरहसे उसके हितको देखते हुए पू्ण सत्यताका व्यवहार 
करना चाहिये | 

संसारका सब धन परमात्माका है, हम सब्र उसकी प्रजा हैं, 
परमात्माने योग्यतानुसार सबको खजाना संभठाकर हर्मे उसकी रक्षा 
और यथायोग्य व्यवहारकी आज्ञा दी है। 

अतएव कोई भी काम छोठा बड़ा नहीं द्वै जिसके पास 
अधिक रुपये हैं और ज्यादा काम जिम्मे है वह बड़ा है और कम- 
वाला छोटा है सो बात नहीं दै। छोटे बड़े सबको एक दिन सब 
कुछ दूसरेको सौंपकर मालिकके घर जाना पड़ता दै । जो मालिकका 
काम ईमानदारीसे चलाकर जाता द्वै बढ सुखसे जाता द्दे ओर तरक्की 
पाता है, मालिकके मन चढ़ जानेपर मालिकके बराबरका हिस्सेदार 
भी बन सकता है और जो बईमानीसे मालिककी चीजको अपनी 
समझकर कतंव्य भूलकर छल कपट करके जाता दे वह दण्डका 
और अवनतिका पात्र होता है | बस यद्दी बात परमार्थमें दे । 

एक पिताके कई पुत्र हैं, सबका दूकानमें समान द्विस्सा है, 
पर सब अलग अलग काम देखते हैं, एक सेठाई करता है, एक 
दूकानदारी करता है, एक रोकड़का काम देखता दै, एक घरका 
काम देखता है, एक रुपये उगाइनेका काम करता है, सभी उस एक 
दी फर्मकी उन्नतिमें लगे हैं । पिताने काम बांट दिये हें उसी तरद 
काम कर रहे दें इनमें द्विस्सेके दिसाबम कोई छोटा बड़ा नहीं है । 
परन्तु अछग अलग अपना काम न कर यदि सभी सेठाई, या सभी 
दूकानदारी करना चाढें तो सारी व्यवस्था बिगड़ जाती है। इसीप्रकार 
परम पिता परमात्माके सब सन्‍्तान भिन्न भिन्न काये करते हैं जो उसका 

सेवक बनकर निःस्वाथेभावसे उसकी आज्ञानुसार कार्य करता दै 
बढ्दी उसको अधिक प्यारा है। 


नाटकर्म नाटकका स्वामी यदि स्वयं एक मामूली चपरासीका 
पार्ट करता है तो वह् छोटा थोड़े ही बन जाता है। जिसके जिम्मे 
जो काम हो उसे वद्दी करना चाहिये। जिसका काये घुन्दर और 
स्वार्थरद्धित द्ोगा उसीपर प्रभु प्रसन्न होंगे । 


अतएव प्राणीमात्रको परमात्माका स्वरूप और पूजनीय समझ- 
कर झूठ कपट छलको त्यागकर स्वाथबुद्धिसे रहित द्वो अपने अपने 
कार्यद्वारा सर्वव्यापी परमात्माकी पूजा करनी चाहिये। मनमें सदा 
यह भावना रखनी चाहिये कि किस तरद्द में इस रूपमें मेरे सामने 
प्रत्यक्ष रहनेवाले परमात्माकी सेवा अधिक कर सकूं। इस भावनासे 
व्यापार आप द्वी सुधर सकता है और इससे एक व्यापारी दूकानपर 
बैठा हुआ कुछ भी व्यापार करता हुआ सरलताके साथ परमात्माकी 
सेवाकर उन्हें प्रसन्न कर सकता है। व्यापारी, दलाल, वकील, 
डाक्टर, जमींदार, किसान सभी कोई अपनी अपनी आजीबिकाके 
पेशे द्वारा इस बुद्धिसे परमात्माकी सेवा कर सकते हैं | 


सारी बात नीयतपर निर्भर है। मालिककी पूंजी बनी रहे 
और आनेवाले मद्दाजनोंकी दर तरहसे सेवा होती रहे, इसी भावसे 
सबको सबके साथ बर्ताव करना चाहिये। अपने अपने ग्राहकोंको 
सरलताके साथ निःस्वार्थ बुद्धिसि सुख पहुंचाना ही स्वकर्मके द्वारा 

परमात्मा की पूजा करना है और इस पूजारूप भक्तिसे परमाध्माकी 
प्राप्ति हो सकती दे इसमें कोई सन्देह नहीं। इस भावको जाग्रत्‌ 
रखनेके लिये भगवानके नाम-जपकी आवश्यकता है। जैसे बिगुलकी 
आवाजसे सिपाही सावधान रहते हैं ऐसे ही नामजपकी बिगुल 
बजाते रहकर मन इन्द्रियोंकोी सदा सावधान रखना चादिये और 
बुद्धिके द्वारा श्रीमद्भगवद्गीताके उपयुक्त १८ । ६ के मंत्रका 
बारम्बार मनन ओर विचारकर तदनुसार अपनेको बनानेकी चेष्टा 
करनी चाहिये। ऐसा हो जानेपर अनायास ही 'व्यापारके द्वारा 
मुक्ति! हो सकती दै । 





मृत्यु समयके उपचार 







(2059, न्दू जातिमें मनुष्यके मरनेके समय घरवाले उसका 
हि. परछोक सुधारनेके बहाने कुछ ऐसे काम कर बैठते 
0) 2 4 हैं. जिससे मरनेवाले मनुष्यकों बड़ी पीड़ा द्वोती दे । 
प्र अतएव निम्नलिखित बातोंपर विशेष ध्यान देना चाहिये- 
१-यदि रोगी दो तीन मंजिक ऊपर हो तो ऐसी हालत उसे 
नीचे छानेकी आवश्यकता नहीं । 

२-खटठियापर सोया हुआ द्वो तो वहीं रइने देना चाहिये | 

३-यदि खटियापर मरनेमें कुछ बहम हो और नीचे उतारकर 
सुछानेकी आवश्यकता समझी जाय तो अनुमानसे मृध्युकालके दो 
चार दिन पहलेसे ही उसे खाटसे नीचे उतारकर जमीनपर बाद 
बिछाकर सुला दे । बाद्ध ऐसी नरम होनी चाद्षिये जो उसके 

शरीरमें कद्दीं गड़े नहीं | दो चार दिन पद्दलेका पता वैदोंसे 
पूछकर, रोगीके लक्षण देखकर और बड़े बूढ़े अनुभवी पुरुषों- 
से सलाहकरके भन्दाज कर ले। रोगी अभ्छा हो जाय तो वापस 
खटियापर सुलानेमें काई आपत्ति होती द्टी नहीं, यदि अन्दाजसे 
पहले उसका प्राणान्त हो गया तो भी कुछ समय पद्चले ही 
नीचे सुला देनेसे उसे आसन्न मृत्युकालमें नीचे उतारकर सुला- 
नेमें जो कष्ट होता, उससे वद्द बच गया । दो चार दिन 
पहले रोगीको अनुमान द्वो जाय तो उसे स्वयं ही कद्व देना 

चाहिये कि मुझे नीचे सुला दो । 

४-उस अवस्थामें मृत्युसे पहले उसे स्नान करानेकी कोई आवश्य- 
कता नहीं, इससे व्यर्थ्में उसका कष्ट बढ़ता है | मर वगैरह 
साफ करना हो तो गीले गमछेसे धीरे धीरे पॉछकर साफ 
कर देना चाहिये । 

«--इस अवस्थामें गद्गाजल तुलसी देना बड़ा उत्तम है, परन्तु 
उसे निगलनेमें छेश होता हो तो तुल्सीका पत्ता पीसकर उसे 
गद्भनाजलम मिलाकर पिला देना चाहिये। एकबारमें एक तोलेसे 
अधिक जल नहीं देना चाद्िये। दस पाँच मिनिट बाद फिर 
दिया जा सकता है । गल्जाजल बहुत दिनोंका विखाद न हो, 
पट्ले स्वये चखकर फिर रोगीको देना चाद्दिये | जिसमे गन्ध 
आने लगी दो, जो कड़वा द्वो गया दो बढ नहीं देना चाहिये। 
ताजा गनज्जाजल कटद्दीसे द्वी मंगा लेना चाहिये । गद्जाजलर्मे 

शुद्धि अशुद्धि या स्पर्शास्प्शका कोई विधान नहीं है । रोगी 
मुंद्द बन्द कर ले तो उसे कुछ भी नहीं देना चाहिये । 
रोगीके पास बैठकर घरका रोना नहीं रोना चाहिये और 
संसारकी बातें उसे याद नहीं दिलानी चाहिये । माता, सत्री, 
पति, पुत्र या और किसी स्नेद्दीको उसके पास बेठकर अपना 
दुःख सुनाना या रोना नहीं चाहिये | उसके मनके अनुकूल 
उसकी हर तरहसे सेवा करनी चाहिये । द 


डाक्टरी या जिसमें अपवित्न पदार्थोका संयोग हो ऐसी दवा 
नहीं खिलानी चाहिये | 


८-जद्वांतक चेत रहे वहांतक श्रीगीताका पाठ और उसका अर्थ 


सुनाना चाहिये । चेत न रहनेपर भगवानका नाम सुनाना 
उचित है । गीता पढ़नेवाला न हो तो पद्लेसे ही भगवान्‌का 
नाम सुनावे | 


९-यदि रोगी भगवानके साकार या निराकार किसी रूपका ग्रमी 


हो तो साकारवालेको भगवानकी छबि या मूर्ति दिखलानी 
चाहिये और उसके रूप तथा ग्रभावका वर्णन घुनाना चाहिये। 
निराकारके प्रेमीको निराकार ब्रह्मके शुद्ध, बोधस्वरूप, ज्ञान- 
खरूप, सत्‌, चित्‌, घन, नित्य, अज, अबिनाशी आदि 
विशेषणोंके साथ आनन्द राब्द जोड़कर उसे सुनाना चाहिये, 
ये सब ब्रह्मके विशेषण हैं । 

१०-यदि काशी आदि तीर्थोर्मे लेजाना हो तो उसे पूछ ले । उसकी 
इच्छा हो, बहांतक पहुंचनेमें शह्ला न दो, वैधोंकी सम्मति 
मिल जाय, उतने रुपये खर्च करनेकी अपनी शक्ति हो तो 
वहां ले जाय, नहीं तो कोई आवश्यकता नहीं । 

११-प्राण निकलनेके बाद भी कमसे कम पन्द्रह बीस पिनिट 
तक किसीको खब्रर न दे। भगवन्नामका कीतन करते रहें, 
जिससे व॒हांका वायुमण्डल सात्तिक रहे। रोनेमें रोगीका 
ध्यान जाना अच्छा नहीं । 

१२-घरवाले समझदार ढों तो उनको रोना नहीं चाहिये । दूसरे 
लोगोंको भी उनके पास आकर उन्हें केवल सद्दानुभूतिके शब्द 
सुनाकर रुलानेकी चेष्टा नहीं करनी चाहिये । 

१३-शोक चिह्न बारह ही दिनतक रखना चाहिये | 

१४-बारदद वर्षसे कम उमरके लड़के छड़कियोंकी मृत्युका शोक 
न मनावे | 

१७-मतकके लिये शोकसभा न कर अपनी सावधानीके लिये 
सभा करनी चाहिये । यह बात याद करनी चाहिये कि इसी 
प्रकार एक दिन हमारी भी मृत्यु होगी । 

१६--जीवन्मुक्त पुरुषकी मृत्युपर शोक न करे, ऐसा करना उसका 
अपमान करना है । 


य-+००-काह कक प8७--%क-+" 


« मनुष्य कम करनेमें स्वृतन्त्र है या परतन्त्र ! 


#्हडुयुच् 


| रे हर जैसा करता दे उसे वैसा ही फल मिलता है, दूसरे 

* 22020 कहते हैं कि (ईश्वर दी सबको बन्दरकी तरद नचाते 

42 2208| है |” इन दोनों मतोंमें परस्पर विरोध माद्म होता 
है | यदि कम ही प्रधान है और मनुष्य कम करनेमें सबंधा 
स्वतन्त्र है तो इश्चरका बाजीगरकी भांति जीवको नचाना सिद्ध नहीं 
होता और न इश्वरकी कोई मद्दत्ता ही रह जाती है । पक्षान्तरमे 
यदि ईश्वर ही सब कुछ करवाता है, मनुष्य कर्म करनेमें स्वथा 
परतन्त्र है तो किसीके द्वारा किये हुए बुरे कमका फल उसे क्‍यों 
मिलना चाहिये ? जिस ईश्वरने कम करवाया, फलभोगका भागी भी 
उसे ही द्ोना चाहिये, पर ऐसा देखा नहीं जाता । इस तरहके 

प्रश्न प्रायः उठा करते हैं, अतएव इस विषयपर कुछ विवेचन किया 
जाता है ! 

मेरी समझसे जीव वास्तवमें परमेश्वर और प्रकृतिके अधीन 
है । कमसे कम फल-भोगनेमें तो बद्द सर्वथा परतन्त्र है | धन, ख्री, 
पुत्र कीर्ति आदिका संयोग वियोग कर्मफलवश परवशतासे दी द्वोता 
है, इसमें कुछ भी सन्देह नहीं | नवीन कर्मोंके करनेमें भी वद्द दै 
तो परतन्त्र द्वी, परन्तु कुछ अंशर्मे स्वतन्त्र भी है, या यों कह्ठिये 
कि स्वेच्छासे मौका पाकर वद्ठ अनधिकार खतन्‍्त्र आचरण करने 
ढगता है, इसीसे उसे दण्डका भोग भी करना पड़ता है । 

बन्दर बाजीगरके अधीन है, उसके गलेमें रस्सी बंधी है, 
मालिककी इच्छाके अनुकूल नाचना द्वी उसका कतंब्य है, यदि 
वह मालिककी इच्छाके विपरीत किश्वित्‌ भी आचरण नहीं करता 
तो मालिक प्रसन होकर उसे खानेको अधिक देता है, अधिक 
प्यार करता है । कदाचित्‌ वह मालिककी इृच्छानुसार नहीं चलता- 
प्रतिकूल आचरण करता द्वे तो मालिक उसे मारता है-दण्ड देता 
है। इस दण्ड देनेम भी उसका हेतु केवल यही है कि वद्व उसके 
अनुकूल बन जाय | बाजीगर बन्दरकों मारता हुआ भी यद्द नहीं 
चाहता कि बन्दरका बुरा हो, क्योंकि इस अवस्थामें भी वह उसे 
खानेको देता है, उसका पालन पोषण करता है | 

इसीप्रकारक! बताव सन्‍्तानके प्रति माता पिताका हुआ 
करता है, अवश्य ही बाजीगरकी अपेक्षा माता पिताके बतोबका 

दजा ऊंचा है | बाजीगरका वह बतोव-भूलपर दण्ड देते हुए भी 
पोषण करना-केवल स्वारथवश होता है | माता पिता अपने खाथके 
अतिरिक्त सनन्‍्तानका निजका द्वित भी सोचते हैं, क्‍योंकि वह 
उनका आः्मा है| परन्तु परमार्माका दर्जा इन दोनोंसे भी ऊंचा है, 
क्योंकि वह अद्दैतुक प्रेमी तथा सर्वया खार्थशून्य है | वह जो कुछ 
करता है, सब हमारे द्वितके लिये द्वी करता है । वास्तवमें हम 
सवेंथा उसके अधीन हैं, तथापि उसने हमें दयापूर्वक इच्छानुसार 
सत्कम करनेका अधिकार दे रक्‍्खा है । उसकी आज्ञानुसार कम 
करना ही इमारा वह अधिकार है । यदि हम उस अधिकारका 
व्यतिक्रम करते हैं तो वह परम पिता हमें बड़े प्यारसे ह्वमारा दोष 
दूर करनेके लिये-हमें कुपथसे हटाकर सुपथपर छानेके लिये दण्ड 
देता दे । उसका दण्डविधान कद्दीं कहीं भीषण प्रतीत होनेपर भी 
दया और प्रेमसे छबालब भरा रहता है। 

यहां यद्द प्रश्न होता है कि सर्वशक्तिमान्‌ सर्वज्ञ ईश्वर मनुष्य- 
को अपने अधिकारका अतिक्रम करने ही क्‍यों देता है ? वद्द तो 
सब-समथ है, क्षणभरमें अधटन घटना घटा सकता है, फिर वह 
मनुष्यको उसके अधिकारोंके बादर दुष्कर्मोमें प्रवृत्त ही क्‍यों होने 
देता है ? इसका उत्तर इस दृष्टान्तसे समझनेकी चेष्टा कीजिये । 

सरकारने किसी ब्यक्तिको आत्मरक्षाये बन्दूक रखनेकी सनद 
दी दे, बन्दूक उसके अधिकारमें है, वह जब चाहे तभी उसका 
यथेच्छ उपयोग कर सकता दे । परन्तु कानूनसे उसे मर्यादाके 

अन्दर ही उपयोग करनेका अधिकार है । चोरी करने, डाका 
डालने, किसीका खून करने या ऐसे ही किसी बेकानूनी अन्याय- 
कार्यमें न्‍्यायतः वह उस बन्दूकका उपयोग नहीं कर सकता । 
करता है तो उसका वद्द कार्य अन्याय ओर नियम विरुद्ध समझा 
जाता है, परिणाममें उसकी सनद छीन डी जाती द्ै और बह्द 
उपयुक्त दण्डका पात्र होता है | अथवा यों समझिये कि किसी 
राज्यमें किसी व्यक्तिको कोई अधिकार राजाकी ओरसे इसलिये दिया 
गया है कि अपने अधिकारके अनुसार प्रजाकी सेवा करता हुआ 
राजका वद्द काम, जो उसके जिम्मे है नियमानुसार सुचारुरूपसे 
करे । वह यदि सुचारुरूपसे नियमानुसार काम करता है तो राजा 
प्रसन्न द्वोकर उसे पुरस्कार दे सकता है, उसकी पदोनति हो सकती 
है और वद्द बढ़ते बढ़ते अन्त तक राज्यका उत्तराधिकारी तक भी 
हो सकता है । परन्तु यदि वह्द अपने अधिकारका दुरुपयोग करे, 
कानूनके विरुद्ध कायंवाद्दी करने लगे तो उसका अधिकार छिन 
जाता दे और उसे दण्ड मिलता है | यह सब द्वोते हुए भी बन्दूकका 
या अपने अधिकारका दुरुपयोग करते समय सरकार या राजा उसका 
हाथ पकडने नद्दीं आते। कार्य कर चुकनेपर ही उपयुक्त दण्ड मिलता 
है । इसीग्रकार परमात्माने भी द्में सत्कम करनेका अधिकार दे 
रक्‍्खा है, परन्तु हम दुष्कर्म करते दें तो बढ दमें रोकता नहीं । 
कम करनेपर उसका यथोचित दण्ड देता है । 

यहांपर फिर यह प्रइन होता है कि इस जगत॒को सरकार 

२७ 

या यहांके राजा तो सर्वज्ञ या सर्बब्यापी न होनेसे कानून तोडकर 
अधिकारका दुरुपयोग करनेवालोंके द्वाथ नहीं पकड सकते, परन्तु 
परमात्मा जो सर्वज्ञ, न्यायकारी, सर्वान्तयामी, सर्वव्यापी है, उससे 
तो मन वाणी दशरीरकी कोई क्रिया छिपी नद्दीं दे । वह दुष्कम 
करनेवाले मनुष्यका द्वाथ पकडकर उसे बलात्कारसे क्यों नहीं रोक 
देता ? इसका उत्तर यही है कि परमात्माकी विधि इसतरद्द रोकने- 
की नहीं दे, उसने मनुष्यको अपने जीवन कर्म करनेकी खतन्त्रता 
दे रक्खी है । पर साथ ही दया करके उसे शुभाशुभ परखनेवाली 
बुद्धि या विवेक भी दे दिया है, जिससे वद्द भले बुरेका विचारकर 
अपना कत॑ब्य निश्चय कर सके और यद्द भी घोषणा कर दी 
है कि यदि कोई मनुष्य अनधिकार अन्याय चेष्टा करेगा तो उसे 
अवश्य दण्ड भोगना पडेगा | इससे यह सिद्ध द्वो गया कि बाजीगरके 
बन्द्रकी भांति ईइबर द्वी सबको नचाता है, सभी उसके अधीन हैं 
परन्तु जैसे भूछ करनेवाले बन्दरकों दण्ड मिलता है, इसी प्रकार 
इंडबरकी आज्ञा न माननेवालेको भी दण्डका भागी होना पड़ता दहै। 
अवश्य ही नाच भगवान्‌ नचाते हैं परन्तु नाचनेमें मालिककी इच्छा- 
नुसार या उसके प्रतिकूल नाचना बन्दरके अधिकारमें दै । सरकार 
या राजाने अधिकार दिया है परन्तु उन्होंने उसका दुरुपयोग 
करनेकी आज्ञा नद्वीं दी है | भगवानने भी मनुष्यजीवन प्रदान 
कर समश्कमोंके द्वारा ऋ्रशः उन्नत होकर परमपद प्राप्त करनेका 
अधिकार हमें प्रदान किया द्वै परन्तु पाप करनेकी भाज्ञा उन्होंने 

नहीं दी है । जब एक न्यायपरायण मामूली राजा भी अपने किसी 
अफसरको अधिकारका दुरुपयोग कर पाप करनेकी आज्ञा नहीं 
देता, तब भगवान्‌ तो ऐसी आज्ञा दे ही कैसे सकते दें ! 
अतएब यह बात भी ठीक है कि मनुष्य सर्वथा इशवरके 
अधीन दै । साथ ही यह भी सत्य है कि वह ईइबर-प्रदत्त अधिकारका 
सदुपयोग कर परम उन्नति और उसका दुरुपयोग कर, अत्यन्त 
अधोगतिको भी प्राप्त हो सकता है। 


अब यह प्रश्न द्वोता है कि 'भगवानकी आज्ञा न होने और 
परिणाम दुःखकी सम्भावनाका पता होनेपर भी मनुष्य भगवदिच्छाके 
विरुद्ध पापाचरण क्यों करता है ? किस कारणसे वह जान बूझकर 
पापोंमें प्रवृत्त होता द्वै ? इस प्रश्न पर विचार करनेसे यही प्रतीत 
होता है कि इस पापकी प्रवृत्तिका कारण अज्ञान है । अज्ञानसे 
आबृत होकर द्वी सब जीव मोहित हो रहे हैं, “अज्ञानेनाव॒तं ज्ञानं 
तन मुद्यान्ति जन्तवः” | 

प्रकृतिके दो स्वरूप हैं, विद्यात्मक और अविद्यात्मक | इन 
दोनोंमें अविद्यात्मक प्रकृतिका अज्ञान ही हेतु है। इसी अज्ञानसे 
उत्पन्न काम, आसक्ति आदि दोषोंके वश होकर मनुष्य पापमें प्रवृत्त 
होता है | संसारमें अविद्या आदि पांच छूश हैं- 


अविद्यासितारागद्रेषाभिनिवेशा) छेशाः 
(यो० सा० ३ ) 

अविद्या, अस्मिता, राग, द्वेष और अभिनिवेश यह पांच 
केश कद्दलते हैं । इनमें पिछले चारों छ्ेशोंकी उत्पत्ति अवियासे ढी 
होती है । संसारके सब प्रकारके क्ेशोंमें ये पांच ही हेतु हैं। इन्हीं 
अज्ञानज पंचकृशोंसे मनुष्य परिणाम भूल कर पाप करता है । 

इन पांचोंकी संक्षिप व्याख्या यह है--अविया तो भज्ञानसे 
उत्पन्न है ही जिससे अनित्यमें नित्य-बुद्धि, अशुचिमे शुचि-बुद्धि, 
दुःखर्म सुख-बुद्धि और अनात्ममें आत्म-बुद्धि रूप विपरीतज्ञान हो रद्दा 
है | अस्मिता-अहंकार या 'मैं! माव को कहते हैं, जो समस्त बन्धनों - 
का हेतु द्वै। “राग” आसक्तिका नाम है, इसीसे मनुष्य पापमें लगता 
है । 'द्वेष” मनके विरुद्ध कार्यो्मे दुःख होनेको कद्दते हैं । रागद्वेषरूप 
बीजसे ही काम-क्रोधरूप महान्‌ अनर्थकारी वृक्ष उत्पन्न होते हैं। 
मरणभयको अभिनिवेश कहते हैं | अस्तु- 

अजुनने भी भगवानसे पूछा था- 

अथ केन श्रयुक्तोज्य पाप चरति पूरुषः | 

अनिच्छन्मपि वाष्णेय बलादिव नियोजितः ॥ 

(गीता ३१।॥ १६) 

“हे श्रीकृष्ण ! फिर यद्दव पुरुष बलात्कारसे छुगाये हुएके सद्श 
न चाहता हुआ भी किससे प्रेरित हुआ पापका आचरण करता है |, 
इसके उत्तरमें भगवानने कद्दा- 

काम एप क्रोध एप रजोगुणसपुरूवः ! 


महाशनो महापाप्मा विद्धयेनमिह वेरिणम्‌॥ 
(गीता ३ | ३७ ) 


मनुष्य कम करनेमें स्वतन्त्र है या परतन्त्र!. ३७३ 


'रजोगुणसे उत्पन्न हुआ यह काम दी क्रोध है, यद्दी महा 
अशन यानी अग्निके सदृश भोगोंसे न तृप्त होनेवाला बडा पापी है, 
इस विषयमें इसको द्वी तू वैरी जान । इस कामरूप वरीका निवास 
इन्द्रियां, मन और बुद्धिमें है । इन मन, बुद्धि, इन्द्रियोंद्वारा द्वी इसने 
ज्ञानको आच्छादित कर जीवात्माकों मोहित कर रक्‍्खा है। अतएब 
इनको वशामें करके इस ज्ञानविज्ञानका नाश करनेवाले पापी कामको 
मारना चाहिये। 

इससे यद्द सिद्ध द्दोता है कि बुरे कम अज्ञान-अविद्याजनित 
आसक्तिसे या कामनासे द्वोते हैं। जो इनके वशमे न होकर भगवान्‌ 
के दिये हुए अधिकारके अनुसार वतता है, वह यहां सवंतोभावसे 
सुखी रहकर, अन्तर्मे परम झुखरूप परमात्माको प्राप्त करता है ! 

क सजनका प्रश्न है “जब यह बात निश्चित 
है कि हम अपने ही कर्मोंका फल भोगते हैं, 
हमारे कर्मोंके अनुसार ही हमारी अच्छी या खराब 
बुद्धि होती है, तब हम यह किस लिये कहते 
ै हैं कि मनुष्य कुछ नहीं कर सकता, जो कुछ 
करता है वह इश्वर ही करता है। इंश्वर तो हमारे कर्मोके फलको 
न कम कर सकता है न ज्यादा, तब फिर हम ईरवरका भजन ही 
क्यों करें ? 

इसमें कोई सन्देह नहीं कि मनुष्य अपने कर्मोका ही फल 
भोगता है और उसकी बुद्धि भी प्रायः कर्मानुसार होती है | यह 
भो ठीक है कि कर्मोंके अनुसार बने हुए स्वभावके अनुकूल इंश्वरीय 

ग्रेरणासे ही मनुष्य किसी भी क्रियाके करनेमें सम होता है। 
इंश्वरीय सत्ता, शक्ति, चेतना, स्कूूति और ग्रेरणाके अभाषमे क्रिया 
असम्भव है । इस न्यायसे सब कुछ ईशबर ही कराता है। यह भी 
युक्तियुक्त सिद्धान्त है कि ईइवर “कर्तुमकतुमन्यया कर्तुमंँ समय 
होनेपर भी कर्मोके फलको न्यूनाधिक नहीं करता। इतना सब 
होते हुए भी ईखरके मजनकी बड़ी आवश्यकता है। इस विषयका 
विवेचन करनेसे पहले “कर्म क्या है? “उसका भोग किस तरह होता 
है? 'कर्मफलभोगर्म मनुष्य स्वतन्त्र है या परतन्त्र”! आदि विषयोंपर 
कुछ विचार करना आवश्यक है । 
 शात्रकारोंने कम तीन प्रकारके बतछाये हैं-- (१) सद्वित, 
(२) प्रार्ध और (३) क्रियमाण। अब इनपर अछूग अलग 
विचार कीजिये- 
संचित 
सबच्चित कहते ६ँ अनेक जन्मोंसे लेकर अबतकके संग्रहीत 
कर्मोंको | मन, वाणी, शरीरसे मनुष्य जो कुछ कम करता है, वह 
जबतक क्रियारूपमें रहता है, तबतक वह क्रियमाण है और पूरा 
होते ही तत्काल सच्चित बन जाता है। जैसे एक किसान चिरकाल- 
से खेती करता है, खेतीमें जो अनाज उत्पन्न होता दे उसे वह एक 
कोठेमें जमा करता रहता है । इस प्रकार बहुतसे व्षोंका विविध 
प्रकारका अनाज उसके कोठेमें भरा है, खेती पकते द्वी नया 
अनाज उस कोठेमं फिर आजाता है। इसमें खेती करना कम है 

ओऔर अनाजसे भरा हुआ कोठा उसका सच्वित है। ऐसे ही कर्म 
करना क्रियमाण और उसके पूरा होते ही हृदयरूप ब्रद्वत्‌ भण्डारमें 
जमा हो जाना सद्चित है । मनुष्यकी इस अपार सश्नित कमराशिमेंसे, 
पुण्य-पापके बड़े ढेरमेंसे कुछ कुछ अश लेकर जो शरीर बनता है, 
उसमें उन भोगसे ही नाश द्दोनेवाल कमोंके अंशका नाम प्रारब्ध 
होता द्वै । इसीप्रकार जबतक सश्चित अवशेष रदह्दतत है, तबतक 
ग्रारग्ध बनता रद्दता है। जबतक इस अनेक जन्मार्जित कर्म- 
सश्चितका सर्वथा नाश नहीं होता, तबतक जीवकी मुक्ति नहीं हो 
सकती । सश्चितसे स्फुरणा, स्फुरणासे क्रियमाण, क्रियमाणसे पुनः 
सश्चित और सश्चितके अंशसे प्रारब्ध | इसप्रकार कमग्रवाहमें जीव 
निरन्तर बहता ही रहता है | सश्वितके अनुसार ही बुद्धिकी वृत्तियाँ 
होती देँ यानी सख्चित ढ्ी के कारण उसीके अनुकूछ हृदयमें कर्मेकि 
लिये प्रेरणा होती दै | सात्तिक, राजस या तामस समस्त स्फुरणाओं 
या कर्म-प्रेरणाओंका प्रधान कारण 'संचित द्वी दे | यद्द अवश्य 
जान रखनेकी बात द्वै कि सब्नवित केवल प्रेरणा करता हैं, तदनुसार 
कमे करनेके लिये मनुष्यको बाध्य नहीं कर सकता। कम करनेमें 
वर्तमान समयके कम ही, जिन्हें पुरुषाथ कहते हैँ, प्रधान कारण 
है | यदि पुरुषाथे, संचितके अनुकूल होता है तो वह संचितद्वारा 
उत्पन्न हुई कर्मप्रेरणामें सहायक होकर वैसा ही कम करा देता है, 
प्रतिकूछ होता है तो उस प्रेरणाको रोक देता है। जैसे किसीके 
मनमें बुरे संचितसे चोरी करनेकी स्फुरणा हुई, दूसरेके धनपर मन 

चला परन्तु अच्छे सत्सेग, विचार और शुभ वातावरणके प्रभावसे 
बह स्फुरणा वहीं दबकर नष्ट हो गयी। इसीप्रकार शुभ संचितसे 
दानकी इच्छा हुई, परन्तु वह भी वर्तमानके कुसंगियोंकी बुरी सलाहसे 
दबकर नष्ट हो गयी | मतलब यह कि कम होनेमें वर्तमान पुरुषाथ 
ही प्रधान कारण है| इस समयके शुभ संग और शुम विचार-जनित 
कर्मोके नवीन शुभ संचित बनकर; पुराने संचितको दबा देते हैं 
जिससे पुराने संचितके अनुसार स्फुरणा बहुत कम होने छगती है। 
किसानके कोठेमें वर्षोका अनाज भरा है, अबकी बार किसानने 
नयी खेतीका अनाज उसमें और भर दिया, अब यदि उसे अनाज 
निकालन। होगा तो सबसे पहले वही निकलेगा जो नया होगा, क्योंकि 
वह्दी सबसे आगे है। इसीग्रकार संचितके विशाल ढरमेंसे सबसे 
पहले उसीके अनुसार मनमें स्फुरणा होगी, जो संचित नयेसे नये 
कमका होगा । मनमें मनुष्यंक बहुत विचार भरे हैं परन्तु उसे अधिक 
स्मृति उन्हीं विचारोंकी होती है, जिनमें वद्द अपना समय वर्तमानमें 
विशेष लगा रहा है। एक आदमी साधुसेवी है, परन्तु कुसंगब॒श 
वह नाटक देखने लगा, इससे उसे नाठकोंके दृश्य ही याद आने 
छंगे। जिस तरद्दकी स्फुरणा मनुष्यके मनमें होती है, यदि पुरुषा् 
उसके प्रतिकूल नहीं होता, तो प्रायः उसीके अनुसार वह्द कर्म 
करता है, कर्मका वैसा ही नया संचित द्योत। है, उससे फिर वैसी 
ही स्फुरणा होती है, पुनः वैसे ही कम बनते हें। नाठक देखनेसे 
उसीकी स्मृति हुई, फिर देखनकी रफुरणा हुई, संग अनुकूल था , 

अतः पुनः देखने गया, पुनः उसीकी स्मृति और स्फुरणा हुई, पुनः 
'नाटक देखने गया | यों होते होते तो बह मनुष्य साधुसेबारूपी 
सत्कमंको छोड बैठा और धीरे धीरे उसकी बात भी वह प्रायः भूल 
गया । इससे यह सिद्ध हुआ कि सत्संग, सदुपदेश, सद्दिचार आदिसे 

उत्पन्न वतमान कर्मोसे पूवसंचितकी स्फुरणाएं दब जाती हैं, श्सीसे 
यह कद्दा जाता है कि मनुष्य संचितके संग्रह, परिवर्तन और उसकी 
क्षय-वृद्धिमे प्रायः स्वतन्त्र है । 


अन्तःकरणमें कुछ स्फुरणाएं प्रारब्घसे भी होती हैं| यद्यपि 
यह निर्णय करना बहुत कठिन है कि कौनसी स्फुरणा संचितकी 
है और कोनसी प्रारब्धकी है; परन्तु साधारणतः यों समझना चाहिये 
कि जो स्फुरणा या वासना नवीन पाप पुण्यके करनेमें हेतुरूप होती 
हैं, उनका कारण संचित है और जो केवल सुख दुःख भुगतानेवाली 
होती हैं, वे ग्ररिब्धसे होती हैं । प्रारब्धसे होनेबाली वासनासे सुख 
दुःखोंका भोग मानसिकरूपसे सूक्ष्म शरीरको भी हों सकता है 
और स्थूलशरीरके द्वारा क्रिया होकर भी द्वो सकता दे परन्तु इस 
प्रारब्धसे उत्पन्न बासनाके परिवतेनकी स्वतन्त्रता मनुष्यको नहीं है। 


प्रर्ध 
यद्द ऊपर कह्दा जा चुका हे कि पाप-पुण्यरूप संचितके कुछ 


अरासे एक जन्मके लिये भोग भुगतानेके उद्देश्यसे प्रारब्ध बनता है । 
यह भोग दो प्रकारसे भोगा जाता है; मानसिक वासनासे और 


कर्मका रहस्य ३9६ 


स्थूलशरीरकी क्रियाओंसे। स्वप्तादिमं या अन्य समय जो तरद्द 
तरहकी वृत्ति-तरंगें चित्तमें उठती हैं, उनसे जो सुख दु.ख- 
का भोग होता है, वह मानसिक है | एक व्यापारीनि अनाज 
खरीदा, मनमें आया कि अबकी बार इस अनाजमें इतना नफा हो 
गया तो जमीन खरीदकर मकान बनवाऊंगा, नफेके कई कारणोंकी 
कल्पना भी हो गयी,मन आनन्दसे भर गया, दूसरे ही क्षण मनमें 
आया कि यदि कहीं भाव मन्दा हो गया, घाटा छगा तो महाजनकी 
रकम भरनेके लिये घरद्वार बेचनेकी नोबत आजायगी, मनमें चिन्ता 
हुई, चेहरा उतर गया । चित्तमें इस तरहकी सुख दुःख उत्पन 
करनेवाली विविध तरगें क्षण-क्षणमें उठा करती हैं | ऊपरका सारा 
साज सामान ठीक है, दुःखका कोई कारण नजर नहीं आता, 
परन्तु मानसिक चिन्तासे मनुष्य बहुधा दुखी देखे जाते हैं, छोगोंको 
उनके चेहरे उतरे हुए देखकर आश्चर्य होता है। इसीपग्रकार सब 
प्रकारके बाह्य अभावोर्मे दुःखके अनेक कारण उपस्थित होनेपर भी 
मानसिक प्रसन्नतासे समय समय पर मनुष्य सुखी होते हैं । पुत्रकी 
मृत्युपर कराहते हुए मनुष्यके मुख पर भी चित्त-वृत्तिके बदल जानेसे 
क्षणभरके लिये हँसीकी रेखा देखी जाती है । यही प्रारब्धका 
मानसिक भोग है । 

प्रारब्ध-भोगका दूसरा प्रकार सुखदुःखरूप इृष्ट अनिष्ट 
पदार्थोका प्राप्त होना है। सुखदुःखरूप प्रारब्धका भोग तीन ग्रकारसे 
होता है। जिनको अनिच्छा, परेच्छा और स्वेच्छा-प्रारूघ कहते हैं। 

आनिच्छा-राह चलते हुए मनुष्यपर किसी मकानकी दीवाल- 
का टूटकर गिर पड़ना, बिजली पड़ जाना, वृक्ष टूट पड़ना, घरमें 
बैठे हुए पर छत टूट पड़ना, हाथसे अकस्मात्‌ बन्दूक छूटकर गोली 
लग जाना आदि दु:खरूप और राह चढते हुएको रक्ञ मिल जाना, 
खेत जोततेको जमीनसे धन मिलना आदि सुखरूप भोग जिनके 
प्राप्त करनेकी न मनमें इच्छा की थी और न किसी दूसरेकी ही 
ऐसी इच्छा थी। इसग्रकारसे अनायास देवयोगसे आपसे आप सुख- 
दुःखादिरूप भोगोंका प्राप्त होना, अनिच्छा प्रारब्ध है। 

परेच्छा-सोये हुए मनुष्यपर चोर-डाकुओंका आक्रमण होना, 
जानबूझकर किसीके द्वारा दुःख दिया जाना आदि दुःखरूप और 
कुमागमें जाते हुएको सत्पुरुषका रोककर बचा देना, कुपथ्य करते 
हुए रोगीको हाथ पकड़कर वैद्य या मित्रद्वारा रोका जाना, बिना 
ही इच्छाके दूसरेके द्वारा धन मिल जाना आदि सुखरूप भोग 
जो दूसरोंकी इच्छासे प्राप्त होते हैं, उसका नाम परेच्छा प्रारब्ध है। 
इसमें एक बात बहुत समझनेकी द्वे । एक मनुष्यको किसीने चोट 
पहुंचायी या किसी मनुष्यने किसीके घरमें चोरी की इसमें उस 
मनुष्यको चोट छूगना या उसके घरमें चोरी होना तो उनके प्रारब्धका 
भोग है परन्तु जिसने आघात पहुंचाया और चोरी की, उसने अवश्य 
ही नवीन कर्म किया है, जिसका फल उसे आगे भोगना पड़ेगा। 
क्योंकि किसी भी कर्मके भोगका हेतु पहलेसे निश्चित नहीं होता, 
यदि हेतु निश्चित हो जाय और यद्द विधान कर दिया जाय कि 

अमुक पुरुष अमुकके घरमें चोरी करेगा, अमुकको चोट पहुंचावेगा 
तो फिर ऐसे लोग निर्दोष ठहरते हैं, क्योंकि वे तो ईश्वरीय विधानके 
बश होकर चोरी डकैती आदि करते हैं । यदि यही बात है तो 
फिर ऐसे छोगोंके लिये शात्रोमें दण्डविधान और इन कर्मोके फल- 
भोगकी व्यवस्था क्‍यों है 


इसलिये यह मानना चाहिये कि फल्मोगके सभी हेतु पहले- 

से निश्चित नहीं रहते । जिस क्रियामें कोई अन्याय या स्वार्थ रहता 
है, जो आसक्तिसे किया जाता है, वह्द क्रिया अवश्य नवीन कम है; 
हाँ, यदि ईश्वर किसी व्यक्तिविशेषको ही किसीके मारनेमें हेतु बनाना 
चाहे, तो वह फोसीका दण्ड पाये हुए व्यक्तिको फोसीपर चढ़ाने- 
वाले न्यायकमम नियुक्त जन्लादकी भाति किसीको हेतु बना सकते 
हैं । हो सकता है, उस फांसी चढ़ानेवालेको चढनेवाला पूर्वके किसी 
जन्ममें मार चुका द्वो या यद्द भी हो सकता है कि उससे उसका 
कोई सम्बन्ध ही न हो ओर वह केवर् न्याययुक्त कम ही करता हो। 


स्वेच्छा---ऋतुकालमें भार्यागमनादि द्वारा सुखप्राप्त दोना, उससे 
पुत्र होना, न होना या होकर मर जाना , न्याययुक्त व्यापारमें कष्ट 
स्वीकार करना, उससे छाभ होना, न होना या द्वोकर नष्ट हो जाना 
आदि स्वेच्छा प्रारब्ध है | इन कर्मेके करनेके लिये जो प्रेरणात्मक 
वासना होती हैं, उसका कारण प्रारब्ध द्ै । तदनन्तर क्रिया होती 
है। क्रियाका सिद्ध होना न होना, सुझृत दुष्कृतका फल है । 

स्वेच्छा-प्रारूघके भोगोंके कारणको संमझ लेना बड़ा ही कठिन 
विषय है | बड़े सूक्ष्म विचार और भांति भांतिके तकॉका आश्रय 
लेनेपर भी निश्चितरूपसे यद्द कद्दना नितान्त कठिन दे कि अमुक 
फलमोग हमारे पूर्वजन्मकृत कर्मोका फल द्वे जो, उनकी प्रेरणासे 
क्रिया होकर मिला है, या इसी जन्मका कोई कम ह्वाथों द्वाथ संचितसे 
प्रारम्ध बनकर इसमें कारण हुआ हे । 


एक मनुष्यने पुत्रकी प्राप्तिके डिये पुत्रेष्टि या धनकछामके 
लिये किसी यज्ञका अनुष्ठान किया | तदनन्तर उसे पुत्र या धनकी 
प्राप्ति हुई । इस पुत्र या धनकी ग्राप्तिमें यज्ञ कारण द्वै या पूर्वजन्मकृत 
कर्म कारण है, इसका यथाथ निर्णय करना कठिन है | सम्भव है कि, 
उसे पुत्र, धन पूवेजन्मकृत कमंके फलरूपमें मिला हो और वर्तमानके 
यज्ञका फल आगे मिले अथवा क्रियाबेगुण्यसे उसका फल नष्ट हो 
गया हो । एक आदमी रोगनिवृत्तिके लिये ओषध सेवन करता है, 
उसकी बीमारी मिट जाती दे, इसमें यह समझना कठिन है कि 
यह उस औषधका फल द्वै या भोग समाप्त द्वोनेपर स्वत. द्ठी 
'काकतालीय” न्यायबत्‌ ऐसा दढ्वो गया दे # | तथापि यद्द अवश्य 

& बीमारी पूर्वक्ृत पापके फलस्वरूप भी होती हद और इस समयंके कुपथ्य 
सेवनादिस भी । कुपथ्यादिस दोनेवाली बीमारी प्रायः औषधसे नष्ट हो ज।तो है, 
पर कर्मजन्य रोग भोग समाप्त द्दोनेतक दूर नहीं होता परन्तु श्स बातका निर्णय 
होना कठिन है कि कौनसी बीमारी कर्मजन्य है और कौनसी कुपथ्यजन्य, श्सलिये 
ओऔषव सेवन सभी बीमारियोंमें करना चाहिये । 


न्‍किबबकनकपाप--ञ-क-का, 


कमका रहस्य इ८३: 


समझ लेना चाहिये कि जो कुछ भी हो, दे सब स्वेच्छाकृत कर्मोंके 
प्रारब्धका फठ | कमोंका फल अभी दो या आगे हो, यदह्द कोई 
नियत बात नहीं द्वे, सर्वया ईश्वराधीन है, इसमें जीवकी पृणः 
परतन्त्रता है । इस जीवनमें पाप करनेवाले छोग धनपुत्रमानादिसे 
सुखी देखे जाते हैं, ( यद्यपि उनमें कितनोंको मानसिक दुःख बहुत 
भारी द्वो सकता है जिसका द्वर्मे पता नहीं ) और पुण्य करनवाले 
सांसारिक पदायोंके अभावसे दु:खी देखे जाते हैं, (उनमें भी कितने 
ही मानप्तिक सुखी होते हैं ) जिससे पाप पुण्यके फल्में छोगोंको 
सन्देद्द होता है । वहां यह समझ रखना चाहिये कि उनके वर्तमान 
बुरे भले कर्मोका फल आगे मिलनेवाला है। अभी पूर्वजन्मकृत कर्मोंका 
अच्छा बुरा फल प्राप्त द्वो रद्दा है। 


कहा जाता है कि जो कम अधिक बलवान होता है, उसका 
फल तुरन्त द्ोता है ओर जो साधारण द्वै, उसका विड्म्बसे होता है 
परन्तु यह नियम भी सब जगद्द ठागू पड़ता नही देखा जाता; अतएव 
यहां यही कहना पड़ता है कि त्रिकालदर्शी जगन्नियन्ता परमात्माके 
सिवा,तर्क युक्तियोंके बलपर मनुष्य स्वेच्छा-प्रारब्धका निर्णय नहीं कर 
सकता । कम और फलका संयमन करनेवाल योगी,इशवरकृपासे अपनी 
योगशक्तिके द्वारा कुछ जान भी सकते दैं। 


क्रियमाण 
अपनी इच्छासे जो बुरे भले नवीन कम किये जाते हैं, उन्हें 

क्रियमाण कहते हैं| क्रियमाण कर्मेंमें प्रधान हेतु संचित है, कहीं 
कहीं अपना या पराया प्रारूध भी हेतु बन जाता है। क्रियमाण 
कर्ममें मनुष्य ईश्वरके नियमोंसे बँधा होनेपर क्रिया सम्पन्न करनेमें 
प्रायः स्वतन्त्र है । नियरमोंका पालन करना, न करना उसके अधिकारमें 
है । इसीसे उसे फलभोगके लिये भी बाध्य होना पड़ता है। 


यदि कोई यह कहे कि ढमारे द्वारा जो अच्छे बुरे कम हो रहे हैं, 
सो सब ईश्वरेच्छा या प्रारब्धसे हवोतेहँ, तो उसका ऐसा कहना भ्रमात्मक 
है। पुण्य पाप करानेमें ईश्वर या प्रारब्धको हेतु माननेसे प्रधानतः 
चार दोष आते हैं, जो निर्विकार, निरपेक्ष, समदर्शी दयाल, न्यायकारी 
और उदासीन इंखरके लिये सर्वथा अनुपयुक्त हैं- 

(१) जब ईश्वर या प्रारूघ ही बुरे भले कर्म कराते हैं तब 
विधिनिषेध बतलानेवाले शाश्रोंकी क्या आवश्यकता हे ? ५सत्यं बद, 
धरम चर, मातृदेवो भव, पितृदेवो भव, आचार्यदेवो भव, और 'सुरां 
न पिवेत्‌, परदारामि न गच्छेत”ः आदि विधि-निषेधमय वाक्योंका 
उछंघन कर, मनमाना यथेच्छाचार करनेवाले पापपरायण व्यक्ति यह 
अनायास कह सकते हैं कि हम तो प्रारूधके नियन्ता ईइबरकी 
प्रेणासे ही ऐसा कर रहे हैं । अतएव ईइवरपर शासत्र-हननका दोष 
आता है। 


(२) जब ईरवर ही सब प्रकारके कम करवाता है, तब उन 
कर्मोका फछ सुखदुःख हमें क्‍यों होना चाहिये? जो इइवर कर्म 

करता है उसे ही फलभोगका दायित्व भी स्वीकार करना चाहिये 
ऐसा न करके वद्द ईश्वर अपना दोष दूसरोंपर डालनेके लिये दोषी 
ठह्रता है। 

(३) इंश्वरके न्‍्यायकारी और दयाहु दोोनेमें दोष आता है, 
क्योंकि कोई भी न्‍्यायकता पापके दण्डविधानमें पुनः पाप करनेकी 
व्यवस्था नहीं दे सकता। यदि पाप करनेकी ब्यवस्था कर दी तो 
फिर पापियोंके लिये दण्डकी व्यवस्था करना अन्याय सिद्ध होता 
है। फिर यदि ईझ्वर दी पाप कराता है-पापमें हेतु बनता है और 
फिर दण्ड देता है तब तो अन्यायी होनेके साथ द्वी निर्दयी भी 
बनता है । 

(9) ईश्वर द्वी जब पापीके लिये पुनः पाप करनेका विधान 
करता है तब जीवके कभी पापोंसे मुक्त होनेका तो कोई उपाय ही 
नहीं रद्द जाता । पापका फल पाप, उसका फल पुनः पाप, इस 
तरद्द जीव पापमें द्वी प्रवृत्त रदनेके लिये बाध्य होता है जिससे एक 
तो अनवस्थाका दोष और दूसरे ईश्वर जीवोंको पापबन्धनमें रखना 
चाद्दता है, यद्द दोष आता है। 

अतः यद्द मानना उचित नह्वीं कि इश्वर पाप पुण्य कराते 
हैं। पाप कमके लिये तो ईश्वरकी कभी प्रेरणा द्दी नहीं होती, 
पुण्यके लिये-सत्कर्मोंके लिये ईश्वरका आदेश है परन्तु उसका पाछन 
करना, न करना या विपरीत करना हमारे अधिकारमें है। सरकारी 
अफसर कानूनके अनुसार चढता हुआ प्रजारक्षणका अधिकारी दे 

परन्तु अधिकारारूढ़ द्ोकर उसका सदुपयोग या दुरुपयोग करना 
उसके अधिकारंमें है, यद्यपि वद् कानूनसे बँधा है तथा कानून 
तोड़नेपर दण्डका पात्र भी होता दे, वही द्वाछत कर्म करनेमें मनुष्यके 
अधिकारकी है |# 


ईश्वर सामान्यरूपसे सन्मागका नित्य प्रेरक होनेके कारण 
जीवके कल्याणमें सद्दायक होता है | पापकर्मोंके होनेमें प्रधान द्वेतु 
निरन्तर विषयचिन्तन है इसीसे रजोगुणसमुद्भूत कामकी उत्पत्ति 
होती है, उस कामसे ही क्रोध आदि दोष उत्पन्न होकर जीवबकी 
अधोगतिमें कारण होते हैं| भगवानने कद्दा है- 


ध्यायतोी विषयान्पूुंसः सझस्तेषृपजायते । 
सड्भात्संजायते कामः कामात्करोधो5भिजायते ॥ 
ऋ्रोधाक्धवति संमोह! संमोहात्स्मृतिविश्रमः । 
स्मृतिभ्रशादूबु द्िनाशो बुद्धिनाशात्प्रणश्य ति ॥ 


(गीता २। ६२-६३ ) 


विषयोंको चिन्तन करनेवाले पुरुषकी उन विषयोंमें आसक्ति 
हो जाती है, आसक्तिसे उन विषयोंकी कामना उत्पन्न होती है, 
कामनामें विन्न पड़नेसे क्रोध उत्पन्न होता है, क्रोप्से अविवेक अथात्‌ 


भ: इस विपषयका विशेष विवेचन “मनुष्य कर्म करनेमें त्वतन्त्र दें या परतन्त्र, 
शीषक केखसें किया गया दे वहां देखना चाहिये। 

मूढ़भाव उत्पन्न होता है, अविवेकसे स्मरणशक्ति भ्रमित दो जाती दै, 
स्मृतिके भ्रमित हो जानेसे बुद्धि अर्थात्‌ ज्ञानशक्तिका नाश हो जाता है, 
और बुद्धिके नाशसे यह्द पुरुष अपने श्रेयसाधनसे गिर जाता है । 

इससे यद्द सिद्ध होता है कि पापकर्मोके होनेमें विषयचिन्तन- 
जनित राग-आसक्ति प्रधान कारण है, ईश्वर या ग्रारब्ध नहीं | 
चिन्तन या स्फुरण क्रियमाणके- नबीन कमेके नथ्ीन संचितके अनुसार 
पहले होता है अतः पापोंसे बचनेके लिये नवीन कर्म-झुभ करनेकी 
आवश्यकता है, नवीन शुभकर्मोसे शुभसंचित होकर शुभका चिन्तन 
होगा जिससे शुभकर्मोंके होने ओर अशुभके रुकनेमें सहायता 
मिलेगी । इसीलिये अजुनके प्ररनका उत्तर देते हुए भगवानने 
पुरुषाथद्वारा पापकमंके कारण रागरूप रजोगुणसे उत्पन्न कामका 
नाश करनेकी आज्ञा दी है |- अजुनने भगवानसे पूछा- 

अथ केन अश्रयुक्तो5्यं पापं॑ चरति पूरुष१ | 

अनिच्छज्मपि वार्ष्ण्य बलादिव नियोजितः॥ 

( गीता ३ । ३६ ) 

है, कृष्ण | फिर यह पुरुष बलात्कारसे लगाये हुएके सद्ृश न 
'चाह्वता हुआ भी किससे प्रेरित होकर पापका आचरण करता है।! 

इसके उत्तरमें भगवान्‌ बोले कि- 


काम एप फ्रोध एप रजोगुणसमुद्धवः । 


महाशनो महापाप्मा विद्धेयेनमिद् वेरिणम ॥ 
( गीता ३। ३७ ) 

“हे अजुन ! रजोगुणसे उत्पन्न यह काम ही क्रोध है, यही 

महा अशन अर्थात्‌ अप्निके सदृश भोगोंसे तृप्त न होनेवाढा और 
पापी है, इस विषयमें इसको ही तू बैरी जान ।* 

आगे चलकर भगवानने धूएँसे अग्नि, मढसे दर्पण और जेरसे 
गर्भकी भांति ज्ञानको ढकनेवाले इस दुष्पूरणीय अप्निसद्॒श कामके 
निवासस्थान मन, बुद्धि और इन्द्रियोंको बतछाकर इन्द्रियोंको वरर्मे 
करके ज्ञान-विज्ञाननाशक पापी कामको मारनेकी आज्ञा दी। यदि 
कामको जय करनेमें जीव समर्थ न ह्वोता तो उसके लिये भगवान्‌की 
ओरसे इसप्रकारकी आज्ञाका दिया जाना नहीं बन सकता । अतएव 
भगवानकी भआज्ञानुसार झुभकम शुभसंगति करनेसे क्रियमाण शुद्ध 
दो जाते दें । यद्द क्रियमाण द्वी संचित और प्रारब्धके हेतुभूत हैं। 
इसडिये मनुष्यको क्रियमाण झुभ करनेकी चेष्टा करनी चाद्दिये क्योंकि 
इन्ददीके करनेमें यद्द स्वतन्त्र भी है । 

त्रिविध कर्मोका भोग बिना नाश्न दोता दै या नहीं! 

अब यद्द समझनेकी आवश्यकता है कि उपयुक्त तीनों प्रकारके 
कम फल्मभोगसे ही नाश दोते हैं या उनके नाशका और भी कोई 
उपाय है * इनमेंसे प्रारर्ध कर्मोंका नाश तो भोगसे दी द्वोता है, 
जैसे आप्तपुरुषके वाक्य व्यथ नहीं जाते इसीप्रकार प्रारब्ध-भोगेंके 
आरब्ध हुए कर्मोंका नाश बिना भोगे नहीं हो सकता | भोग पूर्षोक्त 
अनिष्छा परेच्छा या स्वेच्छासे भी हो सकते हैं और 
प्रायश्चित्से भी | सेवा या दण्डभोग दोनों ही छुटकारा मिढनेके 

ठपाय हैं | संचित और क्रियमाणका नाश निष्काम भावसे किये 
हुए यज्ञ, दान, तप, सेवा आदि सत्कर्म, प्राणायाम, श्रवण, मनन, 
निदिध्यासन ( सत्सक्न भजन ध्यान ) आदिरूप निष्कामभावसे की 
हुई परमेश्वरकी उपासनासे हो सकता है । इन सत्कर्मोंस अन्तः- 
करणकी झुद्धि होकर ज्ञान उत्पन्न होता है जिससे संचितकी राशि 
तो सूखे घासमें आग छगकर भरम होजानेकी भांति भस्म दो जाती 
है ।# ओर कोई खाये न रइनेके कारण किसी भी सांसारिक 
पदार्थकी कामना और कम करनेमें आसक्ति और अहंबुद्धि न रह 
जानेसे सकाम नवीन कर्म बन नहीं सकते । अतएव दोनों नष्ट 
हो जाते हैं । 

उत्तम कर्मोंसे छुटकारा मिलना तो बहुत द्वी सहज है, वे 
तो मगवतके अर्पण कर देनेमात्रसे द्वी छूट जाते हैं | जैसे एक 
मनुष्यने दूसरेको कुछ रुपये कर्ज दे रक्ख्े हैं । उसे उससे रुपये 
लेने हैं, इस लेनेकी भावनासे तो वद्द हृदयके त्यागसे छूट सकता 
है। रुपये छोड़ दिये” इस त्यागसे दी वद्द छूट जाता है, परन्तु 
जिसे रुपये देने हैं, वह इस तरद्द कद्दनेसे नहीं छूटता। इसीप्रकार 
जिन पा्पोंका दण्ड इमें भोगना है उनसे छुटकारा 'हम नहीं भोगना 
चाहते!” यह कद्दनेसे नहीं होता | उनके लिये या तो भोग भोगना 
पड़ता है या निष्काम कम और निष्काम उपासना आदि करने 
पढ़ते हैं | 


# यथेधांसि समिड्धो5पिमंस्मसात्‌ कुरुते5जुन । 
ज्ञानापक्‍्रिः सर्वकमोणि मसससात्‌ कुरुते तथा ॥ ( गीता ४॥३७ ) 

किये हुए पापोंका और सकाम पुण्य कर्मोंका परस्पर हृबाला 
नहीं पड़ता एक दूसरेके मदमें कटते नहीं | दोनोंका फल अछग 
अलग भोगना पड़ता है | रामछालके श्यामलछालमें रुपये पावने 
हैं | श्यामलालने रुपये नहीं दिये | इसलिये एक दिन गुस्सेमें आकर 
रामलालने श्यामछालपर दो जूते जमा दिये | श्यामछालने अदाल्तमें 
फरियाद की | इसपर रामलालने कहा कि 'मेरे एक हजार रुपये 
रामछाढमें लेने हैं, मैंने इसको दो जूते जरूर मारे हैं, इस अपराधके 
बदलेके दाम काटकर बाकी रुपये मुझे दिलबा दिये जायेँ ।” यह 
घुनकर मेजिप्टेट हँस पड़ा, उसने कट्ठा, (तुम्हारा दीवानी मुकदमा 
अलग द्वोगा । तुम्हारे रुपये न आबें तो तुम इसपर दीवानी कोर्टमें 
नालिश करके जेल मिजवा सकते हो, परन्तु यहां तो जूते मारनेके 
लिये तुम्हें दण्ड भोगना पड़ेगा, बस, इसीप्रकार पाप पुण्यका 
फल अलग अलग मिलता है । सकाम पुण्यसे पाप और पापसे 
सकाम पुण्यका द्ववाला नद्ीं पड़ता । 

कर्ंका फल कौन देता है १ 

कुछ लोग मानते हैं कि शुभाशुभ कर्मोका फल कममानुसार 
आप ही मिल जाता है, इसमें न तो कोई नियामक इंश्वर हे और 
न इंश्वरकी आवश्यकता द्वी है | परन्तु ऐसा मानना भूल है । इस 
मान्यतासे बहुत ह्वी बाधाएँ आती हैं तथा यद्द युक्तिसंगत भी नहीं 
है | शुभाशुम कर्मोंका विभागकर तदनुसार फलकी व्यवस्था करने- 
वाले नियामकके भभावमें कमैका भोग होना द्वी संभव नहीं है | 

क्योंकि कम तो जड़ होनेके कारण नियामक हो नहीं सकते, वे 
तो केवल हेतुमात्र हैं। और पापकर्म करनेवाला पुरुष स्वयं पापोंका 
फल दुःख भोगना चाहता नहीं, यद्द बात निर्षिबाद और छोक- 
प्रसिद्ध है | किसी मनुष्यने चोरी की या डाका डाछा । वद्द चोरी 
इंकैती नामक कम तो जड़ताके कारण उसके लिये कैदकी 
व्यवस्था कर नहीं सकते और वह कतोौ स्वयं चाहता नहीं, इसी- 
लिये कोई शासक या राजा उसके दण्डकी व्यवस्था करता है। इसीग्रकार 
कर्मोंके नियमन, विभाग तथा व्यवस्थाके लिये किसी नियामक या 
व्यवस्थापक ईश्वरकी आवश्यकता दे । इससे कोई यद्द न समझे कि 
राजा और ईश्वरकी समानता है । राजा सर्वोन्‍्तर्यामी और स्वथा 
निरपेक्ष स्वभाववाछा, तथा स्वार्थहीन निर्नौन्‍्त न होनेके कारण 
प्रमाद, पक्षपात, अनभिज्ञता या स्वाथेवश अनुचित व्यवस्था भी 
कर सकता है परन्तु परमात्मा समदर्शी, स्ोन्‍्तयोमी, सुहृदू , 
निरपेक्ष, दयालु और न्यायकारी होनेके कारण उससे कोई भूल 
नहीं हो सकती । राजा स्वार्थवश न्याय करता है, ईश्वर दयाके 
कारण जीवके उपकारके लिये न्याय करता है । यदि यद्द कद्दा 
जाय कि जब इंश्वककों कोई स्वार्थ नहीं है तब वद्ध इस झगड़ेमें 
क्यों पड़ता है ? इसका उत्तर यह दै कि ईश्वरके लिये यद्द कोई 
झगड़ा नहीं है । जैसे सुहृद्‌ पुरुष पक्षपातरद्वित होकर दूसरोंके 
झगड़े निपटा देता है पर मान बड़ाई प्रतिष्ठा कुछ नहीं चाहता, 
इससे उसका मदस्व संसारमें प्रसिद्ध है । इसीप्रकार ईश्वर सारे 

संसारका उनके द्ितके लिये निःखार्थरूपसे अपनी सुदृदताके कारण 
ही न्याय करता है । 

ईश्वर नियामक न द्ोनेसे तो करमंका भोग ही नहीं दो सकता, 
इसमें एक युक्ति ओर विचारणीय है । एक मनुष्यने ऐसे पाप किये 
हैं जिससे उसे कुत्तेकी योनि मिलनी चाहिये | उसके कम तो जड़ 
होनेसे उसे ठस योनिमें पहुंचाते नहीं ( क्‍योंकि बिना विवेकयुक्त 
पुरुषकी सद्दायताके रथ, मोटर आदि जड़ सवारियां अपने आप 
यात्रीको उसके गन्तव्य स्थानपर नहीं पहुंचा सकतीं ) और वह 
स्वयं पाप भोगनेके लिये जाना चाहता नहीं । यदि जाना चाहे 
तब भी नदीं जा सकता क्योंकि, उसमें ऐसी शक्ति नहीं दे | जब 
इमलोग सावधान अवस्थामें भी सबंथा अपरिचित स्थानमें नहीं जा 
सकते तब बिना विवेकके योनिपरिवर्तन करना तो असंभव है। 

यदि यद्द कद्टा जाय कि उस समय श्ज्ञानका परदा दूर हो 
जाता है तो यहद्द भी युक्तियुक्त नहीं है क्योंकि मरणकालमें तो 
दुःख और मोहकी अधिकतासे जीबकी दशा अधिक श्रान्तसी द्वोती 
है । योगी या ज्ञानीकीसी स्थिति द्वोती नहीं । यदि अज्ञानका परदा 
हटकर उसका यों ह्वी जीवन्मुक्त द्वोना मान लें, तो यह भी युक्ति- 
संगत नहीं, क्योंकि भोग प्रायश्वित्त या उपासना आदि क्रिया बिना 
पापोंका नाश द्ोकर एकाएक किसीका जीवन्मुक्त द्वो जाना अयुक्त 
है साधारण संसारीह्ञानसे योनिप्रवेशादि क्रिया न तो सम्मव है 
और न प्रत्यक्ष दुःखरूप होनेके कारण साधारण पुरुषको शृष्ट है, 

अतएव यहद्द सिद्ध होता है कि कमोनुसार फल भोग करानेके लिये 
सृष्टिके खामी नियन्त्रणमताकी आवश्यकता है और वद्द नियन्त्रण- 
कर्ता ईश्वर अवश्य है । 


इेधरभजनकी आवश्यकता क्‍यों है ! 


मान लिया कि शुभाश्ुभ कर्मानुसार फछ अवश्य ही ईश्वर 
देता है । परन्तु वह कम ज्यादा नहीं कर सकता, फिर उसके 
भजनकी क्या आवश्यकता है ? इसी प्रश्नपर अब विचार करना है । 
प्रथम तो यह बात है कि इश्वरमजन एक सर्वोत्तम उपासनारूप 
कम है, परम साधन है | सबका शिरमौर है। इसके करनेसे इसीके 
अनुसार बुद्विमें स्फुरणाएं द्वोती हैं और इस तरइकी स्फुरणासे 
बारम्बार इश्वर-भजन-स्मरण द्ोने लगता है, जिससे अन्तःकरण 
झुद् होकर ज्ञानका परम दिव्य प्रकाश चमक उठता है। ज्ञानाप्निसे 
संचित कर्मराशि दग्ध होकर पुनर्जन्मके कारणको नष्ट कर डाल्ती 
है | इसीलिये भी भजन करना परम आवश्यक है । 


दूसरे यह समझकर भी भजन अवश्य करना चाहिये कि 
यद्दौ इमारे जीवनका परम कतेब्य है | माता पिताकी सेवा मनुष्य 
अपना कतैब्य समझकर करते हैं । फिर जो माता पिताका भी 
परमपिता है, जो परम घुद्दद्‌ है, जिसने हमें सब तरहकी सुविधाएं 
दी हैं, जो निरन्तर दमपर अकारण ही कृपा रखता है, जिस 
कल्याणमय इंश्वरसे दम नित्य कल्याणका भादेश पाते हैं, जो हमारे 

जीवनकी ज्योति है, अन्चेकी लकड़ी है, डूबते हुएका सद्दारा और 
पथश्रष्ट नाविकका एकमात्र धुवतारा है, उसका स्मरण करना तो 
हमारा प्रथम और अन्तिम कतंब्य दह्वी है | 

इंश्वरका स्मरण न करना बड़ी कृतप्नता है, हम जब माता 
पिता गुरुके उपकारका भी बदला नहीं चुका सकते, तब परम 
घुहृद्‌ ईश्वरके उपकारोंका बदला तो कैसे चुकाया जा सकता है ! 
ऐसी द्वालतमें उसे भूल जाना भारी कृतप्नता-नीचातिनीच काये दै | 


इंश्वर सब कुछ कर सकता दे “कतुमकतुमन्यथाक्तुम! समय 
है परन्तु वह करता नहीं, अपने नियमोंकी आप रक्षा करता है, 
ओर हर्म पापोंकी क्षमा और पुण्योमें पक्षपातयुक्त फल पानेके लिये 
उसके भजनका उपयोग द्वी क्‍यों करना चाहिये | पाप तो उसके 
भजनके प्रतापसे वैसे द्वी नष्ट द्वो जाते हैं जेसे सूयके उदयाभास- 
मात्रसे दी अन्धकार नष्ट द्वो जाता है। 


जबाहें नाम मनमें धरयो, भयो पापको नास । 
जेसे चिनगी आगकी, परी पुराने घास ॥ 


परस्तु भगवानका भजन करनेवालेको यह्द भावना नहीं रखनी 
चाहिये कि इस भजनसे पाप नाश हो जायगा | भगवानके रहस्यको 
समझनेवाला भक्त अपराध क्षमा करानेके लिये उसके भजनका 
उपयोग नहीं करते । जिस इंश्वरमजनसे मायारूप संसार खयमेब 
नष्ट हो जाता है, इस रहस्यको जाननेवाला पुरुष भमछा कभी तुच्छ 

संसारिक दुःखोंकी निद्ृत्तिके लिये भजनका उपयोग कैसे कर 
सकता दै ? यदि करता है तो वह बड़ी भूल करता है । राजाको 
मित्र पाकर उससे दस रुपयेकी नालिशसे छुटकारा पानेकी भ्रा्थना 
करनेके समान अत्यन्त हीन काये करना दे । इसलिये भजनको 
किसी भो सांसारिक कार्यमें नहीं बरतना चाहिये, परन्तु कतब्य 
समझकर ईश्वरभजन सदा सर्वदा करते द्वी रददना चाहिये । क्योंकि 
भजनके आदि मध्य और अन्‍्तम केवढ कल्याण ही कल्याण भरा दे। 





गीताप्रेस, गोरखपुरकी पुस्तकें 
श्रीमद्भगवद्गीता 


मूल, पदच्छेद, अन्चय, साधारणभाषाटीका और टिप्पणियों- 
सहित | 


१इसकी टीका ऐसी सरल है कि साधारण मनुष्य भी थोड़ी 
मेहनतमें समझ सकते हैं । 

२-ज्छोकॉोका ठीक अनुवाद्‌ रफ्खा गया है । ' 

३-हर संस्कृत शब्दके सामने उसका अर्थ दिया गया है जिसमें 
थोड़े दिनतक इस पुस्तकको पढ़नेपर सिफ श्छोकमात्र पढ़नेसे 
ही अर्थ ध्यानमें रह सकता है। 

४-इसकी छपाईमें शुद्धताका बहुत खयाल रक्‍्ला गया है | ऐसी 
शुद्ध छपी और सस्ती गीता बहुत कम मिलती है । 

५-छपाई साफ है, कागज अच्छा रूगाया गया है। हाथ कर्घके 
श्ुने पूरे कपड़ेकी अच्छी मजबूत जिल्‍द लगायी गयी है । 
५७० पृष्ठ हैं । किताबका आकार डिमाई ८ पेजी है | चार 
तिरंगे चित्र हैं | दाम सिफ १५/) बहुत बढ़िया कागज और 
मजबूत जिल्द दाम २) इतनी सस्ती ऐसी गीता शायद्‌ और 
न मिल सके | थोड़े ही दिनोमें इस पुस्तककी ३५ हजार 
प्रतियां बिक चुकी हैं । 

इसी प्रकारकी गीता साइज़ और कुछ टाइप छोटा करके 

सोलह पेजीमें छापी गयी है । इसमें गीताका सूक्ष्म विषय हर 

्॒छोकके साथ किनारेपर रक्‍खा गया है | वह एक प्रकारसे हर 

श्होकका सारांश है | प्रधान विषय हर अध्यायके आरंभमें 

रक्ले गये हैं। पृष्ठ ४६८, इस विशेषताके सिया शेष बातें १।) 


(२) 
याली गीताके अनुसार ही हैं इसका दाम बिना जिल्दका ॥७) 
सजिल्द ॥०») डाक महसूल पक प्रतिका /“) 
हिन्दीमें अपने ठंगकी सबसे सस्ती 
श्रीमद्भगवद्गीता 
ग्लोक और साधारण भाषाटीकासहित ३५२ पृष्ठकी शुद्ध 
छपी और अच्छे कागज़की सचित्र कवर पुस्तकका दाम 
सिफ »)॥ सजिल्द »)॥ 
श्रीमद्भगवद्गीता 
केवल भाषा मोटे कषक्षरोंमें 
उन लोगोंके लिये, जो संस्कृत शछोक नहों पढ़ सकते, एक 
तिरंगे चित्रसहित, दाम )) सजिल्‍्द लीजिये तो |) 


श्रीमद्भगवद्गीता 

मूल, विष्णुसहर्रनामसहित, चार चित्र, सजिल्द १३२ 

पृष्ठकी दाम #) 

श्रीमद्भगवद्गीता 

मूल, मोटा टाइप, एक तिरंगा चित्र।-)सजिल्द लीजिये तो#) 
श्रीमद्भगवद्गीता 

ताबीजी साइज, सजिल्द २६६ पृष्ठ आकार ९ ६ >२ इञ्ध दाम ») 
गीता डायरी# 


जिसमें अमूल्य शिक्षाएं,सरकारी विभागके मुख्य मुख्यनियम, 

गीताके ्छोक, (हिन्दी अंग्रंजी बंगला) तिथियाँ, हिन्दू पर्व और 

ब्यवद्यारिक गणितके कुछ चुने हुए हिसाब हैं मूल्य ))सजिल्द।-) 
# डायरी खरीदनेवालोंको एक प्रकारसे डायरी ही के दाममें गीता बिना 

दाम मिल जाती है । 


(४३) 
अन्यान्य पुर्तके 


खीधमंप्रश्षोिसरी.... #) 
हरेराम चोदद माला सजिल्‍्द |“) 
गीताका सूक्ष्म विषय बड़ा -)॥ 
पाकेट साइज से 
गीतोक्त सांख्ययोग और 
निष्काम-कर्मयोग 

सच्चा सुख और उसकी 
प्राप्तिके उपाय “)॥ 
मजुस्म्तिका दूसरा 

अध्याय ( भाषादीका') -)॥ 
श्रीप्रेमभक्तिप्रकाश-सचित्र ०») 
त्यागसे भगवत्प्राप्ति सचित्र -) 
भगवान्‌ क्‍या हैं? ** ०») 
श्रह्मचये कई ०७०४ >) 
समाजखुधार * ») 


“) 


कल्याणका भगवदन्नार्मांक सचित्र पृष्ठ ११० 


विष्णसहस्ननाम मोटाटाइप )॥ 
श्रीहरेरामभजनपुस्तक ) 
बलिवेश्वदेवविधि ** 
संध्या (विधिसहित) ''* )॥| 
प्रश्ोत्तरी शंकराचायंकृत 

(भाषाटीका)  )॥ 
गीता केवलदूसरा अध्याय ) 
धम क्या हे ' ० 
दिव्यसन्देश हिन्दी, मराठी 

बंगला हें * औ 
पातअजलयोगद्शन घूछठ. )। 
गजलगीता “'' आधा पेसा 
लोभमें पाप है. आधा पेसा 
पत्रषुष्प ' »)॥ 
मनको वशमें करनेका उपाय -) 


१) 


कल्याणका श्रामर्चगवद्गीतांक ५१०पृष्ठ १७०चित्र २॥४ध)सजिल्‍्द ३४) 

नई पुस्तकें छप रही हें । 


(१ ) प्रमयोग। लेखक श्रीवियोगीहरिजी । 

(२) भजनसंग्रह। भक्तराज तुलसी,सू र,कबी र,मी राके सुन्दर पद्‌ 
( ३ ) गीता गुजराती अज्ुवादसहित । 

(४ ) गो० तुलसीदासजी-कृत विनयपत्रिका भा।वार्थसहित | 


(५) भमजुष्यके दश धमम | 


कल्याण 
(भाकते ज्ञान वेराग्य ओर सदाचार-सम्बन्धी साचित्र मासिक पत्र) 


वार्षिक मूल्य ४) 
कौन क्या कहते हैं:--- 

४» मैं इसके भक्ति-विषयक लेखोंको पढ़कर जिस आनन्द- 
की प्राप्ति करता ह', उसका अनुभव मेरा हृदय ही कर सकता 
है। “ईश्वर करे यह सबका कल्याण साधन करे'''**” 

“-हिन्दीके आचाय पं० महावीरप्रसादजी द्विवेदी । 

“*““*कल्याणने निकलकर हिन्दी-साहित्यके एक बड़ अडु- 
की पति की है, अबतक धर्म और द्शन-विषयक इतना सुन्द्र 
और खुसम्पादित पत्र जहांतक में जानता हूं, कोई न था ।**'***” 

-रायबहादुर गौरीशंकर हीराचन्द ओमा ! 

“हिन्दीके अध्यात्म-ज्ञान ओर भक्ति-क्ष त्रमें कल्याण” जो 
काये कर रहा है वह अनुपमेय है । अपने विषयका यह बिल्कुल 
अनोखा पत्र है| खुन्दर लेख-चयन और अच्छी छपाई-सफाईके 
साथ साथ विज्ञापन न छापनेके आदर्शका पालन करते तथा 
प्रतिवर्ष एक इतना सुन्दर दिशेषांक निकालते हुए भी वह सिर्फ॑ 
४) वार्षिकमें अपने पाठकोंके हृद्यमें भक्ति, शान और घेराग्यकी जो 
सुरसरि बहाता है वह स्वथा प्रशंसनीय है >> >< >< आशा है कि 
हिन्दीके पाठक ऐसे अच्छे पत्रको खूब अपनायेंगे। ( प्रताप” कानपुर) 

गोरखपुरका मासिक 'कल्याण' गत तीन वर्षोसे हिन्दी पाठकों- 
के अन्दर भगवद्धक्तिमयी सुरुचिका प्रशंसनीय रूपसे प्रचार कर 
रहा है। % 2 > >< ऐसे समयमें जब कि हिन्दीमें 
कतिपय पत्रिकाएं अपनी घुनमें समाज-संचद्ध न और खुरुचि- 
सम्पादनके विचारको भूली हुई हैं, 'कल्याण' पश्चिमी समभ्यताके 
इस चफाचोधके युगर्भ वास्तव जनताको कल्याण-मार्गकी 
भोर ले जा रहा है। & >> >» >< (अन्युदय). 


